
A SZERZŐK 


BEVEZETÉS 


Az újkori német történelemmel foglalkozó kutatások 
nem egyszerűen keresztúthoz érkeztek, inkább valami 
autópálya elágazásához, ahol az autós tanácstalanul köröz a 
zavarba ejtően sok kijárat között. Az 1960-as, 70-es években 
a hagyományos diplomácia-, illetve elméleti politikatörténet 
a történetírás tekintélyei által , társadalomtudománnyá" 
kifejlesztett modellel találták szembe magukat. Ezeket a 
szaktekintélyeket a 80-as években részben kiszorította egy 
új történészgeneráció, akiket például a nemek eloszlása, a 
mentalitás vagy a helyi, mondhatnánk jelentéktelen dolgok 
jobban érdekeltek, mint az általános kérdések; inkább 
foglalkoztak a ,progresszívnak" tartott szakterületek, mint 
az orvostudomány vagy a pszichiátria rejtett hátráltató 
szerepével, miközben nem tettek sok különbséget orvos és 
rendőr között. Túl korai még bizonyossággal beszélni arról, 
hogy a közelmúlt eseményei - a kommunizmus összeomlása, 
az etnikai alapokon nyugvó nacionalizmus újraéledése 
Kelet-Európában és a volt Szovjetunióban, Németország 
újraegyesítése, vagy saját házunk táján a 80-as évek 
gurujainak, például Althussernek, De  Mannak vagy 
Foucaultnak az önfeláldozása - hogyan fogják a témában 
megjelenő jövőbeli írásokat befolyásolni. 


A legújabb irányzatokból ítélve az átfogó kép - 
ellentétben a jelenlegi törekvéssel, mely a pillanatot, a 
szélsőségest, a hirtelen fordulatokat hajszolja - az 50-es 
években divatos teljességelmélettel rokon , értekezések" 
újjászületését ígéri. 

A figyelmeztető jelek már tapasztalhatók a közelmúlt 
néhány törekvésében. Nemrég a német Volkswagen 
Alapítvány pályázatot írt ki átfogó kutatás folytatására 
Európai diktatúrák a 20. században címmel. A kutatás egyik 
fő célkitűzése, hogy , összehasonlító" tanulmányt készítsen 


a ,két német diktatúráról", mintha intellektuálisan alapvető 
párhuzamot vonhatnánk Hitler és Honecker kormányzati 
rendszere, vagy a Stasi és a Gestapo között. A tekintélyes 
müncheni Institute für Zeitgeschichte új igazgatója szerint 
a náci korszak fokozatosan elveszíti kiemelkedő helyét a 
kortárs európai emberek kollektív emlékezetében, és 
helyébe a kommunizmus. alatti ,sokkal hosszabban tartó 
szenvedés élménye" lép. 


Ennek a fokozatos hangsúlycserének rosszat sejtető 
példáit látjuk a temérdek emlékműben, melyeket azoknak a 
náciknak az emlékére állítottak, akiket a szovjet 
titkosrendőrség a háború után a korábbi koncentrációs 
táborokból kialakított speciális börtönökben tartott fogva, 
és sok esetben ki is végzett. Sachsenhausenben ma egy új 
emlékmű áll azoknak, akik ,1945 után... szabadságukat, 
egészségüket és életüket áldozták" az ellenállás idején, 
ugyanúgy, mint azoknak, akik a náci időszak alatt vesztették 
életüket, példátlan módon ugyanoda sorolva így az 
áldozatokat és  üldözőiket. A fent említett sokféle 
megnyilvánulás tükröződik abban is, ahogyan a történészek 
nyúlnak a nácizmus korához, amely egyedülálló lévén, 
nemcsak hatalmas mennyiségű kutatómunkára . indított, 
mellette számos majdnem filozófiai mélységeket érintő 
irodalmi mű és igazán figyelemre méltó művészeti alkotás, 
film, regény, festmény is született. A történelemkutatók nem 
élveznek kizárólagos jogokat ebben a témában, ellentétben 
más történelmi korszakokkal. Tény az, hogy még a 
történelemtudósok közt sincs távolról sem egyetértés 
abban, hogy a Harmadik Birodalom korszaka tekinthető-e 
,történelemnek" abban az értelemben, ahogy, egy sokszor 
emlegetett példával élve, a 16. századi Franciaország 
vallási  ellentéteit kétségtelenül mint  , történelmet" 
szemléljük. 


Az 80-as években, miközben kivétel nélkül mindenkit a 
Historikerstreit, avagy a , történészek disputája" kötött le - 
egyértelmű kísérletet téve arra, hogy a náci barbarizmust 
viszonylagosnak tekintsék -, a jeles német történész, Martin 
Broszat felvetette, hogy negyven év után ideje túllépni azon, 


ami a nácizmus gaztetteit feketén-fehéren elítélő unalmas 
beidegződéssé vált. Szerinte ideje összeállítani egy sokkal 
összetettebb képet, és helyes megvilágításba helyezni a 
korszak emberi viselkedéseinek túlnyomóan árnyékos 
részeit, vagy a Harmadik Birodalom és a háború utáni 
Szövetségi Köztársaság közötti folytonosságot, ahogyan azt 
újfajta társadalomtörténeti megközelítések tették. Broszat a 
nácizmus  ,történelembe helyezésének", más szóval a 
szokásos történelmi , távlat" felfedezésének ezt az igényét 
az alábbi szakaszban magyarázza: 
Ahogy én látom, a veszély majdnem paradox módon nemcsak a 
feledés megszokott folyamatában rejlik, hanem itt, most, abban 
is, hogy egyesek, didaktikai célzattal túl nyíltan fejezik ki 
,érdeklődésüket" a történelemnek eme fejezete iránt. Ennek 
eredményeként tanulságok és , példázatok" özönét rakják össze 
ennek az érának az eredeti, hiteles folyományaiból; ezek aztán 
egyre inkább önálló létre kelnek. Különösen a második és 
harmadik generáció körében tolakodnak be az eredeti 
történelem elé, és végül naivan úgy értelmezik és 
félreértelmezik őket, mint a kor tényleges történelmét. 


Broszat ,igénye" jelentős kritikát váltott ki számos 
izraeli kutató részéről, akik a Historikerstreit idején nem 
véletlenül figyeltek fel minden olyan kísérletre, amely a 
nácizmus megítélését próbálta megváltoztatni. Erőteljesen 
kritizálta őt Saul Friedlánder, akihez hasonló, mélyen 
gondolkodó tudós alig foglalkozott a nácizmussal. 
Friedlánder felhívta a figyelmet néhány szerencsétlen 
egybeesésre, melyek Broszat fokozott érdeklődése a 
gondolatokba ágyazott ,tabuk" iránt és Ernst Nolte és 
Andress Hillgruber semmi sem tiltott elmélete között 
húzódik, és elgondolkodott azon, hogy vajon hol húzható 
meg a határ Broszat szándéka (hogy új megvilágításba 
helyezze az árnyoldalakat) és a között, ahogyan Hillgruber 
a német katonáknak azt a szerepét hangsúlyozta, hogy 
állítólag távol tartották a barbár bolsevikokat a nyugati 
civilizáció — határaitól, például Auschwitzban. Élesen 
kritizálta azokat a kísérleteket is, melyek a náci 
Németországban a fejlődés normális formáit vélik 
felfedezni, párhuzamot vonva, mondjuk, a Német 
Munkafront és a brit Beveridge-jelentés (Beveridge Report) 


jóléti — elképzelései között. Erre a témára később 
visszatérünk. Friedlánder legfőképpen azzal érvel, hogy 
mivel a náci Németország az egész világra kihatással volt, 
az, hogy a német történészek milyen kérdéseket vetnek fel 
annak érdekében, hogy saját történelmüknek, illetve jelen 
társadalmuknak megtalálják a helyét, nem adhatja meg az 
alaphangot azoknak, akiket egészen másképpen érintett a 
nácizmus. A következőket mondja Friedlánder: , Ugyanaz a 
múlt nyilván mást-mást jelent a fasizmus áldozatainak, 
akárki legyen is az, és jogosan más-más módon tekintenek a 
kor történelmére." 


Ennek a bevezetésnek a hátralévő részét annak 
szenteljük, hogy bemutassuk, hogy sok ember számára a 
nácizmus korszaka nem , történelem", még kevésbé olyan 
korszak, melyre ,modernizáló" szerepe vagy , normális" 
volta miatt emlékeznének, vagy arra, hogy hasonlít az 
Egyesült Államokra vagy a bolsevik Oroszországra. A 
korszakról kialakult köznapi felfogás ez egyszer 
valószínűleg hitelesebb, mint egyes történelemtudósok 
egyre betegesebb elképzelése, akiknek az írásaiból a 
teológia egyes irányzataihoz hasonlóan hiányzik a realitás. 
A kötetben megjelenő minden tanulmányt a szakterület 
Nagy-Britanniában, Németországban, Izraelben és az 
Egyesült Államokban működő vezető kutatói bocsátották 
rendelkezésünkre. Egyik szerző sem tartozik valamelyik 
elkötelezett történetírói ,iskolához" avagy a tudósok 
önjelölt ,új" generációjához, és néhányuk, kétségtelenül 
tiszteletre méltóan, jó néven venné, ha az ő felfogását 
eltérően ítélnék meg. 


Az a törekvés, hogy a nácizmus időszakát 
,történelemként" kezeljük, nyomban jelentős ellenállásba 
ütközik, mikor azoknak az embereknek az átélt 
tapasztalatait veszi semmibe, akiket közvetlenül érintett a 
náci politika. Ez utóbbiak számára a nácizmus nem pusztán 
tudományos elmélkedés kérdése, sokkal inkább arra 
keresnek magyarázatot, hogy miért nincsenek rokonaik, 
gyerekeik, miért szenvednek krónikus betegségben, vagy 
miért vannak súlyos lelki problémáik, vagy éppenséggel 


miért élnek Nagy-Britanniában, Kanadában, Izraelben vagy 
az USA-ban, és nem Közép-Európában. Az az indoklás, hogy 
a nácik a német társadalom modernizálásán dolgoztak, vagy 
azon, hogy megvédjék a nyugati civilizációt az , ázsiai" 
barbarizmustól, melyhez saját politikai rendszerük paradox 
módon hasonlított, aligha hatja meg azokat, akiknek 
szétzilálták az életét abban az időszakban. 


Ezeknek az embereknek egyik ilyen nagy csoportjába a 
korábbi ,idegen munkások" tartoznak. A hétmillió ember 
egy része, akiknek legtöbbjét erőszakkal kényszeríttették 
vissza Németországba dolgozni. Csaknem fele ezeknek 
Lengyelországból, illetve a Szovjetunióból származott, és 
ma egyedül Lengyelországban körülbelül hatszázezer túlélő 
van. Kollektív emlékük része a megdöbbentően rossz 
bánásmód velük szemben a náci faji hierarchia legalján, 
fizetés (ha egyáltalán kaptak valamit) szándékosan a 
németeknek járó fizetés alatt, nem volt számukra baleset-, 
egészségügyi vagy nyugdíjbiztosítás, és diszkrimináció a 
német lakosság részéről. A kárpótlási igényük összetett, és 
számos tényező játszott szerepet abban, hogy velük nem 
foglalkoztak. Elsőként az, hogy a holocaustnak temérdek 
áldozata volt, és mivel elsőséget élvezett az Izraellel és a 
Zsidó Követelések Konferenciájával a kompenzációról kötött 
egyezség, ez oda vezetett, hogy az áldozatok többi 
csoportjait de facto kirekesztették. Másrészt azt az 
általános rablást, melyet a háború után Németországban a 
, félreállított személyek" folytattak, valamint a német 
származású lakosság tömeges vándorlását az 1940-es évek 
végén a kelet-európai kommunista országokból vagy éppen 
elég kárpótlásnak tekintették a német lakosság sok 
rétegében, vagy úgy hitték, hogy ezek azonos súlyú 
bűntettek. Végezetül pedig, számítva arra, hogy az egyéni 
igényekből mérhetetlenül nagy követelések származhatnak, 
a német hatóságok ragaszkodtak ahhoz, hogy a jóvátétel 
csupán kormányközi szinten folyhat. Nyugati szövetségesei, 
félve attól — hogy milyen gazdasági és politikai 
következményekkel járhat, ha a vesztes Németország a 
meglévő szegényes erőforrásait is elveszti, támogatták 
ebben a nyugatnémet kormányt, amely így sikeresen 


kirekesztette a kárpótlásból az érintettek messze 
legnagyobb csoportját. A Szovjetunió döntését - melyben 
,egyetértésben a Lengyel Népköztársaság kormányával", 
1953 augusztusában lemond minden további jóvátételi 
követeléséről a Német Demokratikus Köztársasággal 
szemben - a bonni kormány úgy értelmezte, hogy az az 
egész Németországra vonatkozik. 


Még egy hivatalos trükköt alkalmaztak, hogy a korábbi 
,idegen munkásokat" mint magánérdekeltségű feleket 
kizárják a kárpótlásból. Annak ellenére, hogy sok cég 
határozottan csábította az ,idegen munkásokat", most arra 
hivatkoztak, hogy ők a birodalom meghatalmazottjai voltak, 
s Így az állam volt a , tulajdonképpeni munkáltató". 


Megközelítőleg egyharmada ,idegen munkás" volt 
azoknak, akik a fegyvergyárakban dolgoztak 1944-ben, és 
sok magánvállalatnál az összmunkaerő 50-7090-át adták. 
Azzal indokolták a kárpótlás visszautasítását, hogy 
ellenkező esetben ezek a vállalatok kevesebb adót 
fizetnének, — melynek következtében a Szövetségi 
Köztársaság lehetőségei csökkennének, hogy aktív szerepet 
vállaljon a NATO-ban, hogy fizessen Izraelnek és a Zsidó 
Követelések Konferenciájának, hogy fejlesztési támogatást 
nyújtson a harmadik világnak és így tovább. Nyugat-európai 
szövetségesei nyomására végül is a szövetségi kormány 
, Önkéntes" kétoldalú jóvátételi egyezményt kötött tizenegy 
nyugat-európai állammal 876 millió nyugatnémet márka 
összegben. A német keletpolitika (Ostpolitik) érdekei és a 
lengyel "megszorítások, melyek a német származású 
kivándorolni vágyókat érintették, egy Lengyelországgal 
kötött egyezményhez vezettek. 1975-ben Helmut Schmidt 
és Edward Gierek egyezséget írt alá, mely egy előnyös 
kamatozású hitelt biztosított, valamint egy egyösszegű 
kifizetést a nyugdíjkövetelések kielégítésére, persze inkább 
lengyel, mint német színvonalon. Schmidt szarkasztikusan 
megjegyezte, hogy ezeket az igényeket egyedül a 
Szövetségi Köztársaság felé jelentették be, , mintha a mai 
NDK-ban élő németeknek ehhez semmi köze nem lenne". 
Semmiféle egyezmény nem jött létre a Szovjetunióval, 


részben azért, mert kínos lett volna ilyen igényeket 
támasztani azok után, ahogy a szovjet állam bánt a korábbi 
hadifoglyokkal vagy a civil, feltételezett , kollaboránsokkal" . 
A Szövetségi Köztársaság továbbra sem volt hajlandó 
egyéni jóvátételt biztosítani. 

Az Európai Közös Piac ajánlása ellenére, hogy a 
korábbi ,idegen munkásokat" kártérítsék, ugyanúgy nem 
hajlandó kárpótlást fizetni néhány hatalmas német 
iparvállalat sem, amelyeknek pedig 6 összjövedelme 
meghaladja néhány harmadikvilágbeli ország 
költségvetését. A Volkswagen cég (éves kereskedelmi 
forgalma 68.000 millió német márka) is csak nem régen 
döntött úgy, hogy tizenkétmillió márka értékben kulturális 
és ifjúsági  cserelehetőségeket teremt azokban az 
országokban, amelyekből annak idején az ,idegen 
munkások" érkeztek. Egyéni jóvátételre nem hajlandó. 


Azt, hogy a cég hogyan toborozta magának az , idegen 
munkásokat", a hadifoglyokat és a koncentrációs táborok 
lakóit, hogy milyen körülmények közt éltek, dolgoztak vagy 
esetleg meghaltak, a wolfsburgi történész, Klaus-Jörg 
Siegíried által írt fejezet taglalja. Sok nagyvállalathoz 
hasonlóan a Volkswagen is pénzt szán arra, hogy megírják a 
cég történetét. A széles körben elismert kortárs történészt, 
Hans Mommsent bízták meg, hogy megírja a művet, amely - 
ha majd megjelenik - nyilvánvalóan egy a náci kormánnyal 
szoros együttműködésben álló nagy gép- és fegyvergyár 
jelentős társadalomtörténeti képét adja, és nem a cégekről 
írott fölöslegesen kiadott ujjgyakorlatnak számít. 


Eltérően sok cég megírt történetétől, melyeket jobbára 
a vállalat propagandaanyagaként kezelnek, és csak azért 
olvassák, hogy önmagukról vagy az alapító , géniuszról" 
adatokat találjanak, Mommsen könyvét várhatóan alaposan 
tanulmányozzák majd. Legalábbis erre lehet következtetni 
abból a felfokozott izgalomból, amely egy, a csoportja 
felfedezéséről szóló, előzetesen megjelentetett tanulmányt 
kísért. 


Az egész mintha az 1986-os botrány visszajátszása lett 
volna, amely a rivális autógyártó óriás, a Daimler-Benz 
centenáriumára megjelentetett hivatalos , cégtörténetet" 
követte. Az alternatív és radikális újságírók Ferdinand 
Porsche tisztára mosásával vádolták Mommsent, és 
felvetették, hogy a hárommillió német márkát, amennyit 
addig erre költöttek, jobb lett volna a még élő , idegen 
munkások" jóvátételére költeni. Furcsa módon, az a 
törekvése, hogy Porsche háború alatti tevékenységéről 
valami kiegyensúlyozott magyarázatot adjon, ellentétbe 
került a Volkswagen vezetőségének azzal a szándékával, 
hogy Porschét elítéljék mint , erkölcstelen technokratát". Es 
valóban, az ügy legironikusabb mozzanata az volt, hogy a 
Porsche családnak odáig kellett lealacsonyodnia, hogy a 
vállalat hivatalos történetírójára kellett hivatkozniuk, hogy 
Ferdinand Porschét megvédjék a Volkswagen jelenlegi 
igazgatótanácsának tagjai részéről ért kritikával szemben. 


Igaz, azt a vádat, hogy a vállalat történetét akarta 
volna tisztára mosni, helyből el lehet utasítani, de nem 
olyan könnyű megmagyarázni néhány magából kikelt 
korábbi ,idegen munkásnak" és érintett wolfsburgi 
polgárnak Mommsen azon állítását, hogy a háború alatt 
Wolfsburg munkásai ,egy  többkultúrájú közösséget" 
képviseltek, vagy hogy olyan indoklással nem hajlandók 
egyéni jóvátételre, mert félnek, hogy az a másodlagos 
korrupció megnyilvánulása lenne. Hogy milyen gondokat 
vet föl a ,történelmiesítés", ha szembekerül az átélt 
élményekkel, az emlékezettel, arra Joseph Rovan a Die Zeit- 
hoz Mommsenről írt levele csaknem klasszikus példa. 
Joseph Povan a Sorbonne nyugalmazott némettörténelem- 
professzora, Dachau hajdani lakója. 

Az, hogy egy ,tiszteletre méltó" történész a felháborodás 

ellenére - amelyet az idegen munkásokból, a szovjet 

hadifoglyokból és a koncentrációs táborok lakóiból álló csont és 
bőr, éhező, elkeseredett tömegre használt , többkultúrájú 

közösség" kifejezés váltott ki - még mindig képes védeni a 

baklövését, csak további bizonyíték arra, hogy a történész 

képtelen felfogni, hogy mi történt. 


A Volkswagen továbbra is kártalanítja azokat a 
németeket, akik az 1930-as években rendszeresen 
takarékoskodtak annak reményében, hogy egy nap majd 
egy , népautó" tulajdonosai lesznek. 


A sintik és romák a náci uralom áldozatainak további 
csoportjai, akik még mindig jelentős nehézségekbe 
ütköznek bármiféle jóvátétel megszerzésében. A Porajimos 
(a náci holocaust roma megfelelője) során, feltételezések 
szerint, ötszázezer sinti és roma (avagy azzal a 
szóhasználattal, amit nagyon nem kedvelnek: , cigány") 
semmisült meg. Mivel a kelet-európai kommunista 
államokban is üldözték őket, ők váltak az agresszió 
célpontjává mind a , demokratikus" utódállamokban, mind 
pedig menekültként Nyugat-Európában. Alig pár évvel 
ezelőtt a Rostockhoz tartozó Lichtenhagenben, mintegy 
kétszázukat üldözte ki egy csapat ellenséges, gyilkosságra 
is . kész munkásosztálybeli — keményfiú, akiket az 
átlaglakosság is bátorított. Máig nagy nehézségekbe 
ütköznek, hogy kárpótlást kapjanak a nácik által okozott 
szenvedéseikért. Több okból is hátrányos helyzetbe 
kerültek. Kezdik elismerni a jóvátételi igényt ott, ahol volt 
anyagi veszteség, vagy kényszerrel akadályozták a tanulást 
vagy a szakmai előrelépést. Az ilyen megoldás nyilván nem 
kedvez a nincsteleneknek: azoknak, akiknek a hagyományos 
értelemben nincs szakmai életpályájuk, vagy akik a 
,szakmát" - legyenek akár kézművesek vagy dolgozzanak a 
szórakoztatóiparban - a családon belül, és nem az 
iskolában, az egyetemen tanulják. 


A sintiket és romákat illető jóvátételt azért tartották 
vissza, mert a háború után tovább éltek a , cigányellenes" 
előítéletek. 1956 januárjában a nyugatnémet Legfelsőbb 
Bíróság úgy döntött, hogy a ,cigányok" alapvetően 
,társadalomellenesek" nomád életmódjuk és állítólagos 
, bűnöző" hajlamuk miatt. A bíróság arra a megfigyelésre 
alapozta ezt a döntését, hogy a sintik és romák ellen hozott 
náci törvények alapjában véve nem különböztek a császári 
és a weimari Németország hasonló joggyakorlatától. 
Ahelyett, hogy megállapította volna, hogy az előző korok 


törvénykezése önmagában diszkriminatív volt, tekintettel 
kollektív voltára, a Legfelsőbb Bíróság ezekre hivatkozva a 
nácik által bevezetett intézkedések helyességét igazolta. 
Logikájából, melyben a jogos rendőri intézkedéseket 
indokolja, következett az a döntése is, melyben kijelentette, 
hogy a sintik és romák csak az 1943. március I-jén kiadott 
úgynevezett , auschwitzi dekrétum" után váltak a fajüldözés 
áldozataivá, amely a megsemmisítőtáborokba küldte őket. 
Ezek távolról sem voltak csupán elméleti, illetve 
jogtudományi kérdések. 1957-ben egy , cigány" nőtől, aki 
1939-ben Belgiumba emigrált, megtagadták a jóvátételt, 
mivel a bíróság nem tudta eldönteni, hogy vajon a náci 
üldöztetés elől menekült-e. Egy évvel később nem adtak 
kártérítést egy másik ,cigánynak", akit tévedésből 
tartóztattak le a nácik, és egyedül logikusnak vélt indokként 
azt hozták fel, hogy mivel van állandó lakhelye és állandó 
munkahelye is, a bíróság nem következtethet faji 
üldöztetésre. A legszégyenteljesebb, hogy 1961-ben egy 
, Cigánytól", akit jogtalanul börtönöztek be, mondván, hogy 
,társadalomellenes" - két ingatlannal rendelkezett, és nem 
volt büntetett előéletű - megtagadták a jóvátételt azzal az 
elképesztő indoklással, hogy a letartóztatás esetleg 
tévedésből történt. A bíróságokon az előítéletek 
berögződtek a sinti és roma tanúkkal szemben is; az 
ügyvédek és bírák olyan mellékes megjegyzéseket tettek, 
hogy világraszóló botrány követte volna őket, ha az 
egyébként hivatalosan zsidóbarát Szövetségi 
Köztársaságban zsidókkal szemben hangzottak volna el. 
Ezzel szemben igen elnézőek voltak azzal a néhány férfival 
és nővel szemben, akiket sintik és romák ellen elkövetett 
bűnténnyel vádoltak, mint ahogy tény az is, hogy 
egyetlenegyet sem ítéltek el a velük szemben elkövetett 
tömeggyilkosságért, és mintha a tegnapi elkövetők gyakran 
válnának mára , cigányszakértőkké". Szó szerint érthetjük: 
, nincs elkövető, nincs áldozat, nincs jóvátétel". 


A 1960-as évek viszonyaiban beállt változás 
eredményeként 1965-ben a Legfelsőbb Bíróság elhatározta, 
hogy a , cigányokat" érintő faji üldöztetés kezdetének 
önkényesen megállapított dátumát felülvizsgálja, és ezt, 


valamint a tömeges letartóztatások és a 
,társadalomellenesség" miatti eljárások kezdetét 
visszadátumozta 1938-ra. Bár ennek eredményeként újra át 
kellett gondolni az eddig elutasított jóvátételi igényeket, ez 
még mindig nem terjedt ki azokra az üldözött sintikre és 
romákra, akikre ezek a törvények egyértelműen nem 
utalnak - mint például az 1933-ban az öröklődő 
betegségben  — szenvedők védelmére (Prevetion — of 
Hereditarily Diseased Progeny) hozott törvény vagy az 
1935-ös nürnbergi törvények -, vagy akiket az 1930-as évek 
közepén Németország-szerte ad hoc felállított 
, cigánytáborokban" tartottak fogva. Wolfgang Wippermann, 
berlini történész, a sintikkel és romákkal szembeni náci 
üldöztetés legismertebb kutatója, és tőle származik az a 
hivatalos tanulmány, melyben felfedi a Berlinben 1936-ban 
felállított táborok korlátozó és rasszista jellegét; céljuk az 
volt, hogy az olimpiai játékoknak otthont adó város a 
,tiszta" város benyomását keltse. Wippermann az általa írt 
fejezetben kiemeli a folytonosságot a sintikkel és romákkal 
szembeni bánásmódban a nácizmus és a háború utáni 
időszak között, elmesélve két személy történetét. A fejezet 
nyugtalanító példákat hoz a bürokrácia és a bíróságok 
kifejezetten embertelen működésére, ahol az áldozatok 
esélyei egyértelműen csekélyek. 


Az egyéni jóvátétel kérdése nem az egyetlen, ahol a 
Harmadik Birodalom törvénykezése tovább kísért a 
jelenlegi Európában és Németországban, bár ezt a 
, nemzetazonosság"-ról szóló tudományos és publicisztikai 
írások közepette gyakran szem elől tévesztjük. Több 
százezer németet kényszerrel sterilizáltak, mert úgy vélték, 
,kisebb faji értéket" képviselnek. Ez a tény heves vitákat 
indított el a legkülönfélébb etikai kérdésekről, arról, hogy 
más országokban miféle érzelmeket váltott ki az abortusz 
vagy az eutanázia. Németországban a Harmadik Birodalom 
alatt átéltek hatással vannak arra, hogy valaki milyen 
szavakat használ, hogy milyen kérdéseket vethet fel, 
olyannyira, hogy egy kívülállót zavarba ejt, ellenérzést vált 
ki belőle. 


Az 1980-as években az eutanázia kérdése újra 
jelentőséget kapott, különösen Németországban, de Nagy- 
Britanniában, Hollandiában és még az USA egyes vidékein 
is, ahol a , halálhoz való jog" lelkes támogatóinak sikerült a 
felvetést beültetni a köztudatba, miközben egyetemi 
központok és bioetikusok alapozták meg tudományos 
hitelüket. A hogyan végezzünk magunkkal jellegű 
kézikönyvek feltűnően keresettek voltak a londoni 
könyvesboltokban. Egy nemrég bemutatott holland film 
megható részletességgel mutatja be a törvénykezés 
jelenlegi működését egy gyógyíthatatlan beteg utolsó 
napjainak krónikájában. Németországban a vita jórészt 
Peter Singer ellentmondásos nézetei körül csúcsosodott ki, 
aki az ausztrál Monash Egyetemen tanít bioetikát, ahol 
éppenséggel az in vitro megtermékenyítéssel igen aktívan 
foglalkozó " Molekuláris — Biológiai és Orvostudományi 
Központ (Centre for Molecular Biology and Medicine) is 
található. Singer mind ez idáig mint az ,állatok 
felszabadítása" mozgalom lelkes szószólója volt leginkább 
ismert, és mint ilyen ellenezte a nagyüzemi állattenyésztést. 
1989 nyarán meghívták, hogy előadást tartson Marburgban 
a , Bioenergia, etika és szellemi fogyatékosság" címmel 
rendezendő európai szimpóziumon. Singer azt a véleményét 
kívánta kifejezni, hogy ,a súlyos fogyatékosságokkal 
született csecsemők szülei dönthessenek arról, hogy a 
gyermek életben maradjon vagy meghaljon". Ez utóbbi 
következne például, ha az újszülött anencephaliával születik 
(szó szerint ,agy nélkül"), vagy súlyos kromoszóma- 
rendellenességgel, a Down-kór súlyos tüneteivel vagy 
nyitott gerinccel jön a világra. 


Aztán hirtelen a ,meg nem hívottak" közé került 
Singer, mivel a konferencia szervezői meghátráltak a 
várható tömeges tiltakozások miatt. Végül meg sem 
rendezték a konferenciát. Singért nem rettentette el a 
dolog, elfogadta, mikor felkérték egy előadásra a saar- 
brückeni egyetemen. A füttyszó és a bekiabálások ellenére 
Singer igyekezett meggyőzni bírálóit, hogy ő nem a 
szélsőjobb szószólója, és aligha mondhatják rá, hogy 
, fasiszta", hiszen három osztrák zsidó nagyszülője halt meg 


náci koncentrációs táborokban. Singer nyilvánvalóan olyan 
emberekkel találta szemben magát, akik már a kérdést, 
hogy kell-e vitát rendezni az ,eutanáziáról", mélyen 
felháborítónak tartották. Olyannyira, hogy ezen élményeit 
használta fel egy New York-i, nagy horderejű kérdésekkel 
foglalkozó irodalmi lapban, hogy nyíltan védje a 
szólásszabadságot. Még mindig a sokkhatás alatt Singer 
megjegyezte, hogy Franz Christoph, a  ,nyomorékok 
mozgalma" önjelölt vezetője a Die Zeit bejáratához láncolta 
magát a tolószékében, amikor az vitát kívánt nyitni a 
témáról, ugyanakkor a hallgatóság egy zürichi előadáson 
kórusban kántálta, hogy , Singer raus"7 (Singer mars ki), 
úgy, hogy az szerencsétlenül emlékeztetett egy korábbi 
korszakra. ,A fanatizmus valami rendkívüli fajtáját 
tapasztaljuk az eutanáziáról folytatott német vita némely 
részletében, amely túlmegy a nácizmussal szembeni 
normális érzületen, és mintha éppen azt a mentalitást 
vélnénk felfedezni benne, ami lehetővé tette, hogy 
kialakuljon a nácizmus" - írta Singer és határozott éllel 
utalt a  ,jobboldali fasizmus"  jelenségére. Azt a 
következtetést vonja le, hogy ,a németek és osztrákok, bár 
szomorú, de bizonyították, hogy hiányzik belőlük mind a 
tudományos életben, mind a sajtóban az a példás 
hozzáállás, melyet Voltaire híres mondásának 
tulajdonítanak: xBár nem értek egyet azzal, amit mondasz, 
halálomig védem a jogaidat, hogy elmondhasdc". 


Singer gondolkodásának egyik kulcspontja az, hogy az 
emberi élet szentségének felfogása ma a kereszténység 
megjelenésében gyökerezik, és mindez idegen lett volna a 
görögök és rómaiak számára. Így ír: , Ma az alapelveket már 
nem fogadják el teljességgel, de az erkölcsi hozzáállás, 
melyhez alapul szolgáltak, jól beilleszkedik a mélyen 
gyökerező nyugati hitbe - és így fenn is maradt -, miszerint 
a mi fajunk egyedülálló és különleges előjogokkal 
rendelkezik." Másodsorban elutasítja az ő szóhasználatában 
anthropocentrikus, illetve ,fajhoz kötött"  (speciesist) 
különbségtételt az emberi egyedek és a nem emberi állatok 
között. A csimpánzok és delfinek felfogóképességére utalva, 
melyek így, érzése szerint, kiérdemlik az , egyéniséget", 


Singer kijelenti: , Más fajok néhány tagja személy, míg saját 
fajunk néhány tagja nem az... így úgy tűnik, hogy egy 
csimpánzt megölni például nagyobb vétek, mint megölni 
egy súlyosan fogyatékos embert, aki nem személy." Az 
amniocentesises beteg korlátozott kilátásaira utalva 
javasolja az ellenőrzött gyermekgyilkosságot, amely aztán 
csökkentené az egészséges  magzatokon elvégzett 
abortuszok számát is, mivel nem tartanának a veleszületett 
rendellenességektől. Így foglalja össze: 
Nincsenek kételyeink, hogy jogos lelőni egy súlyosan sérült, 
vagy beteg állatot.... Nyilván helytelenül tennénk, ha 
,hagynánk a természetet, hogy tegye a dolgát", elmulasztanánk 
az ápolást, viszont nem ölnénk meg. Csupán az emberi élettel 
szemben kialakult rosszul értelmezett tisztelet az, ami 
akadályoz bennünket, hogy belássuk azt, hogy ami 
nyilvánvalóan helyes cselekedet egy lóval szemben, az 
ugyanúgy helyes egy fogyatékos csecsemővel szemben is. 


Hogy tesz Singer különbséget ezen érvek és a nácik 
érvei között, amelyekkel a sorozatos a tömegmészárlások 
jogosságát igazolták? A kényes kérdésben az ellenérveket a 
következő megjegyzéssel próbálja kivédeni: ,A nácik 
szörnyű bűnöket követtek el, viszont ez nem jelenti azt, 
hogy minden, amit a nácik csináltak, szörnyű. Nem 
ítélhetjük el az eutanáziát csupán azért, mert a nácik is 
csinálták, mint ahogy nem ítélhetjük el, ugyanilyen 
megfontolásból, az új utak építését." S mint látni fogjuk, ez 
a megállapítás terjed a fiatalabb német történészek között. 
Figyelemreméltó viszont, hogy hallgat a nácik weimari 
elődeiről. Ugyan helyesen , állapítja meg, hogy sok 
racionálisan gondolkodó ember lenne azon a véleményen, 
hogy úgy élni, hogy csupán szenvedés az élet, nem 
érdemes, viszont figyelmen kívül hagyja, hogy ez a legtöbb 
náci áldozatról nem mondható el. Helyesen véli, hogy a náci 
, eutanáziaprogram" fő mozgatórugói a fajelmélet és a 
durva haszonlesés voltak, de Singer elfelejti megemlíteni, 
hogy propagandájuk alappillére az áldozatok 
személyiségének figyelmen kívül hagyása volt. Csak úgy 
emlegették őket, mint ,lények", , holtsúly-egzisztenciák", 
,teremtmények"  — vagy ,hasznavehetetlen zabálok". 


Szenvedő állatok, mint például egy öreg, vak vadászkutya 
vagy egy béna kísérleti egér is gyakran jelenik meg a 
nácizmus korának könyveiben, filmjein, szándékosan 
plántálva el ugyanazt az erkölcsi bizonytalanságot, amit 
Singer oly öntudatlanul használ fel maga is, nagyfokú 
naivitást tanúsítva a náci , eutanáziaprogram" 
végrehajtóival szemben, akik természetesen a pszichiátria 
és az orvostudomány vezető tudósai voltak. Singer azt a 
félelmet, hogy az áldozatok köre állandóan szélesedik, a 
következő, a legkevésbé sem megnyugtató érveléssel 
oszlatja el: ,Ha az eutanáziát csak orvosi végzettségű 
személy hajthatja végre egy másik orvos egyetértésével, 
nem valószínű, hogy a gyilkosságok száma ellenőrizetlenül 
elszaporodna a közösségen belül", és megjegyzi, hogy az 
ókori görögök és az eszkimók visszafogottak és 
körültekintőek voltak, mikor beteg újszülöttjeiket, illetve az 
időskorú szülőket gyilkolták meg. A bírálók rámutattak, 
(figyelmen kívül hagyva az eszkimókat), hogy Singer 
ugyanolyan kevéssé fogta föl az ókori történelmet, mint a 
nácizmus korszakát, és az a gyakorlat, amit példaértékűnek 
tekint, a spártai történelem legkorábbi korszakához 
tartozik, és az a néhány görög szerző, aki egyáltalán 
rászánta magát, hogy írjon róluk, barbárnak és 
szokatlannak tartotta őket. Lehet, hogy Singer német 
kritikusait jobban dühítette az, hogy nem fogja fel a 
történelmet, mint a haszonelvű filozófiája. 


Az általam írt fejezet a náci ,eutanáziaprogram" 
megszületését taglalja a liberális weimari köztársaság ideje 
alatt, és hogy hogyan szélesedett ki és vezetett a holocaust 
tömegmészárlásához. Foglalkozik náci propagandisták által 
használt érvek elemzésével, melyekkel a gyógyszeres 
tömeggyilkosságok jogosságát kívánták igazolni. Ezeknek 
az érveknek legtöbbjét a weimari időszakból örökölték, 
amikor is az I. világháborúból eredő erkölcsi brutalitás, 
összekeveredve a gazdasági krízissel és hogy mi mennyibe 
kerül, halálos eredményt hozott. 


Az előzőekben próbáltuk azt a feszültséget mérlegelni, 
ami a Harmadik Birodalom  ,történelmiesítése" és a 


birodalom sok ember emlékezetében elfoglalt helye között 
van. Az érvek amellett szólnak, hogy az átélt élmények még 
mindig annyira frissek, hogy nem kezelhetjük ezt a kort 
ugyanúgy, mint akármelyik más történelmi ,eseményt", és 
hogy amit esetleg fontosnak ítélnek ezzel kapcsolatban a 
történészek, nem biztos, hogy mindenre kiható érvényű és 
jelentőségű. Jó azt tudni, hogy a Hunsrück hegység 
falvaiban normális élet folyt; hogy a náci Németország 
bizonyos vonásokban hasonlított a sztálini Oroszországhoz; 
hogy német pszichiáterek és társadalomtervezők hittek 
abban, hogy az egészségügyi ellátást modernizálni tudják 
azzal, ha saját pácienseiket legyilkolják; vagy hogy Hitler az 
egyenlőség híve volt, és minden igyekezetével az 
északamerikai társadalom saját verzióját kívánta 
megvalósítani, de mindez mit mond nekünk arról a 
társadalomról, amely Auschwitzért, az egész náci korszak 
legmaradandóbb jelképéért felelős? 


Maga a náci időszakról folytatott vita is gyakran 
telítődik érzelemmel, hevességgel, ami jóval túlmegy a 
tudósok közt megszokott gyűlölködésen. A por lassan leül, 
miközben a vitákat újra halljuk a számtalan tankönyvben, 
hogy aztán a tanulók kérődzzenek rajtuk esszéikben, 
vizsgadolgozataikban. Egy csaknem tankönyvbe illő példája 
ennek a folyamatnak az  ,intencionalisták" és a 
, szerkezetfunkcionalisták" vitája a ,végső megoldás" 
gyökereiről. Történetesen azt jelentették ki újra, ami már 
egyszer a napnál is világosabb volt; például, hogy a 
nácizmusban központi helyet foglalt el a rasszizmus, és ezt 
mint újdonságot magyarázzák. Az orvostörténész Paul 
Weindling fejezete részletesen igyekszik rávilágítani, hogy a 
nácik faji nézeteit mennyire áthatották az összetett és 
egymással viaskodó szellemi, tudományos és társadalmi 
alkotóelemek, melyeket, mint a dolgozat mutatja, nem 
egyszerűsíthetünk le Hitler együgyű obiter dictáinak puszta 
végrehajtására, sokkal inkább képviselik a , társadalmi 
kérdés" specifikusan német megoldását gyógyszerek útján. 


A könyv négy fejezete azon területek közül érint 
néhányat, ahol a történészek között a legnagyobb a 


véleménykülönbség, és ahol igen érdekes kutatások folynak 
jelenleg is. Ezek a náci rezsim állítólagos , modernizáló" 
hatásával és törekvéseivel, a Wehrmachtnak a keleti fronton 
elkövetett, ideológiailag motivált atrocitásokban való 
bűnrészességével, és végezetül azzal foglalkoznak, hogy a 
német emberek hogyan vettek részt a zsidóüldözésben, és 
hogyan reagáltak erre. A szerzők, Götz Aly, Omer Bartov, 
Avraham Barkai és Jeremy Noakes, mind jelentős munkát 
végeztek ezeken a területeken. 


Nem kell ma nagyon messzire elmenni 
Németországban, hogy azt halljuk, hogy a Harmadik 
Birodalomnak megvolt a maga jó és rossz oldala is. A 
múltban még azzal vigasztalhatta magát az ember, hogy 
mindez a hivatalos tanulmányok és az iskolák köntörfalazó 
és részrehajló magatartásának köszönhető, ahogyan a 
témát kezelték. Ilyesmit mutat be Michael Verhoeven filmje, 
a The Nasty Girl! (A rossz lány). A történet egy nem igazán 
ártatlan  iskoláslányról szól, aki elhatározza, hogy 
tanulmányt ír saját városának sötét történelméről egy 
pénzdíjas pályázatra, és azóta is fizeti az árát a felébresztett 
társadalmi összetűzések és erőszakos cselekmények miatt. 
Előbb vagy utóbb az utóbbi időszak kutatási eredményei 
átszivárognak a köztudatba, mégpedig olyan , nagyítókon" 
keresztül, mint az oktatás vagy a televízió, vagy 
éppenséggel az Alltagsgeschichte (A hétköznapi élet 
történelme) című elterjedt írásmű, amit laikusok írnak. 
Természetesen ezek közül egyiknek sem lesz a legkisebb 
befolyása sem azokra az önjelölt neofasisztákra, akiknek az 
az időszak csupán képzelgések sorozata. Mint ahogy az 
elején már láttuk, ez utóbbi feltételezést a tudományos 
kutatások mai irányzatai már megkezdték aláaknázni. A 60- 
as évek közepén Ralf Dahrendorf és David Schoenbaum 
ráirányította a figyelmet arra, hogy a náci , nemzeti 
közösségnek" milyen valódi vagy képzelt hatása volt a 
tradicionális német társadalomra, arra, hogy hogyan 
pusztította ki az adott osztályhoz, vallási felekezethez vagy 
környezethez való hűséget, és ezzel hogy egyengette a 
háború utáni  liberáldemokrácia útját, legalábbis 
Németországnak abban a felében, ahol nem a kommunisták 


uralkodtak. Az egyes társadalmi osztályok részletes 
tanulmányozása egyáltalán nem erősítette meg 
Schoenbaum elképzelését az , egyenlőség győzelméről" . 


Jeremy Noakes a német társadalom ranglétrájának 
legfelsőbb fokairól írva bemutatja a nácik hiábavaló 
próbálkozásait, hogy új társadalmi elitet alakítsanak ki, 
vagy hogy beszivárogjanak a már meglévőbe. Lehet, hogy 
az arisztokrácia egy-egy sarja lelkesedett az SS fekete 
egyenruhájának kápráztató eleganciájáért, de az Európát 
követő felsőbb arisztokrácia ,többé-kevésbé teljesen 
elzárkózott a kormányzattól, és utálattal teli megvetéssel 
nézte őket". A felkapaszkodott náci tisztségviselőket a 
szolgákkal együtt etették. Ezek az apró társadalmi tények 
még mindig elkerülik azoknak a történészeknek a figyelmét, 
akik a divat szerint (és csak távolról) érzékenyen 
érdeklődnek az olyan színes, de ugyanakkor jelentéktelen 
csoportok iránt, mint a fiatalkorú bűnözők vagy a 
prostituáltak. Ezzel , szemben úgy tűnik, — hogy 
Schoenbaumnak a munkásosztálynak a náci ,nemzeti 
egységbe" történő integrálódásának mértékéről alkotott 
véleménye támogatására talál a legújabb kutatásokban, 
annak ellenére, hogy néhányan a baloldalról, mint például a 
néhai Tim Mason, merész kísérleteket tettek, hogy 
fenntartsák azt a véleményt, mely szerint a munkásosztály 
szolidáris volt az elidegenítéssel. Ulrich Herbert, aki a 
Harmadik Birodalomban élő ,idegen munkásról" adott 
egyértelmű képet az általa írt fejezetben, sokkal 
szkeptikusabb képet fest arról, hogy hogyan reagál a 
munkásosztály a náci rezsim hízelgésére, és teljes 
nyíltsággal tárgyalja a  munkásosztályban meglévő 
rasszizmust. Érdekes módon ez a legtöbb a német 
munkásságról írott történetből hiányzik. Reménykedjünk, 
hogy ezt a hiányt pótolják, amint azoknak a sora, akik a 
német történelemről írnak, sokkal pluralisztikusabbá válik, 
mint volt az az 1960-as évek óta. 


Az utóbbi évtizedben a  modernizációelmélet 
reneszánszát éli a náci Németországról író történészek 
között, legyenek bár a politikai spektrum akármelyik szélén. 


A baloldaliak részéről ez a liberálkapitalista Szövetségi 
Köztársaság  lejáratásának továbbvitele, hangsúlyozva 
annak náci előzményeit. Az  újkonzervatív jobboldal 
indítékai homályosabbnak tűnnek. A Rainer Zitelmann 
nevével fémjelzett kutatócsoport annak a szándékának 
adott hangot egy, a napokban elkészített összeállításban, 
hogy támogatja Martin Broszat igyekezetét, melyben 
mentséget keres a nemzetiszocializmus , demoralizáló" 
történeti szerepére, és az összeállításban hangsúlyozták a 
nemzetiszocializmus célzatos , modernizáló" befolyását. 
Zitelmann úgy érvel, hogy Hitler alapvető célja az 
egyenlőség és a  teljesítményorientált társadalom 
megvalósítása volt, és modelljeként a Szovjetuniót és az 
Amerikai Egyesült Államokat tekintette, nem pedig egy 
középkori társadalmi rend elavult vízióját. Ez mindenkit 
nyilván meglepetésként ér, aki csak egy pillantást vetett a 
Függetlenségi Nyilatkozatba vagy Lincoln gettysburgi 
beszédébe. Martin Broszat , történelmiesítési" szándékát 
idézően így ír Zitelmann: 
A történetírás, melyben szándéka szerint korlátozott szerepet 
kap a morális és politikai megfontolás, és amelyben az általános 
pedagógiai indítékok miatt egymástól jól elválasztható nézetek 
alakulnak ki, könnyebben felismeri majd a nemzetiszocializmus 
modernizáló szerepét. 


Ezt a modernizáló szerepet a mára már jól ismert 
analógiákkal támasztották alá, például a háború utáni 
érában Robert Ley Német Munkafrontjának jóléti terveit 
hasonlították a Beveridge-jelentéshez, bár hogy a hitleri 
vezetéssel együtt hogyan hasonlítható az Egyesült 
Államokhoz, sosem válik elég világossá. Ha most 
félretesszük Amerikát, Robert Leyt és William Beveridge-et 
egy lapon említeni ugyanolyan nevetségesnek tűnik, mintha 
a maffia vagy a kolumbiai kábítószer-kereskedők számító 
emberbaráti cselekedeteit a római katolikus 
misszionáriusok hasonló tevékenységével vetnénk össze. 


Az 1980-as években német , alternatív" történészek és 
kutatók csoportjai szélesítették azoknak a skáláját, akik 
valamiféle  modernizációval igyekeztek magyarázni a 
Harmadik Birodalom tevékenységét. Ezek a megszokott 


oktatási körön kívül dolgoztak, és vele szemben, néha 
teljesen érthetően, meglehetős idegenkedést mutattak. 
Nem lenne erős túlzás ezeket a csoportokat - melyeket 
néha félrevezetően ,hamburgi iskolaként" emlegetnek - a 
politikai spektrum szélsőbal irányzatával összekapcsolni. Az 
, eutanáziaprogramról", az ,idegen  munkaerőről", az 
egészségügyi és szociálpolitikáról szóló legérdekesebb 
munkák néhány darabja Götz Aly, Mathias Hamann, 
Susanne Heim és Karl-Heinz Roth tollából jelent meg az 
utóbbi években. Munkájuk jó részében az , értelmiség" 
szerepére összpontosítanak, azaz — akadémikusokra, 
pszichiáterekre és tudósokra, akiket ontottak a német 
egyetemek, és nem önállóan gondolkodó vagy alkotó 
filozófusokra. Mint a hasonlóan leszűkített nézőpontoknak, 
legyen az a bürokrácia szemszögéből vagy az igazi 
, alulnézetből" szemlélt történelem, ennek a 
megközelítésnek is megvannak az érdemei és hátulütői. 
Nemrégiben Götz Aly és Susanne Heim átdolgozták egy 
korábbi, az egyik Zavaros gondolkodású 
népességpolitikusról szóló munkájukat, átfogó ismertetést 
adva Így a ,végső megoldásról". Azzal kezdik, hogy elvetik a 
,holocaustra" adott katasztrófaelméleti és nihilisztikus 
magyarázatot is, azaz hogy ez az esemény emberi ésszel 
felfoghatatlan, vagy hogy ez a ,pusztítás kedvéért 
végrehajtott pusztítás" példátlan esete csupán, ami 
ellentétben áll még a gazdasági megfontolásokkal is. 
Állítják, hogy létezett egy tudományos szakértőkből - 
közgazdászokból,  mezőgazdászokból,  demográfusokból, 
statisztikusokból stb. - álló csoport, a négyéves tervet 
végrehajtó apparátus égisze alatt Lengyelországban, mely a 
Főkormányzóság (Generalgouvernement) keretében 
működött. Ezek döntöttek arról, hogy Közép- és Kelet- 
Európa elmaradott és túlnépesedett társadalmait úgy kell 
modernizálni és racionalizálni, hogy kiirtják a , felesleges" 
embereket, s a feladatot nevükben a birodalmi SS 
Biztonsági Főhivatala aztán elvégezte. Mindez 
tőketeremtéshez, a mezőgazdaság  gépesítéséhez és 
további, Németországnak alárendelt ipar megteremtéséhez 
vezetett volna. A kelet-európai zsidóság elpusztításával 


rögtön sikerülne eltávolítani a városi szegénység 
legszemetszúróbb képviselőit, ezzel társadalmi 
mozgáslehetőséget teremtve a vidéki , létszám feletti" nem 
zsidó proletariátusnak, utat nyitva egyben a városi 
kereskedelem racionalizálásának a kézművesek és kispénzű 
kapitalisták eltávolításával. 


Nem arról van szó, hogy a zsidók lettek volna az 
egyetlen és kizárólagos célpontjai ennek a politikának. A 
nagyobb szabású elképzelések között ,a zsidókérdés végső 
megoldása" csupán részlet abban a tervben, mely 
harmincmillió ember  ,kitelepítését", más szavakkal: 
legyilkolását tartalmazta. Átgondolt tervezés és faji 
fanatizmus ötvözete vezetett a nagyvonalakban vázolt 
elképzeléshez, hogy új társadalmi rendet hozzanak létre. 
Nem meglepő, hogy ezek az elképzelések - Götz Aly elemzi 
munkájában ezeket - vitát váltottak ki, bár hozzá kell 
tennünk, hogy anélkül, hogy helyettesíteni tudták volna 
némely, a ,végső megoldás" eredetéről szóló, jóval 
közismertebb tudományos elmélkedést. Aly és Heim 
munkájának jelentősége abban rejlik, hogy rávilágít egy 
korábban nem ismert csoport közreműködésére a 
,holocaustban", és még inkább abban, hogy egy sor 
eseményt újra alaposan átgondol, melyeket néhány 
történész hajlamos pusztán az egymással versengő 
bürokratikus intézményrendszer melléktermékének 
tekinteni. Elméletük bírálói rámutattak, hogy a közepes 
rangú hivatalnokok között hiányzott az egyébként 
megszokott egyetértés például a lengyelországi gettók 
lakóival szembeni viselkedést illetően, vagy hivatkoztak 
arra a nyilvánvaló tényre, hogy a gazdasági körülmények, 
amiről itt a szakértők beszélnek, nem vonatkoztathatók 
Amszterdamra, Párizsra vagy Rómára, amelyek zsidó 
lakossága szintén elpusztult. Alynak és Heimnek nem 
sikerül összekapcsolnia szakértőiknek az elgondolásait 
azzal, amit tudunk a ,végső megoldás" eredetéről - hogy 
Himmler, Heydrich és a Birodalomi Biztonsági Főhivatal 
nem csupán végrehajtók voltak Göring számára - és ennél 
is súlyosabb az, hogy kockázatos módon összetévesztik a 
politika legitimalizálását és racionalizálását azokkal a 


tényezőkkel, melyek motiválták -, jelesül a fajgyűlölettel 
vagy a gyarmatosító háborúk erkölcsiségének Európába 
való áttelepítésével. Az egészségügyi, katonai és biztonsági 
szakértők szintén szolgáltattak ,meggyőző" indokokat a 
tömegmészárláshoz, de ez idáig ezeket senki nem vette 
komolyan. Szemben ezzel a meglehetősen szűk kört érintő, 
történelminek szánt vitával, a Historikerstreit, vagyis a 
, történészek polémiája" az 1980-as évek közepén csaknem 
az egész világra kiterjedt, tömegesen ontva a gyakran igen 
éles hangú írásokat könyvekben, valamint folyóiratokban és 
napilapokban megjelent cikkek formájában. A történetírás 
elefántbikái (csak kevés női történész vett ebben részt) 
bömböltek egymásra kontinenseket át. Sokan, akik előtte 
egy sort sem írtak a náci Németországról, most kényszert 
éreztek, hogy megszellőztessék nézeteiket a holocausttal, 
Idi Aminnal, Pol Pottal, Sztálinnal és más tömeggyilkossal 
kapcsolatban. A vita 1986. július 11-én indult, mikor Jürgen 
Habermas, a filozófus és szociológus, egy sziporkázó 
kiadványban támadta a szerinte a ,kortárs német 
történetírásban fellelhető mentegetőző irányzatokat", 
melyek oly jellemzőek például Andreas Hillgruber és Ernst 
Nolte munkáira. Nolte, aki munkájában a , revizionista" 
szélsőjobb túlzó megnyilatkozásait hasznosítja, a bolsevik és 
náci barbárságok közötti véletlen rokonságra céloz, jelezve, 
hogy az utóbbi gyilkosságok ,védekező jellegűek" voltak. 
Hillgruber, aki a német diplomáciatörténet nemzetközileg 
elismert szakértője, épp akkor jelentetett meg egy vékonyka 
könyvet az alábbi címmel: Kétféle pusztulás: A Német 
Birodalom szétzúzása és az európai zsidóság vége. A cím 
egyáltalán nem egyértelmű érzelmi üzenete maga is 
megéri, hogy átgondoljuk. A könyvet széles körben bírálták, 
mert a keleti fronton harcolt német csapatokkal való 
érzelmi azonosulásra hív fel, amelyek, ha figyelmen kívül 
hagyjuk azt, hogy ezzel a haláltáborok működését 
hosszabbították meg, valójában megakadályozták, hogy a 
Vörös Hadsereg a , bosszútól fűtve" lerohanja a birodalom 
keleti területeit. Ez egy újabb variációja volt annak a 
makacs elképzelésnek, hogy a német hadsereg igazságos 
háborút viselt, és az SS és SD viszonylag kis egységei 


tehetők felelőssé az elkövetett kirívó bűntettekért. Ez a 
nézet természetesen megfelelt egy olyan társadalomnak, 
amelyben tulajdonképpen minden családból kikerült egy- 
egy katona, és ahol ezek a fiatal katonák most már 
munkások, hivatalnokok, értelmiségiek, tanárok, 
regényírók, ipari vállalkozók és politikusok. A jószándékú 
német katona és az SS ideológiai fanatikusának sablonos 
kettéválasztását, melyet gyakorlatilag minden 1945 utáni 
anglo-amerikai háborús film - bár nem szándékosan - elénk 
tálalt, először Christian Streit támadta hevesen az 1970-es 
évek végén kiadott Keine Kamaraden" (ITársak nélkül) című 
kiadványában. Az írás bemutatja, hogyan jut el a 
Wehrmacht a brutális tettek felismerésétől azoknak a 
tökélyre fejlesztéséig a Lengyelország és Oroszország elleni 
hadjárat során, hogyan csúcsosodik ki mindez hárommillió 
szovjet — hadifogoly — szándékos  kiéheztetésében és 
lemészárlásában és a ,végső megoldásban" való bűnös 
részvételben. A Streit munkájának hatására elkezdődött 
kutatások nagy része alátámasztja azt az álláspontját, hogy 
a katonai elit jelentős részt vállalt a nemzetiszocialisták 
rasszista hatalmi törekvéseiben. Omer Bartov 1986-ban 
megjelent könyve, The Barbarisation of Warfare on the 
Eastern Front (A hadviselés elembertelenedése a keleti 
fronton) címmel volt az első tanulmány, amely az elit 
rétegről átirányítja a figyelmet arra, ahogy az altisztek és 
azok beosztottai a hétköznapok során találkoztak a csaták 
valóságával. Néhány évvel ezelőtt Bartov ezt a munkáját 
bővítette ki, és jelentette meg kiváló könyvét Hitleris Army 
(Hitler hadserege) címmel. Ez rámutat, hogy mennyire 
nyilvánvalóan ivódott bele a közkatonákba az ideológia, bár 
alapvetően elvesztették már a csapathoz való hűséget a 
megdöbbentően nagyarányú veszteségek miatt, mert közel 
sem ,modern" körülmények között kellett harcolniuk egy 
állítólagos ,nem emberi" ellenséggel szemben. 


" Úgy vélem téves a fordítás, bár a szószerinti jelentést tükrözi, mégis 
inkább arról van szó, ami vélhetően egy parancs részlete lehetett, 
miszerint: [az orosz hadifoglyok] nem bajtársak I, hiszen államuk 
nem csatlakozott a hadifoglyok státusát rögzítő genfi konvencióhozl. 
(a dig.) 


Bartov elemzése természetesen nem tartja eleve 
kizártnak, hogy akadtak, akik más véleményen voltak, és 
akik megtagadták az engedelmességet - dezertőrök, akik a 
háborúból való kilépést választották -, akikről Theo Schulte 
tesz említést a mélyen Oroszországban harcoló hadseregről 
írt tanulmányában. A náci Németországról az utóbbi időben 
írt sok társadalomtörténettel összhangban Schulte azzal 
érvel, hogy még az oly abnormális helyzetekben is 
felfedezhetjük a normalitás jeleit. Az amerikai történész, 
Christopher Browning mostanában tovább fokozta ezt, 
kiválóan elemezve egy átlagos rendőrzászlóalj mindennapi 
életét, miközben tömegmészárlást hajtanak végre. Bartov 
jelen fejezete kiemeli a keleten folytatott háború 
egyedülálló jellegét, összevetve ezt a Harmadik Birodalom 
társadalomtörténetéről folytatott vitával, és azzal, hogy 
mennyiben hasonlítható össze a Wehrmacht hadviselése 
más hadseregekével. Itt idézett munkájának befejező 
fejezetében utalást találunk nemcsak Ernst Nolte 
revizionizmusára, hanem az Auschwitz és Drezda, valamint 
Hiroshima bombázása közt vont divatos, ámde felületes 
párhuzamra is. 


1898-ban a franciaországi Dreyfus-ügy tetőfokán sok 
európai állam fenntartását fejezte ki az 1900-ban Párizsban 
rendezett világkiállításon való részvételét illetően. Német 
befolyásos körökben, nyilván nem lévén tudatában álszent 
mivoltuknak, Franciaországról a következő véleménnyel 
voltak: , Abban az országban minden jogot eltipornak, ott 
csak az antiszemita és soviniszta népesség hozza a 
törvényeket, és aki nem osztja véleményüket, az azt 
kockáztatja, hogy bedobják a Szajnába." Ha bárkinek is azt 
kellett volna megjósolni a századfordulón, hogy hol 
valószínű az antiszemitizmus előretörése, Franciaországot, 
Lengyelországot, Romániát vagy Oroszországot említették 
volna, semmint Németországot. 


Az, hogy hogyan reagált a közvélemény a nácik 
szisztematikus zsidóüldözésére és mennyire vett benne 
részt, jelentős tudományos elemző irodalom forrása. A 
régebbi  — tanulmányokat, — melyek viszonylag — szűk 


forrásanyagból alkottak egész széles általánosításokat a 
németekről, kiszorították az alapos és apró részleteket, 
kicsiny vallási csoportokat és társadalmi osztályokat elemző 
munkák. Az egyik legrészletesebb és legkritikusabb munka, 
mely ezen a téren született, Ian Kershaw Bajorországról 
megjelent . munkája, mely megközelítőleg  Broszat 
,történelmiesítési" szellemében fogant: 


A , zsidókérdésről" kialakult közvélemény széles skálát mutat, 
melyben az egyik végletet a paranoiás  zsidózaklatók 
kétségtelenül kisebbségben lévő csoportja képviseli; a lakosság 
széles rétege, a terjedő náci propaganda hatása alatt, a bennük 
lévő előítélet és lappangó antiszemitizmus miatt elfogadták, 
hogy a zsidókkal szemben jogi megszorításokat, úgymint 
gazdasági kirekesztést, társadalmi kiközösítést alkalmazzanak, 
ugyanakkor elutasította a  zsidózaklatók durva, nyílt 
embertelenségét; és végül volt egy másik kisebb csoport, akik 
mély keresztény, illetve liberálhumanista erkölcsiséggel voltak 
átitatva, és az ő értékrendjük jelentette a leghatásosabb gátat a 
fajgyűlölet náci elméletével szemben. 


Kershaw egyik emlékezetes megjegyzése szerint az 
Auschwitzba vezető utat a gyűlölet építette, de a 
közömbösség rakta a köveket. Kershaw efféle nézetei nem 
arattak általános elismerést, és túl megalapozatlannak 
tűnhetnek az utóbbi idők  rostocki eseményeinek 
megvilágításában, ahol az egyszerű lakosok dühödten 
dobálták meg tojásokkal a munkásosztálybeli neonáci 
bőrfejűeket, mikor azok a menedéket kereső hajléktalanok 
elől lerombolták a panelházakat. Michael Kater azon a 
véleményen van, hogy Kershaw és mások súlyosan 
alábecsülik a német antiszemitizmus időtállóságát és a 
köztudatba ágyazódó gyökereit, valamint azt, hogy 
megnyilvánulásai milyen mértékben következtek spontán 
módon, semmint az állam manipulációja folytán: 


1933 és 1939 között a német magánszemélyek részéről a 
zsidókkal szembeni megkülönböztetés mind spontán, mind 
pedig szándékos megnyilvánulása előfordult, anélkül hogy az 
állami szervek beavatkoztak volna, vagy a fennálló törvényekre 
lettek volna tekintettel. Ez felölelte a teljes skálát a szóbeli 
sértegetéstől a feljelentésig, a  fosztogatástól a fizikai 
bántalmazásig. Ugyanúgy elkövették magánszemélyek, mint 
testületek, amelyek állhattak ugyan hivatalos kapcsolatban 


párttal vagy állammal, de a vétség elkövetésekor nem azok 
utasítását hajtották végre. 


Az izraeli tudós, Otto Dov Kulka és amerikai 
tudóstársa, Aron Rodrigue, akik szintén elmélyülten 
tanulmányozták a kérdéssel kapcsolatos forrásokat, 
megkérdőjelezték azt, hogy  Kershaw bajor vidéki 
környezetből vett példái mennyire tipikusak. Javasolták, 
hogy a ,passzív bűnrészesség" megfogalmazást használják 
Kershaw sokkal semlegesebb ,közömbösség" 
meghatározása helyett. A következővel zárják: 

A ,közömbösség" tartalma, minthogy ténylegesen csak az 
érintettség hiányát jelöli, túl szűk jelentéshatárt szab, és nem 
hordozza a közvélemény összetett voltát. Így ez nem fedi 
például azt az igen széles körben tapasztalt álláspontot, mely 
szerint így vagy úgy, de tenni kellett valamit a zsidókérdés 
megoldására. Lehet, hogy a lakosság egészének a szemében 
nem ez a ,kérdés" volt a fontossági sorrend elején. Mégis, 
mikor a kérdés konkrétan felmerült, az a fajta vélemény, hogy 
intézkedéseket kell hozni a probléma megoldására, ugyanúgy 
tapasztalható, mint a ,nem törődöm vele" ilyen vagy olyan 
formája. 


A deportálások és kivégzések időszakáról a következő 
összegzést adja Kershaw: az elsőt ,nem kísérte a német 
lakosság — feltűnő figyelemmel", a keleten folyó 
gyilkosságokról pedig az volt a véleményük, hogy , a zsidók 
kiesnek a látókörből", és tulajdonképpen a 
gondolkodáskörből is. 


Újabb kutatások, jelesül Willy Dressen, Ernst Klee és 
Völker Ullrich munkái sokkal sötétebb képet festenek olyan 
kapzsi szomszédokról például, akik a küszöbön veszekedtek 
a háztartási eszközökön a még el sem hurcolt zsidók háza 
előtt, vagy  háziasszonyokról, akik Claude Lanzmann 
filmjében, a Shoah-ban meginterjúvolt lengyel 
parasztasszonyokra emlékeztetnek, akik tudván, hogy mi 
történik, a berlini munkások nyelvét idézve megjegyezték az 
éppen elhurcolt zsidó családról: , Oket is a gázba viszik." A 
vonatok utasait az Auschwitzba vezető vasúti elágazás 
környékén édeskés illatú köd burkolta be, és a tábor 
krematóriumaiból fölcsapó lángokat is lehetett látni - 


mintegy tizenöt-húsz kilométerről. Sokaknak több-kevesebb 
közvetlen köze volt a ,végső megoldáshoz"; például a helyi 
elöljáróknak, a vasúti tiszteknek, a diplomatáknak, a 
banktisztviselőknek, a pusztító eszközök gyártóinak és a 
közkatonáknak, a rendőröknek és az SS embereinek is. Joe 
Heydecker, a fotográfus így jegyezte meg: 

Mindig voltak katonák, vasutasok, az Organisation Todt 

emberei, civilek, néha fürdőnadrágban, néha fényképezőgéppel 

a kezükben, akik figyelték a tömegsíroknál zajló eseményeket, 

mikor hol itt, hol ott mészárolták le kegyetlenül a zsidó 

lakosságot, tekintet nélkül korra, nemre. 


A frontról hazaírott levelekben is újra és újra 
rábukkanunk a kelet-európai és szovjetunióbeli zsidó 
lakossággal szembeni nagymérvű gyűlöletre:  , Minél 
mélyebbre hatolunk be Oroszországba, annál több zsidóval 
találkozunk. A fickók ugyanolyan szemtelenek, mint 
békeidőben. Még sokkal többet kellene ezekből a 
szörnyetegekből a falhoz csapdosni, mint eddig" - majd a 
legembertelenebb kifejezéseket használva leírja több ezer 
ember lemészárlását. Bár ahogyan azt Hans Mommsen az 
egyik, e kérdést érintő alapos tanulmányában kifejti, a 
kérdés nyitva marad, hogy vajon az, hogy tudomást 
szerzünk az embertelenség egyedi epizódjairól, mennyiben 
áll össze bennünk a ,végső megoldás" szörnyű skálájának 
tudatosult képévé. Az, hogy tudunk arról, hogy az 
Einsatzgruppen csapatokat irtott ki, még nem jelenti azt, 
hogy felfogjuk Auschwitzot. 


Avram Barkai a német gazdaság és a németországi 
zsidóságnak a gazdaságból a náci korszakban történt 
kirekesztésének és elpusztításának legkiválóbb ismerője. Az 
általa írt fejezetet a nácik ,nemzeti egysége" és a 
németországi zsidókisebbség üldözése közötti 
összefüggésnek szenteli, feltárva mindkét jelenség rövid és 
hosszú távú kihatásait. Szerinte a hagyományokban mélyen 
gyökerező keresztény antiszemitizmus - melyet a náci 
propaganda visszatérő Írázisaiban felelevenített - ötvöződve 
az olyan örök indítékokkal, mint a nyílt kapzsiság, nyíltan 
támogatta a zsidóság elleni, á náci vezetés által 
törvényesített, szabad hajtóvadászatot. A 


propagandahadjárat állandó bombázása és az állandóan 
bővülő kör, hogy még mit szabad - kiindulva a kezdeti 
bojkottól a nem hivatalos, majd a hivatalos diszkrimináción 
keresztül a gazdálkodó vállalatok , árjásításán" át egészen a 
Kristallnacht erőszakoskodásáig - fokozatosan olyan légkört 
teremtett, amelyben a nácik gyilkos megszállottsága utat 
tudott találni. Mint Barkai megjegyzi, a zsidóüldözés az 
európai zsidóság megsemmisítésének szükséges, de nem 
elégséges előfeltételének tűnt. Ugyanezek a dolgok nem 
történnének, és nem is történtek meg semmilyen más 
történelmi helyzetben. 


A könyv két befejező fejezete a szexualitás és a nemek 
kérdésével foglalkozik. Hans-Georg Stümke beszámolója 
arról, hogy üldözték a nácik a homoszexuálisokat, időben 
hívja fel a figyelmet a biologisztikus és kollektivista 
gondolkodásmódra, amellyel a nácik minden kisebbséget 
kezeltek. A homoszexuálisokat nem azon az alapon 
üldözték, hogy felforgatják a nácik férfiasságról alkotott 
képzeteit, még kevésbé azon, hogy a náci homofóbiát az 
agresszívan férfias párt soraiban  lappangani vélt 
homoszexualitás miatti aggodalom szította, hanem azon, 
hogy a homoszexualitást olyan , betegségnek" tartották, 
mely aláássa a nemzet faji-demográfiai életképességét. 


A , fenyegetés", melyet a homoszexuálisok jelentettek, 
ily módon egy tőről fakadt a zsidók általi fenyegetéssel, 
akikről azt tartották, hogy felelősek a szifilisz, később a 
tífusz terjedéséért, és rokon azokkal a fenyegetésekkel, 
melyeket a feltételezett örökletes betegségben vagy 
pszichiátriai rendellenességben szenvedők jelentettek, és 
ezeket erőszakkal sterilizálták vagy megölték. És bár, 
ahogyan Stümke rámutat, a homoszexuálisok rengeteg 
szenvedésen mentek keresztül a nácizmus alatt, nagyon 
kevesen kaptak bármiféle jóvátételt. Amellett hogy a 
szövetségi kormány nem hajlandó a homoszexuálisokkal 
szembeni náci joggyakorlatot abnormálisnak tekinteni, ez is 
magyarázza, hogy az idősebb homoszexuálisok miért 
szánják rá nehezen magukat arra, hogy ebben az ellenséges 
légkörben ,előjöjjenek", és jóvátételért folyamodjanak. 


Azoknak az embereknek, akiket feltételezett örökletes 
betegségük vagy pszichiátriai problémáik miatt 
sterilizáltak, ugyanezen okok miatt vannak, teljesen 
érthetően, gátlásaik. 


A nők története egyre szélesebb teret kap az újkori 
német történetírásban. Jill Stephenson jelentős munkát 
végzett mind a specifikus kérdések tanulmányozásában, 
mind pedig a nőnek a társadalomban betöltött általános 
szerepének vizsgálatában. Jelen fejezetében Jill Stephenson 
azt vizsgálja kritikus szemmel, hogy mennyire tudtak a nők 
sikeresen beilleszkedni. Megjegyzi például, hogy alig akadt 
más lehetőség a társaséletre, mint amit a náci diktatúra 
felkínált, és joggal kérdezi, hogy a náci politika valóban 
csupán , ugyanabból képvisel többet", felhíva a figyelmet a 
rezsim philogeneratív képzeteire és a , fajilag be nem illők" 
lelkiismeretlen üldözésére, kényszerű sterilizálásukra, az 
, eutanáziára", és azoknak a nőknek a hasonló sorsára, akik 
valójában , értékesek" voltak, de mivel külföldiekkel volt 
kapcsolatuk, , fajilag alacsonyabbrendűnek" tekintették 
őket. Más kutatók olyan kérdéseket kezdenek feltárni, mint 
a női bűnrészesség a férjek által elkövetett bűnökben. 


Ezek a tanulmányok egységes és átfogó 
keresztmetszetet adnak néhány igen aktív nemzetközi 
kutató, a témában végzett munkájából. Egyikük sem érvel 
olyasmivel, amit húsz évvel ezelőtt írtak, (például a ,végső 
megoldás" kialakulásáról), és nem is ismétlik olyan gyakran 
és hangosan ugyanazokat az elavult nézeteket, mint akkor 
tették. A mi szerzőink nem képviselnek semmiféle 
öntudatos  ,iskolát", hiszen nem valószínű, hogy 
egyetértenének. Ez a fajta megközelítés, mely hagyja, hogy 
a végső következtetést az olvasó vonja le, megfelelőbbnek 
látszik, mint a néha makacsul összeegyeztethetetlen érvek 
konszenzuson alapuló kétes , mérlegelése". 


Amellett hogy ezt a bevezetőt a németül megjelenő 
gyűjtemény elé szántuk, el kell mondanunk, hogy a könyv 
elsősorban a  hatodévesek és a főiskolák alsóbb 
évfolyamainak ösztönzésére készült, hogy átgondoljanak 
egy sor olyan kérdést, melyek a korszakról folytatott 


megszokott vitatémái a történetírásnak, de amelyek nagyon 
gyakran ezen is túlmutatnak. Általában véve tehát ezek a 
tanulmányok az 1980-as, 1990-es évek főbb áramlatait 
tükrözik, vagyis az ,esszencializmust" követve 
hangsúlyozzák a  biológiára alapozott politikát, és 
visszautasítják a neomarxizmust és a szubweberizmust, azt 
a divatot, amely ha máshol nem is, a mi egyetemeinken az 
értelmiség gondolkodására többnyire jellemző volt. Az itt 
kifejtett kérdések között szerepelnek a faji előítélet 
patológiás esetei; a tudományos , szakértők" szerepe; a 
társadalmi hasznosság mérlegelése és a náci népirtás 
közötti összefüggés; hogy miért viselkedtek embertelenül a 
katonák a keleti fronton; valamint hogy a különböző 
társadalmi osztályok, köztük a német felsőbb osztályok - 
viszonylag alulművelt - csoportjai hogyan viselkedtek a 
diktatúra alatt. 


Az olvasók, mindenesetre, jó képet kapnak arról, a 
történészek hogy vélekednek ezekről a kérdésekről, és 
lehetőségük nyílik, hogy megosszák velük azt az élményt, 
amelyet a bonyolult kérdésekre megtalált válasz nyújt. 


Fordította: Süli István 


I. FEJEZET - , AZ IGAZI REJTÉLY NÉMET- 
ORSZÁGBAN": A NÉMET 
MUNKÁSOSZTÁLY A NÁCI DIKTATÚRA 
IDEJÉN 
(Ulrich Herbert) 


Hogy viselkedett a német munkásosztály a Harmadik 
Birodalomban? Majdnem azt lehet mondani, hogy nem is 
volt más ilyen sorsdöntő kérdés a nemzetiszocialista 
diktatúra első éveiben. Széles körben elterjedt az a 
feltételezés, hogy ha egyáltalán volt a náci rezsimet és az 
ipari, katonai és közszolgálati körökben fellelhető partnereit 
veszélyeztető társadalmi erő, akkor az feltétlenül a 
munkásosztály volt. A munkáspártok száműzött vezetői 
reménykedve, a nemzetiszocialista hatalom birtokosai 
félelemmel figyeltek a munkásosztályra. Mindezek ellenére 
az a kép, amit a száműzetésben működő Szociáldemokrata 
Párt (Sopade) tudósítói tártak a szemünk elé a , Sopade"- 
jelentéseken keresztül, annyira sokféle és ellentmondásos 
volt, hogy a párt prágai ideiglenes központjában megszólaló 
elemzők alig tudtak pontos prognózist adni. 1935 
decemberében egy Sopade-kommentátor a munkásosztály 
reagálását a náci diktatúrára úgy jellemezte, mint ami 
, igazi rejtély" volt Németországban. Munkabeszüntetésekre 
való utalás és a náci diktatúra munkások részérő történő 
csaknem általános elutasítása mellett szóba került a 
levertség és megaláztatás, depolitizálás és opportunizmus; 
és még dezertőrökkel kapcsolatos panaszok is, vagy 
jóváhagyás és ,lelkesedés" Hitler rezsimje iránt. De 
ugyanúgy nehéz volt megfontolt ítéletet alkotni azokkal a 
jelentésekkel kapcsolatban, amelyek koherensebb képet 
adtak; hiszen nem lehetett tisztán látni, hogy mihez és 
hogyan kell viszonyítani a leírt körülményeket. Az 1933 
előtti helyzethez való hasonlításnak korlátozott értéke volt, 


mert figyelmen kívül hagyták a diktatúra sajátos 
körülményeit. 


Mivel a munkásmozgalom egész történetében nem volt 
összehasonlítható tapasztalat, lehetetlen volt felbecsülni, 
mennyi manőverezési tere lehetett vagy nem lehetett a 
munkásoknak a náci diktatúra idején. Általában azonban, a 
német munkások harckészségét túlbecsülték a 
Németországból küldött , Sopade"-jelentések szerkesztői, 
mintegy ellensúlyozni akarván azt a csalódottságot, vagy 
keserűséget, amelyhez ,a nácik sxoszd meg és uralkodj 
taktikája — vezetett, — és  osztályáruló individualizmus 
formájában jelentkezve hozta meg gyümölcsét". 


A szocialista mozgalomban felnevelődött 
munkásosztály összetartásának és erejének szembeszökő 
túlbecsülését a  nemzetiszocialisták  félreérthetetlenül 
elősegítették. Az 1933. januári hatalomra kerülést követően 
létrehozott igen tág körben működő  besúgó- és 
informátorhálózat tagjai úgy gondolták, hogy ha a náci 
rezsimmel szemben bármilyen belső ellenállás felütheti a 
fejét, az feltétlenül a munkásosztály körében történhet. Erre 
a hamis feltevésre vezethető vissza az a rémüldöző és 
aprólékoskodó vizsgálódás, amely a  munkásosztálynak 
tulajdonítható akár legtriviálisabb elégedetlenségre is 
próbál figyelni. Néhány évvel később a náci hatóságok 
megkönnyebbülten sóhajtottak fel, amikor nyilvánvalóvá 
vált, hogy előzetes félelmeik túlzottak voltak; de azért a 
munkásosztály viselkedését teljesen magától értetődőnek 
soha nem merték venni. 


Amit erről később a történészek mondtak, éppen 
annyira nem egyértelmű, mint az a különbség, amit az 
emberek gondoltak, hogy minek kellene történnie, és hogy 
mi is történt valójában. A baloldali beállítottságú történész, 
Tim Mason a következő kérdéseket vetette fel: , Hogy lehet, 
hogy csak egyéni tiltakozó vagy ellenállási akciók fordultak 
elő? Miért nem szerveződtek nagyobb számban tömeges 
tiltakozások a munkásosztály részéről?" Ezek a kérdések 
azt a feltételezést támasztják alá, hogy a nácik hatalomra 
kerülését megelőző időben adott társadalmi-politikai 


helyzetben más, radikálisabb reagálás lett volna elvárható a 
munkásosztály részéről a náci diktatúrával szemben. 


Válaszként ezekre a kérdésekre egy modern 
választástani (psephologiai) kutatás - amely az 1970-es 
évek elejének kutatási állapotát tükrözi - arra a 
következtetésre jutott, hogy a munkások ellenállása az 
elvártnál kevésbé erős volt - magában véve érdekes a 
probléma felvetési módja - annak alapján, hogy 1932-ben a 
munkások egynegyede a  Nemzetiszocialista Német 
Munkáspártra (NSDAP) szavazott, ami valamennyire 
érthetővé teszi, hogy miért volt jelentősen nagyobb szintű a 
munkásosztály integrációja az országos nemzetiszocialista 
közösségben, mint azt korábban feltételezték. Ha ez a 
feltételezés nem is létezett, jóllehet a kortársak elvárásain 
alapult, akkor ugyanezeket a megállapításokat úgy is lehet 
interpretálni, hogy 1933-ban a munkásosztály háromnegyed 
része a nácizmus ellenzője volt, míg a többi társadalmi 
osztály alig több mint egyharmad része volt hasonló 
beállítódású. 

Ám a korabeli közvélemény és a korabeli történészek 
részéről megfogalmazott túlzott elvárások időszakát 
kiszorította - az egyéni vérmérséklettől függően - a 
megkönnyebbülésnek vagy csalódásnak nevezett időszak, 
amelyben ezúttal a náci rezsim fő társadalmi pillérének 
tekintették a munkásosztályt. Az a különös figyelem, ami a 
német munkásosztály náci diktatúra idején tanúsított 
magatartására irányult, rávetődött a munkásosztály és a 
munkásmozgalom 1933 előtti korszakának imázsára is. 
Emögött egyrészt az a nyilvánvaló érdeklődés állt, hogy 
kiderítsék a rezsimmel szembeni ellenállás valódi forrásait, 
és egyúttal a politikai legitimáció forrását, másrészt pedig 
válasz keresése arra a kérdésre, hogy hogyan funkcionált a 
náci irányítási és integrációs politika, amelyben szélsőséges 
példa volt a munkásosztályról feltételezett különleges 
kiugró szerep, miközben a német társadalom számára 
egészében véve bizonyos fokú morális tehermentesítést 
ígért. 


Illuzórikusnak bizonyult a munkásmozgalom sok 
kádere között széles körben elterjedt remény, hogy bár a 
nácik szétverték a  munkásszervezeteket, üldözték a 
vezetőiket, , mégis fenn fog maradni a  munkás- 
lakókerületekben, gyárakban működő félprivát szociális 
kapcsolatrendszer, vagy hogy a munkásszolidaritás még 
akár erősíthető is, ahogy ez Bismarck 1878. évi 
antiszocialista törvényeinek elfogadása idején történt. A 
proletár szociális miliő szétzúzása, beleértve még a 
szabadidős vagy sportköröket is, lerombolta a munkások 
társadalmi identitástudatát. A nácik természetesen nem 
tudták teljesen elfojtani a munkásszolidaritást ebben a 
miliőben, de igenis sikerült nagymértékben depolitizálni 
őket. Ugyanakkor a bizonytalan sorsnak való 
kiszolgáltatottság érzése alkalmas volt a munkásöntudat 
gyengítésére, miközben csökkent a munkásmozgalom 
vonzereje, legfőképpen pedig a kommunistáké, akik a nácik 
1933-as hatalomra kerülése előtt néhány héttel a 
proletárforradalom beköszöntét jósolták. Most azonban még 
arra sem lehettek képesek, hogy valamit tegyenek az SA- 
bandák munkáskerületekben végrehajtott randalírozásai 
ellen. A hagyományos véleménykülönbség a kisebbségben 
lévő, ellenállásra elszánt politikai aktivisták és a gyárak, 
munkásnegyedek munkástömegei között mélyebb lett, ami 
két egyaránt megfoghatatlan tapasztalati világ irányába 
való egyenletes elmozdulást eredményezett. De amikor 
1933 júliusában Kurt Schumacher azt mondta, hogy ,a 
fasizmusba való átmenet folyamata... a munkásokkal 
kezdődik. Az embernek csak oda kell figyelnie a munkások 
körében zajló társalgásokra", ezt akár túlzásnak is 
tekinthetjük, legalábbis a náci rezsim kezdeti éveinek 
fogalmai szerint. Tehetetlenségi érzésük és a náci terrornak 
való kiszolgáltatottságuk ellenére, a munkások azt is 
észrevehették, hogy a harsány propaganda ellenére semmi 
sem változott, ami gazdasági körülményeiket illeti. 
Ennélfogva a kommentátorok egyetértettek, amikor a 
munkások ezen időszakban mutatott reagálását írták le, 
hogy azt a  mogorvaság és az elfogadás csüggedt 
formájaként lehet jellemezni. Csak 1935-től kezdve 


érintették életüket az új fejlemények: a sokuk számára 
újdonság erejével ható élmény, hogy stabil munkahelyhez 
jutottak, valamint a nemzetiszocialista rezsim társadalmi- 
politikai offenzívája. 


Ami a munkások háború kitörése előtti tényleges 
társadalmi-politikai helyzetét illeti, két világos tendencia 
vált nyilvánvalóvá, figyelembe véve a gazdaság különböző 
szektoraiban fennálló különbségeket. 


Az első az, hogy a reálbérek jelentősen emelkedtek a 
fegyverkezést előtérbe állító fellendülés eredményeként, 
bizonyos szektorokban 1936 és 1939 között elérte a háború 
előtti szintet. Ha beszámítjuk a heti munkaórák számát és a 
kifizetett túlórák mennyiségét, azt láthatjuk, hogy a háború 
előtt a német munkások valószínűleg sokkal magasabb 
fizetést kaptak, mint egész történelmük során addig 
bármikor. Ennek oka az általános gazdasági talpraállás és 
az ezzel járó munkaerőhiány volt, amihez kapcsolódott a 
rezsim törekvése, hogy akadályozza a bérek emelkedését - 
például annak megkövetelésével, hogy az üzemekben ki kell 
terjeszteni a jóléti ellátást -, amit végkielégítés kifizetésével 
játszottak ki. A rezsim kísérletét, hogy korlátozza a 
munkaerő mobilitását, részben szintén hatálytalanította az 
agresszív munkaerőfelvétel vagy az a széles körű gyakorlat, 
hogy informálisan vagy jogtalanul változtatták az 
alkalmazás feltételeit. 


Másodsorban a munkásokat érintő kedvező 
fejleményeket részben semmissé tette az 1936 előtt 
tapasztalt akut élelmiszeres lakáshiány. Más társadalmi 
osztályokhoz viszonyítva, amelyek gyorsabban hasznot 
húztak az ország pénzügyi talpraállásából, a munkások 
továbbra is hátrányos helyzetben voltak; életszínvonaluk 
alacsony maradt. Az I. világháború közepe óta ez ismerős 
tapasztalat volt a legtöbb munkás számára. Annyi eltérés 
volt most, hogy biztos munkájuk volt, és legalább hosszú 
távra remény, hogy helyzetük javul. Az 1933 előtti helyzettel 
való politikailag döntő összehasonlítás lehetővé tette, hogy 
az azóta elért javulás fokozatosan előtérbe kerülhessen. 


Bármilyen próbálkozást, hogy e fejleményeknek a 
munkások helyzetére és politikai magatartására gyakorolt 
hatását értékeljék, megnehezítette annak a problémának a 
felismerése, hogy mi volt kifejezetten nemzetiszocialista 
bennük. Természetesen a racionalizáció, a strukturális 
változások és a differenciált bérezés a válságból való 
kilábalás — kísérő jelenségei lettek volna a nem 
nemzetiszocialista Németországban is. Ám a szervezett 
munkások képviselőinek terrorisztikus módszerekkel 
történő kiszorítása azt jelentette, hogy ezeket az 
átalakításokat radikálisabban is be lehetett vezetni, a 
munkásosztály követeléseinek figyelembe vétele nélkül is. 


Lényeges volt azonban az is, hogy kapcsolatot kezdtek 
kialakítani a teljesítmény és eugenetikái kritériumok között. 
A hatalmi gépezet már nem érte be azzal, hogy a jól 
dolgozókat jutalmazza, hanem a skála másik végén levő 
, elutasító magatartásúakat", akik nem tudtak vagy nem 
akartak magas teljesítményt nyújtani, igen szegényes 
díjazás mellett alapos büntetésben és üldöztetésben 
részesítette. A legújabb kutatások egyik legfontosabb 
konceptuális előrelépése éppen abban rejlik, hogy vizsgálja 
a kapcsolatot egyrészt a munka és a szociálpolitika, 
másrészt a rasszizmus és kipusztítás között. E két területet 
mind ez ideig elkülönítve kezelték. A nemzetiszocialista 
szociálpolitika ideológiai alapja az a meggyőződés volt, 
hogy a társadalmi deviancia, beilleszkedési zavarok nagy 
részének hátterében biológiai okok rejtőznek. A társadalmi 
jelenségek e biologizáló magyarázása - a rasszista 
gondolkodás legalapvetőbb lényege - azon a koncepción 
alapult, hogy a nép autonóm, mindenekfölötti szuprain- 
dividuális biológiai és kulturális egység. Mint ahogy a 
különböző nemzeteket meg lehetett különböztetni a 
biológiai állományuk alapján, ugyanúgy került 
meghatározásra egy-egy nemzet belső összetétele egyes 
tagjainak biológiai értéke alapján. Ezen modell szerint a 
deviáns magatartás az egyén biológiai, örökölt és 
örökölhető állományának tulajdonítható. A deviancia köre 
az  elmebetegségtől a pszichikai  rendellenességeken 
keresztül a bűnözési  hajlamig,  alkoholizmusig és 


, aszocialitás"-ig terjedt ki, és mindezeket a deviáns személy 
örökölt adottságainak lehetett betudni. 


Az erre a modellre ráépített munkaügyi és 
szociálpolitikának azt a célt kellett szolgálnia, hogy a 
, nemzeti közösség"  , értékes" tagjainak előmenetelét 
segítse (az értéket a társadalmi beilleszkedéssel és 
teljesítménnyel azonosították), családjaik támogatásával és 
biológiai termékenységük fokozásával, hogy nagyobb legyen 
az ,értékes" állomány aránya a nemzet testében. 
Ugyanakkor szükség volt a ,kevésbé értékes" elemek 
azonosítására - őket , ballaszt lényeknek" tekintették - 
akiket szándékosan hátrányos helyzetbe kell taszítani, 
elkülöníteni, vagy akár  ,kiirtani". A specifikusan 
nemzetiszocialista munkaügyi és szociálpolitikai komponens 
kialakítására a Harmadik Birodalom idején került sor, ami 
az előléptetés és elkülönítés, , szociálpolitika" és kiirtás 
kombinációja volt. 


A munkásosztályra leginkább a nemzetiszocialisták 
rasszizmussal átitatott  szociálpolitikája volt hatással 
pusztán azért, mert segített kirekeszteni azok többségét, 
akik szegények,  használhatatlanok és társadalmilag 
alkalmatlanok voltak, valamint a legtöbb prostituáltat és 
csavargót, vagyis a  lumpenproletariátust, még ha 
óvakodunk is ettől a problematikus fogalomtól, amivel őket 
ezzel a munkásosztály köréből kizáró elnevezéssel tudjuk 
illetni. Ez a kirekesztés azzal a kampánnyal kapcsolatban 
vált különösen nyilvánvalóvá, amelyet a Gestapo és a 
hatóságok kezdeményeztek 1937-1938-ban a gazdaság 
élénkítése érdekében indított négyéves terv keretében a 
,lógósok" ellen, akikhez, többek között, a csavargókat, 
koldusokat, , cigányokat" és a striciket sorolták. Az ilyen 
kampányokat a gyárakban dolgozók elleni 
nyomásgyakorlásra használták, de arra is, hogy 
,megtisztítsák" a , nemzet testét" azoktól az elemektől, akik 
viselkedésükkel , csökkent értékűnek" mutatták magukat. 
Az a könyörtelen üldözés, amit a rendőrség és 
hadigazdálkodási szervek gyakoroltak a ,munkakerülők" és 
, naplopók" ellen a háború kitörését követően, világosan 


mutatja, hogy milyen szoros kapcsolat volt a társadalmi 
fegyelmezettség és a rasszizmussal motivált ,, kiirtás" 
szándéka között. 


A ,kevésbé értékesek" elkülönítésére és kiirtására 
tervezett intézkedéseket különféle pozitív szociálpolitikai 
intézkedések kísérték, amelyekkel az ,értékeseknek" 
kívántak kedvezni; ezek az intézkedések azonban, 
amennyiben a munkások javát szolgálták, a rezsim 
folytatódó törekvésének tekinthetők nemcsak annak 
érdekében, hogy politikailag semlegesítsék a diktatúrától 
távol állókat vagy nyílt ellenzőit, hanem hallgatólagos 
beleegyezésük elnyerése érdekében is. Az intézkedéseknek 
része volt a rezsim egyenlősdit sugalló retorikája, a 
munkásosztály elnyomásáért nyújtott propagandisztikus 
kompenzáció egy formája, amelyik újra és újra a 
, becsületes munkásra" és a ,német szocializmusra" tett 
utalásokat, miközben haragot gerjesztett a , reakciósok", 
, főnökök" és más, állítólag privilegizált elemekkel szemben, 
beleértve a zsidókat. Ám a tisztán ideológiai kompenzáció 
szociális helyzetjavítás nélkül elégtelen ellenszolgáltatás 
volt a politikai jogok elvesztéséért. A nácik számos 
szociálpolitikai ajánlata alig volt több, mint céltalan 
aktivizmus, aminek nem volt tényleges hatása a 
munkásosztály helyzetére. 


A kézzelfogható szociális fejlesztések kedvező 
fogadtatásban részesültek, és ezek közé tartozott a 
családok támogatása, és legfőképpen a rezsim által 
szervezett szabadidős tevékenységek - mégpedig a 
minimum hatnapos évi szabadság bevezetése - és az Erő 
Örömmel elnevezésű szervezet felállítása a tömeges 
turizmus elősegítésére, amely 1938-ban 10,3 millió vakációs 
napot szervezett meg. A Madeira szigeti hajókirándulások a 
legtöbb munkás számára nem voltak elérhetők, számukra a 
viszonylag közelebbi célpontokra utaztatás volt gyakoribb. 
Mindazonáltal a Madeira szigeti hajóutak új lehetőségeket 
jeleztek - szimbolizálták, ha nem is a valódi, de legalább 
perspektivikus lehetőségét a társadalmi mobilitásnak, és 


kézzelfogható bizonyítékát annak, hogy lehet reménykedni 
a későbbi kedvező változásokban. 


Ezzel szemben alapos értékelést igényel a náci 
hatóságok újra és újra felmerülő makacs ragaszkodása 
ahhoz az elképzeléshez, hogy igenis létezik a 
, munkásellenállás" valamilyen közösségi formája. Erre 
bizonyítékul az egymást követő jelentések szolgáltak. 
Például, amikor 1936-ban a Gestapo azt állította, hogy 356 
sztrájkot leplezett le, ez a maguk totalitarianizmusa 
szemszögéből kétségkívül megbotránkoztató, riasztó jelzés 
volt. Ezt úgy is lehetett értelmezni, hogy az 1933 után 
beindított terrornak nem sikerült megszüntetnie a 
társadalmi konfliktusokat. Másrészről viszont 1936-37-ben 
egy sztrájk alig jelenthetett többet, mint hogy 15 
szakképzetlen  építőmunkás letette a szerszámokat 
háromórányi időre valamilyen munkabérrel kapcsolatos 
nézeteltérés miatt. Amennyire a gazdasági talpraállás 
mindenekelőtt annak az általános gazdasági fellendülésnek 
volt a kifejeződése, amelyet pusztán a náci újrafegyverkezés 
gyorsított fel, annyira a gyárak falain belül jelentkező 
konfliktusok számának növekedése sok olyan különböző 
tényezőnek tudható be, amelyek mértékét és formáit 
csupán befolyásolta vagy módosította a náci rezsim 
politikája. Sorsdöntőnek bizonyult a belpolitikai stabilitás és 
a munkások politikai rendszerhez való  viszonyulása 
szempontjából az, hogy a gyáron belüli társadalmi 
konfliktusok nem közvetlenül az uralkodó kormányzati 
formával voltak összefüggésben, ami azt jelentette, hogy a 
nácik megfélemlítési és elnyomó politikája sikeres volt. 


Ugyanakkor a munkások túlnyomó többségének 
viszonyulása a nemzetiszocializmushoz általában 
távolságtartó volt. Voltak jelei azonban annak is, hogy a 
nácik gazdasági és külpolitikai sikerei esetenként új 
helyzetet eredményeztek, amelyben a nácik iránti mély 
ellenszenv mellé politikájuk bizonyos  aspektusainak 
helyeslése is társult. A rezsimmel és alkotásaival szemben 
megnyilvánuló nyílt elutasítás vagy közömbösség átadta 
helyét valamilyen fajta kettős gondolkodásnak, amelyben 


bizonyos politikai mozzanatok elutasításra találtak, mások 
viszont széles körű helyeslést váltottak ki. Tim Mason ezt a 
,tudat felbomlásának" nevezte, olyan folyamatnak, amely a 
tapasztalatcsere elfojtásával megakadályozta az egyéni 
élmények és esetek átfogó elemzését. Az 1933 előtti 
munkásmozgalom fő eredménye pontosan abban a 
képességben rejlett, hogy össze tudta kapcsolni az egyéni 
élményeket a politikai szemléletmóddal; ez a képesség 
pedig nem maguknak a munkásoknak a kapcsolataiból 
alakult ki, hanem politikai elemzés terméke volt, és 
meggyőző erő. Megfosztva ettől az összehasonlító politikai 
kontextustól, az egyén teljesen ki volt téve azon 
társadalompolitikai fejlemények szuggesztív erejének és 
dinamizmusának, amelyek 1939 előtt jutottak szerephez. 
Ilyenformán vitatható, hogy kevésbé az élmény heterogén 
természete volt az, ami elősegítette a munkásosztály 
felbomlását, — mint inkább az elemzési folyamat 
egyéniesítése. 

Ha a rezsim vezetőinek sikerült is legalább politikailag 
semlegesíteni a munkásosztályt 1939 előtt azzal, hogy 
legalább egy részét integrálta, annak azért tudatában 
voltak, hogy ez nagyrészt a gazdasági talpraállásnak volt 
köszönhető. Csupán terrorral és fenyegetéssel nem lehetett 
volna a ,hazai front békéjét" biztosítani a háború 
időszakában. Szükségszerű lett volna a háború előtti 
életszínvonal fenntartása. Az I. világháború tapasztalata 
azonban azt sugallta, hogy elkerülhetetlenül életszínvonal- 
csökkenést eredményez a hosszan tartó koníliktus. A 
háború kitörésekor a náci vezetésnek kénytelen-kelletlen 
szembe kellett néznie ezzel a dilemmával. Amikor 1939 
szeptemberében a hatalom a bérek csökkentésével és a 
munkaidő növelésével kezdett próbálkozni, hogy a kitört 
háborús konfliktust finanszírozni tudja, abban a reményben 
tette ezt, hogy a háború kitörése és az annak következtében 
kialakuló hazafias felbuzdulás elnyomja a munkások 
körében tapasztalható rosszallást. Ez a számítás hamarosan 
illuzórikusnak bizonyult; a betegállományt kérő emberek 
száma megnövekedett, a  ,munkakerülés" és az 
elégedetlenség kifejezésének egyéb formái egyre 


gyakoribbakká váltak. A rezsim puhatolózva, habozva 
reagált a fokozódó munkáselégedetlenkedésre, mert még 
élénken éltek emlékezetében az I. világháború éveiben 
tapasztalt konfliktusok. A gyors katonai sikerek 1940 
tavaszára lehetővé tették az ún. ,szeptemberi rendeletek" 
visszavonását. A hatalom által óhajtott bércsökkenés 
ellenkezője következett be azzal, hogy a tényleges heti bér 
az átlagos fölé emelkedett 1942-ig. A jelentős hiány 
ellenére, ami az alkalmazható munkaerő terén mutatkozott, 
a foglalkoztatott nők száma összességében körülbelül 
háromszázezerrel csökkent a háború kitörését követően (a 
háború előtti szintet 1943-ban sikerült ismét elérni). 1939- 
ben közel hatmillió munkaképes német nőt és asszonyt 
tartottak úgy számon hivatalosan, mint akik nem dolgoztak. 
Katonafeleségek számára juttatott nagylelkű különélési 
kedvezmények azt jelezték számukra, hogy nem kell 
feltétlenül fizetett állás után nézniük. A náci vezetés azért 
tett keveset e tendenciák megfordítása érdekében, mert 
félt, hogy a munkásosztály elutasítja . ha a nőket 
munkavállalásra kötelezik, s ez olyan mértékben 
súlyosbíthatja a gyenge fizetés és elégtelen élelmiszer- 
fejadagok miatti elégedetlenséget, hogy megismétlődhetnek 
az I. világháború idején tapasztalt  destabilizációs 
fejlemények. Másrészt viszont, Lengyelország legyőzését és 
Franciaország lerohanását követően a közgazdasági 
technokraták érvei kevésbé meggyőzőeknek tűntek. Ekkor, 
különösen a párt köreiben felmerült az a követelés, hogy 
mivel a háborús gazdasági megszorítások a végső 
szakaszba jutottak, prioritást kell adni a völkisch típusú 
munkaügyi és szociális politikának, ami a német lakosság 
nagy hasznára szolgálna. A nők ipari besorozása sem volt 
összhangban azzal a  szociálpolitikával, amelyet faji 
kritériumok alapján rögzítettek. Ugyanígy számításba kell 
azonban venni azt is, hogy a háború előtti Németországban 
a dolgozó nők száma viszonylag magas volt az európai 
szinthez viszonyítva. Az utóbbi időben Richard Overy 
módosította az 1939-es és 1940-es évek , békeidőkhöz 
hasonlító háborús gazdaságáról" kialakított képet. A 
valóságban a rezsim politikája - az adó növelése, az 


élelmiszerjegyek  — bevezetése, a fogyasztási cikkek 
termelésének csökkentése, takarékossági programok 
bevezetése révén - arra irányult, hogy a háború 
finanszírozása érdekében felszívja a vásárlóerőt, s 
végeredményben mindezek jelentős következményekkel 
jártak a lakosság életszínvonalát tekintve. Egy amerikai 
megfigyelő 1939/40 telén , tökéletesen spártainak" látta a 
berliniek életét, de mivel a munkásosztály élete a háború 
előtt is ugyanilyen volt, a munkások ezt nem tekintették 
sem újdonságnak, sem komoly problémának. Az I. 
világháború körülményeivel ellentétben az élelmiszer- 
ellátás magas színvonalú maradt. A lakosság nagy része, és 
különösen a munkások nyilvánvalóan azon voltak, hogy 
biztosítsák a háború előtti években fáradságos munkával 
elért életszínvonal megőrzését. 


A katonai sikerek szintén elősegítették a 
munkásosztály rezsim iránti lojalitásának erősödését, és a 
Franciaország felett aratott győzelmet a lakosság többsége 
az egyetértés és lelkesedés csúcspontjának tekintette. Ha 
korábban Hitler külpolitikai sikerei és a náci rezsim 
elfogadása két eléggé különálló tényező volt, akkor most a 
határok összemosódtak, és a náci politika egyik vagy másik 
aspektusa iránti elégedetlenség átadta a helyét a munkások 
részéről a hitleri rezsim alapvető elfogadásának. Ez 
különösen felerősödött akkor, amikor más reális politikai 
alternatíva nem kínálkozott, főleg az 1939-ben kötött Hitler- 
Sztálin paktum után, ami zavarólag hatott a kommunistákra 
és elszigetelte őket Hitler más ellenfeleitől. 


A náci rezsim iránti növekvő támogatást a 
munkásosztály részéről még annak is lehet tulajdonítani, 
hogy a hatalom sikeresen át tudta rakni a háború terheit a 
német hadigépezet (Wehrmacht) által elfoglalt országok 
lakosságának vállaira. Akkor így hangzott a jelszó: , Első a 
Wehrmacht, aztán jön a német nép, s csak ezután az 
elfoglalt országok lakossága." Hogy ezt menynyire lehetett 
szó szerint venni, teljesen akkor vált nyilvánvalóvá, amikor 
megkezdődött a Szovjetunió elleni háborús készülődés. 
Belföldi " viszonylatban erre a  terhelésáthelyezésre 


kézzelfoghatóan — és közvetlenül emlékeztetett a 
Németországba hozott növekvő számú külföldi, akik 
, munkavállalás céljából települtek át". 1941 nyarára 
számuk elérte a hárommilliót; többségükben lengyelek és 
franciák. A külföldi munkaerő felhasználása 1944 őszén érte 
el a csúcsot, amikor 7,7 millió külföldi állampolgár és 
hadifogoly dolgozott Németországban. Ekkor legtöbbjük 
szovjet volt, mintegy 2.2 millió ember (5097-ban nők), 
közöttük 630.000 hadifogoly. 1941 őszéig a legtöbb külföldi 
a mezőgazdaságban dolgozott; 1941/42 telétől viszont, 
amikor a hadiszerencse megfordult, legtöbbjüket az ipar 
területén alkalmazták. 1944-re a német gazdaságban 
alkalmazottak több mint egynegyedét külföldiek alkották; a 
hadiipari üzemekben, építőiparban, bányászatban és 
mezőgazdaságban a külföldiek részaránya 509 felett volt. A 
háború utolsó szakaszában a német munkások elsősorban 
művezető, irányító szakmunkás szerepében működtek, és a 
munkaerő 80-9096-a külföldi volt. A munkavállalók között 
faji és nemzetiségi alapon szigorú fokozatokra osztott 
hierarchia fejlődött ki, amelynek a csúcsán a német 
munkások álltak, őket a germán eredetűek, például a dánok 
és hollandok követték, majd az alsóbb fokozatokon 
lengyelek, utánuk a szovjet munkavállaló állampolgárok, és 
végül a hadifoglyok zárták a sort. Ez a hierarchia 
meghatározta a munkások élet- és munkakörülményeit is. A 
németek általában munkafelügyelői pozíciót töltöttek be 
olyan helyeken, ahol kelet-európai munkások dolgoztak. 
Nagyobb üzemekben kizárólag németek végezték a többi 
munkás képzését és irányítását. Iermészetesen a német 
munkások is fokozott nyomásnak voltak kitéve, de a 
külföldieket még ennél is kíméletlenebbül érintették a 
drákói szigorral kiszabott büntetések, ha ,lógáson" vagy 
,szerződésszegésen" kapták őket. Volt némi lehetőség a 
német és gyárban dolgozó külföldi munkások közös 
érdekeinek fejlesztésére, és nem volt jelentéktelen azoknak 
az eseteknek a száma, amelyekben az emberek készek 
voltak segíteni a , külföldi munkásokat". Legtöbb német 
munkás azonban, a lakosság tömegeihez hasonlóan, sem 
segítségnyújtásra, sem a külföldiekkel való rossz 


bánásmódra nem volt hajlandó, hanem inkább érdektelenül 
viszonyultak a jelenlétükhöz. Ez a viszonyulás egyre 
keményebbé vált, mivel a háború elhúzódott, és mert a 
németeket egyre inkább saját problémáik foglalkoztatták. 
Fokozatosan együttérzés alakult ki olyan külföldiek iránt, 
akik csendesen belenyugodtak a faji egyenlőtlenségbe, és a 
faji politikában való hatékony részvételt nem tekintették 
arra érdemesnek, hogy megjegyzést fűzzenek hozzá. 


Ez hosszú időre szóló következményekkel járt a német 
munkásosztály számára. Függetlenül attól, hogy az egyének 
miként viszonyultak a külföldiekhez, jelenlétük bizonyos 
fajta társadalmi átstrukturálódást keltett életre, ami a 
társadalmi mobilitás perspektíváját vetítette előre. Az 1941 
őszén Moszkva alatt elszenvedett katonai vereség 
eredményeként a német gazdaság átállt a Blitzkrieghez 
igazodó szemléletről egy hosszú anyagháborúra, ami 
gyorsan megváltoztatta a német munkások élet- és 
munkafeltételeit. , A gyári — munkaerő összetétele 
megváltozott. A művezetőktől és a szakképzett munkásoktól 
eltekintve, a gyárakban maradt német munkások 
többségükben 50 éven felüliek voltak, mégis egyre 
gyakrabban sor került sorozásra még a hadiipari üzemek 
munkásai között is. Egyre nagyobb számban hívták be 
katonának a német munkásokat, ami drámai módon és 
döntően megváltoztatta a sorsukat (bár itt egyértelmű 
bizonyítékok hiányában a feltételezések birodalmába 
tévedtünk). Biztos azonban az, hogy a szerencsétől vagy 
egyebektől függően a hadseregben töltött pár hónap, vagy 
tizenöt év nemcsak kiszélesítette a társadalmilag és 
földrajzilag szűk tapasztalati kört, hanem mély hatást 
gyakorolt azok politikai és morális értékrendjére is. Ezzel 
összefüggésben, a fizetéssel, szociálpolitikai fejlesztéssel 
vagy a Német  Munkafront szerepével kapcsolatos 
civakodások - hogy csak néhányat említsünk a legújabb 
történeti irodalomban túl gyakran megnevezett témák közül 
- eléggé marginálisaknak tűnnek. 


Az otthon maradottak számára elsődleges fontosságú 
volt, hogy , különleges beosztású" besorolást kapjanak, vagy 


olyan minősítést, hogy a hazai fronton való jelenlétük 
alapvetően fontos. Ez lett a német munkások 
fegyelmezésének egyik leghatékonyabb eszköze. Másrészt 
viszont a dolgozó emberek sokat szenvedtek a bizonytalan 
élelmiszer-ellátás és a bombatámadások miatt. Mivel a 
fogyasztási cikkekhez egyre nehezebb volt hozzáférni, a 
munkabér szintjének kérdése elvesztette jelentőségét, az 
élelmiszer került az érdeklődés középpontjába. A 
jegyrendszer bevezetésének és az élelmiszerhiány 
állandósulásának logikus következménye lett az elburjánzó 
második gazdaság: vásárlási pánik, tiltott vágás, 
felhalmozás és a fekete piac gyors tempóban nagy 
jelentőségre tett szert. Ez nyilvánvaló, majdnem logikus 
fejlemény volt, ami persze politikailag nem fenyegette a 
náci rezsim létét. Kihívást azonban nyilván jelentett a 
rezsim totalitariánus törekvései szempontjából, mert 
fenyegetően lohasztotta a rezsim adminisztratív 
hatékonyságába vetett hitet. A Gestapo brutális, de mégis 
eredménytelen beavatkozása ellenére lehetetlen volt 
megszabadulni a fekete piactól; ám az sikerült a náciknak, 
hogy korlátozzák a tevékenységével kapcsolatos emlékek 
számát a háború utáni időszakra. 


A nemzetiszocialista-barát konszenzus 
felbomlasztásának döntően a német városokat ért 
légitámadások voltak a legfőbb okozói, amelyek a munkások 
lakta negyedekben nagyobb pusztítást végeztek, mint más 
társadalmi osztályok lakóhelyein, hiszen ott nagy volt a 
népsűrűség. A pusztítások nyomán keletkező terhek is 
nyomasztóak voltak: gyakran változott a munkaidő vagy a 
munkahely; sok gyárban egész nap kellett dolgozni, éjszaka 
pedig légószolgálatot kellett ellátniuk a munkásoknak. A 
német lakosság hangulata, különösen a 
bombatámadásoknak kitett városokban fokozatosan 
apatikus, rezignált lett; szociális biztonság helyett a napról 
napra való létezés kérdése került előtérbe; a társadalmi és 
politikai kérdések iránt egyre csökkent az érdeklődés. 
Mindezek ellenére nem volt széles alapokon nyugvó 
politikai ellenállás. Ez a politikai apátia nem csupán az 
állambiztonsági szervek fokozott terrorjának velejárója volt, 


s nem is csak az egyéni túlélést érintő növekvő aggodalom. 
A légitámadások nem csupán reménytelenséget és félelmet 
eredményeztek, hanem egy fölényben lévő ellenfél iránti 
dühöt — és keserűséget is kiváltottak, ami a 
nemzetiszocialisták számára hasznosítható érzelemmuníciót 
biztosított. A lakosság széles tömegei szintén féltek a német 
vereségtől, különösen, ha a Szovjetuniótól szenvedik el, ami 
a náci propaganda számára újabb  hangulatkeltési 
lehetőséget adott a háború utolsó két évében. 


A háború harmadik és végső szakaszában 
tulajdonképpen nagyon nehéz a munkásosztály élményeit 
különválasztani más csoportok élményeitől. Ennek oka nem 
egyszerűen azokban a változásokban rejlik, amelyek a 
sorozás vagy a külföldiek alkalmazása miatt következtek be 
a munkaerő soraiban. Inkább ok lehetett az, hogy miközben 
a háború hatásai egyre nyilvánvalóbbakká váltak, az egyén 
kilátásai beszűkültek, és más kritériumok értékelődtek fel 
jelentős mértékben: például hogy behívtak valakit 
katonának, vagy nem; hogy valaki a keleti vagy nyugati 
frontra került-e, megsebesült-e vagy nem; hogy a családja 
egy kis vidéki városban lakott-e vagy jelentős ipari 
övezetben; külvárosban vagy a város központjában; hogy 
házukat érte-e bombatalálat vagy nem; hogy a gyermekeit 
sikerült-e evakuálni vagy nem; hogy fogadtak-e be 
menekülteket vagy saját részükre kellett biztonságos 
menedéket keresni; hogy az illető személy  Kelet- 
Németországban élt-e, és menekülnie kellett, vagy 
nyugaton, ahol viszont súlyosabbak voltak a légitámadások. 
Ezek voltak az egyén sorsát elsősorban meghatározó 
kérdések, s ezek adták az emberek élmény alapjait is. Azok 
a kötelékek, amelyek egykor egy társadalmi osztály 
kollektív fejlődéséhez kötődtek, mostanra elvesztették 
jelentőségüket. Ehelyett az emberek sorsközösségeket 
alakítottak, amelyek helyzetét földrajzi, katonai és politikai 
tényezők, és utoljára, de nem utolsósorban a szerencse 
determinálta. Ez azért volt fontos a német munkások 
számára, mert életük, sokkal inkább, mint bármelyik más 
társadalmi osztálynál, az osztályelkötelezettségű 


kollektivitásra összpontosult még akkor is, ha a proletár 
miliő megtartó ereje csökkent az utóbbi időben. 


A kezdeti gond, hogy hogyan interpretálják a 
munkásosztály náci uralom idején végbement fejlődését, 
inkább a konszenzus, beilleszkedés és egyezkedés 
hangsúlyozásához vezetett, szemben olyan tényezőkkel, 
mint nem alkalmazkodás, ellenzés és ellenállás. 


Ami a nácik hatalomra kerülése szempontjából 
meghökkentőnek tűnik a háború előtti éveket egészében 
nézve, az a fejlődés relatív folytonossága a kedvező 
gazdasági körülmények, valamint azon forma 
összefüggésében, amelyet a társadalmi konfliktus alapján 
feltételeznek. Új volt a megváltozott politikai keret, amely 
kedvezett a munkaadóknak, akik inkább a szervezett 
munkaerő szervezeteinek lerombolását és a dolgozó 
tömegek terrorizálásának gyakorlatát követték, mint azt, 
hogy bármilyen automatikus anyagi következményeket 
vállaltak —— volna magukért a munkásokért. A 
nemzetiszocialisták sajátságos hozzájárulása ebben az 
időszakban abban állt, hogy bevezették a faji-higiéniai 
elveket a szociálpolitikába: kirekesztették az 
, alkalmatlanokat" vagy a , biológiailag terhelteket". Ha 
összehasonlítjuk ezeket a fejleményeket az olasz fasizmus 
által alkalmazott korporatív  szociálpolitikával, akkor 
mindenekelőtt az tűnik eltérőnek, hogy a nácik modernebb 
koncepciót követtek: nem rekesztették ki egyértelműen a 
munkásokat a gazdasági fejlődésben való részesedésből, 
hanem inkább megkísérelték a közöttük lévő , értékes" 
elemeket bevonni a ,nemzeti közösségbe", s ezt úgy 
próbálták elérni, hogy olyan társadalom vízióját festették 
fel, amelyben a választóvonalak inkább vízszintesek, mint 
függőlegesek. Tekintettel azokra a nyomorúságos gazdasági 
feltételekre, amelyek között az I. világháború közepe óta 
tengődtek a munkások, ez a stratégia sikeres volt, mert ez a 
munkásoknak, ha szerény mértékben is, stabilitást adott, s 
ezzel egyidejűleg hosszú távon társadalmi mobilitás 
kilátásaival kecsegtette őket. Éppen ezért a nácik reagáltak 
a munkások elsődleges szociális gondjaira, amelyekkel 


szemben a politikai represszió teljesen másodlagosnak tűnt, 
annál is inkább, mivel a terror az ellenállási aktivistákra 
korlátozódott, miközben a ,fajilag" vagy , biológiailag" 
alacsonyabb rendűek üldözése őket közvetlenül nem 
érintette. Mindenesetre, alig lehetett azt mondani, hogy sok 
fiatal munkás, közöttük polgári és jobboldali csoportok 
tagjai és legfőképpen a kommunisták nagyon mély 
ismeretekkel rendelkeztek 1933 előtt a demokratikus 
szabadság fogalmával kapcsolatban. Ilyenformán a náci 
rezsim politikai bírálatát enyhítette a személyes 
körülményekben bekövetkezett javulás, míg a gyárakban 
továbbra is tapasztalható társadalmi konfliktus nem 
közvetlenül a nemzetiszocialisták politikai hatalmával volt 
kapcsolatban. Másképpen szólva, nem politikai konszenzus, 
hanem a javuló szociális, gazdasági körülmények 
semlegesítették és részben integrálták a munkásokat, a 
rezsim pedig egészen a háború utolsó évéig jelentős 
erőfeszítéseket tett, hogy a német munkást megbékítse. 


Ezt legfőképpen azzal érte el, hogy a terheket az 
elfoglalt országok lakosságának vállaira rakta, amely 
radikalizálta a létező belső rasszizmust, amit aztán a 
hatalom egyidejűleg kifelé fordított. De miközben a német 
lakosság — köréből kirekesztett elemek: a zsidók, 
fogyatékosok, cigányok, aszociális és más emberek eltűntek 
a németek látószögéből, a külföldi munkavállalók milliói - 
akik jelenléte a német lakosság számára nagy előnyöket 
jelentett, de akiket faji szempontból alacsonyabb 
rendűeknek ítéltek - a kézzelfogható mindennapi valóságot 
jelentették. Az sem elhanyagolható tény, hogy a 
munkásosztály jelentős tömegei a náci hadigépezet részévé 
váltak olyan hosszú időszakokra, hogy ennek a saját 
önbecsülésükre és politikai felfogásukra gyakorolt hatása 
valószínűleg rendkívüli és jelentős volt. 


Mindazonáltal sem a privilegizált német munkás, sem a 
német katona szerepében szerzett tapasztalat nem volt 
elégséges ahhoz, hogy politikai kohéziót lehessen elérni; a 
munkásosztály Szoros összetapadása a 
nemzetiszocializmussal közvetlenül kötődött a rezsim 


sikeréhez. Ha nem volt siker, a nácizmus elvesztette 
vonzerejét. A légitámadások pusztításai anélkül tették 
tönkre a rezsim elfogadásának előfeltételeit, hogy aktív 
politikai ellenzék kialakulását eredményezték volna. A 
munkások és a rezsim között meglévő politikai kötelékek 
gyorsan erejüket vesztették, és kiábrándult pragmatizmus 
került a helyükre. Ez ellentmondásban volt a rezsim 
tökéletes társadalomról hirdetett, ideológiailag 
meghatározott modelljével. Ugyanakkor azonban az 1930-as 
évek második felében szerzett első tapasztalatok a 
munkavállalás biztonsága, a viszonylag magas bérek, jóléti 
ellátás, szabadidős tevékenység, a családi életre fordított 
figyelem terén tartós és pozitív emlékeket hagytak az 
emberekben. Ezen tapasztalatok fényében a német 
munkások ilyen mérce alapján ítélték meg, hogy mi legyen 
a jövőben követendő politika. 


Felhasznált irodalom: 


M. Burleigh - W. Wippermann: 7he Racial State: Germany, 
1933-1945 (Cambridge, 1991; 2. kiadás 1992); David E. 
Crew, Nazism and German Society, 1933-1945 (London, 
1994); N. Frei: National Socialist Rule in Germany: The 
Führer State. 1933-1945 (Oxford, 1993); UV. Herbert: 
Fremdarbeiter, Politik und Praxis des , Auslander-Einsatzes" 
in der Kriegswirtschaft des Dritten Reiches (Berlin, 1985); 
ibid, Arbeit, Volkstum, Wettanschauung (Frankfurt am 
Main, 1995); L. Niethammer, ,Heimat und Front", in L. 
Niethammer (szerk.), Die Jahre Weiss Man Nicht, Wo Man 
die Heute Hinsetzen Soll (Berlin, 1983); D. Peukert, Inside 
Nazi Germany — (London, 1989); M.-L. Recker, 
Nationalsozialistische Sozialpolitik im Zweiten Weltkrieg 
(München, 1985); J. Stephenson, , Iriangle: Foreign 
Workers, German Civilians, and the Nazi Régime", German 
Studies Review, 15 (1992). 


Fordította: Fábián Gergely 


II. FEJEZET - MUNKAHELYI FAJI 
MEGKÜLÖNBÖZTETÉS: 
KÉNYSZERMUNKA A VOLKSWAGEN 
GYÁRBAN 1939-1945 
(Klaus-Jörg Siegíried) 


1938. május 26-án Fallerslebenben ünnepélyes keretek 
között sor került a Volkswagen gyár alapkőletételére. A 
jeles eseményen maga Adolf Hitler is részt vett. A gyárat a 
stuttgarti illetőségű Ferdinand Porsche által tervezett 
, népautó" tömeggyártására építették a Robert Ley vezette 
Német Munkafront (DAF) égisze alatt. Nemcsak Porsche 
tekintette az olcsó - 990 márkás - jármű gyártását 
kívánatosnak és kivitelezhetőnek: az olyan nagy cégek, mint 
az Opel is foglalkozott a gondolattal, főképp azért, hogy 
megelőzzön egy esetleges náci hatalomátvételt az 
autógyártó-szektorban. Ám Porsche kivételével, aki a 
Daimler Benz egyik mérnökével együtt szilárdan kitartott a 
Volkswagen-projekt megvalósítása mellett, az autógyártók 
mind felhagytak a széles néprétegek számára kedvező 
árfekvésű, megbízható jármű kifejlesztésének tervével. 


A gyárat saját erőművel, öntödével, hengerművel, a 
szélvédő és gumiabroncs gyártását biztosító 
létesítményekkel, valamint a Rouge River-i Ford üzem 
szerelősorainak másolatával kívánták felszerelni. A távlati 
tervekben szerepelt egy Fallersleben mellett felépítendő 
, mintaváros" is, melyet a DAF - munkásérdekeket szem 
előtt tartó politikáját hangsúlyozandó - a munkások 
szabadidős tevékenységének megszervezéséért felelős , Erő 
Örömmel" nevű alszervezete után ,az Erő Örömmel 
autójának városá"-vá kívánt nyilvánítani. Nyilvánvaló, hogy 
azokban az időkben, mikor az autó még olyan luxuscikknek 
számított, melyet csak a középosztálybeliek engedhettek 


meg maguknak, a nácik ekképp akarták demonstrálni, 
politikájuk a munkásosztály érdekeit szolgálja. 


Ley és a DAF egyébiránt azért vállalt szerepet a Führer 
dédelgetett tervének megvalósításában, hogy ekképp 
cáfoljon rá a szervezet botrányokkal, korrupcióval terhes 
hírnevére. 


Paradox módon a DAF bevonásának gondolata 
valószínűleg a Bayerische Motorzverke (BMW) elnökének 
fejében fogant, aki a DAF-tagság és a ,népautó" jövendő 
tulajdonosi rétegének összekapcsolásával remélte cége 
biztos pozícióját és részesedését megtartani a középosztály 
piacán. 

A háború kitörését követően a hadiipar fokozatosan 
magába olvasztotta a fallerslebeni komplexumot, mely a 
térség egyik legjelentősebb  fegyvergyárává lett. A 
Volkswagen üzem katonai járműveket gyártott, pl. a 
Kübelwagent (1943-ban össztermelésének 2896-a), és Ju 88- 
as bombázórepülőgép-alkatrészeket (1942-ben az 
össztermelés kb. 409-a); 1944-tól Fallersleben szállította a 
V-1-es szárnyasbombák nagy részét, melyből a háború 
végéig kb. 14.000-15.000 db készült el. Az üzem kapacitása 
egyéb hadianyag (pl. akna, páncélököl, lőszer, lánctalp) 
gyártását is lehetővé tette, de itt készítették a keleti fronton 
harcoló egységek számára rendszeresített kályhákat is. 


Bár a hadianyagtermelésre történő átállás idején 
jelentős mértékben visszaesett a termelés, amikor az ipari 
kapacitást teljes egészében a totális háború igényeinek 
kielégítésére mozgósították, Fallersleben a hadiipar egyik 
legjobban prosperáló termelő egységévé vált. 
Természetesen mindez hatalmas mennyiségű munkaerő 
alkalmazását követelte, melyet az illetékesek a 
kényszermunka fokozott igénybevételével, a hadifoglyok és 
a koncentrációs táborokba deportáltak kíméletlen 
dolgoztatásával kívántak kielégíteni. 


A hadkötelezettség következtében fellépő 
szakmunkáshiányt a Volkswagen gyár (mint minden 
hadiipari termelőüzem) a németek által megszállt területek 


lakosságából kívánta pótolni. Ám a vezetésnek kezdettől 
fogva gondot jelentett a munkaerőtoborzás, hisz versenyt 
kellett futnia a brunswicki körzet többi hadianyaggyárával, 
főként a salzgitteri Hermann Göring Művekkel. Ausztriából, 
a Saar-vidékről, Felső-Sziléziából és a Szudéta-vidékről 
kellett munkásokat , importálni", s még egy 
szakmunkásképző intézetet is felállítottak Brunswickban, 
hogy ekképp biztosítsák a termelés szempontjából 
nélkülözhetetlen képzett munkaerőt. Minden számításukat 
keresztülhúzta a háború: a nagy gondossággal összegyűjtött 
és kiképzett szakmunkásmagot besorozták és a frontra 
küldték. A brunswicki szakiskola növendékei közül pedig 
sokan önként hagyták ott az iskolapadot, hogy beálljanak a 
Waffen-SS büszke katonái közé. A háborús szerződések - 
melyek többek között a kényszermunka alkalmazásáról s a 
rendelkezésre álló munkaerő elosztásáról is gondoskodtak - 
csak részben oldották meg a cég súlyos munkaerőválságát. 
A Volkswagen gyár eleinte önkéntes alapon, illetve a 
szövetséges vagy semleges államokkal kötött 
megállapodások révén jutott külföldi munkásokhoz. Például 
1938-ban a DAF és az Ipari Munka Fasiszta Szövetsége 
között létrejött megegyezés eredményeként az üzem 
vezetőségének sikerült hasonló mennyiségű olasz 
munkaerő-kontingenssel , kiváltani" háromezer szakképzett 
építőmunkást, akiket az Atlanti fal erődítési munkálatainak 
elvégzésére soroztak be a hadsereg kötelékébe. 


Németország legyőzött ellenfelei tekintetében az 
önkéntesség eleme természetesen vagy kezdettől fogva 
hiányzott, vagy fokozatosan eltűnt. 1943 közepén 
ezerötszáz francia munkás (közöttük a kollaboráns Vichy- 
Franciaország ifjúsági szervezetének tagjai) érkezett a 
gyárba munkaszolgálatra. Őket hamarosan százötven belga 
civil, kb. háromszáz holland diák és egy kisebb 
munkaerőkontingens követte más megszállt országokból. 


A munkaerőtoborzás mértékét és módszereit politikai 
tényezők határozták meg, s a náci rezsim mindent átható 
faji ideológiája. A legfőbb szempont az volt, hogy a 
munkások nemzetisége faji tekintetben mennyire közelít az 


ún. uralkodó , árja faj"-hoz. Ennek megfelelően a fajilag 
rokonnak nyilvánított hollandok, flamandok, dánok és 
norvégok jobb bánásmódban részesültek. Ugyanakkor a 
lengyel és szovjet munkásokat , alacsonyabb faji értékű"- 
nek, ,alsórendűbb faj"-hoz tartozónak tekintették, s olyan 
élet- és munkakörülményeket biztosítottak számukra, mely 
épphogy elegendő volt a túléléshez. A megszállt kelet- 
európai és szovjet területeken a nácik a munkaerő 
számbavétele után a rendőrség, az SS vagy a hadsereg 
közreműködésével egész falvakat ürítettek ki s deportáltak 
marhavagonokban a birodalomba. Ezen , szállítmányokból" 
a Volkswagen gyár is részesült: ezerötszáz, többségükben 
tizenöt éven aluli lengyel, és négy-ötezer ún. , keleti" 
munkással gazdagodott, utóbbiak jórészt tizenhat és húsz 
év közötti nők voltak. 


További 1,9 millió hadifoglyot fogtak munkára a 
hadiiparban, annak ellenére, hogy a hatályos nemzetközi 
törvények ezt szigorúan tiltották. Nyolcszázötven francia és 
nyolcszázötven szovjet hadifogoly dolgozott a Volkswagen 
gyárban ezerötszáz Badoglio tábornokhoz hű olasz , katonai 
internált" társaságában, a német hadsereg szigorú 
fennhatósága alatt. A hadifogoly-munkaerő elosztásáról a 
munkaügyi hatóságok gondoskodtak. 


A koncentrációs táborokba deportált foglyok számára a 
kényszermunka egyet jelentett a SS szervezet terrorjával. A 
gyárosok a munkaerő iránti igényükkel egyenesen a 
koncentrációs táborokat felügyelő  SS-ügyosztályhoz 


fordultak. A Volkswagen gyár vezetésének 
kezdeményezésére hatszáz rabot ,utaltak ki" az új 
könnyűfémöntöde építésére, 1944-ben pedig 


nyolcszázhatvan munkással megépíttették a neuengamme-i 
gyűjtőtábor kisegítő telepét, majd egy kényszermunkatábort 
külföldről deportált munkások számára. Még ebben az 
évben hatszázötven zsidó nőt szállítottak át Auschwitzból 
Fallerslebenbe, akiket a páncélököl- és aknagyártásban 
kívántak alkalmazni. Végül, mintegy hétezer deportáltat 
osztottak el a fokozódó szövetséges légitámadások 
következtében széttelepített gyárak erdei, illetve föld alatti 


üzemeibe. Összességében véve elmondható, a deportáltak 
alkalmazása a Volkswagen gyárban, sőt a fegyvergyártás 
egészében elhanyagolható mértékben járult hozzá a rezsim 
elérhetetlenül magasra szabott termelési célkitűzéseihez. 


Érdekes megvizsgálni, a Volkswagen gyár vezetése 
hogyan irányította és —— koordinálta e seregnyi 
kényszermunkára kényszerített hadifoglyot és deportáltat. 
Nos, a náci állam hadianyaggyártó egységeiben semmibe 
vették az alapvető emberi jogokat, s a munkások kordában 
tartására a vezetés bármikor igénybe vehette az SS 
segítségét. Gyakorlatilag ez azt jelentette, hogy a 
Volkswagen gyárat a führeri elv szerint szervezték; a 
munkásoknak semmiféle lehetőségük nem volt érdekeik 
képviseletére (a , munkástanács" továbbra is létezett ugyan, 
de hatáskör nélkül) és mindannyiukat alávetették a Német 
Munkafront totalitárius hatalmának és propagandájának. A 
munkások felügyeletét a Gestapo, illetve a katonai 
hírszerzés besúgói látták el, akiknek fő feladata a 
munkásság bármiféle politikai tevékenységének 
megakadályozása volt. A gyárőrség (Werkshutz) kutyás- 
fegyveres SS-őrei az üzem egész területén járőröztek, s 
azonnal letartóztatták azokat, akik a legcsekélyebb 
mértékben vétettek a szabályok ellen. A ,renitenseket" 
általában megverték, bezárták és speciális büntetőtáborba 
szállították. A hallendorfi 21-es munkatáborban letöltendő 
háromheti kényszermunkára ítélték mindazokat, akik 
súlyosan vétettek az SS által diktált szabályok ellen. A 
büntetés letöltése után - már akik életben maradtak - 
borzalmas állapotban tértek vissza munkahelyükre. 


E rémtettek szenvedő alanyai elsősorban külföldi 
munkások voltak, akiknek azonnal és gondolkodás nélkül 
teljesíteniük kellett elöljárójuk vagy a  műszakvezetők 
utasítását. Ebben a helyzetben rengeteg múlott a német 
munkások hozzáállásán és politikai hovatartozásán: volt, aki 
lenézte, — lépten-nyomon megalázta és könyörtelen 
munkatempóra kényszerítette külföldi munkatársait, de 
akadt olyan is, aki emberségesen bánt velük. A külföldiektől 
még ennél is szigorúbb fegyelmet követeltek a Német 


Munkafront vezéreinek fennhatósága és felügyelete alatt 
álló táborokban. Ezek a parancsnokok maguk is a 
Volkswagen gyár alkalmazottai voltak, s a rend 
fenntartásában  táborvezetők és fegyveres rendeszek 
segítették a munkájukat. A koncentrációs táborok foglyait a 
többi munkástól szigorúan elkülönítve a kizárólagos 
felügyeletet gyakorló SS-katonái őrizték. 


A nemzetiszocialista rezsim sajátjaként a terrort és az 
erőszakot az uniformizálásra való törekvés kísérte, mely 
nemcsak egy  szociopolitikai típus ideológiai és 
propagandisztikus szabályozását jelentette, hanem 
különféle kulturális rendezvények, illetve a teljes 
szabadidős tevékenység megszervezését is. A Volkswagen 
gyárnak saját szabadidőközpontja volt, melyet az Ipari 
Munka Fasiszta Szövetségének elnökéről, Tullio Cianetti-ről 
- aki a Robert Leyjel kötött megegyezés részeként olasz 
építőmunkások ezreit telepítette Németországba, hogy 
felépítsék ,az Erő Örömmel autójának városát" - nevezték 
el Cianetti Hallnak. A hatalmas csarnokot az olasz-német 
barátság örök mementójának szánták, s ezt a célt szolgálták 
a benne folyó különféle rendezvények - koncertek, balett, 
színházi előadások, filmek, kiállítások, sportesemények - is. 
Bár a programot elsősorban a német és olasz munkások 
ösztönzésére szánták, a belgák, a hollandok és a franciák is 
részt vehettek a legtöbb rendezvényen. Ugyanakkor a 
lengyelek, a ,keleti" munkások és a hadifoglyok még csak 
meg sem közelíthették a Cianetti Hallt. Az olasz katonai 
internáltak munkájuk eredményességétől és 
magaviseletüktől függően látogathatták a csarnokot. Vagyis 
az ,Erő Örömmel" szervezet faji szempontok alapján a 
külföldi munkások munka- és életkörülményeit meghatározó 
diszkrimináció törvényeivel összhangban nyújtotta a 
szabadidő kulturált eltöltésének lehetőségét. Jogosan 
merülhet fel a kérdés, hogyan működött mindez a 
gyakorlatban? 


Mint az fentebb már említésre került, a faji 
megkülönböztetés nagyban meghatározta az élet- és 
munkakörülményeket. A fajilag rokon nemzethez tartozónak 


nyilvánított külföldi munkások tulajdonképpen ugyanolyan 
bánásmódban részesültek, mint maguk a németek. Ebben 
természetesen politikai megfontolások is szerepet 
játszottak. A szövetséges államokból ideiglenesen áttelepült 
munkásokat, például 1943-ig az olaszokat, vagy a Vichy- 
Franciaországból érkezett franciákat a németek 
, munkatárs"-nak tekintették, s ennek megfelelően bizonyos 
kiváltságokat élveztek: elegendő élelmet kaptak és 
megfelelő egészségügyi ellátásban részesültek. Munka után 
elhagyhatták barakkjaikat, s a városba is bemehettek 
bármikor. A szabadidejükkel maguk rendelkeztek, kulturális 
tevékenységüket szabadon szervezhették. A franciák 
különösen aktívnak bizonyultak a kultúra , frontján": számos 
hangversenyt, kiállítást, ünnepséget rendeztek a Cianetti 
Hallban, s oszlopos tagjai voltak a helyi zenekarnak és 
kórusnak is. 


A lengyel és szovjet munkások helyzete merőben 
különbözött. Ruhájukon - a zsidókhoz hasonlóan - 
megkülönböztető jelzéseket kellett  — viselniük: a 
lengyeleknek nagy ,, P" betűt, a szovjeteknek , Ost" feliratot. 
Ők voltak a fanatikus  munkavezetők, elöljárók, 
parancsnokok zaklatásának legvédtelenebb , áldozatai, s 
kevés kivételtől eltekintve soha nem hagyhatták el 
szálláshelyüket. Ugyan nem tiltották számukra a kulturális 
tevékenység folytatását, de napi tíz-tizenkét órányi embert 
próbáló munka után, éhségtől és fáradtságtól elgyötörten 
nem sokan éltek a felkínált lehetőséggel. S míg közöttük az 
embertelen munkakörülmények s az alultápláltság 
következtében rendkívül magas volt a halálozási arány, 
holland és francia , kollégáik" közül hasonló okok miatt 
senki nem vesztette életét. 


A leggyengébbeknek szinte esélyük sem volt a 
túlélésre. A foglyok között kialakuló intim kapcsolatok 
következményeként sok lengyel és orosz nő lett állapotos. A 
rezsim úgy rendelkezett, hogy a kényszermunkát végző 
anyáktól két héttel a szülés után el kell választani 
gyermeküket, hogy mihamarabb visszatérhessenek 
munkájukhoz. A csecsemőket külön e célra létesítendő 


gyermekotthonokban kellett felnevelni. 1944 őszétől 
minden újszülött, akit a Volkswagen gyár rüheni 
gyermekotthonába szállítottak, az alapvető higiéniai 
szabályok teljes és tudatos mellőzése következtében 
meghalt. A háború után az otthon főorvosát, dr. Körbelt az 
angol megszálló csapatok letartóztatták, s bíróság elé 
állították, mely emberölésért halárra ítélte. 


Faji szempontok határozták meg a hadifoglyok 
életkörülményeit is. Ezek civil honfitársaiknál sokkalta 
szigorúbb ellenőrzés mellett, a kegyetlenség határát súroló 
fegyelmi szabályok szerint éltek. A szovjet hadifoglyok 
helyzete volt a legsúlyosabb. A , zsidó-bolsevik ellenség"7- 
nek bélyegzett szerencsétlenek közül sokan már a 
hadifogolytáborokba vezető utat sem élték túl, ahol 
ráadásul olyan állapotok uralkodtak, hogy több millióan 
önként mentek a halálba. 


A Volkswagen gyárba irányított szovjet hadifoglyok 
nagy része rövid időn belül elpusztult. A vállalat vezetősége 
egyébiránt inkább gazdasági, — mint emberbaráti 
megfontolásból maga gondoskodott arról, hogy a foglyok 
elegendő élelmet kapjanak, és rendszeres orvosi ellátásban 
részesüljenek. Persze a kezdeti aggodalom és törődés 
ellenére legtöbbjük hamarosan tervektől hemzsegő 
rongyokban, az emberi létezés határán tengette nyomorult 
életét. Ugyanez a sors várt az olasz katonai internáltakra, 
akiket a nácik csak , Badoglio disznók"-ként emlegettek, 
valamint a Mussolini 1943-ban bekövetkezett bukása után 
foglyul ejtett olasz katonákra is. Utóbbiak a német 
munkások és elöljárók dühének első számú célpontjaivá 
váltak: árulónak titulálták, s Németország minden katonai 
vereségéért őket, volt szövetségeseiket tették felelőssé. 
Nem csoda, hogy az olasz hadifoglyok közül sokan 
önkezükkel vetettek véget életüknek, míg másokkal az 
éhség és a kimerültség végzett. A szovjet és olasz 
hadifoglyok életkörülményeiket tekintve semmiben sem 
különböztek a koncentrációs táborokba zsúfolt 
deportáltaktól. 


Utóbbiak többségét a külföldi munkások ellen 
mesterségesen szított gyűlölet , munka általi halál"-ra ítélte, 
s az ítéletet végre is hajtotta. Az SS nem törődött a foglyok 
munkaképességének megőrzésével, inkább arra törekedett, 
hogy ,kimerítse" őket. Ennek következményeként 1944 
végére a Volkswagen gyár, valamint  széttelepített 
üzemegységei  — termelési — ütemterveiben és üzleti 
kalkulációiban mindenütt szerepelt a foglyok várható 
halálozási aránya. 


Érdekes még megvizsgálni, a külföldi 
kényszermunkások és a koncentrációs táborok foglyai 
miként fogadták sorsukat. Le kell szögeznünk, hogy az 
itteni faji ,rendszabályok" elsődleges célja a különböző 
kategóriákba sorolt munkások egymás ellen uszítása, az 
egyes csoportok közötti gyűlöletkeltés volt, abból a 
praktikus megfontolásból, hogy ekképp vessenek gátat 
annak, hogy egységesen szálljanak szembe a náci terrorral. 
Mindazonáltal e tervük meghiúsult. Komoly és hosszantartó 
ellenségeskedés nem alakult ki sem a ,keleti" sem a 
, nyugati" munkások között, sem a civil és a hadifoglyok 
között. Még az egyes csoportok fizikai elkülönítésére 
irányuló törekvést sem koronázta siker, mert bár egymástól 
elszigetelt táborokba szállásolták el őket, a munkások a 
gyárban nap mint nap érintkeztek egymással. A nyomor és 
a kiszolgáltatottság állította őket egymás mellé: szoros 
barátságok szövődtek közöttük. Francia, holland, belga, 
olasz férfiak kerültek igen szoros kapcsolatba lengyel és 
orosz nőkkel, a hollandok közül sokan tanultak meg oroszul, 
s az ukrán lányok is elsajátították a holland nyelvet, persze 
csak alapfokon. A francia munkások gyakran osztották meg 
élelemadagjukat az éhező orosz hadifoglyokkal. Egy olasz 
orvos titokban gyógyszert csempészett zsidó deportált 
asszonyoknak, s két ismeretlen lengyel-zsidó ápolónő 
gondoskodott lelkiismeretesen beteg holland munkásokról. 


A kulturális programok a kényszermunka romboló lelki 
hatását igyekeztek tompítani. Bár a rezsim által 
engedélyezett tevékenység ideológiai és politikai célokat 
követett, nagyban hozzájárult az emberhez méltatlan 


körülmények között tengődő munkások lelki stabilitásának, 
kitartásának megőrzéséhez. Az autonóm kulturális 
rendezvények erősítették a nemzeti összetartozás-tudatot, s 
következésképpen az elnyomókkal szembeni passzív 
ellenállást. A kényszermunkára fogott franciáknak pl. saját, 
rendszeresen megjelenő újságjuk volt, mely a szigorú 
cenzúra ellenére a francia rezisztencia platformjává lett. 


Minden külföldi kényszermunkás - tekintet nélkül 
jogállásukra s nemzetiségükre - egységesen ítélte meg - 
ítélte el - a náci rezsimet. Még a kedvezőbb helyzetben lévő 
hollandok, belgák, s franciák is az SS és a Gestapo 
áldozatainak tekintették magukat, s nemegyszer ők maguk 
is részt vettek az egyre gyakoribbá váló rendszerellenes 
spontán demonstrációkon. Bár a büntetések túlságosan 
szigorúak — voltak ahhoz, hogy aktív ellenállás 
bontakozhasson ki, a szabotázsakciók mindennapivá váltak, 
és súlyos károkat okoztak a termelésben. A franciák és 
hollandok számára időnként engedélyezett eltávozásokról 
hamarosan olyan kevesen tértek vissza a munkába, hogy a 
vezetés megvonta a , nyugati" munkásoktól e lehetőséget. 
Ennek ellenére a , nyugatiak" nem csüggedtek: esténként 
összetákolt rádiójukat volt bátorságuk a szövetségesek 
rádióadásaira hangolni, hogy folyamatosan értesüljenek a 
Németország számára egyre  kilátástalanabbá váló 
háborúról. 


A Volkswagen gyár munkásai 1945 április 11-én 
szabadultak fel, mikor az amerikai csapatok bevonultak 
Fallerslebenbe. A náci funkcionáriusok, s az SS gyűlölt 
fegyveresei elmenekültek, a termelés évek óta először 
teljesen leállt. A szovjet munkások, akikben hosszú ideje 
gyűlt már az indulat, a bosszúvágy s az elnyomókkal 
szembeni gyűlölet, fegyvert ragadtak, a városba vonultak, s 
mindenkit lemészároltak, aki az útjukba került. A volt 
, nyugati" " munkások felajánlották szolgálataikat a 
szövetséges csapatok parancsnokainak, s a német 
közigazgatási rendszer romjain hamarosan helyreállították 
a rendet. Néhány hónapon belül minden kényszermunkást, 
foglyot hazaszállítottak. A koncentrációs táborok rabjait a 


menekülő nácik magukkal hurcolták, többségük nem 
érhette meg a felszabadulást. 


A Volkswagen konszern számára milyen jelentősége 
volt a  hadianyaggyártásnak és a kényszermunka 
alkalmazásának? 


Nos, míg más vállalatok pillanatok alatt képesek voltak 
beintegrálódni a hadiiparba, a háború kitörése kis híján 
tönkretette a félig kész, autógyártás céljaira épített és 
felszerelt Volkswagen gyárat. A vezetőségnek számolnia 
kellett azzal, hogy az üzemet egyszerűen megszüntetik, 
esetleg átadják valamelyik hadiipari cégnek. Hogy ezt 
elkerülje, a konszern igyekezett hadianyag gyártására 
vonatkozó állami megrendeléseket, s minél több munkást 
szerezni. Mint arról már esett szó, a gyár születésétől fogva 
munkaerő-problémákkal küszködött, s a krízist csak 
fokozta, , hogy a hadkötelezettség révén legjobb 
szakmunkásai bevonultak katonai szolgálatra. Ebben a 
helyzetben a vezetőség külföldi munkások alkalmazásával, 
illetve a koncentrációs táborokba hurcolt foglyokkal kívánta 
pótolni a hiányzó munkaerőt. Mindemellett ha fenn akart 
maradni, a Volkswagen gyárnak további hadiipari 
érdekeltségeket kellett szereznie, mely csak és kizárólag a 
náci Németország által megszállt országok lakosságának 
munkára kényszerítésével, a dolgozók létszámának további 
növelésével volt lehetséges. S mivel ez utóbbiak (lengyel és 
szovjet civil és hadifoglyok, olasz katonai internáltak) 
alkották a Volkswagen gyár munkásainak döntő többségét, 
a vállalat közvetve maga is szerepet vállalt és játszott a 
nácik hadiiparban jelentkező terrorisztikus rezsimjében. 


Vajon a gyár vezetői közül kit terhel felelősség 
mindezért? A náci hadigazdaság felülről irányított, precízen 
működő gépezet volt. A Hadiipari Minisztérium . által 
kidolgozott termelési program szerint osztották szét az 
egyes termelőegységek között a nyersanyagot és a 
munkaerőt. A magánszektor maga is érdekelt volt a 
szétosztásban és a kormányszerződések teljesítésében, hisz 
a legnagyobb és legerősebb konszernek ekképp részt 
vehettek az állami tervek kialakításában. Nos, a Volkswagen 


is e rendkívül befolyásos vállalatok közé tartozott, sőt, 
1943-ban elnyerte a , háborús konszern modellje", egy évvel 
később a , nemzetiszocialista konszern modellje" kitüntető 
címet. Talán még ennél is többet jelentett, hogy a , népautó" 
tervezője, Ferdinand Porsche volt a gyár igazgatója, dr. 
Bodo Lafferentz DAF-megbízott és Jakob Werlin, a Daimler 
Benz igazgatótanácsának tagja társaságában. Porsche 
Hitler bizalmasa volt, aki a zseniális tervezőmérnök nevével 
fémjelzett technikai fejlődést igyekezett a rezsim 
eredményeként elismertetni. Hogy még szorosabban 
magához láncolja Porschét, a Führer 1941-ben őt bízta meg 
a  mozgóháború legütőképesebb fegyverének számító 
harckocsik gyártásával. A tervezőmérnök természetesen 
örömmel fogadta a felkérést, s ezentúl nem akadt nálánál 
lelkesebb híve és támogatója Hitler ,páncélos-hadviselésre" 
építő terveinek. A náci Németország első emberével való 
kapcsolatát Porsche elsősorban a Volkswagen gyár gyors 
hadiipari integrációjában realizálta, melyhez egyébként 
személyes érdekek is fűzték: stuttgart-zuffenhauseni gyára 
bérmunkát végzett a Volkswagen konszern számára. 
Ekképp tehát minél nagyobb profitot termelt Fallersleben, 
annál több pénz vándorolt Porsche zsebébe is. 
Következésképpen, mivel elsősorban a mérnök-igazgató 
érdekeit szolgálta a Volkswagen gyár hadianyagtermelésre 
történő átállítása, őt terheli csaknem minden felelősség a 
következményekért. Porsche mindent elkövetett, hogy ő 
szerezze meg a védelmi fegyverek gyártására vonatkozó 
állami megbízásokat, s ez a legtöbb esetben sikerrel is járt. 
Például ezért kezdte gyártani a Volkswagen gyár a V-1-es 
rakétákat, melyeket elsősorban Anglia ellen vetettek be. 
Mivel a megbízások teljesítéséhez egyre több munkaerőre 
lett szükség, Porsche embereket küldött a német 
megszállás alatt lévő szovjet területekre azzal a 
megbízással, hogy szerezzenek nagy tömegű 
ingyenmunkaerőt. Mások - szintén az igazgató utasítására - 
a  fallingbosteli  hadifogolytábort és az auschwitzi 
megsemmisítő központot keresték fel hasonló célt követve. 
Porsche gyors és látványos felemelkedése természetesen 
sokak érdekeit sértette, s  elkerülhetetlenné vált az 


összeütközés a többi hadiipari céggel és a rezsim néhány 
befolyásos tagjával. Többek között e ,hatalmi harc" 
eredményeként vonta meg tőle Albert Speer ellátási 
miniszter a harckocsigyártásra vonatkozó állami megbízást. 
Porsche természetesen nem adta fel: erős szövetségest 
keresett és talált Heinrich Himmler  Reichsführer-SS 
személyében, aki a koncentrációs táborok felügyeletét 
végző SS főnökeként maga is érdekelt volt a hadiipari 
szektorban. A zseniális tervezőmérnök egyébként már 1937- 
ben  — megkörnyékezte Himmlert, — mikor tőle kért 
,tesztpilótákat" a bogárhátú Volkswagen prototípusának 
bevizsgálására. S milyen jól tette! A Waffen-SS olyannyira 
megtisztelőnek találta a felkérést, hogy az első próbautak 
után maga javasolta az autó hadi célokra történő 
átalakítását és tömeggyártását. Himmler támogatásával 
Porsche 1942-ben koncentrációs tábor létesítését 
indítványozta Fallerslebenben, melynek rabjai (elképzelése 
szerint) új öntödét építettek volna a Volkswagen gyárhoz. A 
Reichsführer-SS segítségéért cserébe Porsche négyezer 
Kübelwagent (katonai célú dzsip jellegű terepjárót) ígért az 
SS-nek. Indítványában a mérnök-igazgató azzal indokolja az 
öntöde megépítésének szükségességét, hogy az üzem 
profilját szeretné a személyautó-gyártásra is kiterjeszteni. 
Ez talán múló fellángolás lehetett akkoriban, hisz még 
1944-ben is elsősorban hadianyag gyártására próbált 
szerződéseket kötni. Például még abban az évben 
háromezer-ötszáz koncentrációs táborban élő deportáltat 
kért Himmlertől V-1-es rakéták és repülőgépek gyártásához. 
Odaadását és  elkötelezettségét a  — Reichsführer-SS 
tiszteletbeli SS-Oberführeri címmel és halálfejes gyűrűvel 
jutalmazta. 


Hans Mommsen véleménye szerint - aki a Volkswagen 
AG megbízásából megírta a gyár történetét - Porschét 
, elkábították azok a technológiai lehetőségek, melyeket a 
rezsim elérhetővé tett számára", és nem riadt vissza attól, 


hogy , Hitlerhez fűződő viszonyát kihasználja 
tervezőirodája, majd gyára érdekében".  Mommsen 


hangsúlyozza: , Különösen a háború végső szakaszában, 
mikor már nyilvánvalóvá vált a vereség, bizonyult Porsche a 


hadianyagtermelés bajnokának, s a végsőkig való harc 
támogatójának... . Soha nem kérdőjelezte meg a 
kényszermunka rendszerét, mi több, támogatta azt, 
főképpen, ha tervei megvalósításáról volt szó." 


Mindazonáltal hiba volna a történelmi körülményektől 
elszigetelten, csupán jellemét figyelembe véve megítélni 
Porsche cselekedeteit. Az autógyárosra jellemző elfogultság 
a náci éra legtöbb német iparosának sajátja volt, akik - 
lettek volna bár a helyében - hasonló döntéseket hoztak 
volna. Köztudomású, hogy a náci Németországban az 
államapparátus szorosan összefonódott a német hadiiparral. 
Politikájával és katonai célkitűzéseivel összhangban a 
rezsim irányítani akarta a hadianyaggyártást, 
következésképpen igénybe vette a magánszektor 
segítségét, melytől szükségszerűen függővé vált. E 
függőségi viszony a legnagyobb vállalatoknak lehetőséget 
adott nemcsak arra, hogy az állammal szemben fenntartsák 
belső függetlenségüket, hanem arra is, hogy saját 
érdekeiket szem előtt tartva kihasználják mindazt az előnyt, 
melyet annak intézményi és szervezeti keretei nyújtottak. A 
legtöbb gyáros az államilag garantált extraprofit 
reményében, s nem feltétlenül meggyőződésből támogatta a 
fajok alá- s fölérendeltségén nyugvó, háborús imperialista 
náci célokat. Mommsen véleménye szerint: ,Ebből a 
szempontból a Volkswagen gyár nem különbözött más 
nagyvállalatoktól." Minél kilátástalanabbá vált 
Németország számára a háború, minél brutálisabban 
gyakorolta megsemmisítő politikáját az állam, a Porschéhoz 
hasonló  gyárosok politikai látóköre és gazdasági 
tevékenysége annál inkább elveszítette moralitását. A 
folyamatot kísérő erkölcsi dekadencia következményeként a 
kényszermunka alkalmazásával szemben felmerülő kételyek 
eltűntek, s már csupán a gazdasági célok számítottak. Talán 
ez a magyarázata annak, Porsche miért tiltotta meg az 
éhező szovjet munkások fejadagjának növelését, s miért 
nézte tétlenül, hogy a Volkswagen gyárban dolgozó anyák 
újszülöttei elpusztuljanak. 


," A morális eltompulás, a realitásérzék elvesztése, a 
nemzetiszocializmus eszméjének erőszakos terjesztése 
nagymértékben meghatározta a különböző szinten 
tevékenykedő vezetők szemléletét és hozzáállását", írja 
Mommsen Porschéről és a vezetőség más tagjairól a háború 
végső szakaszában. Összegzésképpen elmondhatjuk, bár a 
körülmények és a történelmi háttér — nagyban 
befolyásolhatják az egyének viselkedését, a felelősség alól 
nem menti fel őket. A történész feladata marad, hogy 
meghatározza és értékelje, a társadalmi körülmények 
milyen mértékben hatottak az egyén viselkedésére, 
mennyiben befolyásolták döntései eredményét, melyek 
minden külső hatás ellenére magukban hordozzák a 
személyes felelősség terhét. 


LENGYEL ÉS — SZOVJET .  KÉNYSZERMUNKÁSOK 
GYERMEKEINEK TÖMEGES HALÁLA A VOLKSWAGEN 
GYÁRBAN 


1942: A náci rezsim felfüggeszti a terhes nők 
visszatelepítésének gyakorlatát, mivel munkájukra szükség van 
a hadiipari termelésben. A gyermekeket elszakítják anyjuktól, 
és külön e célra létesített gyermekotthonokba szállítják őket. 


1943 februárjától 1943 végéig: A Volkswagen gyár vezetősége a 
terhes munkásnők részére szülő- és gyermekotthont létesít. Tíz 
gyermek alultápláltság következtében meghal. 


1943. októbertói 1944. májusig: A gyermekek rühesek és 
fekélyesek. Harmincötén meghalnak közülük. 


1944. május 14.: Az otthont áttelepítik a gyártól 15 km-re fekvő 
Rühenbe. A gyermekek gyomor- és bélfertőzést kapnak. A 
halálozási arány eléri a 10096-ot. 


EGY BŰNÖS ÉLETRAJZA: DR. HANS KÖRBEL 

1909-ben született Höchstben. Itt végezte a középiskolát, 
majd beiratkozott az orvostudományi egyetemre. 
1927-ben belép a náci pártba. 

1929-ben csatlakozik az SA-hoz. 


1934-ben doktorál Heidelbergben. Darmstadtban, Mainzban és 
Heidelbergben tölti le gyakorló orvosi idejét. Az Opelnél, az I. 
G. Farbennél és más cégeknél helyezkedik el üzemorvosként. 


SA Obersturmführerré léptetik elő, és megkapja a náci párt 
arany érdemrendjét. 


1935-ben segédorvos a heidelbergi klinikán. Kilép az SA-ból, és 
belép az SS-be.  Unterstumrführer az SS Biztonsági 
Szolgálatánál (SD). 1936 szeptemberében SS- 
Obersturmführerré léptetik elő. 


1939-ben SS-Hauptsturmführerré léptetik elő. A Volkswagen 
gyár főorvosa lesz, ezzel egyidejűleg a következő funkciókat 
tölti be: 


1940-ben a gyár egészségbiztosítási rendszerének orvosi 
tanácsadója. 


1941-ben a gyár egészségbiztosítási rendszerének vezetője. 
1943-ban az , Erő Örömmel város" kórházának vezetője. 


1946-ban szándékos gondatlanságból elkövetett emberölésért a 
brit katonai bíróság halálra ítéli. 1947. március 7-én kivégzik. 


Felhasznált irodalom: 


Bernard P. Bellon: Mercedes in Peace and War: German 
Automobile Workers, 1903-1945 (New York, 1990); Ulrich 
Herbert: A History of Foreign Labour in Germany (London, 
1990); ibib., Fremdarbeiter. Politik und  Praxis des 
Auslandereinsatzes in des Kriegwirtschafít des Dritten 
Reiches (Berlin and Bonn, 1985); Heinz Hochne: The Order 
of the Deaths Head (London, 1972); Edward L. Homze: 
Foreign Labour in Nazi Germany (Princeton, 1967); Hans 
Mommsen: Die Geschichte des Volkswagenwerks im Dritten 
Reich (Bochum, 1991); Klaus — Jörg Siegfried: 
Rüstungproduction und Zwangsarbeit im Volkswagenwerk, 
1939-1945 (Frankfurt am Main és New York, 1987); ibid., 
Das Leben der Zwansgarbeiter im Volkswagenwerk, 1939- 
1945 (Frankfurt am Main és New York, 1988); Alfred 
Streim: Die Behandlung Sowjetischer Kriegsgefangener im 
, Fall Barbarossa" (Karlsruhe, 1981); Christian Streit: Keine 
Kamarádén (Stutgart, 1978). 


Fordította: Vágó Tímea 


III. FEJEZET - A NÁCIZMUS 
ES A FELSŐ TIZEZER 
(Jeremy Noakes) 


Bár a ,felső tízezer" nem társadalomtudományi 
kategória, társadalmi valóságot, nevezetesen az Európa 
nagyvárosaiban a húszas és negyvenes évek között feltűnő 
elit . csoportok létét fejezi ki, — mely társadalmi 
érintkezésükön, társasági rendezvények - vacsorák, bálok, 
bankettek, fogadások, teák, estélyek, hangversenyek, 
színházi előadások, lóversenyek stb. - egész során való 
részvételükön alapult. Martha Dodd, az USA berlini 
nagykövetének (1934) lánya szerint: , A téli hónapok alatt a 
legtöbb ember naponta két-három teára, valamint ebédre 
vagy vacsorára hivatalos." A ,felső tízezer"-hez való 
tartozást a származás, magas hivatalban betöltött pozíció 
vagy státus, társadalmilag elismert hírnév, vagy ezen 
jellemzők együttese határozta meg. Fontos leszögezni, hogy 
bár a ,felső tízezer" nem volt azonos a politikai elittel, 
jelentős hányadát foglalta magába, nem kevéssé a média 
hatására, mely a politikai élet színpadára lépőket hatalmas 
nyilvánossághoz és népszerűséghez juttatta mind a széles 
tömegek, mind a szűk társadalmi elit szemében. 


A weimari köztársaság idején a diplomáciai testület állt 
az előkelők világának középpontjában. Ez kétségkívül 
változást jelentett az I. világháború előtti viszonyokhoz 
képest, mikor a felső tízezer jobbára az udvar köré 
csoportosult, s a diplomáciai testület csupán egy részét 
képezte az udvari elitnek. A köztársaság első éveiben az 
udvari nemesség nagy része kerülte a társadalmi 
érintkezést a rezsimmel, melynek első embere, a Reich 
elnöke egy egyszerű szíjgyártó volt, nevezetesen Friedrich 
Ebert. Csak 1925-ben, Von Hindenburg tábornagy elnökké 
választása után kezdtek visszaszállingózni a fővárosba, s 


szerepet vállalni a társadalmi életben. A II. világháború 
kitöréséig a régi arisztokrácia - hajdan volt generálisok, 
korosodó udvarhölgyek, akiket nem minden gúny nélkül 
csak a ,potsdami garnitúra"-ként emlegettek - számára a 
trónörökös személye jelentette a világ közepét, aki a 
potsdami Cácilienhofban vagy éppen Unter den Linden-i 
palotájában látta vendégül a társadalom  ,krémjét" 
pazarabbnál pazarabb estélyeken, fogadásokon. A Siemens 
elektrotechnikai kartell vezetője, Werner von Siemens által 
képviselt ,régi gazdagok", vagy a soraikba a háború alatt, 
és az azt követő inflációs időszakban ügyes - és nem ritkán 
elvtelen - pénzügyi manőverek révén  , felkapaszkodó" 
újgazdagok alacsony származásukat és meglehetősen 
hiányos neveltetésüket hivalkodó életmóddal igyekeztek 
ellensúlyozni. És persze ott voltak még a vezető politikusok, 
a magas rangú hivatalnokok, a tábornokok, a művészek, a 
tudományos élet és a filmvilág sztárjai, a teniszcsillagok, az 
autóversenyzők, a mesterpilóták és még folytathatnánk. 


Bár a társasági élet rendezvényein folyó beszélgetések 
csak nagy ritkán törték át a formalitás kereteit (Martha 
Dodd szerint ,halálosan unalmasak" voltak), mégis 
lehetőséget adtak arra, hogy a résztvevők megvitassák az 
aktuális politikai helyzetet, netalántán ilyen természetű 
kapcsolatokat alakítsanak ki. A diplomáciai testület szerepe 
megnövekedett, mi több, ha egy politikust, legyen az bárki, 
e társaság befogadott, személye s az általa képviselt 
politikai eszme vagy mozgalom társadalmi jóváhagyást 
nyert. A náci mozgalomnak egészen 1933-ban történt 
hatalomra jutásáig elengedhetetlenül fontos volt, hogy 
elnyerje az elit támogatását. Annál is inkább, hisz az 1923. 
novemberi sikertelen müncheni puccs bebizonyította, hogy 
a párt csak az alkotmányban lefektetett jogi keretek között 
működhet legálisan. A kudarcba fulladt hatalomátvételi 
kísérlet ugyanakkor ellenérzést keltett a társadalom széles 
rétegeiben, melyek a puccsista nácikban csak egy 
erőszakos, anarchiára törekvő, forradalmi csoportosulást 
láttak. A párt aktivistáinak egészen 1929-ig kellett 
keményen küzdeniük, hogy jóvátegyék azokat a károkat, 
melyeket a puccs okozott a mozgalomnak, s az évtized 


végére sikerült elérniük, hogy az emberek már nem 
tekintették őket politikai banditáknak. A parlamentáris 
demokrácia , kivégzése" után, melyet Heinrich Brüning 
birodalmi kancellárrá történt kinevezése jelölt 1930 
márciusában, a politikai hatalom az elnök közvetlen 
tanácsadóinak kezében összpontosult, akik - nevezetesen 
Franz von Papen, Kurt von Schleicher, a fiatal Hindenburg, 
valamint Otto Meissner - a német felső tízezer vezető 
személyiségeinek számítottak. 


Ilyen körülmények között a náciknak változtatniuk 
kellett ,imázsukon", s meg kellett győzniük a társadalom 
elitjét, hogy igenis ,szalonképesek" (salonfaáhig), s szóba 
jöhetnek egy jövendő kabinet tagjaiként. 


Hitler maga is tisztában volt azzal, a társadalmi 
megítélés alapvető fontossággal bír. Kezdeti sikerét 
Münchenben annak köszönhette, hogy képes volt elnyerni 
az ottani elit néhány tagjának támogatását. A müncheni 
előkelők, akárcsak a berliniek, az udvari élet hiányától 
szenvedtek. Itt is működött egy aprócska diplomáciai 
testület - 1918 után Münchennek igen fontos szerep jutott a 
Bajorország és a Reich közötti meglehetősen törékeny 
kapcsolat fenntartásában. A nagyváros elitje gyakorlatilag a 
felső középosztály, azon belül is a művelt nagypolgárság 
soraiból verbuválódott. Találunk közöttük kiadókat, 
tudósokat, — művészeket, tisztviselőket és —— szellemi 
szabadfoglalkozásúakat, akik közül jó néhányan - például 
nagy könyvkiadók, mint Julius Lehmann és Ernst Boepple - 
már csatlakoztak olyan jobboldali völkisch szervezetekhez, 
mint a Thule Társaság vagy a Deutschvölkische Schutz und 
Trutzbund. Másokra Hitler demagóg szólamai hatottak: 
ilyen volt Karl Escherich, a Müncheni Egyetem erdészeti 
tanszékének professzora, vagy Karl Alexander Müller 
történészprofesszor. — Hitler furcsa mód a felső 
középosztálybeli hölgyeket vonzotta a leginkább. Elnyűtt 
kék öltönyében, hosszú kabátjában, kezében 
kutyakorbáccsal,  — övtáskájában pisztollyal egzotikus 
figurának számított München előkelő szalonjaiban, aki akár 
titokzatosságával, akár az úrihölgyek anyai ösztöneinek 


felébresztésével, de kétségtelenül hódított. Frau Erna 
Hanístángl, ,Putzi" Hanfstángl felesége, a nácik egyik 
legelső híve és csodálója fogadta be Hitlert a sikertelen 
müncheni puccs után. Bechsteinék, a neves zongoragyártók 
a Bayerische Hof hotelben fenntartott luxuslakosztályukat 
és berchtesgadeni villájukat ajánlották neki hajlékul. Frau 
Bechstein számtalan ékszere közül néhányat felajánlott a 
párt céljaira, Hitlernek pedig megtanította az etikett 
alapvető szabályait. Ám a jövendő Führer kegyeiért 
igencsak meg kellett küzdenie. Legnagyobb vetélytársnője 
Frau Bruckmann volt, a milliomos kiadó felesége, aki 
többek között Richard Wagner vejének, Howard Stewart 
Chamberlainnek a műveit is publikálta. Hitler 1923 
októberében találkozott először Chamberlainnel, mikor 
Bechsteinék bemutatták a Wagner családnak a bayreuthi 
Hans Wahmíriedben. Bár politikai és pénzügyi tekintetben 
nem ez számított leggyümölcsözőbb kapcsolatának, Hitler 
élete végéig a legfontosabbak között tartotta számon. 
Chamberlain röviddel halála előtt levelet írt Hitlernek, 
melyben az egekig magasztalta, mint Németország 
megmentőjét s leendő vezérét. Az írás nemcsak Hitlerre 
gyakorolt nagy hatást, hanem Winifred Wagnerra is, aki 
lerakta a Hitler és Hans Wahnfíried közötti hosszú és 
mindkét fél számára gyümölcsöző együttműködés alapjait. 


Politikailag és pénzügyileg egyaránt jelentősebbek 
azok a kapcsolatok, melyeket Hitler és a náci párt a bajor 
gyáros, dr. Emil Gansser és a , Baltikum bárója", Max Erwin 
Schreubner-Richter révén tett szert. Gansser segítségével 
például Hitler kétszer is szót kapott a rendkívüli befolyással 
bíró 1919 Nemzeti Klubban 1922 májusában, melynek 
következményeként nagyobb összegű pénzügyi támogatást 
kapott többek között Ernst von Borsigtól és Siemenstől, a 
két legnagyobb berlini gyártulajdonostól. 


Bár Hitler e korai években csupán demagógiájának 
köszönhette sikerét, mégis nehéz megérteni, hogyan tudott 
ő vagy a pártja fennmaradni, sőt prosperálni 1922-23-ban, a 
hiperiníláció és a müncheni parancsuralmi kormány éveiben 


a müncheni elit vagy a bajor politikai és katonai vezetés 
támogatása nélkül. 


Az 1923. novemberi sörpuccsot követően a náci 
mozgalom J néhány évre a politikai élet peremére szorult, 
befolyása minimálisra csökkent a felső tízezer körében. 
Ennek ellenére 1924 tavaszán, perének idején Hitler még 
mindig képes volt felkelteni a müncheni társadalom 
krémjének figyelmét, s 1925-28 között még mindig akadtak 
befolyásos támogatói, mint például Emil Kirdorf, aki 
Essenben , összehozta" Hitlert a legnagyobb Ruhr-vidéki 
gyárosokkal, s szóhoz juttatta a hamburgi elit 1919 
Klubjában. 


1929 kétségkívül fordulópontot jelentett a náci 
mozgalom és a felső tízezer kapcsolatában: az előkelők 
körében egyre nagyobb népszerűségre tesznek szert, s már 
nem csupán Münchenben, hanem országszerte. Ez 
magyarázza a náci párt sikerét az 1929 őszén megtartott 
állami és helyi választásokon, melyet mindenekelőtt annak 
köszönhetett, hogy kampányában visszautasította az Alfred 
Hugenberg vezette jobboldali Német Nemzeti Néppárt által 
támogatott, — Németország jóvátételi kötelezettségét 
szabályozó Young tervet. A tény, hogy a náciknak immár 
olyan nagynevű, társadalmilag széles körben elismert 
szervezetek ajánlottak szövetséget, mint a Reichslandbund, 
vagy a Stahlhelm, magáért beszél. Említeni sem kell, senki 
nem tekintette már a nácikat jelentéktelen szélsőséges 
csoportnak, mi több, szövetségesei révén a párt hivatalosan 
is részévé vált az antirepublikánus jobboldalnak. Pozícióját 
csak tovább erősítette az 1930 szeptemberében megtartott 
Reichstag-választáson. 


A nemesség egy része még az 1930. szeptemberi 
áttörés előtt közeledni kezdett a náci mozgalomhoz. Eleinte 
az SA bizonyult a legnépszerűbb  nemzetiszocialista 
szervezetnek, mely katonai jellege folytán mágnesként 
vonzotta a volt katonatiszteket, a szabadcsapatok vezetőit s 
a katonás szellemben nevelkedett nemes ifjakat. 1929 
augusztusára az SA vezetőinek többsége nemesi 
származású. Vezére Von Pfeffer kapitány volt, nyugat- 


németországi helyettese Kurt von Ulrich alezredes 
(adjutánsa Werner von Fichte).  Közép-németországi 
helyettese . Maníréd von  Killinger haditengerészeti 
parancsnok volt (adjutánsa Hans Günter von Obernitz). Még 
ebben az esztendőben a német arisztokrácia számos neves 
képviselője csatlakozott az SA-hoz: August-Wilhelm porosz 
herceg, a császár negyedik fia, Schaumburg-Lippe hercege, 
Friedrich-Christian és az olasz király, Viktor Emmanuel 
veje, a hesseni Fülöp herceg. Edward szász-coburgi herceg 
az SA motorizált hadosztályát (NSKK) választotta. Az 
elkövetkező négy évben az SA vezető pozícióit szinte teljes 
egészében nemesek foglalják el, többek között Karl 
Friedrich Freiherr von Eberstein, Wolf Heinrich von 
Helldorf gróf, Dietrich von Jagow és Hans von Tschammer 
und Osten. A sors iróniája, hogy bár az SA tömörítette 
soraiban a legtöbb arisztokratát, legnagyobb vetélytársa, az 
SS lett a náci párt elitszervezete. 


Az SS már Heinrich Himmler parancsnokká történő 
kinevezése (1929. január 6.) előtt hatalmas népszerűségnek 
örvendett. 1926-ban rendelték el, hogy az SS kötelékébe 
csak ,különös gondossággal kiválogatott, rátermett, 
eltökélt" emberek tartozhatnak. Még ebben az esztendőben, 
a párt Weimarban tartott első nagygyűlésén a megbecsülés 
jeleként Hitler ünnepélyes keretek között átadta nekik az 
1923-as müncheni puccs horogkeresztes lobogóját. Ám 
hiába állt születése pillanatától a figyelem középpontjában, 
az SS valójában Himmlernek köszönhette, hogy a Harmadik 
Birodalom elitalakulatává vált. 


Hitlerhez hasonlóan az SS vezére is idegenkedett a 
német nemességtől, de tisztában volt vele, ha a gondjaira 
bízott szervezetnek társadalmilag elismert rangot kíván 
szerezni, meg kell nyernie ügyének az elitet. Hallatlan 
lelkesedéssel és buzgalommal látott hozzá, hogy célját 
megvalósítsa, s törekvéseit végül siker koronázta: 1930 és 
1933 között csak úgy tódultak az arisztokraták az SS-be, s 
elegáns fekete  egyenruhájukban némi megvetéssel 
szemlélték barna inges elvbarátaikat. Még 1933 előtt 


csatlakozott az 5SS-hez többek között Mecklenburg 
nagyhercege, Waldeck és Pyrmont hercege, Hesse hercegei. 


Az 1930-as választások eredményeként a náci párt a 
német politikai élet fontos szereplőjévé vált, s az 
elkövetkező két és fél évben igyekezett minél teljesebben 
beintegrálódni a berlini felső tízezer köreibe (ti. az eddig 
nácivá lett nemesek döntő többsége nem tartozott az 
elithez). A nácik mindenekelőtt a berlini szalonokba 
szerettek volna bejutni. Bella Fromm, a Vossische Zeitung 
kiterjedt társadalmi kapcsolatokkal rendelkező külső 
munkatársa 1932. január 29-én a következőket jegyezte fel 
naplójába: ,A társadalom lassan kezd hozzászokni a 
lényegében plebejus nemzetiszocialista mozgalomhoz. A 
legfelsőbb rétegből egyre többen fordulnak Hitler felé." 


Akárcsak Münchenben az 1920-as évek elején, most is 
fontos szerep jutott a társaságbeli hölgyeknek, nevezetesen 
Helen ,Mammi" von Carnapnak, aki a császár utolsó 
kamarásának volt hitvese, Viktoria von Dirksennek, aki egy 
jómódú, meggyőződéses monarchista feleségeként gyakran 
látta vendégül palotájában a legpatinásabb nevű 
arisztokratákat, s magát a királyi családot is, és végül 
Manna von Winterfeldnek, aki a birodalmi hadsereg 
tábornokának volt hitvese. 1932. október 19-én Bella 
Fromm így írt: 

Ezeket a nemzetiszocialistákat mindenhova bejuttatják. Jámbor 

lelkek, s kívül-belül unalmasak... Frau von Dirksen, a bigott 

monarchista Geheimrat Willibald von Dirksen hitvese már évek 

óta pazar fogadásokat rendez fényűző palotájában a 

nemzetiszocialisták tiszteletére... oO közvetít a 

nemzetiszocialisták s a régi udvaroncok között. Fivére, Karl 

August von Laffert, a német ,Jules Verne", SS-uniformisának 

teljes pompájával emeli húga lakomáinak fényét. ,Auwi", 

August-Wilhelm herceg is ott található barna egyenruhájában, s 

a ház asszonya, legkisebb leányával egyetemben büszkén viseli 

a keblére tűzött horogkeresztet. 


A szalonok előkelő társaságán túl akadt még néhány 
ember, aki kulcsszerepet játszott a náci mozgalom és a 
német vezető réteg kapcsolatának megerősítésében. A 
legjelentősebb közülük Hermann Göring és Joachim von 


Ribbentrop voltak, akik a maguk módján már felkészültek a 
szerepükre. Göring a haiti német főkonzul fiaként látta meg 
a napvilágot, s anyja szeretőjének kastélyában nőtt fel, 
Bajorországban. Az I. világháborúban elnyerte Németország 
legmagasabb katonai kitüntetését, a Pour le Mérite 
érdemrendet, majd a legendás 1. — ,Richthofen" 
vadászrepülő-század parancsnoka lett. Ekképp, bár 
eredendően nem tartozott a társadalom elitjéhez, hírneve 
minden ajtót megnyitott előtte, mi több, a Reichstag elnöki 
székébe juttatta, mely hatalomra jutásuk előtt a 
legjelentősebb tisztség volt a nácik kezében. 


Ribbentropnak nélkülöznie kellett ugyan a katonai 
dicsőség fényét, de Anette von Heckell-lel, a legnagyobb 
német pezsgőgyáros família üdvöskéjével kötött házassága 
révén Göringnél talán könnyebben jutott a felső tízezer 
köreibe. Ribbentrop, aki nevébe inkább vásárolta, mint 
örökölte a ,von"-t, fél életét utazással töltötte, s megnyerő 
modorával rengeteg barátra tett szert. Dahlemi villája a 
legfényesebb bálok és a legfontosabb tárgyalások színtere 
volt, melyek Hitlert birodalmi kancellári kinevezéshez 
juttatták. 


A német társadalmi elit csatlakozásának 
következménye, hogy a nácik hatalomra kerülése nem 
váltott ki különösebb hatást köreikben, az eseményt csupán 
az átalakulás átmeneti állapotának tekintették. Az 1933 
januárját megelőző hónapokban a barna és fekete 
egyenruhák a társasági élet ,színpadi kellékei"-vé váltak. 
Magda Goebbels és Anette von Ribbentrop kegyeiért a 
legősibb német arisztokrata családok sarjai versengtek. 
1932 őszén a felső tízezer tagjai már a náci győzelem 
lehetőségét fontolgatták, s néhányan már helyüket keresték 
az új rendben. 


Amint az várható volt, a náci hatalomátvétel után a 
náci mozgalom tömegbázisa óriásira duzzadt. A német 
arisztokraták egymást taposva tülekedtek a rezsim által 


kk 


Ribbentrop 1920. július 5-én Weisbadenben vette feleségül Anna 
Elisabeth Henkellt, a pezsgőgyáros Otto Henkel! lányát - elírás (a 
dig.). 


felkínált posztokért, és semmitől nem riadtak vissza, hogy 
megvédjék már meglévő pozícióikat. Az excsászár és a 
trónörökös azt remélték, a nácik segítségével 
restaurálhatják a monarchiát, Hitler pedig nem volt olyan 
ostoba, hogy kiábrándítsa őket, s elveszítse befolyásos 
támogatói egy részét, mielőtt megszilárdítaná saját 
hatalmát. A burzsoázia viselkedése semmiben sem 
különbözött a nemességétől. De míg ők tömegével léptek az 
NSDAP-be, az arisztokraták az SS-t részesítették előnyben, 
olyannyira, hogy egy kortárs találó megjegyzése szerint , az 
SS taglistái hamarosan a gothai almanachhoz [a német 
nemesi családok hivatalos —— jegyzékéhez! váltak 
hasonlatossá". 


A nemességgel szemben táplált megvetése ellenére 
Himmler elismerte értékeit, nevezetesen a tiszta 
származást és a földtulajdont, s arra biztatta SS-tisztjeit, 
kövessenek el mindent, hogy megszerezzék s magukba 
oltsák a ,jó vért", mely eladdig csak a nemességnek volt 
sajátja. 1936-ban, az SS vezérek gyűlésén így nyilatkozott: 


... Gondolok itt a porosz földbirtokos nemesség által annyira 
kedvelt lóversenysportra. Ha nagyítóüveg alá vesszük az 
illetékeseket, el kell ismernünk, akad közöttük néhány, akinek 
átkozottul jó vér csörgedezik az ereiben, de azt is be kell 
látnunk, hogy pártunk nem tett semmit, hogy sajátjává tegye e 
jó vért. Ez tényállás... Az ellenünk szegülök fiait s lányait kell 
megnyernünk eszméinknek, mely tulajdonképpen nem ütközik a 
nemesség által vallott eszmékkel... Nemesek társaságában 
gyakran megjegyeztem: , Gondolom meglepőnek találják, hogy 
mi is tudunk késsel-villával enni." Először persze megütköztek 
azon, hogyan mondhatok ilyet, de aztán az ember legalább 
képes volt velük nyíltan beszélni olyan dolgokról, melyeket 
másképp aligha lett volna lehetősége megvitatni... Ha sikerülne 
magunk mellé állítani egy-két társasági embert, nem kerülne 
sok időbe megértetni velük: nekik is szükségük van vezetőkre... 
Azt akarom tehát, uraim, hogy beszéljenek Gauleitereikkel s a 
mozgalom más vezetőivel, s mondják el nekik: feltétlenül részt 
kell venniük a társasági összejöveteleken. Ha ellenkeznek, azzal 
érvelve, hogy semmi értelme, s forradalmárokként különben 
sem hajlandóak reakciós elemekkel találkozni, vágjanak vissza 
azzal: mi nem a forradalom kedvéért csináltunk forradalmat, s - 
akárcsak a munkások között - ezekben a körökben is sokan 
vannak, akiket érdemes megnyerni ügyünknek. 


E stratégia részeként 1933-ban az SS-nek sikerült 
ellenőrzése alá vonni az elit lovasklubokat  Kelet- 
Poroszország, Holstein, Oldenburg, Hannover és Vesztfália 
legfontosabb lótenyésztő vidékein. 


1938-ra az  SS-Obergruppenführerek 18,790-a, a 
Gruppenführerek 9,890a, a Brigadeführerek 14,390-a, az 
Oberführerek 8,890-a és a Standartenführerek 8,499-a volt 
nemesi származású. Mindazonáltal a ,kékvérű" SS-tisztek 
viszonylag nagy arányából hiba lenne arra következtetni, 
hogy jelentős mértékben befolyásolták volna az SS céljait 
vagy erkölcsi világképét. Annál is inkább, mert a 
számadatok korántsem tükrözik a valós helyzetet: nem 
beszélnek arról, a fenti rangok közül több csak puszta cím 
volt, valós hatalom vagy hatáskör nélkül. Bizonyos, hogy a 
legfontosabb tisztségeket azok kapták - legyenek bár 
németek vagy sem - akik az elsők között léptek a pártba, s 
elkötelezték magukat az eszme mellett, melyet képviselt. 


Himmler célja egy ,jó vérű" új elit megteremtése volt. 
Ezért is támogatta azokat az áltudományos kísérleteket, 
melyek célja a ,jó vér" analizálása és faji jellemzőinek 
megállapítása lett volna. Erre irányult az 1931-es SS 
házassági rendelet is, mely házasságkötés előtt orvosi 
vizsgálatra kötelezte mind az SS kötelékéhez tartozó 
vőlegényt, mind a menyasszonyát. Mindazonáltal a 
gyakorlatban , jó vérú"-nek tekintettek mindenkit, aki lojális 
volt a párthoz, s elkötelezetten küzdött az SS céljainak 
megvalósításáért. A Das Schwarze Korps 1935. május 15-i 
számában a következőket olvasni: 

Új mintákat követünk, az elismerés új módját. A szó: , von" 

többé nem jelenti azt, amit egykor. Hisszük, hogy nemességnek 

léteznie kell. Nem társadalmi osztály szerint, nem a születés 
vagy tulajdon jogán, hanem a teljesítmény alapján... a legjobb 
osztály mind közül... ez a Harmadik Birodalom nemessége. 


Az a tény, hogy az átmenet a régi rendből az újba éles 
törés nélkül ment végbe, jórészt a német elit azon tagjainak 
köszönhető, akik 1933. január 30. előtt beléptek a náci 
pártba. Természetesen ez nem jelentette azt, hogy a 
változást senki nem érzékelte. Bella Fromm zsidóként 


sokkal élesebben látta a politikában, a társadalomban és a 
mindennapi életben végbemenő lassú fordulatot. 1933. 
március 16-án így írt naplójába: 


, AZ volt a negyedik jótékonysági teadélutánunk, de 
már nem tudtam szívvel-lélekkel végezni a munkámat. Náci 
,hölgyek" ültek minden asztalnál. Frau Meissner [a 
birodalmi elnöki hivatal államtitkárának feleségel barna 
csillagok fényében tündökölt. Ugy tűnik, imádja Hitler 
köszöntésére lendíteni a karját. Fogalma sincs, milyen 
rosszul áll neki." Egy évvel később, 1934. február 2-án így 
kommentálja a külügyminiszter, Von  Neurath 61. 
születésnapja tiszteletére tartott fogadást: 


A legkülönfélébb fazonú és színárnyalatú egyenruhák tűntek fel 
mindenütt. A náci tisztek szemmel láthatóan feszengtek a 
nemesek társaságában. Úgy tűnik, csak akkor vannak 
formában, ha jelentős mennyiségű alkohol fűti őket. Hamar 
elveszítették uralmukat fejük és lábuk fölött, s képtelenek 
voltak bármilyen értelmes beszélgetésbe elegyedni a többi 
vendéggel. A hatalmas termetű Frau von Neurathot férje egyik 
fiatal munkatársa kísérgette, s bemutatta neki ,a tömeget", 
ahogy az asszony nevezte a nácikat. Milyen furcsa, hogy 
viselkedésük ellenére egyre nagyobb teret nyernek a 
társadalomban. Hogy mi ennek az oka? Szerintem a kíváncsiság 
és az izgalom, melyet a barna hordák keltenek a kívülállókban. 
Vagy talán mert egyszerűen boldogok, ha egyenruhát láthatnak 
fogadásaikon, legyenek bár barnák azok az uniformisok... Rolf 
legy ismeretlen barát a nemesek köréből] és én a bálterem 
sarkában ücsörögtünk, s arra a következtetésre jutottunk, hogy 
a német társasági élet jelentősen megváltozott az elmúlt 
tizenkét hónapban. Ami a szemünk elé tárult, s amit addigi 
életünk folyamán tapasztaltunk, olyan szöges ellentétben állt 
egymással, hogy nem tudtuk megállni megjegyzés nélkül. ,A 
régi eleganciának vége" - mondta Rolf szomorúan. 


Az utalás a diplomáciai testületre igen jelentős. Annál 
is inkább, hisz még mindig ők alkották a berlini felső tízezer 
magvát, s mivel fő feladatuk az információszerzés volt, s 
akár tetszett, akár nem, kötelességük volt érintkezni az új 
politikai vezetéssel. Ugyanakkor azok, akik beleszülettek a 
berlini elitbe, számos új , jövevény" társaságában (ők a régi 
, gárda" azon tagjait váltották fel, akik nem feleltek meg az 
új rendszer követelményeinek, vagy - kisebb számban - 


elutasították az új rendszert) tovább tündököltek a 
fogadások, vacsorák, bálok és gálák soha véget nem érő 
forgatagában. Már korábban is szerveztek jótékonysági 
gálaesteket a Von Hindenburg elnök által támogatott, 
, nemzeti bajtársakat" segélyező téli segély-program javára. 
Most Gigli énekelt az új náci téli segély pénzalapjának 
növelése érdekében. A társasági hölgyek pedig immáron a 
náci jótékonysági szervezet, az MSV (Nemzetiszocialista 
Népjólét) javára szervezték teadélutánjaikat. 


Hitler maga is tudatában volt annak, milyen fontos, 
hogy reprezentációs kötelességeinek maradéktalanul eleget 
tegyen. Igaz, megvetette a nemességet: a Mein Kampfíban 
esetenként hajlott a kompromisszumra, főleg, ha olyan 
nemesekről volt szó, akik csatlakozásukkal a mozgalom 
ügyét szolgálhatták. Igazából - legalábbis kezdetben - 
gyakorta kiütközött viselkedésén a nemesség . iránti 
kispolgári tisztelet. Első hivatalos társasági megjelenéséről, 
a birodalmi kancellári kinevezését követő fogadásról, 
melyet Von Papen alkancellár adott a tiszteletére, Bella 
Fromm Így Ír: 

Szinte nevetséges volt, Hitler milyen buzgón próbált a jelenlévő 

hercegek kegyeibe férkőzni. Hajlongott, bokáját lépten-nyomon 

összecsapta, s kis híján térdre omlott a csúnya, tagbaszakadt 

Luise von Sachsen-Meiningen hercegnő, fivére, George herceg 

és — nővérük, a  sachsen-weimari nagyhercegnő előtt. 

Lóhalálában rohant a büféhez, hogy frissítőt hozzon a 

hercegnőknek, s majdnem felborult székével, mikor hellyel 

kínálták fenséges társaságukban... Képzelni, mi történt, mikor 
leányai kíséretében megérkezett a roppant vagyonnal és 
befolyással bíró Ratibor-Corvey herceg. 


Himmlerhez hasonlóan Hitler is úgy vélte, a 
társadalomnak szüksége van nemességre. Abban is osztotta 
az SS-vezér véleményét, hogy ennek az osztálynak nem 
származási vagy vagyoni alapon kell szerveződnie, hanem 
az — egyének — nemzetközösségi szolgálatában elért 
eredményei alapján. Természetesen tisztában volt vele, az 
, átállás" csak fokozatosan valósulhat meg, s addig is - ha 
érdekei úgy kívánták - kész volt szolgálni a hagyományos 
német elitet. 


A náci mozgalom más vezető alakjai, Göring, Goebbels, 
Ribbentrop és - 1934 júliusában bekövetkezett haláláig - 
Ernst Röhm, az SA vezére aktívan részt vettek a felső 
tízezer életében. Az éra olyan meghatározó alakjai, mint 
Hess, Himmler, Frick és Rosenberg csak nagy ritkán léptek 
a társasági élet porondjára. Ennek egyrészt az a 
magyarázata, hogy neveltetésük folytán ők és/vagy 
feleségük nem voltak , szalonképesek", másrészt az, hogy a 
rendszerben betöltött politikai szerepük nem járt 
reprezentációs  — kötelességekkel. — Robert  Ley esete 
egyedülálló: ő maga meglehetősen faragatlan volt, de 
elegáns és rendkívül kifinomult felesége révén a 
legfényűzőbb bálokra és fogadásokra is meghívást kapott. 


A háború kitörése teljes fordulatot hozott a felső 
tízezer életébe. Az elit magvát alkotó diplomáciai testület 
nagy része kilenc hónapon belül eltávozott. Persze azért 
még megvolt a lehetősége annak, hogy a szürke 
hétköznapok s éjszakák továbbra se nélkülözzék a luxust. 
Például a berlini Lutherstrasse híres étterme, a Horchers a 
háború alatt mindvégig üzemelt, mi több, prosperált. 


A háborús esztendők során bebizonyosodott, a náci 
rezsim törekvése, hogy a nemességet az új náci elitbe 
olvassza, nem járt sikerrel. Igaz, a nemesek közül sokan 
szimpatizáltak a nemzetiszocialista mozgalommal, és sokan 
álltak zászlajuk alá, s az is bizonyos, hogy egyes náci 
vezetők pozíciójuk révén tagjaivá váltak a felső tízezernek. 
Ám mindezek ellenére e két csoport igencsak messze állt az 
összeolvadástól. A rezsimnek a születési arisztokráciát 
sikerült a legkevésbé megnyernie. Néhányan már a kezdet 
kezdetén gyanakvással figyelték az új rendet, és az 1930-as 
évek végére jelentős lett azoknak a száma, akik teljesen 
elfordultak tőle. Volt, aki azért, mert nem kapta meg az új 
rezsimben az áhított pozíciót, mások undorodtak a 
hatalmon lévő nácik demagógiájától s a korrupciótól, mely 
világukat áthatotta. Ahogyan nőtt aggodalmuk a rendszer 
totalitárius és - például az egyházakat érintő - forradalmi 
politikája láttán, úgy nőtt kiábrándultságuk is. Akadtak 
olyanok, mint például Otto von Bismarck unokája, Gottfried 


von Bismarck-Schönhausen gróf, aki kezdetben lelkes híve 
volt a náciknak, belépett az SS-be, s Potsdam kerületi 
kormányzója lett, de hamar kiábrándult a mozgalomból, s 
aktív tagja lett az ellenállásnak. 


A kiábrándultság fokozódásával párhuzamosan a 
nemességet átszövő családi és baráti kapcsolatok olyan 
védőburkot hoztak létre az osztály körül, melybe a rendszer 
már nem, vagy csak elvétve tudott behatolni. E buroknak 
bizonyos minisztériumokon belül, azok osztályaiban és a 
hivatali testületek egyes szekcióiban sikerült félig-meddig 
intézményes alapokra helyezkednie, melyek a rendszerrel 
szembeni ellenállás bázisává lettek. Az a tény, hogy a 
rangidős tiszteknek 1938 és 1944 között számos 
alkalommal figyelmeztetniük kellett volna feljebbvalóikat az 
államcsíny lehetőségére, s beárulniuk az összeesküvőket a 
Gestapónak, de nem tették meg, azt bizonyítja, hogy az 
esprit de corps továbbra is ellenállt a náci uralomnak, 
legalábbis a legfelső szinteken. 


Az arisztokrácia háború alatti életéről, kapcsolatairól 
olvashatunk . Marie . ,Missie" Vassilitchikov  — Berlini 
naplójában. Marie egy fiatal orosz arisztokrata, aki a 
háború éveiben Berlinben élt és dolgozott. Írása leginkább 
az európai arisztokrácia ,krémjét" alkotó csoporttal 
foglalkozik - a Hohenzollernekkel, a Wittelscbachokkal, a 
Metternichekkel, a Bismarckokkal, a Lichtensteinekkel, a 
Schwarzenbergekkel, a Fürstenbergekkel stb. - akik bár 
haza iránti kötelezettségüknek maradéktalanul eleget 
tettek, igyekeztek elhatárolódni a  rezsimtől, melyet 
egyébiránt megvetettek. Családi és társasági nemzetközi 
kapcsolataik bizonyos mértékig gátat vetettek a szélsőséges 
nacionalizmusnak, s neveltetésükből adódóan tisztán látták 
s megvetették a rendszert kiszolgáló hivatalnokok, 
tisztviselők parvenü s nem egyszer emberhez méltatlan 
viselkedését. Vagyis családi és kulturális hátterük, 
értékrendjük, társadalmi kapcsolataik a rendszertől 
bizonyos  — mértékben elszigetelte őket, ugyanakkor 
néhányan - még a fontos pozíciót betöltő Bismarck- 


schönhausen vagy Fritz-Dietlof von der Schulenburg - a 
náci kritika célpontjaivá váltak. 


Az elszigeteltség természetesen nem jelentett 
hermetikus elzártságot, hisz a nemesség soraiban is 
akadtak olyanok, akik támogatták a kormányt. Például 
,Missie"  Vassilitchikov anyját, miután az kritizálni 
merészelte a németek oroszországi politikáját,  Carl- 
Friedrich von Pückler-Burghaus gróf, gyermekkori barátjuk 
férje jelentette fel a Gestapónál. Pückler-Burghaus az SS 
kötelékében szolgált Brigadeführeiként, s ő volt a prágai 
német rendfőnök. Szerencsére ehhez hasonló esetek csak 
nagy ritkán fordultak elő: a családi összetartozástudat 
általában erősebb volt, mint a rendszer iránti lojalitás. 


Társadalmi tevékenysége folytán ez az arisztokrata 
csoport a hivatalostól eltérő, külön elit réteget alkotott 
(előbbi fokozatosan elsorvadt a háború hatására). Tagjai 
nem hivatalos ebédeket,  vacsorákat rendeztek a 
Horchersben vagy a legelőkelőbb berlini szállodákban, az 
Édenben, az Adlonban és a Kaiserhofban. Fogadásokat 
adtak a még működő  latinc-amerikai és spanyol 
követségeken, s partikon szórakoztak Potsdam és Dahlem 
villanegyedében. Mikor a háború Berlinben 
elviselhetetlenné tette az életet számára, Marie 
Vassilitchikov barátai kastélyaiban és palotáiban keresett és 
talált nyugalmat és felüdülést. 1943 februárjáig még 
kedvenc időtöltéséről, a síelésről sem kellett lemondania. 


A háborús évek legkiemelkedőbb társasági eseménye 
Maria-Adelgunde Hohenzollern hercegnő és Bajor 
Konstantin herceg esküvője volt, melyre 1942. augusztus 
31-én, a sigmaringeni kastélyban került sor. Marie 
Vassilitchikov így ír erről: 


Pontosan 10 órakor indultunk, jómagam Didi Tolsztojjal 
karöltve. A menet élén a vendégek haladtak, őket követte az 
ifjú pár. Végül a közvetlen családtagok. A kastélyból az udvaron 
és a városon keresztül vezetett az út a templomig. Ugy tűnt, a 
városlakók mind az utcára sereglettek, hogy láthassák az 
esküvői menetet, s persze nem hiányoztak a fotósok és a 
filmesek sem... Amikor visszatértünk a kastélyba, az ifjú pár 
szertartásosan fogadta a jókívánságokat, majd mindenki 


visszavonult a számára kijelölt vendégszobába. — Külön 
csoportokban szállásolták el a helyi tisztviselőket, a törzskar 
tagjait, a külső vendégeket, és bennünket, a család barátait. Az 
ebédet a portugál szalonban (nevét pompás faliszőnyegeiről 
kapta) szolgálták fel. Az étel fenséges volt, a bor mennyei... 


Az elit ilyesféle fényűzése haragot váltott ki a népből, 
melyet a náci Biztonsági Szolgálat (SD) igyekezett a lehető 
legteljesebb mértékben kiaknázni. 1942. március 12-én kelt 
jelentésük így ír: 

Egyre több panasz érkezik hozzánk a jómódú családok, 

mindenekelőtt a fiatal nők hivalkodó életmódja miatt, különösen 

a téli üdülőhelyek környékéről. Kétségtelen, hogy a szóban 

forgó hölgyek méregdrága sífelszerelésükkel, napbarnítottan 

valóban provokálóan hatnak dolgozó honfitársainkra. Nem 

beszélve arról, hogy délre utazó katonáinknak legtöbbször a 

zsúfolt vonatok folyosóin állva kell megtenniük a hosszú utat, 

míg a hölgyek odabenn a fülkékben tereferélnek vagy éppen 
bridzseznek. Az emberek nem értik, az állam miért nem tesz 
semmit ezen állapot megszüntetésére, s biztosítja, hogy ezen 

honfitársaink olyan életet éljenek, mely összhangban van a 

közösség más részének (Berlin, München, Bécs, Stuttgart) 

életstílusával. 


Goebbels, aki egyre inkább a birodalom erkölcsi 
vezetőjének szerepében tetszelgett, különösen érzékenyen 
reagált a ,nép hangjára". 1943 márciusában például 
megpróbálta bezáratni a Horcherst, de e törekvésében 
Göring, aki Goebbelsszel ellentétben nagy ínyencként a 
Horchers törzsvendége volt, megakadályozta. Es itt a 
lényeg. 


A náci vezetők többsége maga is hivalkodó életet élt, 
Hitler és Bormann rosszallása ellenére, akik szerették 
volna, ha a birodalom első emberei jó példával járnak elöl. 
Ekkorra azonban, bár két csoport - a náci vezérek és a 
hagyományos német elit - ugyanazokat az éttermeket és 
szállodákat látogatta, külön szórakoztak. A felső tízezer az 
1930-as évek végéig ismert formájában, melynek alapját 
társasági érintkezésük jelentette, megszűnt létezni. 

IV. FEJEZET - ELŐFUTÁROK ÉS 
VÉGREHAJTÓK - A NÁCI RASSZIZMUS 
MEGÉRTÉSE 
(Paul Weindling) 


A II. világháborút követően egy amerikai 
titkosszolgálati ügynök, aki a berlini, Vilmos császárról 
elnevezett antropológiai, fajegészségtani és az emberi 
öröklődéssel kapcsolatos kutatásokat végző intézetet 
vizsgálta, a következő kijelentést tette: ,egy német tudós 
ezerszer bűnösebbnek számít, mint egy őrült SS-tiszt". Bár 
az orvostudománnyal és a biológiával kapcsolatos emberi 
kutatásokat tekintve, valamint az elmebetegek és a zsidók, 
cigányok és szlávok megölésének igazolásával a náci 
Németország élen járt, egészen a nyolcvanas évekig alig 
foglalkoztak az orvosok, biológusok, antropológusok 
szerepével a náci faji politika kialakítását és végrehajtását 
illetően. A hidegháborús időszakban a faj egészségtan az 
orvostudomány és a közegészségügy törvényes ágának 
számított, és élesen megkülönböztették a nem tudományos 
faji ideológiától. Azzal, hogy csak néhány bűnösnek számító 
orvosra és embereket , élveboncolóra" terelődött a figyelem, 
általában nem helyeztek nagy hangsúlyt a tudomány és az 
orvosok szerepének vizsgálatára. A bűn terhét így a faj 
ideológusoknak kellett viselniük. Elkerülte a figyelmet, hogy 
a faj egészségtannal foglalkozók az állam közegészségügyi 
és a jóléti intézményeit katonai célokra használták fel azért, 
hogy Németországot egy széles körű orvosi utópia kísérleti 
terepévé tegyék, melyben a jövőbeli generációk testi és lelki 
egészségére, valamint szaporodására helyeztek elsősorban 
hangsúlyt. 

A náci rasszizmust legtöbben a faji tisztaságról, a 
kulturális újjászületésről szóló német ideológia populista 
verziójaként értelmezték, melyben az iparosodás előtti 


társadalom ősi, vidéki élettel kapcsolatos és arisztokratikus 
értékeihez tértek vissza. A történészek kevesebb figyelmet 
szenteltek a fajelmélet más változatainak, például annak, 
melyet tudósokból,  orvosokból és  szociálpolitikával 
foglalkozó szakemberekből álló csoportok hirdettek a 
szociális modernizáció érdekében. Egészen mostanáig 
figyelmen kívül hagyták a nácizmus szakmai és tudományos 
elitjének változatos összetételét és befolyását. A bűn terhét 
teljes egészében a pártokban politizáló, rasszista 
ideológusokra helyezték. Annak, hogy csak néhány 
bűnösnek tartott orvosra koncentráltak, az lett az 
eredménye, hogy nem tanulmányozták a náci időszak 
hagyományos tudományos életét, valamint az 
orvostudomány eredményeit egészen mostanáig, amikor 
néhány történészi tanulmány felvetette a szakmabeliek 
valós hatalmának és befolyásának kérdését. Az egyetlen 
nemzetből álló társadalom fogalma, vagyis a 
Volksgemeinschaít központi szerepet kapott a náci 
propagandában és a fajelmélettel kapcsolatos politikában, 
és ezt csak tovább erősítette a német faj tisztaságáról szóló 
ideológia. A nácik megpróbálták a társadalmi egységgel 
kapcsolatos felfogásukat a közemberek tudatába vésni, a 
közös ősi gyökerekre, a közös vérre és genetikai örökségre 
történő szakadatlan utalásokkal is. A népesedéspolitika 
felhívása a nagy, sokgyermekes német családokért egyben 
burkolt utalás arra az állami igényre, hogy befolyásolják a 
nők életét, és felállítsák annak a családképnek a modelljét, 
amit majd a szociálpolitika alapjának tekinthetnek. A 
nagycsaládokból természetesen következett az élettér 
(Lebensraum) igénye, ami a területi terjeszkedés 
igazolásaként igazán hasznos volt. Ha figyelembe vesszük a 
kisebbségben élő német etnikai csoportok szétszórtságát 
egész Közép- és Kelet-Európában, a faji ideológia nemcsak a 
náci Németország katonai terjeszkedését legitimálta, 
hanem az azt követő könyörtelen brutalitást és 
gyilkosságokat is. 


Széles körű programmá vált azoknak a kiirtása, akiket 
veszélyesnek tartottak a fÍaj biológiai és kulturális 
egységére nézve. A faji kórtant nagyvonalúan alkalmazták 


nemcsak az úgynevezett , idegenek", főleg a zsidók és más 
etnikumok, mint a cigányok és a szlávok ellen, hanem az 
, aaszociálisok" ellen is, akik közé a testileg, lelkileg 
betegeket és  nyomorékokat, a  homoszexuálisokat, a 
hajléktalanokat és a bűnözőket sorolták. A 
népesedéspolitika azt jelentette, hogy a nőket vagy 
belekényszerítették az anyaságba, vagy , fajegészségügyi" 
okokból abortusznak és sterilizációnak vetették alá. A 
normáktól eltérő vonásként értelmezték az alkoholizmust, a 
dohányzást, a munkakerülést vagy a gyengeelméjűséget is. 
Sőt, volt rá eset, hogy náci párttagokat rángattak bíróság 
elé sterilizálás céljából de néhány  ,fajegészségőr" 
burkoltan célzott arra, hogy maga Hitler is degenerált 
pszichopata. Ebből azt az érdekes következtetést vonhatjuk 
le, hogy a fajelmélet, bár eredetileg egyesítő ideológiának 
szánták, végső soron megosztotta a társadalmat, hiszen a 
degeneráltak körét annyira kiterjesztették, hogy ez az elit 
társadalmi — csoportok megosztottságát is nagyban 
előmozdította. 


Mivel a náci faji ideológia csak az osztályból álló 
társadalomról, a  Volksgemeinschafítról szóló unalmas 
szólamok része volt, a történészt nem szabad, hogy 
elcsábítsa a propaganda - nem szabad, hogy azt higgyük: a 
faj egynemű, standardizált, egyszerű és magától értetődő 
fogalom. Habár egyetértés mutatkozik abban, hogy a náci 
Németország politikai struktúrája megosztott — és 
hatáskörileg egymást átfedő intézményekből állt, a náci faji 
ideológiát mégis sokszor a német faj tisztaságának 
végletekig leegyszerűsített fogalmaival értelmezik. Kissé 
ironikus azt látni, hogy az egymással versengő politikai 
képződményekkel, regionális különbségekkel és a gazdaság 
különféle szektoraival kapcsolatban egyébként átlagos 
történelmi kutatás egészen mostanáig egyetlen olyan 
munkát sem tud felmutatni, amely a náci faji ideológia 
kialakulásának részletes elemzését adná. Kirívó 
ellentmondásokhoz vezet a változatos politikai felépítmény 
és az egynemű faji ideológia egymás mellett élését 
feltételezni; ha a náci állam ,faji államnak" nevezhető, 
akkor azokat a kialakuló ideológiai erőket kell górcső alá 


vennünk, melyek a fejlődés további menetét is 
meghatározzák. Sőt, ha átlépjük Németország határait, és 
figyelembe vesszük a különböző fasiszta államok és 
mozgalmaik mögött felsejlő, sokféle jellegzetességgel bíró 
ideológiai összetevőket (elsősorban Olaszországban, ahol az 
antiszemitizmusra buzdító faji propaganda nem kapott nagy 
teret, annál inkább kimutatható a ,faj" szerepe a 
születésszabályozásban, az anyákkal és a gyermekekkel 
kapcsolatos szociálpolitikai törvénykezésben) nos, akkor 
nyilvánvaló a nácizmus különböző faji ideológiáiból 
levezethető történelmi lehetőségek széles tárháza. 

Az egymással szembenálló elemeket és érdekeket 
tartalmazó faji ideológia és mozgalmak léte felveti azt a 
kérdést, hogy vajon a nácik sajátították-e ki maguknak azt a 
faj egészségügyet, mely egyébként a népesség biológiai 
értelemben történő kategorizálásához, bebörtönzéséhez és 
sterilizációjához vezetett volna, mint az Nagy-Britanniában 
és az Egyesült Államokban is történt, de feltartóztatta volna 
az antiszemitizmust és a fajirtást. 


Vagy a tudományos társadalom feletti demokratikus 
ellenőrzés megszűnte tette lehetővé, hogy a 
fajegészségügyből, vagy tágabb értelemben a biológiából és 
az orvosi kutatásokból származó kényszerítő (és sok 
esetben halálhoz vezető) intézkedések lehetősége valósággá 
vált? Ezek a kérdések még bonyolultabbá válnak, ha nem 
hagyjuk figyelmen kívül azt a tényt, miszerint a nácik 
éveken keresztül hatalmas összegekkel támogatták a 
biológiai kutatóprogramokat (melyek közvetlen eredménye 
jó néhány etológiai, vírustani vagy  humángenetikai 
felfedezés) - amit egyébként a faji állam erőteljes 
kiterjesztésének is tekinthetünk. Minthogy Hitler és 
Himmler hajlamosak voltak egybegyúrni a tudományos faj 
egészségügy . különböző elképzeléseit a német faj 
tisztaságáról szóló misztikus fogalmakkal, így az a mód, 
ahogyan a rasszizmus egymással szembenálló típusai 
egymásra hatottak, lehetővé teszik azt is, hogy 
megfigyelhessük: hogyan manipulálhattak és 
ellenőrizhettek a náci vezetők egymással teljesen ellentétes 


társadalmi érdekeket. A fajvédőknek különböző céljaik 
voltak: néhányan elsősorban antiszemitának vallották 
magukat, mások a vidéki paraszti életformával kapcsolatos 
utópisztikus gondolataikat fejtették ki, mint H. F. K. 
,Rassen" Günther, aki az ipart kórosan degeneráló 
tényezőnek tartotta, míg a jóléti társadalom szószólói éppen 
a vidéki népességet támadták, annak lassú észjárása és 
, beltenyészetre" való hajlama miatt. 


A kérdés az, hogy vajon a náci faji politika felelt-e meg 
a tudományos kutatók szándékainak, akik egy magas 
szinten ellenőrzött diktatúrát szerettek volna megvalósítani, 
ahol a polgári törvények helyett a biológia törvényei 
diktálnak, vagy a nácik követelték, hogy a 
, fajegészségőrök" csapata támassza alá a százezrek halálos 
ítéletét jelentő terveket? Ahhoz, hogy megérthessük a 
fajegészségügy helyzetét a náci birodalomban, meg kell 
vizsgálnunk annak németországi történetét, egészen az 
1880-as évektől. 1933-ban, autonómiájuk kivívása és 
tekintélyük megalapozása érdekében, a ,faj egészségőrök" 
éppen tekintélyes tudományos múltjukra hivatkoztak. A 
visszatekintés nemcsak azoknak a rasszista csoportoknak a 
változatait mutatja meg, melyek átalakulása folytatódott a 
náci időszakban is, de megfigyelhetjük azokat a társadalmi 
folyamatokat is, melyek felemelték a faj egészségtant és a 
rasszizmus rokon formáit. A faj egészségtan eredetének 
vizsgálata utal arra is, hogy az osztálykonfliktus feloldására 
hogyan kínált alternatív megoldást - nemcsak a nácizmus 
más útjait kereső revizionista szocialisták tartották ugyanis 
fontosnak, hanem a feministák és a szociálpolitikai 
intézkedéseket követelő mozgalmak is. 


Az 1880-as és az 1890-es évek Németországban a 
gyors iparosodás évtizedei voltak - a legnagyobb 
városokban nőtt a népesség a legnagyobb mértékben, és 
ezzel párhuzamosan megjelentek a lakosság testi és lelki 
hanyatlásával kapcsolatos félelmek. Olyan krónikus 
betegségeket, — mint például a  tuberkulózist, az 
alkoholizmust és a szexuális úton terjedő nemi 
betegségeket (abban az időszakban mind gyakori volt a 


fiatalok és a diákok között) a ,faj mérgének" tekintették, 
melyek a jövendő generációk egészségét veszélyeztetik. A 
városi elkorcsosulás elleni tiltakozásként megjelentek az 
utópisztikus tanokat hirdető közösségek. A természet 
értékei (a nap, a levegő, a fény) szolgáltak tanaik alapjául, 
fontosnak tartották az életmód átalakítását, a nudista 
fürdőzést és a biokertészetet. Sok fiatal művész, diák és 
orvos szállt szembe az ipari társadalom erejének 
növekedésével és Bismarck antiszocialista, elnyomó 
politikájával. A diákok egy csoportja létrehozta a , pacific" 
(békés) társaságot, és pénzt gyűjtött, hogy elküldhessen egy 
orvostanhallgatót, név szerint Alfred Ploetzt az Egyesült 
Államokba, hogy ott tanulmányozza az utópisztikus elveken 
létrehozott településeket. Miután egy ideig egy lowa 
állambeli telepen dolgozott, Ploetz azzal tért haza 
Németországba, hogy elítélte az egalitarianizmust, és 
helyette felvázolta egy olyan , faji kolónia" tervét, melynek 
fő célja a városi életben eltűnt ősi, faji erő, egészség 
visszanyerése volt. A társadalom megmentéséhez és annak 
eléréséhez, hogy a jövendő generációk testileg-lelkileg 
egészségesek legyenek, a biológia szolgált forrásul. Az 
életmódreform utópisztikus értékeit tudományos. alapokra 
kellett helyezni. Itt van a gyökere Ploetz új filozófiájának , a 
faj higiéniájáról" - ezt az új fogalmat először 1895-ben 
használta munkáiban. 


Nagy volt az igény a városi mocsokból és 
betegségekből származó társadalmi problémák tudományos 
megoldására, — ugyanúgy, mint annak a liberális 
individualizmusnak a kiküszöbölésére, mely emberi életeket 
tett tönkre, és fontos nemzeti és társadalmi érdekeket 
hagyott figyelmen kívül. Mint a társadalmi korporativizmus 
tudományosan megalapozott hitvallása, szelektív jóléti 
intézkedéseket sürgetve, hogy elősegítse a jövőbeni 
generációk egészségét és állóképességét, a fajegészségtan 
a revizionista szocializmus biológiailag megalapozott 
válfajaként jelent meg. Még olyan ortodox szocialisták is, 
mint August Bebel és Karl Kautsky nagy érdeklődést 
mutattak a faj egészségtan iránt, és nem kevés korai 
,fajegészségvédő" egyben szocialista aktivista is volt - 


például . Ludwig  Woltmann, aki 1903-ban politikai 
antropológiával foglalkozó lapot indított. Ploetz úgy vélte, 
hogy minél inkább megértik a gyenge utódok 
szaporodásának biológiai okait, annál kevésbé lesz 
szükséges a túlélés érdekében folytatott harc szélsőséges 
eszköze, a gyengék megsemmisítése. Úgy vélte, hogy az 
egészséges módon szaporodó sejtek kiválasztódásának 
ellenőrzésével megállapítható a szaporodás higiéniájának 
tudománya. Ploetz tudományos megoldásokat javasolt 
társadalmi problémákra - vitatta az oktatás, a nemek 
kiválasztásának jelentőségét, valamint Francis Galton arra 
vonatkozó javaslatát  — hogy a házasságot csak 
öröklődéstanilag egészségesek köthessenek. 


A terápiás orvostudomány fejlődését és a 
betegbiztosítás kiterjesztését okolták azért, hogy a 
gyengéket és a társadalom , korcs" elemeit életben tartja. 
Ezért egy másik fiatal orvos, Wilhelm Schallmayer azt 
javasolta, hogy az úgynevezett , egészségügyi útlevél" és 
évenkénti, kötelező orvosi ellenőrzés bevezetésével kísérjék 
figyelemmel a társadalom egészségügyi állapotát (a kis 
könyvecskékbe hivatalosan bejegyeztek volna minden 
betegséget). Az orvosok így állami hivatalnokok lettek 
volna, a hagyományos orvos-beteg kapcsolat pedig elveszti 
a jelentőségét. Az államnak való elkötelezettségük így azt 
jelenthetné, hogy a jövőbeli generációk érdekében működne 
az orvostudomány. 


Később lassú átalakulás figyelhető meg az utópisztikus 
ellenkultúráktól afelé, hogy a társadalom egészét próbálják 
megváltoztatni  biológiára és  orvostudományra építő 
szociális törvénykezéssel. 1905-ben, amellett hogy útjára 
indított egy szociál- és fajbiológiával foglalkozó lapot, Ploetz 
tagjai jórészt orvosok és biológusok lettek. Miközben 
visszautasította a kulturális mítoszokra és pszichológiai 
sztereotípiákra építő faji eszméket, Ploetz biológiai alapon 
próbálta meghatározni a fajt - hogy elmozdítsa a faj állandó 
kategorizálását a Vitalrasse dinamizmust sugalló fogalma 
felé, mely a mendeli genetikára és szaporodásbiológiára 


épült. A mendeli törvények újrafelfedezése az öröklődés 
apai és anyai ágának elemzését jelentette sok olyan súlyos 
orvosi probléma esetében, mint pl. az agyvérzés, a 
rövidlátás, a rák vagy a tuberkulózis, de néhány más 
jellegzetesség esetében is, mint az ikrek születésének 
gyakorisága (Wilhelm Weinberg munkássága) vagy olyan 
pszichológiai rendellenességek megfigyelésében, mint a 
skizofrénia (Ernst Rudin statisztikai megfigyelések alapján 
kötelező sterilizációt követelt). Néhány kutató felhívta a 
figyelmet arra, hogy ha csak a betegségek egyedi 
előfordulásaira koncentrálnak, akkor nem tudnak alapos 
következtetéseket levonni azok  elterjedtségére és 
terjedésére vonatkozóan. Az egész népességet felölelő 
kutatásokat és olyan intézkedéseket sürgettek, melyekkel a 
jövő generációinak egészsége biztosítva lenne. Ez a 
gondolkodásmód teljesen háttérbe szorította az egyén 
egészséghez való jogáról és szabad (a szaporodást illetően 
is) választásáról vallott liberális elveket. A fajvédő 
tudomány a társadalom autoriter és kollektivista formáját 
támogatta, de az is igaz, hogy maga is sokféle politikai 
csoportosulás számára volt vonzó. Bizonyos fajvédők (pl. 
Schallmayer) felajánlották szolgálataikat a szaporodás 
ellenőrzésére, mintegy lehetőségként, hogy kiküszöböljék a 
szegénységet és a betegséget a jövendőbeli generációk 
életéből. 


A fajegészségtan jelenléte, melynek képviselői között 
történetesen zsidók és félzsidók (pl. Weinberg) is voltak, a 
nem faji, hanem társadalmi biológia iránti fokozott 
érdeklődést jelzi; amikor biológiai kategóriáknak 
megfelelően elemzik a népesség egyes csoportjait és az 
orvosi problémákat. Miközben Ploetz hivatalosan szerette 
volna megőrizni a faj egészségtant a szervezett 
antiszemitizmustól függetlennek, addig valójában ő is és jó 
néhány más képviselő is antiszemita volt - a müncheni 
Fajhigiéniai Társaságnak például volt egy titkos, belső 
,északi germán" köre. Kijelenthetjük tehát, hogy a 
fajideológia eltérő változatai között igen összetett 
kölcsönhatás alakult ki. Ploetz kritikusan szemlélte a 
Gobineau Társaság munkáját és olyan rasszista filozófusok 


tevékenységét, mint pl. a Gestalt-elméletet magáénak valló 
Christian von Ehrenfels, aki támogatta a poligámiát. 
Szerette volna elszigetelni őket, de egyúttal jó kapcsolatra 
törekedett  vezetőikkel.  Kétértelműség jellemezte a 
feministákat is, főleg a nietzschei radikális Helene 
Stöckertet, aki az ,Anyaság Védelméért és Társadalmi 
Reformokért Ligát" vezette. 


A 20. század kezdetén tehát egymással versengtek a 
faj- és  társadalombiológiára, higiéniai és szexuális 
reformokra épülő elképzelések. Mind megegyeztek viszont 
abban, hogy központi problémának tartották a 
szaporodással kapcsolatos és demográfiai kérdéseket, mint 
a megoldás kulcsát a bűnözés, a szegénység, a betegségek 
társadalmi problémáira. Az abortusz, a szexuális úton 
terjedő betegségek, melyek veleszületett szifiliszt és 
sterilitást okoznak, és a születésszabályozás központi témák 
lettek a vitákban. Biológiai okokkal magyarázták a 
homoszexualitást is - gondoljunk csak pl. Magnus 
Hirschfeld elméletére az ún. harmadik nemmel 
kapcsolatban. A faj egészségtan munkatársai jól kidolgozott 
szociális  — intézkedésekkel támogatták az anyaság 
intézményét - nem keveset a feminista szervezeteknek 
köszönhetően -, különféle anyasági segélyeket vezettek be. 
Eugen Fischer antropológus, miután visszatért a német 
fennhatóság alatt álló Délnyugat-Afrikából, ahol a rehoboth 
kevert fajú törzset tanulmányozta, egy országos jellegű 
intézmény létrehozására szólított fel, mely az emberi 
öröklődést vizsgálná, hogy összefüggést keressen a 
származástan és bizonyos betegségek között. 1912-ben 
állami egészségügyi hivatalnokok feltették a kérdést, hogy a 
degeneráció milyen mértékben oka a csökkenő 
születéseknek. Az —  öröklődéstan nem csak az 
orvostudományt hatotta át, de a központi állami 
adminisztráció is elkezdett foglalkozni vele. 


Az I. világháború alatt az állam megpróbálta 
kiterjeszteni az egészségügyi és szociálpolitikai ellátást - 
így gyakorlatilag a háborút tekinthetjük a 
fajegészségtanilag megalapozott jóléti állam életrehívó- 

elkötelezettjévé vált, és támogatta azt a népesség-politikát, 
mely megpróbálta növelni a születések számát. A politikai 
szempontból szélsőjobb másik szárny külföldi területek 
meghódítását követelte az , élettér" (Lebensraum) elmélet 
kapcsán. A faj tisztaságát védő rasszisták elborzadtak attól, 
hogy a társadalom legnagyobb állóképességgel rendelkező 
tagjait mészárolták le a világháborúban, de rendkívül 
lelkessé váltak, ha az új területek meghódítása került szóba. 
Bár a húszas években az egyesített nemzetről alkotott 
elképzelések csupán  ,biológiai" harcukat vívták a 
túlélésért, és az élettér kiterjesztése csak a szélsőjobboldal 
kollektív emlékezetében létezett (később a nácizmus vette 
át), mindez nem homályosíthatja el a ,fajegészségőrök" 
konfliktusait. 


Azzal, hogy a weimari időszakban az állam felelősséget 
vállalt a jóléti intézményekért, megnyitotta az utat az 
államilag támogatott faj egészségtani kutatásokhoz és az 
orvosi rendelők kialakításához. Egy időre a Német 
Fajhigiéniai Társaság irányítását vezető orvosi tisztviselők 
vették át, akik a faj egészségtant a háború utáni újjáépítési 
politika részeként kezelték, hogy legyőzzék az éhínséget és 
pótolják a háborús veszteségeket. A jóléti állam 
megteremtését előirányzó egészségügyi adminisztráció 
Poroszországban (a Katolikus Középpárt egészségügyi 
minisztere vezetésével) és a szocialisták vezette 
Szászországban volt a legaktívabb. Új egészségügyi 
központok nyíltak, ahol házasság előtti tanácsadó intézetek 
működtek, s születést — megelőző  fajegészségtani 
vizsgálatokat végeztek. Öröklődéstani adatbankot hoztak 
létre, mely összegyűjtötte az egészségügyi központokból, az 
iskolákból, a rendőrségtói, az egyházaktól és a kórházaktól 
származó adatokat. A cél az öröklődés prognosztizálása 
volt, pontosabban az adatok tanulmányozásától azt 
remélték, hogy előbb-utóbb hatékony orvosi és 
bűnmegelőzési módszereket alkalmazhatnak. Az állami 
hatóságok támogatták ,a biológiai népesség teljes körű 
felmérését". Például a szász fajegészségtan-kutató, Eugen 
Fetscher feljegyzéseket készített — a pszichológiai 


rendellenességekről, az —— alkoholizmusról, különféle 
jellemvonások gyakoriságáról, valamint a szexualitással 
kapcsolatos témákról. A fajegészségtan egyetemi tantárgy 
lett. Walther Haeckner hallei genetikus tanítványai között 
megtalálhatjuk Heinrich Himmlert (aki mezőgazdasággal 
kapcsolatos tanulmányokat folytatott, később az SS 
vezetője) és Joachim Mrugowskyt (aki a  Warffen-SS 
Egészségtani Intézetének első embere lett). A hétköznapi 
politikai élet tele volt a faj elmélettel kapcsolatos 
fogalmakkal - a feministák, a szocialisták, a szociálpolitika 
szakértői, a szélsőjobboldal képviselői heves vitákat 
folytattak a faj egészségtanról, a szexualitással és 
szaporodással kapcsolatos kérdésekről. A 
születésszabályozás, a sterilizáció és az abortusz a politikai 
viták kereszttüzébe került. Az élettér elmélete mellett 
elsősorban azok érveltek, akik szerették volna szétszórni a 
nagy népsűrűségű városok (gyakran jórészt szocialista) 
lakóit vidéki településekre, de támogatták a diplomaták is, 
akik Kelet-Európa szétszórtan élő német kisebbségi 
csoportjait látták el irodalommal és anyagi támogatással. 


A biológia és a politika kapcsolatának csúcspontja az 
1927-es év volt, amikor Berlinben megnyitották az 
antropológiai, emberi öröklődéstannal kapcsolatos és a 
fajegészségtani kutatásokat végző, Vilmos császárról 
elnevezett intézetet, mely gyakorlatilag a fajegészségtan 
nemzeti intézete lett. A világgazdasági válság idejére a 
légkör kedvezően alakult ahhoz, hogy a Vilmos válság 
idejére a légkör kedvezően alakult ahhoz, hogy a Vilmos 
Császár Intézet tudományos munkatársai kidolgozzák a 
tudományos diktatúrához vezető terveiket. A faj 
egészségtan szakértőinek kellett kezelni a szegénység 
elsődleges okait és az ezzel kapcsolatos betegségeket - így 
a fajegészségtan egyesítette a szociálpolitika biológiára 
alapozott elképzeléseit. Jutalmakkal igyekeztek ösztönözni a 
többgyermekes, , fajegészségtanilag" egészséges 
családokat, azok esetében pedig, akik az elképzeléseik 
szerint kevesebb értékkel bírtak, sterilizációval vagy más 
fajegészségtani eszközzel igyekeztek megakadályozni a 
szaporodást. A liberális politikai gazdaságtan kategóriáit 


így az emberi erőforrással történő gazdálkodás biológiai 
fogalmaival helyettesítették, pontosan úgy, ahogyan a faj 
egészségtan és az orvosi ellenőrzés koncepciója kiszorította 
az egyén jogait. Ahogyan Karl-Heinz Roth megfogalmazta, a 
faj egészségtan a szegénység, a betegség és a bűn 
társadalmi problémáira szolgált ,végső megoldásként". Míg 
a szélsőjobboldali csoportoknál egyre inkább tért hódított a 
rasszizmus, a weimari , fajegészségőrök" elsősorban azzal 
foglalkoztak, hogy tudományos megoldásokat találjanak 
társadalmi problémákra, így szembehelyezkedve azon 
szocialista követelésekkel, melyek a vagyon és a 
termelőeszközök újraelosztására vonatkoztak. 


Mégis, a fajegészségtan, mint a kapitalista társadalmi 
modernizáció programja nem kínál megfelelő magyarázatot 
az antiszemitizmus és a rasszista ideológiák kulturális 
erejének növekedésére. A Vilmos Császár Intézet kifinomult 
genetikai kutatásaival szemben Hitler faji alapokra 
helyezett biológiája tudományosan elavult volt, és sokkal 
inkább kötődött a misztikus német és északnémet faji 
tisztaságról szóló népszerű elképzelésekhez. A müncheni 
puccs után történt bebörtönzése alatt Hitler hozzájuthatott 
Baur, Fischer és Lenz az emberi öröklődésről és 
fajegészségtanról szóló  tankönyvéhez, de annak 
fajegészségtani gondolatai nem voltak nagy hatással 
Hitlernek a faji tisztasággal kapcsolatos elképzeléseire, 
talán csak a sterilizálás lehetőségét mérlegelte, vagy a 
szifilisz problémáját vette figyelembe a könyvből. Burleigh 
és Wippermann megfontoltan hozzáteszik, hogy Hitler 
rasszizmusának megvoltak a maga belső ellentmondásai - 
nem tudni pontosan ki(k) volt(ak) a forrása(i), valamint a 
faji törvényekkel kapcsolatos politika alakulásának sok 
kritikus pontját sem tisztázták még. Hitler 1924-ben írt 
Mein Kampfjában a fajok keveredését helyezte középpontba 
- a fajok közötti házasság ördögi mivoltát hangsúlyozta, 
mivel az sterilizáláshoz vezet; ám nyilvánvalóan nem volt 
tisztában a jelenség részletes genetikai hátterével. A fenti 
tétellel az 1935-ös nürnbergi törvények között találkozunk 
újra, ahol már büntethetőnek nyilvánították a fajok közötti 
házasságot. Hitler és Himmler megvetéssel nézték a 


csigalassúsággal fejlődő orvostudományt, és egyre jobban 
sürgették egy új, dinamikusabb, célirányosan dolgozó 
tudományos csoport kialakítását. A rasszizmus a 
közegészségügyi hatóságokra támaszkodott, hogy kiszűrje a 
társadalomból a fajilag, társadalmilag és orvosilag 
nemkívánatos elemeket, és hogy végrehajtson olyan 
intézkedéseket, mint a sterilizáció, vagy végső esetben az 
említettek megölése. 


A faj egészségtan megosztottságát jól tükrözi , az árja 
faj német ágának" fogalmával kapcsolatban megjelent 
bírálatok sora. Az antropológia szakértői Németország 
kevert faji összetételére utaltak, és bizalmas körökben 
(saját kárukra) rámutattak arra is, hogy Hitler például a 
sötét alpesi fajhoz tartozik, pszichopata és hisztérikus 
jellemvonásokkal. Annak ellenére, hogy a fajegészségtan 
kutatóinak nagy szerepe volt az 1933 júliusában elfogadott, 
az örökletes betegségekkel születő gyermekek kiszűrését 
célzó törvény megfogalmazásában, nem sikerült elérniük az 
annyira óhajtott szakértői diktatúrát a náci államban. 
Felszínre kerültek bizonyos feszültségek a náci fajelmélet és 
olyan  szociobiológiai intézkedések között, mint a 
sterilizációs törvények. Itt említhetjük meg a Birodalmi 
Orvosok Szövetségének elnökét, Gerhard Wagnert, aki 
tiltakozott bizonyos náci párttagok erőszakos sterilizálása 
ellen, amit a mendeli pszichiátriára építő veterán kutató, 
Ernst Rudin javaslatára meghozott törvény alapján végeztek 
el. A náci államnak is érdekében állt a fajegészségtan 
szakértői között kialakult megosztottság fenntartása, mert a 
sokféle tudományos álláspont - ami egyébként pontosan 
megfelelt a náci Németország összetett politikai 
struktúrájának, ahogyan történészek ezt kiemelik - a 
rasszista politika  radikalizálódását eredményezhette. 
Például Wagner ezt a megosztottságot úgy használta ki, 
hogy az elmebetegek és mozgásképtelen gyermekek 
megölését a napi politika szintjére  , emelte". A 
, fajegészségőröknek" egyre inkább figyelniük kellett a náci 
párt, az állam és az SS soraiból érkező rasszista 
,kívánságokra", ha meg akarták tartani pozíciójukat, így 
nem meglepő, hogy a faj egészségtan szakértőinek 


társadalmi programjában szép lassan túlsúlyba kerültek a 
rasszista fogalmak. 


Néhány évvel ezelőtt Müller Hill genetikus mutatott rá 
arra, hogy olyan vezető SS-orvosok, mint pl. Josef Mengele 
szoros munkakapcsolatban voltak a  humángenetika 
legnevesebb képviselőivel. Tudomásunk van arról is, hogy a 
nácik támogatták a kutatást olyan területeken, mint a 
népességgenetika, például Tymofey Resszovszki szovjet 
genetikus a háború alatt Berlinben maradt kutatóként, de 
említhetnénk Konrad  Lorenzet is, akinek igazolt 
tudományos tételét, miszerint az állatok háziasítása azok 
elkorcsosulásához vezet, az emberi társadalomra is 
alkalmazták, azt a következtetést levonva, hogy az örökletes 
betegségekben szenvedő pácienseket nem volna szabad 
kezelni. Müller Hill munkájával kapcsolatban az egyik 
probléma az, hogy a náci rasszista gépezet különböző 
szintjei között nem tesz különbséget. Munkája jó példája az 
értelmező megközelítésnek, melyet leginkább a következő 
náci előírással  jellemezhetünk: a  főzésnek sokkal 
gazdaságosabb és táplálóbb módja az, ha csak egyetlen 
fazekat használunk; vagyis: a homogén fajideológia 
részeként lát minden , fajegészségvédőt". Az, ha valaki 
közülük támogatta a skizofrének kötelező sterilizációját, 
még nem feltétlenül jelentette azt, hogy támogatta a 
kiirtásukat is a ,, I-4 eutanáziaprogram" kapcsán. Müller Hül 
és Robert Proctor (aki a náci fajhigiéniáról írt áttekintő 
jellegű munkát) minden , fajegészségvédőt" és rasszistát 
ugyanabba a történelmi  ,olvasztótégelybe" helyez, 
függetlenül azok különböző politikai nézeteitől és politikai 
kapcsolataitól. 


Példaértékű Wilhelm Weitz esete, aki a náci időszakban 
a humángenetika egyik klinikai kutatója volt. Munkáját 
egyre több pénzzel támogatták, és egyre több területen 
igényelték kutatásait, mert a náci közegészségügyi 
szerveknek genetikusokra volt szüksége a sterilizációról 
döntő bíróságokban. 1936-ban a Hamburgi Egyetemi 
Kórházban Weitz ikerszületésekkel és öröklődéstannal 
foglalkozó részleget alapított, ami aztán nyolcezer 


ikerpárról gyűjtött össze adatokat. Weitz kiállt amellett, 
hogy a német orvosoknak kötelessége megvédeni a 
népességet az örökletes betegségektől. Hitt abban, hogy 
alig van olyan betegség, amely mentes lenne örökletes 
tényezőktől, de foglalkozott az öröklődés és a környezeti 
tényezők kapcsolatával is. Létrehozott egy központi 
nyilvántartó hivatalt - mely 1939-ben már több mint 
egymillió orvosi jelentést tartalmazott - azért, hogy kiszűrje 
a monozigóta ikertestvéreket". Az adatbankot a rendőrség 
és a szociálpolitikai dolgozók is használhatták. Weitz ki 
akarta terjeszteni a kötelező sterilizációt a neurológiai 
esetekre is. 1937-ben belépett a náci pártba, majd 1938-ban 
az SS-be. De éppen ezt a genetikust vádolta meg egy náci 
tisztviselő azzal, hogy képtelen megérteni a náci ideológiát. 
Weitz 1943-ban távozott az SS-től, nyilvánvalóan azért, mert 
egyik munkatársa tájékoztatta őt a holocaustról. Lemondása 
jó példa arra, hogy a náci orvosi programokban való 
részvétel alapvetően önkéntes jellegű volt. Függetlenül a 
fentiektől, — Weitz tovább folytatta az adatbank 
gyűjtőmunkáját. 

Weitz esete azt sugallja hogy ha csak a 
fajegészségtanra helyezzük a hangsúlyt, nem érthetjük meg 
teljes egészében a náci rasszista politika mechanizmusát. 
Mindenféleképpen figyelembe kell vennünk a rasszizmus 
más típusait, valamint a náci faji utópia végső céljait is. A 
holocaust . természetesen nem nevezhető mindentől 
független folyamatnak, de nem is egy egységes hatóság 
egységes programja alapján végrehajtott akció - bár hozzá 
kell tennünk, az SS közel került ahhoz, hogy megszerezze a 
fenti minősítést. Sokkal inkább a  népességtervezés 
hatalmas léptékű programjának tekinthető, melynek során 
Kelet-Európából eltávolították a lakosság egy részét, és 
helyükre németek betelepítését tervezték. 
Antropológusokat alkalmaztak arra, hogy figyelemmel 
kísérjék a lakosság mozgását és megkülönböztessék a 
fajilag ,értékes" elemeket az ,értéktelenektől". A fertőző 
betegségeket is kordában kellett tartani ahhoz, hogy a 

Nyugodtan írhatták volna úgy is, hogy egypetéjű. (a dig.) 


betelepítés sikeres legyen. A német faji felsőbbrendűség 
ideológiájának tehát szüksége volt a faj egészségtan 
technikai eszközeire. 


Ha el is ismerjük, hogy a szakmai elit és kutatócsoport 
kiterjesztette a náci állam lehetőségét arra, hogy elérje 
rasszista céljait, az egységesség hiányának problémája 
szembetűnő. A politikacsinálók tétovázásai és a különféle 
érdekek versenye, hogy ellenőrzést nyerjenek az 
antiszemitizmus gépezete felett, kihatott a 
társadalompolitika más területeire is. Az állam, amely 
képtelen volt dönteni a félig vagy negyedrészt zsidó 
származásúak kérdésében, sokféle véleményt fogalmazott 
meg az ütköző érdekeket és faj definícióját illetően. Ha 
feltételezzük, hogy ,a nemzetiszocializmus alkalmazott 
biológia", ahogyan azt Hess egyszer kijelentette, fontos 
megjegyezni, hogy a  biológusokat és más orvos 
szakembereket az öröklődéssel és fajjal kapcsolatos számos 
kérdés osztotta meg, amit még tovább bonyolított pl. a 
párttagság vagy a különféle csoportérdekek képviselete. A 
rasszista ideológia összetettségének vizsgálata hosszú 
távon igen hasznos. A történészeknek meg kell érteni, hogy 
a náci gépezetben a rasszista kutatók különböző 
csoportjainak helye a folyamatos változás és konfliktusok 
függvénye volt. Így pl. a pszichiáter Ernst Rudin, aki az 
1933-as  sterilizációs törvényeket javasolta, teljesen 
háttérbe szorult a pszichiátriai betegek megölésének 
idejére, és az SS arra kényszerítette, hogy adja át a Német 
Pszichiátriai Intézet ellenőrzését. 


Ebben az időben az SS a fajirtó politika keleten történő 
végrehajtásán ügyködött. Bár a teendőket Hitler Mein 
Kampfja és a népi ideológusok ,Egy nép élettér nélkül" 
című munkája diktálta, a kivitelezéshez a technikai 
eszközöket produkáló szakemberre volt szükség. 


A fajegészségtant a német szociálpolitika szempontjai 
szerint elemezték, de szóba sem került a külpolitikával és 
stratégiai célokkal való kapcsolata. A fajegészségtan és a 
holocaust viszonyának története problematikus. A holocaust 
több szempontból sem hozható kapcsolatba a vezető 


, fajegészségvédőkkel"; például azoknak a genetikusoknak, 
akiket Müller-Hill ábrázolt, legföljebb marginális szerep 
jutott (Mengelét kivéve) a holocaust megtervezésében és 
végrehajtásában. Ugyanúgy, Richard Walther Darré és Hans 
F. K. Günther agrárius ideológusok" 


izmus alkalmatlanságát mutatja, hogy magyarázatokkal 
szolgáljon a nácik fajirtó politikájára. Az , utópisztikus 
programot" Hitler látnoki  kijelentéseire korlátozták, 
miszerint ,kiirtjuk a zsidó fajt Európából". Az önérdek 
egyre nagyobb szerepet kap az ideológiai észérvekkel 
szemben. Az SS-t a végső megoldás ellenőrzésében a 
személyes pozícióharc és hatalomvágy is erősítette, és a 
különféle ügyosztályok is igyekeztek kitenni magukért, hogy 
igazolják létüket, és hogy megéri fenntartani őket. 


A betegségek okainak megszüntetését célzó, szélesebb 
körű, biológiailag alátámasztott lépések fontossága jól 
látható a gyilkos náci programokban. A közegészségügy 
kétségkívül pozitív vonása a fizikai állóképesség fejlesztése 
sport és testgyakorlás révén. Nagy hangsúlyt helyeztek az 
oltóanyagok kifejlesztésére, mint a preventív 
orvostudomány lényeges elemére. Ironikus módon, az a 
tény, hogy sikerült bizonyos betegségeket megszüntetni, 
éppen a németeket tette sebezhetővé - elég csak a tífuszra 
visszautalni. Ugyanis amikor meghódították Oroszországot, 
a németeknek szembe kellett nézni azzal a problémával, 
hogy tömegével eshetnek (tífusz) járványok áldozatául, ami 
nemcsak a hadseregre jelentett nagy veszélyt, de a fertőzés 
megjelenhetett Németországban is, ahol a lakosság nem 
volt immúnis, ezért nagyon fogékony volt a betegségekre. 
Ha figyelembe vesszük azt is, hogy az eredeti tervek szerint 
németeket telepítettek volna vissza keletről, miközben 
Németországból parasztok költöztek volna keletre 6 - 
egyértelmű a járványok kialakulásának kétszeres esélye. 
Végül, a pusztítás, a deportálások, a gettók kialakítása és a 
koncentrációs táborok szintén nagy veszélyt jelentettek 

Oldalhiány nem volt, így valószínűleg a szedés lehet hibás. 
Lehetetlen megállapítani, hogy egy sor vagy több bekezdés, esetleg 
oldal hiányzik-e. (a dig.) 


közegészségügyi . szempontból. A koncentrációs és 
megsemmisítőtáborok élén álló SS-parancsnokság a saját 
egészségét is kockára tette. A járványok fenyegető veszélye, 
mely a rasszista terveket és a holocaustot követte, a 
járványügy racionalizálást igényelte. 


A nácik képtelenek voltak felismerni, hogy saját akcióik 
okozták a járványokat. Inkább mindent a veleszületett 


erkölcstelenségnek és a szlávok, zsidók faji 
degeneráltságának tulajdonítottak. A tífusz elleni 
intézkedéseket egyszerűen ésszerű, szükséges 


megoldásként tálalták, amik aztán elfedték a brutális 
rasszista gyilkosságokat is. A  ,fertőtlenítés" és a 
,különleges kezelés" orvosi kifejezései arra voltak jók, hogy 
palástolják a holocaustot, az egészségügy tervezőmérnökei 
pedig létrehozták a tömeggyilkosság technikai eszközeit, 
mint például a zuhanyzónak álcázott gázkamrát. A nácik 
által — elferdített — megelőző orvostudomány fogalma 
bepillantást enged a holocaust kitervelésének és 
végrehajtásának folyamatába, és jól jellemzi annak méreteit 
is. Az egész nyilvánvalóan ártatlan biokémiai kísérletként 
indult, mely a gázok hatásait vizsgálta a sejtek 
anyagcseréjére - végül azok kezébe került, akik 
felépítették, ellenőrizték és működtették a gázkamrákat. 


A német katonaorvosok által az I. világháborúban 
kifejlesztett  tetvetlenítési módszereket használták a 
koncentrációs — és megsemmisítőtáborokban is. A 
menekülteket elsősorban a vasúti csomópontokon vagy az 
átmeneti táborokba történő belépéskor ellenőrizték. A 
koncentrációs táborokban érvényben lévő diktatórikus 
szabályok szerint az érkezőknek azonnal rövidre nyírták a 
haját, ruhát kellett cserélniük és tudományosan kiszámított 
minimálétrendet írtak elő számukra. Miközben az SS 
kiéheztetéssel, zsúfoltsággal és kegyetlen 
munkakörülményekkel szerette volna felgyorsítani a 
táborlakók elpusztítását, ők maguk is féltek a járványoktól, 
melyek a vázolt körülmények között könnyen felüthették a 
fejüket. 


Itt érdemes megemlítenünk a Warffen-SS Higiéniai 
Intézetét, melyet Joachim  Mrugorowsky. . irányított. 
Mrugorowsky. pályájának elemzése elárulja, hogy ez az 
(eddig nem vizsgált) kulcsfigura, akinek tevékenysége 
szorosan kötődött a közegészségügyhöz és a holocausthoz, 
mennyire összetett személyiség. 


Az olyan kísérleteket végző orvos, mint amilyen 
Mrugorowsky is volt (akit egyébként halálra ítéltek 
Nürnbergben, az orvosok perében) a tudomány 
megbecstelenítője címet érdemelné. Mrugorowskyt jól 
jellemzi a , fiatalabb generációs náci aktivista" kategóriája - 
míg Mengele  antropológiából — és  orvostudományból 
doktorált, addig Mrugorowsky botanikából és 
orvostudományból. Ökológiai és a kitelepített közösségekről 
szóló szociológiai tanulmányait 1934-től a fajhigiénia 
tanításaiban, majd a mansfeldi bányászközösségről írt 
egészségügyi kutatásaiban használja fel. A forradalmi 
szocializmusban bízó bányászközösség társadalmi 
problémáira adott biológiai megközelítése jól mutatja, hogy 
Németország belső társadalmi problémái hogyan hoznak 
létre új fogalmakat és módszereket, melyeket aztán később 
a holocaustban alkalmaznak. Mrugorowsky 1930-ban 
belépett a náci pártba és az SA-ba, majd 1931-ben az SS-be. 
1937-ben az SS egészségügyi osztályának lett tagja, és mint 
a  Waffen-SS Higiéniai Intézetének vezetőjét, külön 
felelősséggel ruházták fel a fegyveres SS egészségét 
illetően. Berlini disszertációs előadását a német délkelet 
(Szudéta-vidék, Ostmark és Szlovákia) etnikai csoportjairól 
és betegségéről tartotta, ami jól mutatja az átmenetet a 
belföldi egészségügyi törvénykezéstől az élettér-elmélet 
által felvetett problémákra adott válaszokig. 


Mrugorowsky Higiéniai Intézetének szervezete és 
egyre nagyobb hatásköre érdemel még említést. Három 
osztálya volt: egy járványügyi  (bakteriológiával és 
szerológiával), egy vegyészeti és egy öröklődéstani. Az 
intézkedéseket tehát a faj egészségügy szempontjából 
megfelelő háttérrel rendelkező közegészségügyi rendszer 
tervezte, azért hogy az SS-t a rasszista egészségügy 


csúcsszerveként tartsa meg. Ezek a módszerek , óriási 
pusztító erőt jelentettek a keleti terjeszkedés katonai 
erejének  — vonatkozásában. — Ugyancsak — Mrugorowsky 
ellenőrizte a buchenwaldi tífusszal kapcsolatos kutatásokat, 
ahol az oltóanyagot embereken kísérletezve tesztelték. 
Vállalta a különböző lövedéktípusok hatékonyságának 
vizsgálatát is, ami például szovjet börtönlakókra leadott 
lövésekkel járt. Intézete látta el a ciklon nevű füstgázzal a 
koncentrációs és megsemmisítőtáborokat, és ők kapták meg 
a meggyilkolt áldozatok fogaiból származó aranyat is. 


A megelőző orvostudomány fajirtó szerepe felfedezhető 
az SS-egységek számára kiadott ,egészségügyi 
utasításokban" is. Figyelmeztették őket, hogy minden 
polgári személy potenciális tífuszhordozó, így kiirtásuk 
jogos. Az ilyen durva előírások ellenére, a német 
járványügyi tisztviselők kifinomult statisztikai és földrajzi 
módszerekkel magyarázták a sokkal civilizáltabb német faj 
sebezhetőségét a zsidók és szlávok által hordozott, halálos 
veszélyt jelentő élősködőkkel szemben. Mint Browning 
kimutatta, a tífuszjárvány csak ürügyül szolgált a varsói 
gettó lezárására. Mrugorowsky ugyanezt a földrajzi 
járványtan (geomedicina) tételeivel magyarázta. A keleti 
határ kulturális értelemben vett határ is volt a németek és a 
fenyegető szláv fajok között, ami összefüggésbe hozható a 
fertőző betegségek nagyobb arányával is, mint például a 
hastífusz és vérhas Oroszországban és Litvániában. 
Mrugorowsky úgy vélte, hogy Varsó, Lublin és Lvov, 
valamint Ukrajna és Fehér-Oroszország főbb közlekedési 
csomópontjainak ellenőrzésével kordában tarthatnák a 
,keletről" fenyegető járványokat. A fajegészségtan így 
kulcsszerepet kapott a járványos betegségek ,ázsiai 
fenyegetése" elleni harcban, amit összefüggésbe hoztak a 
zsidók, a szlávok és a cigányok alacsonyabbrendűségével is. 


Az a hagyományos nézet, miszerint a ,végső megoldás" 
technikai végrehajtása csak néhány tisztviselővel hozható 
kapcsolatba, azt sugallja, hogy a végrehajtás folyamata 
csupán a fajirtó politika logikájának az egyszerű 
kivitelezése. Ugyan Hans Mommsen rámutat arra, hogy ,a 


technokrata és a célnak mindent alárendelő attitűd legalább 
annyira fontos, mint a vak rasszizmus vagy a 
nemzetiszocializmus antiszemita jelszavainak folytonos 
hangoztatása", mégis valamilyen megmagyarázhatatlan 
szakadék fedezhető fel a technokraták és a rasszisták 
között; és a rasszizmus azon különböző formáival, melyek 
befolyásolhatták a technokratákat, még nem foglalkoztak. 
Azzal, hogy a náci faji utópiát felépítő különböző elemeket 
nem vizsgálták, a holocaust formájának és 
mozgatórugójának sok fontos összetevőjére nem derült még 
fény. 


Jó példa a nácik összetett ideológiai és technológiai 
módszereire a krematóriumok létrehozása, ami összekötötte 
a tiszta földdel kapcsolatos misztikát az északnémet 
tűzhittel (mint az örök élet megtestesítőjével) és a német 
kulturális hagyományokkal. A  — krematóriumok . a 
közegészségügyi szervek irányítása alatt álltak, és bonyolult 
szálak fűzték a náci orvostudomány más  ágaihoz. 
Mrugorowsky érdeklődött a német orvostudomány 
holisztikus gyökerei iránt, ami magyarázatul szolgál a 
, megtisztítás" ideológiájára, és arra, hogy a pusztítás 
lángjainak  tisztítótüze szükséges számára a nagy 
jelentőségű tudományos  felfedezésekhez. A holocaust 
folyamatában az orvosok szerepe az, hogy módszerekkel és 
az ideológia igazolásával segítsenek, és így támasszák alá a 
náci faji utópia megvalósítását. 

A faj fogalma és annak orvosi értelemben vett 
kiterjesztése , sem adminisztratív, sem ideológiai 
szempontból nem volt monolitikus. Például a fajegészségtan 
szakértője, Fritz Lenz azért kritizálta Mrugorowskyt, hogy 
annak az Adolf Meyernek a holizmusát támogatja, aki akkor 
az SS emberi genetikával és antropológiával foglalkozó 
munkatársainak kereszttüzében állt - ami jól szemlélteti az 
SS-ideológusok és a nem SS ,fajegészségőrök" (Lenz) 
közösen vívott belső harcát. 1942 júniusában Lenz ellenezte 
Mrugorowsky professzori kinevezését a berlini egyetemre, 
mert szerinte annak eszközei hatástalannak bizonyultak a 
keleti fronton a tífusz ellen, és ezért nem érdemli meg a 


kinevezést. Miközben jól látható az a folyamat is, hogy az 
SS miképp vette át az egyetemek és a Német Kutatási 
Tanács ellenőrzését, még mindig volt megosztottság a 
soraiban. Voltak közöttük faji misztikusok, akiket az SS 
Ahnenerbe (ősi örökség) mozgalmával hoztak kapcsolatba, 
és voltak, akik a genetika háttérbe szorítását követelték 
vagy természetgyógyászati módszerekkel, vagy ipari szinten 
termelt oltóanyagokkal és gyógyszerekkel. Érdekes lenne 
megvizsgálni azt, hogy az SS-en belül felfedezhető 
különböző nézetek együttélése vajon  erősítette-e a 
szervezet ellenőrző és irányító befolyását. 


A közegészségügyi szerveket és a faj egészségtant 
olyan történészek, mint Aly és Roth modernizálókként 
említik, ami azt eredményezte, hogy a meggyőző 
bizonyítékok sora a kutatómunkát a náci hatalmi 
felépítmény vizsgálata felé "mozdította. Fontos az a 
tanulmány, melyben Aly és Roth az SS és az állam 
szolgálatában álló statisztikusok és demográfusok munkáját 
elemzik és kimutatják, hogy mekkora mértékben 
támaszkodott az állam szakértőkre annak érdekében, hogy 
bizonyos fogalmakat tisztázzon vagy hogy végrehajt(as)sa 
politikáját. Mégis makacsul ragaszkodnak ahhoz, hogy a faj 
egészségtan változatlan maradt, még akkor is, ha az I. 
világháború és a szövetségi köztársaság népességpolitikáját 
vizsgáljuk; a politikát szerintük leginkább az a gazdasági 
igény alakította, miszerint egészséges és termékeny 
munkaerőre volt szükség. Tagadva minden kulturális 
befolyást, a kapitalizmus alapvető érdekeivel magyarázzák 
a folyamatokat. Valóban, a faj szó szinte egyáltalán nem 
szerepel arról a gazdasági célzatú tervről írt 
összefoglalójukban, ami szerintük a holocaust kulcsa. En azt 
javasolnám, hogy ha már számba vettük a rasszista 
szakértők egymással versengő csoportjait, melyek 
egyébként folyamatosan kialakuló vagy elhaló szövetségre 
léptek a náci hatalmi struktúra különféle csoportjaival, 
akkor a kulcsfontosságú faji és társadalompolitikai döntések 
mögött rejlő társadalmi érdekeket kellene meghatároznunk. 
Nagyobb hasznát vennék, ha megvizsgálnánk a különféle 
eszmék társadalomtörténetét, az akadémiai intézményeket, 


a szakmai szervezeteket, az egészségügyi és szociálpolitikai 
szerveket, és ily módon talán áthidalhatnánk a szakadékot 
az uralkodó elitről és az átlagemberekről szóló tanulmányok 
között. 


Ha visszatérünk ahhoz a problémához, hogy milyen 
súlyt kapjon a vér és a termőföld náci ideológiája, a 
Lebensraum és a faj egészsége és tisztasága, nyilvánvaló a 
történészi megközelítés apró hiányossága, hogy a faj 
jelentőségét az alapvető gazdasági érdekek és a náci 
Németország politikai szervezetének szempontjából 
háttérbe szorítja. A faji ideológia sokkal több volt, mint a 
Hitlerből áradó példabeszédek hátborzongató párlata, amit 
Himmler és az SS végrehajtott, a náci párt Fajpolitikai 
Hivatala (Rassenpolitisches Amt) pedig elterjesztett. A 
hatásos propagandagépezet léte ellenére ezeket az 
eszméket a társadalmi kontroll manipulációtechnikájára 
korlátozták. A történészek foglalkoztak már az állam és a 
párt funkcióival és működésével, annak hatásával a 
politikára és a népre, valamint azzal a bonyolult 
problémával is, hogy a német nép mennyit értett meg ebből, 
és milyen válaszokat adott. Legyen bármennyire is 
kifinomult a felhasznált fogalmak rendszere, az egész egy 
meglehetősen egyszerű, két részből álló társadalmi 
struktúrára épül, mégpedig az uralkodó elitre és a népre. 
Figyelmen kívül hagyták a középosztálybeli szakmai 
csoportokat, például az orvosokat, az ügyvédeket és a 
tanárokat, akiket egyszerűen az egységes náci ideológia 
, bedolgozóinak" tartottak, ahelyett hogy felismerték volna: 
ezek a csoportok és a náci ideológia, a hatalmi felépítmény 
kölcsönösen hatottak egymásra. A kritikus elemzés csupán 
a párt politikai csoportjainak, funkcionáriusainak és a 
vezető náciknak a kapcsolatát vizsgálta az államon, a 
hadseregen, a párton és az SS-en belül. 


Ha a náci államban a döntéshozás interaktív 
folyamatának a jelentőségét emeljük ki arra a 
következtetésre jutunk, hogy a rasszizmus nem sokat tár fel 
a holocausthoz vezető döntésekről, tervekről. Ha a 
holocaustot , komplex politikai folyamatként" értelmezzük, a 


tömeggyilkosság , csak" a háborús időszak 
társadalompolitikájának egyik megjelenési formája, kissé 
bonyolult háttérrel - mint például (csak hogy egy 
humánusabb ellenpéldát válasszunk) ahogyan a Brit 
Országos Egészségügyi Hálózat létrejött a háborús időszak 
egyik hasznos melléktermékeként, miután a politikusok és a 
döntéshozók összetett és ellentmondásokkal teli vitát vívtak 
egymással. Ehelyett én azt javasolnám, hogy a 
tömeggyilkosság alkalmazott módszereit és az ideológiák 
típusait használjuk fel arra, hogy felmérjük a náci uralkodó 
elit egymással összefonódott csoportjának hatalmát. Az, 
hogy valóban volt a náciknak az egészségügyi szervek 
egyesítésére vonatkozó terve az orvosi kampány részeként, 
hogy megerősítsék a német faj elitjét, nos mindez jelzi, hogy 
a rasszista fogalmak miképp hatottak az egészségügyre, és 
hogyan befolyásolták a jóléti intézkedését, csakúgy, mint a 
holocaustot. — Túlságosan könnyű lenne a náci 
Németországot a társadalmi intézmények 
modernizációjában, az orvosi ellátás  kiterjesztésében, 
valamint a tudomány és a technológia fejlesztésében 
élenjárónak tekinteni, ha a faj értékeinek hangsúlyozását 
nem korlátozták volna mesterségesen a náci 
antiszemitizmus retorikájára. 

V. FEJEZET - A NÉMET 


VOLKSGEMEINSCHAFT A — 
ZSIDÓÜLDÖZÉSTŐL A , VÉGSŐ 
MEGOLDÁSIG 


(Avraham Barkai) 


A faji alapú antiszemitizmus, ahogyan az általánosan 
ismert, központi helyet foglalt el a nemzetiszocialista 
ideológiában és propagandában. Sok történész azonban 
még mindig megkérdőjelezi, vajon a nácik 1933 előtti 
választási sikerei a nyers és heves zsidóellenes propaganda 
eredményének tudhatók-e be. Már a múlt század 70-es 
éveiben léteztek olyan német politikai pártok, melyeknek a 
hazai problémákra választ kereső programja kifejezetten 
antiszemita volt. Hovatovább a 19. század közepétől 
jellemző, hogy német akadémikusok és tudósok 
megkíséreltek tudományos méltóságot adni a faji 
ideológiának - különösen a zsidókra vonatkozónak. E 
vállalkozásukban népszerű Írancia és angol írók segítették 
őket. Mindezek ellenére képtelenség azt állítani, hogy a 
német nép több rosszindulattal viseltetett volna a zsidók 
iránt, mint mondjuk Kelet-Európa népei. Az 1880-as 
években Romániában és Oroszországban folytak erőszakos 
pogromok, nem pedig Németországban. A legnyilvánosabb, 
féktelen és politikai megosztottsághoz vezető zsidóellenes 
megnyilvánulás a Dreyfus-ügy volt Franciaországban, 1894 
és 1906 között. Ekkorra a német antiszemita pártok száma 
igen megcsappant, a német zsidók pedig a növekvő 
biztonság gondolatával, illetve azzal vigasztalták magukat, 
hogy egyként integrálódhatnak a német társadalomba. 


A Német Nemzetiszocialista Munkáspárt (NSDAP) 
fölénye 1930 után elsődlegesen a néhai weimari 
köztársaságban jelentkező tömeges munkanélküliségnek és 
politikai válságnak a következménye. A nácik zsidóellenes 


demagógiája szintén sokban hozzájárult a feszült légkör 
kialakulásához. Ez durva utcai verekedésekben és harcias 
gyűlésekben tetőzött, melyek a köztársaság utolsó 
időszakára jellemzőek. Ezek a zavargások nem rettentették 
el a potenciális szavazótábort, hiszen a hagyományos zsidók 
iránt érzett ellenszenv a népesség majd minden 
csoportjában mélyen gyökerezett. Ez magyarázza a faji 
alapú zsidóellenesség széles társadalmi kör általi, 
készséges elfogadását, minthogy a Harmadik Birodalom ezt 
az eszmét állami szintre, pótlólagos vallássá emelte. Az 
antiszemitizmus beleolvadt a honi, átfogó erejű , népi" 
ideológiába, melyet néhány, a németekre jellemzőnek 
mondható jegy is igazol. 


A völkisch fogalom fordítása még nehezebb, mint a 
, Volk" (nép) szóé, melyből ered. A ,nép" kifejezés alatt 
hagyományosan olyan emberek szerződéses alapon történő 
egyesülését értjük, akik a közös származás, nyelv vagy más 
közös jegy, illetve érdek alapján élnek egységes 
közösségben. 


A ,nép" a társadalomban élő egyének sokaságát 
testesíti meg, ezzel szemben a német hagyomány szerint a 
, Volk" szónak mélyebb, misztikus jelentősége van. A német 
nyelvben ez a szó önrendelkező, élő szervezetet jelöl, 
melyből a nép egyes tagjai létezésük valódi értelmét és 
lényegét eredeztetik. A különbséget jól érzékelteti a 
metafora, mely egy halom követ és egy rétegezetten, 
bonthatatlan kőtömböt helyez egymás mellé. Az elmélet 
eredete a 19. század német romantikus irodalmában és 
filozófiájában rejlik. Nem szükségképp, de gyakran 
kapcsolódott ezen  eszmei-művészeti irányzatokhoz a 
fanatikus nacionalizmus és a zsidóellenesség. A , népi" és az 
antiszemita ideológia nem voltak azonban mindig 
egyjelentésű fogalmak. Bár bonyolult fejlődésük kifejtésére 
itt nincs mód, tény, hogy a , népi" és a zsidóellenes eszmék 
és szervezetek meghitt kapcsolatban álltak a vizsgált 
korszakban. 


Adolf Hitler 1919-ben titkos katonai ügynökként lépett 
be a Német Munkáspártba, mely több más ,népi" 


szakadárcsoport mellett Münchenben és környékén 
tevékenykedett. Ezen társaságok többségét excentrikus 
középosztálybeli ideológusok és demagógok vezették. 
Támogatást a nagypolgárság reakciós-konzervatív tagjai 
nyújtottak, akik az I. világháború utáni forrongó időszakban 
inkább kerülték a reflektorfényt. Ez a támogatás tette 
lehetővé, hogy a fent említett csoportok terjedelmes 
mennyiségű 6 propagandaanyagot állítsanak elő és 
terjesszenek. — Hitlernek sikerült ezeket a  ,népi" 
társaságokat és szektákat egyesítenie a saját vezetése alatt 
álló Német Nemzetiszocialista Munkáspártban. Fölismerte, 
hogy a , népi" eszme csak akkor tehet szert jelentős előnyre 
egy modern ipari társadalomban, ha széles tömegbázisú 
párt programjaként jelenik meg. Saját, különleges feladatát 
így fogalmazta meg: , újra megnyerni a munkásokat a német 
nemzetközösségnek". 


A nemzetközösség (Volksgemeinschafít) eszméje a 
nemzetiszocialista változata annak az  osztálynélküli 
társadalomnak, melyre a marxista és a forradalmi pártok 
vágyakoztak. Az elmélet szerint minden fajilag tiszta német 
munkaadó, munkás, paraszt és értelmiségi elfoglalhatja 
jogos helyét a nemzetközösségben. E közösség boldogulása, 
jóléte a hatalomért folytatott világméretű erőfeszítésben 
meghatározza majd minden egyes , népi elvtárs" sorsát. A 
nemzetközösség így a nemzetiszocialista értékek skáláján a 
legmagasabb helyet birtokolta. Az egyén jogait és az 
általános erkölcsi normákat alárendelték a nemzetközösség 
érdekeinek, így lefedték az élet minden területét, minden 
cselekedetet igazoltak. A Harmadik Birodalom idején ezeket 
az érdekeket kizárólag a Führer határozta meg, aki egyedül 
fogalmazhatta meg a közösség céljait, és ezek 
végrehajtásának módozatait. 


1933 januárjában, csalódva a demokratikus 
parlamentáris politikában, a németek zöme készen állt arra, 
hogy a magabiztosnak tűnő náciknak kínálja fel a 
lehetőséget a gazdasági-politikai válságból való kilábalás 
vezetésére. Az alapvető szabadságjogok megnyirbálása, a 
politikai ellenfelekkel és a zsidókkal szemben használt 


brutális terror csak mint kellemetlen mellékhatások jöttek 
számításba, ezeket csak elfogadni lehetett. Ezt az óvatos 
várakozást hamarosan kiszorította a Führert éltető tömeg 
eksztatikus ünneplése. 


A jelenség okai a rezsim kézzelfogható eredményeiben 
keresendők. A gazdaság ellenőrzött irányítása lehetővé 
tette a nácik számára, hogy úrrá legyenek a 
munkanélküliségen - gyorsabb tempóban, mint bármely 
más, a gazdasági válságban érintett ország kormánya. A 
nácik - az újbóli fegyverkezés és az agresszív külpolitika 
ellenére - sikeresen használták ki a nyugati hatalmak 
reménytelen bénultságát. Mindezeket mint a Führer mögött 
egyesült nemzetközösség eredményeit ünnepelték, így 
halványítva el végül a weimari köztársaság régi 
osztályellentéteit és megosztottságát. A propaganda az 
egységes néphez való tartozás érzését erősítette, mely 
átitat minden , népi elvtársat". 


Az új társadalmi elit fokozatosan öltött pártszervezeti 
formát. A félkatonai jellegű SA és SS soha nem hallott 
felemelkedési esélyt kínált az alsóbb osztályok tehetséges 
és nyugtalan tagjainak. 


Ezen tényezők, melyek a tömeges akciókban is benne 
rejlettek, egy egyenlőségre törekvő társadalom illúzióját 
alakították ki, így nyújtva minden német polgárnak többet 
az addig ismert lehetőségeknél. Ez az érzés, szemben az 
illúziókkal, tagadhatatlan jövedelmi változásokkal járt 
együtt. A Német Munkafront, a Harmadik Birodalom 
legnagyobb  tömegszervezete, a munkakörülmények 
javításán fáradozott, a munkásosztálynak pedig a kiemelt 
státus élményét nyújtotta. A  Munkafíront szabadidős 
szervezete, az Erő Örömmel, sokak számára lehetővé tette, 
hogy kirándulásokra, sítúrákra, szanatóriumi kezelésekre 
járjanak, ezek a tevékenységek azelőtt elérhetetlennek 
tűntek. 


Ideológiai megfontolásokból kedvezményekben 
részesítették a gazdálkodókat, akiket a gazdasági válság 
igen rossz körülmények közé sodort. Termékeikért most 


magasabb árat kaptak, állami támogatást és tanácsadást; 
mindezek az alapvető életkörülményeket javították. A 
rezsim propagandája a , németség hordozóiként" ünnepelte 
őket. Hagyományos népi viseletben maga a Führer tisztelte 
meg őket a nagy betakarítási fesztiválokon. A leginkább 
elszegényedett népi elvtársakat élelemmel látta el egy 
különleges náci szervezet, a Népi Jólét (NSV). A ,téli 
segély" éves begyűjtését a propaganda mint a nemzeti 
szolidaritás megnyilvánulását üdvözölte. Minden hónap egy 
vasárnapján a szegény és gazdag családok egyaránt csak 
egyszerű egytálételhez ültek le, az így megtakarított pénzt 
pedig fölajánlották a nélkülöző népi elvtársaknak. Ilyen 
alkalmakkor az utcákon prominens pártvezetők rázogatták 
a gyűjtőládákat, élő bizonyítékaként annak, hogy a 
nemzetközösség átlépte a társadalmi osztályok korlátait. 


A háború kitörését megelőző években a politikai 
ellenfeleknek csak kis hányada vesztette el személyes 
szabadságjogait vagy létbiztonságát. Ilyen marginális 
csoportok voltak a homoszexuálisok, a cigányok, a krónikus 
betegségben szenvedők, és különösen a zsidók, akikről e 
fejezet szól. Minthogy a náci nézet szerint a zsidók nem 
voltak népi elvtársak, az 1935-ös nürnbergi törvények 
kihirdetésével pedig már a birodalom lakói sem, a fenti 
juttatásokból kiszorultak. Csak néhány zsidó cég profitált - 
időlegesen - a gazdaság általános fellendüléséből. A zsidó 
munkásokat és fizetett alkalmazottakat kizárták a kötelező 
tagságú Német  Munkafrontból is. A nagyvállalatok 
tömegesen bocsátották el őket, még onnan is, ahol zsidó 
tulajdonos vagy vezetés volt. A ,teljes foglalkoztatottság" 
1936 végére jelentkező eredményei ellenére a zsidó 
munkások állás nélkül maradtak. Akik még alkalmazásban 
voltak zsidó vállalatoknál, szintén elvesztették 
munkahelyüket a , nem árja" cégek folyamatos felszámolása 
eredményeképp. A zsidó akadémikusok, köztisztviselők, 
orvosok, ügyvédek, tanárok többsége már az 1933. áprilisi 
diszkriminatív rendelkezések után elvesztették 
megélhetésük forrását. 1935-ben a zsidókat kizárták a , téli 
segély" általános osztásából. A nélkülözőket - közel 


egynegyedüket - a zsidó közösség egy külön zsidó téli 
segélyben részesítette. 


A náci gyűlöletkampány elszenvedői ekkor még csak 
egy demográfiailag és gazdaságilag lecsúszó kisebbségi 
csoportot alkottak. 1933-ban közel félmillió zsidó élt a 
Német Birodalomban, ez az össznépesség kb. 0,799-át 
jelentette. A történelmi körülmények - az általános és gyors 
ütemű iparosítás ellenére - különleges demográfiai és 
gazdasági jelleget kölcsönöztek a zsidóknak. Létszámukhoz 
képest igen nagy százalékuk élt a jelentősebb városokban. A 
századforduló óta csökkent a születési arányszámuk, 1925- 
tól pedig a halálozási ráta túllépte a születési mutatókat. Ez 
azt jelenti, hogy a zsidó népesség már a náci üldöztetés 
előtt elöregedőben és fogyatkozóban volt. A zsidó 
alkalmazottak majdnem fele szabad kiskereskedőként 
tevékenykedett , - a kereskedelmi szféra által 
foglalkoztatottak fele szintén zsidó volt. A magánorvosok és 
- ügyvédek között is nagy számban találjuk őket. A 
gazdasági világválság e szakmákra is hatott, az itt 
koncentrálódott zsidóknak pedig súlyos következményekkel 
kellett szembenézniük a náci uralom alatt. 


A 19. század folyamán a világiasodás általános 
előretörésével a zsidóellenes gyűlölet fő magyarázata 
megváltozott - vallási helyett gazdasági szempontok 
kerültek előtérbe. A zsidókat érdemtelen 
vagyongyarapodással vádolták, s minthogy ez a gyarapodás 
a kereskedelemben és a banki szférában keletkezett, a 
német gazdaság kárára, a gazdasági életet kezdték 
, elzsidósodottnak" nevezni. A náci propaganda gyűlöletes 
figurát mutatott fel: a , nemzetközi zsidó 
kereskedőoligarchia" egy tagját, egyfajta hasonmását a 
szocialista eszme ellenségének, a monopolkapitalistának. Az 
,élősködő zsidó tőke" és a , fajtiszta ipari tőke" teljesen 
álságos megkülönböztetése lehetővé tette, hogy a nácik 
akkor is antikapitalista színben tűnjenek fel, miközben 
számos német tőkés támogatását élvezik. 


A náci és konzervatív ideológiában a zsidó ellenség 
képe testesítette meg a modern ipari társadalom minden 


negatív jellegzetességét. E társadalom fő vesztese a régi 
középosztály (Mittelstand), mely kisbirtokosokból, 
kézművesekből és kereskedőkből állt. A bukolikus világ 
iránti nosztalgia és a hagyományos életmód idealizált 
harmóniája könnyen változott át a zsidók elleni agresszióvá. 
Őket okolták ezen értékek jelenbeli hiányáért. A zsidókat 
tartották felelősnek az orosz bolsevik forradalom és a 
hasonló  — németországi — zavargások  kitöréséért is. 
, Novemberi bűnözőkként" emlegették őket, minthogy 1918- 
ban ,hátba támadva a fegyveres erőket" - a jobboldal 
szemszögéből - elárulták a későbbi győzelmet, német népi 
vezetéstől tartva az ezt követő  ,weimari zsidó 
köztársaságban". Ez az ügy lehetőséget nyújtott arra, hogy 
a zsidókat a nép ellenségeként (Volksfeind) kezeljék, így 
mutatva rá a népi közösség ideológiájának és 
propagandájának egyszerű, de hatásos ellenzőire. 

Mindez nem jelenti azt, hogy az antiszemitizmus 
pusztán közvetett szerepet játszott a nemzetiszocialista 
propagandában a , hatalom megragadása" körüli időkben. 
Manapság komoly történész nem állítja, y hogy az 
antiszemitizmusnak csupán gyakorlati jelentősége volt, 
hogy a zsidó bűnbakok vélt vagy valós forradalmi 
lázongásai ellensúlyozására találták volna ki. A náci 
propaganda sikerrel használta ki a zsidókkal szembeni, 
széles bázisú ellenszenvet; ezen túl Hitler világnézetében a 
zsidók elleni harc volt az állandó, fő komponens. A 
nemzetiszocialista ideológiában, melyhez Hitler személyes 
hozzájárulása mindenki másénál jelentősebb volt, az 
antiszemitizmus előkelő pozíciót birtokolt, együtt az élettér 
(Lebensraum) utópisztikus víziójával, mely teret a fajilag 
tiszta német , árják" hódítanának meg és népesítenének be. 


A gyilkos ,végső megoldás a zsidókérdésre" és a 
Szovjetunió elleni hódító háború állandó, mozdulatlan és 
egymáshoz kapcsolódó tárgyai voltak a nemzeti politikának. 
Természetesen a hatalom egymást követő lépései távolról 
sem voltak egyirányúak, nagyban befolyásolták őket a 
változó politikai körülmények és lehetőségek. Auschwitz 
azonban még csak szunnyadó mag volt Hitler és a párt 


rögeszméiben, ahogyan rügyben a gyümölcs vagy tojásban 
az embrió. Ez önmagában elégséges magyarázat arra, hogy 
a zsidóüldözés nemhogy nem lanyhult azon időszak után, 
melyet a nácik a ,hatalom megragadásaként" emlegettek, 
hanem még gonoszabb formában tört elő. A német zsidók 
elleni hajtóvadászat egyre radikálisabb kereteket öltött. 
Ebben a fázisban az antiszemitizmus már nem csupán a 
politikai mozgósítás eszköze volt. A nemzetiszocialisták első 
lépései épp ezért a zsidók gazdasági tevékenysége ellen 
irányultak. 


A zsidók elleni erőszakos akciók, üzleteik elkobzása az 
1933-as , hatalomátvétel" után azonnal megkezdődtek. Mint 
a mozgalom , régi, megbízható harcosai", az SA és az SS 
tagjai úgy érezték, eljött az idő a párt jelszavainak 
gyakorlati alkalmazására, és hogy a zsidó népellenség 
kárára maguk gazdagodjanak meg. A kormány, melynek 
koalíciós partnerei közt találjuk a mezőgazdaságért felelős 
minisztert, Alfred Hugenberget a Német Néppártból, nem 
tudta ezeket az úgynevezett , egyéni akciókat" tolerálni. A 
zsidók gazdasági tevékenységére mért egyéni csapásokat a 
politikai végrehajtás szisztematikus, rendezett csatornáiba 
terelték. Ebben a szakaszban a kiszemelt áldozatok létének 
gazdasági alapját aláásni volt a cél, egy tömbben elzárni 
őket a társadalomtól, és tömeges emigrációra, hazájuk 
elhagyására kényszeríteni őket. 


1933 áprilisában kezdődtek a hivatalosan ösztönzött 
akciók, melyek a zsidó üzletek bojkottjára irányultak. 
Néhány nap alatt , akcióbizottságok" alakultak még a 
legtávolabbi falvakban is. Ezek a testületek, zajos 
propagandával társulva, vállalkoztak a zsidó boltosok, 
orvosok és ügyvédek elleni intézkedések kivitelezésére. 
Egyenruhás és sok esetben fegyveres nácik álltak a zsidó 
boltok és rendelők előtt, hogy elrettentsék a klienseket. 
Azokat, akik visszautasították a megfélemlítést, sértegették 
és lefényképezték, hogy később a ,nép árulóiként" 
megpecsételve jelenjenek meg a sajtóban és a nyilvános 
hirdetővitrinekben. A boltok kirakataira gonoszan támadó 
szlogeneket mázoltak, vagy előre elkészített plakátokkal és 


röplapokkal borították el. Bár a hivatalos bojkott csupán 
egyetlen napig tartott, megadta a jelet a zsidóknak a 
gazdaságból történő kizárására - a vezetés által 
szankcionáltan, könyörület nélkül. Ettől fogva a hasonló 
jelenetek szórványosan ismétlődtek itt-ott az utcákon, főleg 
vidéken, de a nagyvárosok zsidónegyedeiben is. A zsidó 
ügyvédeket és professzorokat erővel zárták ki a 
bíróságokról és az előadótermekből, már az 1933. április 7-i 
törvény hatályba lépése előtt is. Ez a rendelkezés a zsidó 
köztisztviselők, akadémikusok, tanárok elbocsátását írta 
elő. Az orvosokat elküldték a kórházakból, és kizárták őket 
az egészségbiztosítás rendszeréből. A zsidó háborús 
veteránok és a háború áldozatainak rokonai kezdetben még 
- Hindenburg közbelépése nyomán - tovább gyakorolhatták 
hivatásukat, vezethették üzleteiket. Ám még rájuk is hatott 
az erősödő bojkott, így klientúrájuk hamarosan szinte 
kizárólag zsidókból állt. A kézművesek és más iparosok 
szintén egyre inkább a gazdaság izolált zsidó szektorától 
függtek. A helyi hatóságok beszüntették a hozzájuk 
kapcsolódó hivatalos szerződések kötését. A kereskedelmi 
egyletek és a szövetkezeti hitelintézetek merész , árja 
paragrafusokat" tettek közzé, melyek nyomán a zsidó 
üzletek versenyképtelenné váltak, még mielőtt a megfelelő 
törvényi szabályozás megszületett volna. 


A fenti lépések közvetlen hatása a zsidó gazdasági 
tevékenység fokozatos megszűnése volt. 1932 végén a 
zsidók majdnem százezer egyéni vállalkozást tartottak fönt, 
mely számban benne foglaltatott néhány tekintélyes 
kereskedelmi bank, nagyobb áruházak, és ipari konszernek 
is. A legtöbb ezek közül közepes, kis és egyszemélyes 
vállalkozás volt. 1935 nyarára közel egynegyedük, 1938-ra 
több mint kétharmaduk beszüntette tevékenységét. A 
tulajdonosokat vagy likvidálták, vagy arra kényszerítették, 
hogy az ,árja" vásárlóknak fillérekért árulják termékeiket. 
Az árja vevők az esetek többségében könyörtelen kényszer 
alatt tartották a zsidó boltosokat. Minthogy minden 
, árjásító" — kiárusítást csak a náci párt ügynökei 
engedélyezhettek, kedvezve a behódoló ,régi 
harcostársaknak", az 1938-at megelőző esztendők a 


csencselő nácik számára nagy fogást hoztak. Még a 
nagyiparosok sem késlekedtek beszállni az üzletbe, amikor 
megnyílt a lehetőség a zsidó boltok ,árjásítására". A 
Gestapo fenyegetéseit, melyeket — szükség — esetén 
letartóztatás és koncentrációs táborba szállítás követett, 
korlátozás nélkül használták fel arra, hogy ezeket a zsidó 
boltosokat árusításra bírják. A bojkott közvetett hatásai és 
az árjásító program még inkább rendkívüliek voltak. A 
hozzájuk csatolt propaganda az ideológiai legitimáció 
dicsfényét nyújtotta a bojkott közönséges gúnyolódásának 
és a program alatt megnyilvánuló német mohóságnak. A 
zsidók különleges státusa fokozatosan rögzült a 
köztudatban. Esetükben a civilizált viselkedés alapvető 
normái és az üzleti tisztesség már nem voltak érvényesek. A 
náci sajtó tömjénes és színezett tudósításokat közölt 
, nyaraló iskolásokról", akik épp idős zsidó boltosokat és 
nem zsidó vásárlóikat becsmérlik és támadják meg. A náci 
ideológia sikeresen szankcionálta a  legextrémebb 
,árjásodók" gazdasági értékeire gyakorolt nyomást is. 
Mióta minden tulajdon a ,nép vagyonának" volt része, a 
zsidókat nem tartották tényezőnek. Hovatovább, minthogy 
az antiszemiták szemében a zsidók vagyonszerzése a német 
, népi elvtársak" tisztességtelen kizsákmányolása útján 
folyt, tulajdonuk elvétele a nemzetnek tett szolgálatnak 
számított, és nem bűntettnek. 


A gazdasági kiszorítás csak egy tényező volt a minden 
részletre kiterjedő politikában, melynek célja a zsidóknak a 
német társadalomtól való elhatárolása és emberi lényként 
történő izolációja volt Még a kisgyermekek oktatását is 
bevonták e folyamatba. A Der Stürmer című lap kiadója 
képeskönyvet nyomtatott, mely már az egészen fiatalokat is 
figyelmeztette a nép ellenségére, a zsidókra. A fajelmélet 
bátorítást kapott az iskolákban és a Hitler-ifjak körében, 
akik a bojkott körül zajló huliganizmus tevékeny részesei 
voltak. A Der Stürmert, mely a zsidóellenes propaganda 
legprimitívebb, pornográf típusát hordozta, külön tárlókban 
mutatták be szerte az országban. A zsidókat karikírozott 
formában, szakállal és pájesszel ábrázolták, olyan középkori 
stílusú ruhában, amit csak Kelet-Európa zsidósága hordott. 


Ellenszenves vonásokkal és gesztusokkal látták el, hozzá a 
német nők és leányok bűnre csábításával vádolták a 
,vérszomjas rituális gyilkosokat" vagy ,egy világméretű 
összeesküvés agyafúrt résztvevőit". A Németországban élő 
igazi zsidók, akik persze egészen másmilyenek voltak, csak 
mint ugyanazon faj ravaszul álcázott változata jelenhettek 
meg. 


Egy jó szomszéd, ha zsidó volt, a nácik hecckampánya 
révén ,nemzetárulóvá" vált, ez pedig csak a keresztény 
zsidóellenesség hagyománya miatt volt lehetséges. A 
gyűlöletes zsidóellenes sztereotípiák nem náci találmányok. 
Megtalálhatók voltak az egyházi tanításokban, az ókor és a 
középkor népművészetében vagy a világi antiszemita 
irodalomban, mely . jelen volt a 19 századi 
Franciaországban, Német- és Oroszországban egyaránt. 
1933 karácsonyán Michael von Faulhaber, München 
bíborosa, jó néhány olyan prédikációt tartott, amelyeket 
mint a nácik vallásellenes politikájával való szembeszegülés 
bizonyítékát tartanak számon. Megdöbbentően szólt a 
zsidókról: 

Krisztus — halála után Izrael elvesztette helyét a 

kinyilatkoztatásra érdemesek körében. Lezüllöttek, elárulták 

Isten küldöttét, kiűzték őt a városból, és keresztre feszítek. A 

Zion-templom fátylát kettészakíták, ahogyan az Ur és az ő népe 

közti szövetséget is eltépek. Zion leányát [a zsidó népet! 

eldobták, ettől fogva vándorolt szakadatlan a Földön az örök 

Ahasvérus. 


Lényeges, hogy a Harmadik Birodalomban készített és 
bemutatott antiszemita filmek egyik legvérszomjasabbja Az 
örök zsidó címet kapta. Bár a hagyományos zsidóellenesség 
nem terjedt el jobban Németországban, mint másutt, ennek 
itt elég mélyek voltak a gyökerei ahhoz, hogy fogódzót 
biztosítsanak a szisztematikus átneveléshez, melyben a népi 
közösség-népellenség polaritása központi elem. Ezt az 
eredményt nem lehetett egyetlen nap alatt elérni. A 
náciknak évekre volt szükségük, hogy eltakarítsák az útból 
az átlagos német polgár alapvető erkölcsi gátlásait. A korai 
években még közfelháborodást váltottak ki a bojkottot 
kísérő erőszakos akciók. Richard Schneider, aki magát , a 


párt egy veterán tagjaként" aposztrofálta, felháborodott 

levelet írt a belügyminiszternek az 1934-ben, Frankfurt am 

Mainban zajló eseményekről: 
Tizenhat-tizenhét éves, siheder fiúk állták el a bejáratokat. 
Idős, de kifogástalan megjelenésű urak, köztük olyan férfiak is, 
akik négy éven át önfeláldozóan harcoltak szülőföldjükért, 
bebocsátást kellett hogy kérjenek ezektől a semmirekellőktől. A 
suhancok azt kérdezték: , Miféle német vagy te?" Mindez 
rendőri biztosítás mellett folyt. Ezt a közönséges bandát a népi 
közösség részeseként számon tartani nem szabad." 


A dokumentumok egyike sem szól a miniszter 
válaszáról vagy a levél írójának sorsáról, aki így zárta 
sorait: , Eljen a párt! Eljen az új Németország!" 


1935 nyarán erősödött fel a bojkotthoz társult erőszak. 
Hjalmar Schacht gazdaságügyi miniszter kormányon belüli 
kollégáinál tiltakozott a párt képtelen magatartása miatt, 
amely egyaránt fenyegette a gazdaság helyreállítását és a 
külkapcsolatokat, így Németország újbóli fegyverkezési 
programját is. Ez alkalommal már jóval halkabb volt a 
bíráló közvélemény hangja. Amikor Hitler 1935. szeptember 
15-én kihirdette a hírhedt nürnbergi törvényeket, a nép 
habozás nélkül elfogadta azokat. A továbbiakban 
nyilvánvalóan nem lehetett kifogásolni azt, ha emberek egy 
csoportja elveszti alapvető szabadságjogait, és társadalmi 
szinten is kirekeszthető, beleértve a legintimebb emberi 
kapcsolatok elvesztését. Az ún. ,német vért védő törvény" 
bevezetését követően a zsidók és nem zsidók közötti 
házasságkötést betiltották, a házasságon kívüli szexuális 
kapcsolat pedig a büntetendő , fajkeveredés" esélyét 
hordozta. Hogy , megóvják" a német lányokat, zsidók többé 
nem alkalmazhattak árja házicselédet. Egy kisvárosban a 
helyi náci vezetők olyan komolyan vették ezt a rendelkezést, 
hogy részeg társaikkal vállvetve, már a kihirdetés éjjelén 
kirángatták a cselédeket a zsidó otthonokból. 


A következő, legközismertebb állomása e folyamatos 
kirekesztésnek és elszemélytelenítésnek 1938. november 9- 
e és 10-e voltak. Az ürügy egy német diplomata párizsi 
meggyilkolása volt. A tettes, a tizenhét éves Hershel 


Grynszpan, mindezzel erőszakosan kiutasított családja miatt 
akart elégtételt szerezni. Október 28-a éjjelén kb. 18.000 
lengyel nemzetiségű zsidót rángattak ki az ágyból, és 
tereltek a lengyel határon túlra. A német nép ellenkezéséről 
nincs dokumentum, a , keleti zsidók" első deportálása 
azonban kevés sajnálkozást váltott ki a szélesebb 
néprétegekből. A náci propaganda arra használta fel a 
párizsi gyilkosságot, hogy fellendítse a gyűlöletkampány 
támogatása iránti kedvet. E kampányt a 
propagandaminiszter, Josef Goebbels vezényelte. November 
9-én éjszaka Goebbels utasítására lángba borult minden 
németországi zsinagóga. 


A 7.500 még zsidó tulajdonú üzletet, sőt sok zsidó 
otthont is fölkutattak, a tulajdonosokkal pedig igen durván 
bántak el. Másnap 25.000 zsidót küldtek koncentrációs 
táborba. Körülbelül száz zsidó halt meg a pogrom során, 
több száz viszont a súlyosan sérültek száma; hogy ezt 
követően hányan haltak meg a táborokban, nem tudni. 


Ez alkalommal a népesség széles tömegét sokkolta a 
pogrom brutalitása, egy kisebb csoport pedig szabadon 
hirdette , elítélő véleményét". Egy viszonylag nagyobb 
létszámú kisebbség aktív szerepet vállalt ezen akciókban, 
kifosztva a zsidó boltokat, élvezve a Schadenfreude nyílt 
megjelenését. A legtöbb német csak csendben rázta a fejét, 
és elfordította a tekintetét. A kritikai hang szinte csak az 
anyagi javak elpusztítását érintette (mely javak a német 
nemzetgazdaságot gyarapíthatták volna), esetleg olyan 
aggasztó incidens után hallatszott, ami a köztörvényt és a 
közrendet zavarta. Ekkorra a németek többsége már 
annyira — befogadta a  népellenség  kirekesztésének 
gondolatát, hogy a zsidó szomszéd fizikai bántalmazását és 
a zsinagógák szentségtörő felégetését mint elkerülhetetlent 
szemlélték. 


A novemberi pogrom jelölte ki a német zsidóság végső, 
tragikus sorsfordulóját. A tönkretett zsidó üzleteket nem 
lehetett újra megnyitni. Minden zsidó kézben lévő céget 
likvidáltak vagy kötelező jelleggel , árjásították" - államilag 
megbízott végrehajtók segítségével. A még zsidó 


tulajdonban lévő értékek fele a náci államra szállt. 
Hermann Göring kollektív ,bűnhődési fizetséget" vetett ki 
egymilliárd birodalmi márka értékben, válaszul a párizsi 
merényletre. A zsidók, akik ekkor már tömegesen 
menekültek, vagyonuk nagy részét a , birodalomból távozó 
légijárat adójaként" kellett hátrahagyniuk. Az állam, de 
pártszemélyiségek, és népi elvtársak is további jelentős 
összegeket csikartak ki , ajándékok", , pótlólagos levonás" 
és hasonló címeken. 


A Németországban maradt zsidók még néhány évig 
eléldegéltek a zsidó közösségek, szervezetek és 
magánszemélyek vagyonának maradékából. 1941 végétől 
még saját haláltáborba deportálásuk költségét is levonta 
ezen alapokból a Gestapo. 


Az 1933-as német zsidó népesség közel kétharmada 
már emigrált vagy elpusztult, mielőtt a tömeges 
deportálások 1941 októberében megkezdődtek volna. 
Ekkorra kb. 165 000 zsidó maradt a birodalom 1938 előtti 
határain belül. A többség idős volt már, sok volt köztük a 
nő; teljesen elszigetelten éltek a nem zsidó népességtől, ún. 
,zsidó házakban" vagy munkatáborokban. A háborút csak 
néhány ezren élték túl, köszönhetően annak a néhány bátor 
német polgárnak, akik kitartottak földalatti életük mellett. 
Sokkal többen kerültek azonban a Gestapo kezére a 
szomszédok és ismerősök feljelentései nyomán. A begyűjtés, 
majd a deportálás is a teljes nyilvánosság előtt zajlott, ám 
még az egyházak sem emeltek szót ellene. 


1933 és 1941 között a nemzetiszocialisták - nevelés és 
propaganda útján - sikerrel izolálták a németországi 
zsidókat. Egy megdöbbentő kiállítás a zsidók mindennapi 
életéről a , Szomszédból zsidó" címet viselte. A valódi zsidó 
népességet egyetlen személytelen, mitikus ellenségtömeggé 
alakították. Innen a teljes elembertelenítésig rövid út 
vezetett, mely végén lehetővé vált, hogy hatmillió európai 
zsidót gyilkoljanak meg; hogy ezt milyen módon érték el, jól 
látható Az örök zsidó című filmben, melyet Németországban 
és a megszállt Európában mindenütt vetítettek 1940-től 
kezdve. A film férgekhez hasonlította a zsidókat, akik a 


lengyel gettók táptalajából kiáramolva, új külsőt öltve 
elözönlötték az egész világot, hogy betegséget és dögvészt 
terjesszenek, majd végül hatalomra jussanak. A fenyegető 
veszedelem ellenszereként a film Hitlernek a Reichstagban, 
1939. január 30-án elmondott beszédét mutatta be. A 
prófécia így szólt: 
Ha a nemzetközi zsidó fináncok Európában és azon kívül még 
egyszer sikerrel rángatják bele a népeket egy világháborúba, 
ennek a következménye nem a Föld bolsevikká válása és a 
zsidóság győzelme, hanem a zsidó faj teljes megsemmisülése 
lesz Európában. 


Könyvek és cikkek ezreiben keresik történészek a 
magyarázatot arra, hogy egy civilizált nemzet hogyan 
okozhatta, vagy legalábbis hogyan nézhette tétlenül milliók 
legyilkolását - férfiakét, nőkét, gyerekekét - egy pompásan 
megszervezett, hivatalos akció során, csupán azért, mert 
más ,fajhoz" tartoztak. Ez idáig egyikük sem talált 
megnyugtató választ. Sokan arra a következtetésre jutottak, 
hogy a holocaust teljesen egyedülálló, érthetetlen jelenség, 
túl a történelmi kutatás korlátain. Ez a nézet szemet huny 
egy fontos tény fölött: az elkövetők nem földönkívüli 
szörnyetegek voltak, sokkal inkább teljesen átlagos 
emberek több tízezres tömege. Miután elvégezték förtelmes 
munkájukat, az estét gyermekeikkel töltötték, szokott 
kocsmaasztaluknál kártyáztak, vagy Mozart és Beethoven 
zenéjét élvezték. Épp ezért egyszerűen lehetetlen föladni a 
törekvést, hogy megértsük és megmagyarázzuk a 
történteket. Az itt leírt számadásról nem állítjuk, hogy teljes 
vagy végső választ adhat ezekre a félelmetes kérdésekre. 
Csupán azt próbálja bemutatni, hogy hét-nyolc évnyi 
fanatikus ideológiai sulykolás és konkrét utasítások a faji 
kérdésben hogyan ködösíthette el a németek millióinak 
tudatát, hogyan rágta szét erkölcsi gátlásaikat. Ezen 
alapvető mozzanatok nélkül a holocaust nem lett volna 
véghezvihető. Ebből a szemszögből a német zsidóüldözés 
szükségeltetett - igaz, nem egyetlen alapfeltételként - az 
európai zsidók lemészárlásához. 

VI. FEJEZET - 
PÉNZMEGTAKARÍTÁS 
TÖMEGGYILKOSSÁGGAL: 
ELMEGYÓGYÁSZAT, TÁRSADALOM ÉS 
AZ EUTANÁZIAPROGRAM 
(Michael Burleigh) 


Németországban a pszichiátria mint tudományág a II. 
világháború alatt emelkedett ki, és már akkor is az a 
szegényes elképzelés társult hozzá, hogy az csupán az 
orvostudomány egyik haszontalan, jelentéktelen, és 
tudományos szempontból kétes ága, amelyet még 
átláthatatlanabb homály fedett. A háború alatt mintegy 
hetvenezer beteg halt meg éhezés, betegségek és 
elhanyagoltság miatt. A kimerült vagy  , neurotikus" 
katonákat szisztematikusan tették tönkre kegyetlen 
sokkterápiák segítségével. A sikertelen — müncheni 
munkástanács után letartóztatott forradalmárokat 
rendszerint ,Ppszichopata"-ként diagnosztizálták a 
törvényszéki elmeorvosok. A háború utáni megszorítások 
hanyatlást idéztek elő az elmegyógyintézetek fizikális 
állapotában, míg a gazdasági költségmegvonások hatással 
voltak mindenre, kezdve a könyvektől, a gyógyszereken, a 
fűtésen, a villanykörtéken keresztül a szappanig. 


A wilhelminei Németországban" a pszichiátria bírálata 
gyakran a jobboldaltól származott, például az antiszemita 
udvari lelkésztől, Adolf Stöckertől, és a kritikák elsősorban 
a pszichiátria az egyén szabadságát való megtagadása ellen 
irányult. A weimari korszakban az ideiglenesen 
megerősödött pszichiátriai reformmozgalom, amely betegek 


" "Természetesen a vilmosi Németországról van szó, csak elfeledték 
lefordítani. A jelző egyébként Németország 1890-1918 közötti 
időszakát jelöli. (a dig.) 


jogait követelő csoportokat is magába tömörített, 
támadásba lendült, harcolva a betegek jogainak bővítéséért, 
a bizottsági eljárások ellenőrzéséért és egy hatékony 
felügyeleti intézményért. A jobboldaliak közül többen 
megkérdőjelezték az egész pszichiátriai tervezet 
hathatósságát és értékét, mivel a mentális betegségekre 
gyakran nem volt kézzelfogható gyógyír. 1920-ban egy Karl 
Binding nevű ügyvéd, valamint egy pszichiáter, Alfred 
Hoche vették a bátorságot, hogy feltegyék a kényes 
kérdést, hogy vajon egy nemzet, amely ilyen válságos 
helyzetben van, ténylegesen megengedheti-e magának, 
hogy fenntartsa azt, amit úgy neveztek: , élet, amely nem 
érdemes a létre". Egy vitatott értekezésben, amely 
alapjában véve egy posztkeresztény haszonelvű erkölcs 
után — kutatott, . Binding és Hoche szándékosan 
összekapcsolta az öngyilkosság és önkéntes , eutanázia" 
kérdését a mentális betegek bele nem egyezéses úton 
történő elpusztításával; hangsúlyozta az olyan eszmék 
történelmi relativitását, mint az ,emberi élet szentsége", 
kiemelte az olyan érzelmek, mint a ,szánalom" objektív 
értelmetlenségét, hiszen - ,ahol nincs szenvedés, ott nem 
létezhet szánalom sem" -, valamint hangsúlyozta azt az 
érzelmi és gazdasági terhet, amelyet a , hasznot egyáltalán 
nem hozó személyek" állítólag jelentenek. Példaként 
segítségül hívták a brit sarkkutatókat, mint például Robert 
Scott kapitányt, ezen keresztül igazolva a , holt ballaszt" 
kidobásának szükségességét a  ,Bolondok  hajójából", 
könnyebbítés céljából. Az értekezés előrejelző jellegű volt, 
megjósolva, hogyan omlanak majd össze a szerzett liberális 
vagy humanitárius értékek, érintve a szűkebb-tágabb 
társadalmi közösségeket is, például egy-egy társadalmi 
osztály előnyeit, a gazdasági rendszert, valamint a 
nemzetséget, nemzetet sértő tiszteletet az egyén jogai és 
értéke iránt. 

A német pszichiáterek - szembesülve az ilyen 
változatos támadásokkal tevékenységük során — - 
megenyhültebben kezdtek gondolni az előrelátó reformerek 
maroknyi csapatára, akiknek addig hátat fordítottak. Két 
igen figyelemre méltó ember, Gustav Kolb és Hermann 


Simon már régóta javasolták az elmegyógyintézetek és a 
tágabb társadalom, valamint a betegség és a munka közötti 
falak áttörését. Liberális javaslataik azonnali válaszra leltek 
a Weimar-féle" kormány részéről, amely megszállottja volt a 
költségek lefaragásának. A betegeket új típusú városi 
járóbeteg-klinikákra vagy vidéken az eljáró felekezeti 
pszichiáterekhez irányították, vagy esetleg fizetett családi 
, nevelőotthonokba", ahol a családok pénzt kaptak a 
betegek elszállásolásáért. Ezen lépések gazdasági előnyei 
világosak voltak: míg Münchenben egy járóbeteg-klinika 
éves rezsiköltsége kétezer birodalmi márka volt, addig egy 
beteg egy évig tartó elhelyezése az  Eglfing-Haar 
Elmegyógyintézetben 1277 birodalmi márkába került. 
Azonban a menhelyeken élő betegek sem szorultak ki a 
reformerek  figyelméből. Hermann Simon pszichiáter, 
lehangolva a hosszútávú intézményesítés hatásaitól az olyan 
helyeken, ahol szinte semmilyen gyógykezelés nem folyt, 
úgy döntött, hogy munkaterápiát fog alkalmazni, hogy 
önelégedettséget érjen el a betegeknél, és ez majd elnyomja 
a nyomott vagy ingerlékeny hangulatot, amely a 
kierőszakolt tétlenségből ered. A menhelyek hamarosan a 
betegek serény munkájától morajlottak, ahol a végrehajtott 
munka összetettsége, valamint a szabadság és felelősség 
mértéke a fellendülés objektív mutatója volt. Sok intézetben 
a betegek közel 8090-a végzett valamilyen tevékenységet, 
amely általában biztosította az önellátást, vagy akár szerény 
többlet termelését is. A társadalmi gondoskodással és a 
munkaterápiával foglalkozó, az 1920-as években megjelent 
szakmai folyóiratok áradatát ítélve, a pszichiátria kezdett 
derűlátóbb hivatássá válni. 


Elkerülhetetlen módon ez a fejlődés hátrányokkal is 
járt. Először is, mivel a pszichiáterek elkezdték követni 
elbocsátott betegeiket a nagyvilágban, szükségszerű volt, 
hogy addig ismeretlen fokú , abnormalitással" találkoztak; 
amit az elmegyógyintézetekben tapasztaltak, mondhatni 
csupán a jéghegy csúcsa volt. Mint az átöröklés 


kk 


Szokatlan fordítás, inkább a weimari jelző felelne meg a szövegnek, 
az alkalmazott összetétel inkább személynévből képzett jelző esetén 
használatos. (a dig.) 


szellemiségének egyre lelkesebb hívei, elkezdték 
összeállítani a betegek családfáit. Ahelyett hogy a 
társadalmi-gazdasági környezetre vonatkozó kérdéseket 
tettek volna fel maguknak, amelyre nem igazán lehetett 
befolyásuk, a primitív adatbankok fölötti ellenőrző funkciót 
választották, ahol nyilvántartásba vették az általánosan 
elterjedt devianciákat. Már a betegségek puszta skálája, 
amelyekre fényt derítettek, előidézett egy bizonyos mértékű 
pesszimizmust, és ezáltal fogékonyabbá váltak a radikális 
fajnemesítési megoldások iránt. Tapasztalataik 
ráébresztették őket arra, hogy azoknak az embereknek, 
akiket ők degeneráltnak vagy értéktelennek tartottak, nem 
lehet önkéntes alapon történő családtervezést javasolni, így 
számos pszichiáter elkezdett gondolkodni a kötelező 
sterilizálás lehetőségén. Ez lehetővé tenné az egyén 
számára a produktív folyamatokhoz való visszatérést az azt 
követő reproduktív károk kockázata nélkül, amelyet a faj 
vagy nemzet kollektív biológiai anyagára nézve jelentenek. 
Továbbá az elmegyógyintézeti munkaterápia széles körű 
bevezetése egyre inkább azt a következményt vonta maga 
után, hogy a betegeket a gazdasági termelékenységük 
alapján értékelték. Sajnos, nem minden beteg volt képes 
szivarsodrásra, kosárfonásra, kisebb megbízások 
lebonyolítására vagy telefonkezelésre. Ezáltal minden 
intézetben elkülönült egy bizonyos számú , gyógyíthatatlan" 
beteg, akik meddőn, elfekvőben tengődtek a háttérben, ahol 
körülményeik gyakran igen kétesek voltak. A munkaterápia 
alkalmazása következésképpen azt is jelentette, hogy az 
életerős és szolgálatkész betegeket külön kellett választani 
a terápiának ellenálló , pelyvától". Még jóval azelőtt, hogy a 
nemzetiszocialista kormány megjelent a színen, néhány 
pszichiáter támogatta (vagy fontolgatta) annak ötletét, hogy 
meg kell semmisíteni a saját terápiás lehetőségeik 
korlátaira állandóan emlékeztető tényezőt, amely állandó 
terhet jelent a nemzet gyér forrásai számára. Bármennyire 
paradoxnak is tűnik, tulajdonképpen a pszichiátriai reform 
teremtette meg a sterilizáció fogalmi kereteinek nagy 
részét, és később a pszichiátriai betegek kiirtásának 
lehetőségét. Az 1933-as év nem jelentett alapvető változást; 


a náci időszak legtöbb módszere látens módon már többé- 
kevésbé nyilvánvaló volt a weimari köztársaság kétszínű 
egészségügyi és jóléti apparátusában. 


Mindazonáltal a nemzetiszocialista kormány 
megjelenése — végzetes következményekkel járt az 
elmegyógyintézetek populációjára nézve. Az 


elmegyógyintézetek  szörnyszülöttek cirkuszává váltak, 
ahová nácik ezrei látogattak el, hogy megtekintsék a 
betegek veleszületett hasznavehetetlenségét. 1933 és 1939 
között 21.000 ember sereglett az Eglfing-Haar Intézetbe, 
amelyből hatezren az SS tagjai voltak. Ezek közül néhányan 
úgy jöttek ki az intézetből, hogy gépfegyverek elhelyezését 
javasolták a bejárathoz, amellyel le lehetne kaszálni a 
bentlakókat. Pártújságok és folyóiratok, mint például a 
Völkischer  — Beobachter vagy a  Schwarze  Korps 
hosszadalmasan fejtegették a Goya képeire emlékeztető 
látványt, amely az elmeintézetekben fogadta a szemlélőt, 
valamint a mentális betegek kiirtásának kérdését, gyakran 
párhuzamosan említve hősies példákat, amely 
magánszemélyek által végrehajtott 
,irgalomgyilkosságokról" szóltak. 


Azon okból, hogy a helyi egészségügyi hatóságok egyre 
inkább olyanok felügyelete alá kerültek, akik nyíltan 
támogatták a szellemi fogyatékosok kiirtását, alig meglepő, 
hogy az elmegyógyintézetek állapota rohamosan hanyatlott. 
A szakintézményeket bezárták, a betegeket eltávolították a 
magán- vagy egyházi szektorból, és olcsóbb állami 
intézményekbe helyezték, hogy pénzt takaríthassanak meg, 
valamint az ellenőrzést szigorúbb keretek között tarthassák. 
Egy olyan elmegyógyintézetben, mint például a rheingaui 
Eichberg, 1934-ben 793 beteg élt, 1940-re viszont ez a 
szám 1236-ra emelkedett. Az orvos-beteg arány 1:162-ről 
1:300-ra nőtt 1935 és 1938 között. Néhány intézményben a 
ráta 1:500 arányt jelentett, amely az alapgondozást - 
higiénia, ivóvízellátás és táplálás - vagy bármilyen kezelést 
teljességgel lehetetlenné tett. A csekély összegeket, 
amelyet a betegek étkeztetésére fordítottak, megnyirbálták, 
példaként megemlíthetnénk a hesseni Haina Intézetet, ahol 


1932-ben napi 0,69 birodalmi márkáról 1935-re 0,54 
márkára csökkent; mindennek az általános gazdasági 
fellendülés nyújtott hátteret. A lelkes munkásosztályból 
származó nemzetiszocialista hivatalnokok váltották fel az 
intézmények vezetésével megbízott pártatlan 
felsőosztálybeli emberbarát szellemiségű bizottságokat, 
mint például az idsteini javítóintézet esetében (valamint 
Hessenben), ahol fokozatosan kiszorították az orvosi 
felügyeletet. Miután az orvosi ellenőrzés többé nem volt 
szükséges, az elsődleges cél a gazdasági hatékonyság 
elérése lett. Számos pszichiáter - akiket egyébként 
hajlamosak voltak az orvosi szakma hulladékából toborozni 
- SS-tag volt, akik eredendően ellenséges érzelmeket 
tápláltak  betegeikkel szemben. Mögöttük temérdek, 
alapjaiban véve alkalmatlan ember özönlött a betegápolás 
területére  — pártigazolványokkal és SA tagsággal 
felfegyverkezve, sok esetben csakis azért, hogy ne kelljen 
könyöradományokért sorba állniuk. A betegápolás azelőtt 
is, és ezután is azok foglalkozása volt, akik minden más 
területen csődöt mondtak, vagy az olyan nőké, akik még 
nem találtak férjet maguknak. A független ellenőrök, akik 
közül néhányan helytelenítették a tényt, hogy a betegek 
szalmán fekszenek a földön, vagy jóformán meztelenül 
járkálnak, és akik kifogásolták a durva nyelvet, amelyet a 
vezető hivatalnokok használtak a betegekkel, egyszerűen ki 
lettek zárva a további látogatásokból. 


Az általános feltételek folyamatos romlása mellett a 
pszichiátriai betegeket közvetlenül is érintette az 1933-ban 
kiadott, ,Az örökletesen beteg utódok megelőzéséért" 
elnevezésű jogszabályi amely törvényerőre emelte a 
kötelező  sterilizálást számos  állítólagosán örökletes 
betegség esetében. Ezt a törvényt különféle propaganda 
útján népszerűsítették, beleértve filmeket is, melyeknek 
célja az volt, hogy lealacsonyítsa és megbélyegezze a 
szellemi fogyatékos betegeket. A pszichiáterek voltak 
felelősek az emberek sterilizálásának kezdeményezéséért, 
és sok esetben tagjai voltak a 220 helyi Öröklött Betegségek 
Egészségügyi Bizottsága nevű csoportnak, amely a végső 
döntéseket meghozta. Ebben az időben a betegségek 


örökletes volta inkább hit kérdése volt, mint tudományos 
meggyőződés. Eltekintve attól a ténytől, hogy egy 
eredetileg örökletes betegséget - a  hemofíliát  - 
tulajdonképpen elfelejtették, az  ,örökletes" előtagot 
elhagyták a skizofrénia szó elől, hogy azokat az embereket 
is sterilizálhassák, akiknél az ok külső hatás volt; míg a jó 
útra tért alkoholisták, vagy az olyanok, akiknek 
alkoholtűrése alacsony volt, ám akik valójában nem is ittak 
sokat, ,krónikus alkoholista" címen lettek sterilizálva, azon 
az alapon, hogy az alkoholizmus egyfajta mélyen gyökerező 
, aaszociális vagy pszichopatikus rendellenességet" tükröz. 
Ezen tényezők közül egyiknek sem volt pontos 
megfogalmazása a  törvénycikkelyekben. Ezenkívül a 
bizottságok nem szorítkoztak csupán a konkrét 
személyekre. Bajorországban például Hermann Pfannmüller 
kaufbeureni pszichiáter, aki a kempteni bizottság egyik 
bírója is volt egyben, miután elrendelte egy fiatalasszony 
sterilizálását, eltöltött izolálva egy hetet a nő családjából 
származó további 21 , degenerált" személlyel, majd még 10 
személy sterilizálását javasolta, arra hivatkozva, hogy ez 
,.gen sürgős, minthogy a reprodukció veszélye eleve 
bennük rejlőnek tűnt". Egy igen káros tendencián belül az 
iskolai tanárokat arra biztatták, hogy adják a tanulóknak azt 
a feladatot, hogy állítsák össze családfájukat, amelynek 
célja bármilyen fogyatékos családtag azonosítása volt. 
Ezenkívül a helyi elöljárók az egyedülálló anyáknak azt 
javasolták, hogy csökkentsék a költségeket, amelyet 
törvénytelen gyermekeik gondozása jelenthetett. 


A tartós pszichológiai károkon kívül, amelyet a 
sterilizáció az érintetteknek okozott, nem volt ritka az sem, 
hogy az emberek az operáció során elhunytak, vagy 
öngyilkosságot követtek el nem sokkal utána. A rezsim 
könyörtelen reklámkampánya, amellyel ezeket az 
eljárásokat népszerűsítette, elkerülhetetlenül tömegharagot 
váltott ki azon , teher" iránt, amelyet az elmeintézetek lakói 
képviseltek. A propagandafilmek szintén rendszeresen 
foglalkoztak a szellemileg sérültek és a súlyos fogyatékosok 
emberi , személyiségével", szándékosan és válogatás nélkül 
egybeolvasztva a bűnözők és az elmebetegek kategóriáját, 


és támogatták a darwinizmus társadalmi kiválasztódásra 
vonatkozó eszméinek visszatérését, a gyengék 
kiselejtezését, valamint a kontraszelektív jóléti apparátus 
megszüntetését. 


Az 1930-as évek közepétől, amit megelőzően 
meglehetősen sivár képet mutatott a pszichiátriai paletta, 
egy ideiglenes felvirágzás következett, amelyet az újfajta 
szomatikus gyógymódok megjelenése jelentett. Egy bécsi 
pszichiáter, Manfred Sakel alkalmazta elsőnek az inzulinos 
kómaterápiát a skizoírénia kezelésére, amely alapjában 
véve a központi idegrendszer megvonását jelentette a 
vérben keringő glukóztól, mivel az nem tudja lebontani a 
pótszereket még rövid időszakokra sem. Glukózoldatot 
használtak a vércukorszint-esés leállítására, mielőtt az 
kritikussá válhatott volna. Ezt kiegészítette Ladislaus von 
Meduna  cardiazolt alkalmazó,  görcsrohamot kiváltó 
terápiája, amely az epilepszia és a skizofrénia állítólagos 
biológiai antagonizmusára támaszkodott, és amely az 
agystimuláló cardiazolt használta epilepsziás görcsök 
előidézéséhez. Majd a 30-as évek végén az olasz Bini és 
Cerletti kifejlesztették az elektrokonvulzív (áramütéssel 
kiváltott görcsök) technikáját, amelynek az volt az előnye a 
többi terápiával szemben, hogy nem kellett injekciót adni a 
betegnek, és a kezelt azonnal öntudatlan állapotba került. 
Ennek ellenére egyik terápia sem volt kockázatmentes, ami 
az egészségre való kihatásokat illeti. 


A fontosabb pszichiátriai folyóiratok hamarosan 
megteltek az új kezelési "módokról szóló lelkes 
beszámolókkal. Gyakran tartalmaztak részletes , előtte és 
utána" jellegű esetleírásokat, valamint olyan emberek 
tanúvallomásait, akik csodálatosan megkönnyebbülve 
érezték magukat, miután megszabadultak az elszigetelő 
hatású és nyomasztó betegségektől. Példaként 
megemlíthetnénk egy fiatal lányt, akinek üldözési mániáját 
inzulinnal és cardiazollal kezelték. Így írt rokonainak: 

Most végre megint a régi Hildeként írhatok nektek. Képzeld el, 


anya, szombat este az ágyban fekve végre megvilágosodtam a 
többiekkel történt beszélgetést követően. Ujra tudok enni, 


hiszen az, hogy nem ettem, része volt az üldözési mániának. El 
sem tudod képzelni, milyen érzés megszabadulni minden 
félelemtől. Az ember úgyszólván újjászületik. Most alig várom a 
vasárnapot, hogy végre láthassalak, drc$ága anyukám. Hamarabb 
rá kellett volna jönni erre, akkor talán észrevettél volna 
valamit, de mindegy, meg kell köszönnünk 
szerencsecsillagunknak, hogy így történt. Amúgy hogy vagytok? 
En olyan boldog vagyok. 


Egy újfajta optimizmus kelt szárnyra, mert ezen 
terápiák során a pszichiáterek tényekkel alátámaszthatták, 
hogy valóban meggyógyítottak embereket. 


Paradox módon ezek a behatárolt pszichiátriai sikerek, 
amelyeket akut betegek esetében értek el, csak növelték a 
pszichiátria zavarodottságát azokkal a betegekkel szemben, 
akikkel semmit sem tudtak kezdeni. A heveny esetek 
kezelése lehetséges volt munkaterápiával vagy az új 
szomatikus gyógymódok valamelyikének alkalmazásával. 
Bármilyen veszély, amelyet maga a faj és a nemzet kollektív 
örökletes egészségére jelenthettek, kiküszöbölhető volt a 
közösségbe való beengedés előtt kötelezővé tett sterilizálás 
alkalmazásával, vagy ha azt annak feltételévé tették. De ez 
még mindig nem szüntette meg a gyógyíthatatlanok vagy 
nehezen gyógyíthatók problémáját, akikre ezek a kezelések 
nem voltak hatással, és akik gondozása még mindig pénzt 
emésztett fel. 1939 novemberében az Eglfing-Haar Intézet 
igazgatója, Hermann Pfannmüller, reagálva egy, a helyi 
revizorok által írott beszámolóra, ezt a kommentárt fűzte az 
utóbb említett betegek csoportjához: , Újra komoly viták 
tárgyává vált az a kérdés, hogy tartsuk-e a betegeket ilyen, 
a lehető legkezdetlegesebb körülmények között, vagy 
inkább pusztítsuk el őket." A szelektív kezelési intenzitás 
egy bizonyos betegcsoportot ismét a perifériára szorított, 
de ez most egy olyan politikai légkörben történt, ahol az 
állam vezetőinek nem voltak morális gátlásai a 
gyilkosságokkal kapcsolatban, és tiszta gazdasági helyzetet 
kívántak teremteni a háború számára, amelyet indítani 
készültek. 


Mielőtt az ,eutanáziaprogram"-ról beszélnénk, ki kell 
térnünk még egy tényezőre, mégpedig arra, hogy ezek a 


módszerek milyen mértékben voltak megegyezésen 
alapulóak. HA dolog kicsit komplikáltabb, mint a 
hagyományos, egyoldalúan értelmezett  , áldozatok, 
szemlélők és elkövetők" háromszöge, mert a mentális 
betegségek és a súlyos rokkantság olyan kérdések, amelyek 
esetében az emberek hozzáállása nem volt világosan 
körvonalazott, — és előítéletek, valamint társadalmi 
megbélyegzések világa volt ez. A nemzetiszocialisták, 
eljárásmódjaik indoklásakor ráakadtak Binding és Hoche 
haszonelvű értekezésének intellektuális sugallataira, és 
lelkesen támaszkodtak rá, de nem vették észre, hogy 
nagyon gyakran olyan szerzőkre utalnak, akik valójában a 
mű fő kritikusai voltak. 1925-ben Ewald Meltzer, a 
szászországi  — Grosshennersdorfban levő, szellemileg 
visszamaradott fiatalok számára fenntartott Katharinenhof 
Intézet igazgatója, egy rendkívül nagy hatású kritikát 
publikált Bindinget és Hochét illetően, amely hangsúlyozta 
mindazt az örömöt, amelyet a fogyatékos emberek találnak 
az életben, és azokat a meleg érzelmeket, amelyet 
gondozóik táplálnak irántuk, és amely elítélte a két 
professzor által felhozott érvek materialista jellegét. 


Elég szerencsétlen módon Meltzer úgy döntött, hogy 
készít egy felmérést az  eutanáziával kapcsolatos 
véleményekről, olyan szülők körében, akiknek fogyatékos 
gyermekeik vannak. Meggyőződése, mely szerint a 
közvélemény-kutatás eredménye nem  " jár majd 
következményekkel, nem akadályozott meg egy-két embert 
abban, hogy eltávolítsa intézetéből hozzátartozóit. Meltzer 
legnagyobb meglepetésére, a 162 válaszoló mintegy 7396-a 
azt nyilatkozta, hogy beleegyeznének , gyermekük életének 
fájdalommentes  — lezárásába, — amennyiben szakértők 
megállapítanák, hogy gyógyíthatatlan gyengeelméjűségben 
szenved". Az igennel válaszolók közül többen mondták, 
hogy szeretnének megszabadulni a tehertől, amelyet egy 
, idióta" gyermek léte jelent; néhányan kifejezték azon 
vágyukat, hogy ezt titokban kell végrehajtani, és a 
szülőknek később azt kellene mondani, hogy a gyerek 
valamilyen betegségben halt meg. Ez a stílus egyébként a 
későbbi nemzetiszocialista gyakorlatra emlékeztet. A 


negyvenhárom nemmel válaszoló közül csupán húszan 
utasították el mind a négy kérdést, amelyet Meltzer feltett - 
például néhányan helyeselték a gyilkosságot saját haláluk 
esetén, amennyiben a gyermek ezáltal árva maradna - így 
csak egy kisebbség volt az, aki vagy erkölcsi, vagy vallásos 
meggyőződésből, vagy éppen a gyermekükhöz való erős 
kötődés miatt nem hagyná jóvá a halálukat semmilyen 
körülmények között sem. Áttanulmányozva a 
nemzetiszocialista propagandát ezzel kapcsolatban, nem 
teljesen meglepő, hogy Meltzert legalább annyit idézték, 
mint Bindinget és Hochét. A csendes összejátszáson alapuló 
beleegyezés ugyanúgy megtalálható volt, mint a 
gyalázkodás vagy éppen a tiltakozás. 


Valójában az ,eutanáziaprogram" eredete nagyon is 
kapcsolható — az ,irgalomgyilkosságokra" vonatkozó 
kérésekhez. Az ok, amiért Hitler úgy döntött, hogy átengedi 
e feladatot a kancellári hivatalnak, nemcsak az volt, hogy ez 
a — kis kiváltságos — csoport titokban, a rendes 
kormánycsatornákon kívül tudott működni, hanem azért is, 
mert a kancellári hivatal kezelte a beérkező kérelmeket, 
amelyek az  eutanáziára vonatkozó kéréseket is 
tartalmazták. Ezek olyan személyektől érkeztek, mint 
például egy rákban szenvedő, haldokló nő, vagy egy férfi, 
aki megvakult és súlyosan megsérült, amikor beleesett egy 
betonkeverőbe, és Knauer, egy fogyatékos csecsemő szülei, 
akik gyermeke a lipcsei klinikán tengődött vakon, láb és 
karjának egy része nélkül. Hitler Karl Brandtot, a 
kíséretében levő baleseti sebészt küldte el Lipcsébe, hogy 
engedélyezze a gyermek halálát. Ezután hatalmazta fel 
Brandtot, valamint a kancellári hivatal elnökét, Philipp 
Boubhlert, hogy a jövőben további engedélyeket adhassanak 
ki hasonló esetekben. Megalakult a , Birodalmi Bizottság 
Komoly az Örökletes és Veleszületett Betegségek 
Tudományos Nyilvántartásáért" nevű csoport, amely 3 
vezető gyermekorvosból állt, és feladatuk az volt, hogy 
döntéseket hozzanak az eutanáziagyilkosságokkal 
kapcsolatban, azon információkra alapozva a végrehajtást, 
amelyet a kötelező nyilvántartásba vétel bevezetése után 
szereztek. Számos speciális gyermekklinika jött létre, 


amelyek a legmodernebb kezelési eljárásokat ígérték a 
szülőknek, tudomásukra hozva, hogy ezek valódi kockázatot 
is rejtenek magukban. A szülők, akik minden lehetséges 
utat bejártak, ami orvosilag lehetséges volt, és akik teljesen 
kimerültek abban, hogy több gyermeket kellett eltartaniuk, 
kevés fenntartással voltak azzal kapcsolatban, hogy 
gyermeküket beadják ezekre a klinikákra, holott néhány 
esetben azzal is tisztában voltak, hogy ott megölik őket. A 
besúgók serege bizonyos kényszerítő hatalommal 
felfegyverkezve könnyen nyomást tudott gyakorolni az 
ellenkezőkre, például azzal, hogy az egyedülálló anyákat 
behívták munkaszolgálatra. 


A gyermekeket éheztetés és erős nyugtatók 
segítségével ölték meg. A résztvevő nővérek, bár talán 
felkavarónak találták ezt a munkát, egyben azt is gondolták, 
hogy helyes, ha  ,megszabadítják a szerencsétlen 
teremtményeket szenvedéseiktől", és örömmel vették a 
rendszeres prémiumot. Az orvosok önként jelentkezők közül 
kerültek ki. Azt, hogy lehetséges volt az ilyen munka 
elutasítása, demonstrálja dr. Friedrich Hölzel esete, aki arra 
használt fel egy eső által tönkretett nyaralást, hogy írjon 
Pfannmüllernek, lemondva az Eglfing-Haar gyermekgyilkoló 
központ vezetői posztjáról. Bár ő helyeselte ezeket a 
módszereket, más kérdés volt azokat személyesen 
végrehajtani. A különbség szerinte olyan, , mint a bíró és 
végrehajtó közötti eltérés". Ugy gondolta, túl gyenge és 
túlságosan szorosan érinti betegeinek sorsa, mintsem hogy 
képes legyen ,ezeket a gyilkosságokat végrehajtani 
hidegvérű megfontolást követően, szisztematikus 
eljárásként". Pfannmüller soha nem erőltette többé az ügyet 
illetően. Összességében mintegy 6.000 gyereket öltek meg 
e program során, a korhatárt titokban kiterjesztve a 
tizenévesekig. 


Hitler a háború idejére szóló, a felnőtteket érintő 
eutanáziaprogramra való felhatalmazása gazdasági 
lépésként lett felfogva, hogy a krízishelyzetben 
fekvőhelyeket teremtsenek a sebesült katonák számára, és 
bár ez még mindig nincs teljesen tisztázva, szálláshelyül 


szolgáltak az Oroszországból — és Kelet-Európából 
hazatelepült németek részére. A Reich keleti területein a 
Kurt Eimann és Herbert Lange vezetése alatt álló SS- 
egységeket használták arra, hogy  lelövessék az 
elmebetegeket, így párhuzamosan a hadsereg és az SS 
számára szabad barakkokat teremtsenek. A Führer 
kancellári hivatala létrehozott egy alaposan kidolgozott 
bürokratikus intézményt, amely a Tiergartenstrasse 4. szám 
alatt helyezkedett el (ebből ered a fedőnév: Aktion T-4), és 
amelynek feladata az volt, hogy megszervezze az előzőleg 
kikalkulált 70.000 áldozat nyilvántartásba vételét, 
kiválogatását, elszállítását és meggyilkolását. Ezt a 
gépezetet közgazdászok, mezőgazdászok, korábbi 
üzletemberek és kereskedelmi jogászok egy csoportja 
irányította - akik közül jó néhányan régi barátok voltak -, 
akadémikusokkal és pszichiáterekkel egyetemben, akik 
feladata a tömeggyilkosság orvosi oldalának kezelése volt. 
Az egyetemi tanárok közül sokan egyszerű származásúak 
voltak, olyan emberek, akik számára az oktatás ezáltal a 
társadalmi mobilitás lehetőségének egy módja volt, s 
akiknek sérülékeny énjét rangok, és az ún. Örökletes 
Betegségek Egészségügyi Bizottságában betöltött 
félhivatalos pozíciók erősítették, vagy akár 
,szabadúszóként" az  §SS-nek dolgoztak. Példaként 
megemlíthetnénk a T-4 első orvos igazgatóját, a würzburgi 
Werner  " Heydét, aki mellékállásban koncentrációs 
táborokban dolgozott az 1930-as évek közepétől. Heyde egy 
szűk látókörű, látens módon homoszexuális egyetemi tanár 
volt, szerény szociális háttérrel, akinek fájt a szíve a Führer 
kancellári hivatalából áradó indirekt hatalom után. 


A magasan képzett, erkölcsileg sivár emberek e 
sajátosan összeválogatott csoportja hozzáfogott 
nyilvántartásba venni és kiválogatni az áldozatokat; 
menhelyeket kerestek, ahol csendben megölhették őket; 
létrehoztak egy hatékony módot a kivitelezésre; és végül, 
de nem utolsósorban ez egy olyan csoport volt, akik 
hajlandóak és képesek is voltak a tömeggyilkosságok 
végrehajtására. Mind Herbert Linden, a menhelyekért 
felelős belügyminisztériumi közhivatalnok, mind a helyi 


egészségügyi bürokraták, mint például a müncheni Walter 
,Bubi" Schultze, vagy a stuttgarti Ludwig Sprauer nagyon 
kooperatívnak bizonyultak, mivel ezeket az eljárásokat ők 
már évek óta támogatták. Ök vagy kiválasztották a 
megfelelő menhelyeket, megszervezték a 
tulajdonátruházást, vagy orvosokat, beteghordókat és 
ápolószemélyzetet — verbuváltak, akiknek az addigi 
teljesítménye, valamint ideológiai elkötelezettségük szintje 
megfelelőnek találtatott;  Heyde általában korábbi 
tanítványait ajánlotta. Az SS szolgáltatta a koncentrációs 
táborokból az érzéketlen és kegyetlen emberek csoportjait, 
akik a gyilkosságok szörnyű fizikalitásával foglalkoztak. A 
csapatokat, amelyeket ezek az emberek alkottak, 6 
elmegyógyintézetbe küldték el, hogy azokat 
megsemmisítési központokká alakítsák át; a brandenburgi 
korábbi munkabörtönbe, a Halle melletti Bernburgba, a 
magasan a sváb Alpokban elhelyezkedő Grafeneckbe, a 
Limburg melletti Hadamarba, Schloss Hartheimbe, amely 
Linzhez közel helyezkedik el, és a Drezda melletti 
Sonnensteinbe. A gyilkolást  monopolizáló orvosok 
fokozatosan lettek bevezetve kegyetlen munkájukba, kezdve 
az egyszerű szemlélődéssel, majd később ők maguk 
fordították el a gázszelepeket, amely feladat elég egyszerű, 
de látszólag orvosi végzettséget igényelt. Az orvosok 
többsége igen fiatal, szociálisan ingatag személy volt, 
akikre nagyban hatottak a nagy nevek és híres helyek, 
amely rendszerint a kispolgári akadémikus ambíciók kísérő 
jelensége. Szerény szakmai képzettségükhöz nem társultak 
morális gátlások. A nővérek és betegápolók az 
engedelmesség professzionális és társadalmi kiművelésének 
termékei voltak, és ideológiai elkötelezettségüknek gyakran 
bizonyított feljegyzései is voltak, hittek ezen eljárások 
igazában. A megalkuvás kultúrája volt ez. 


Minden betegről nyilvántartási lapokat töltöttek ki, és 
ezeket a T-4-en keresztül több szakértő értékelte. Sok 
elmegyógyintézeti igazgató követte el azt a végzetes hibát, 
hogy szándékosan alábecsülték egyes betegek 
munkakapacitását, hogy ne  veszítsenek el értékes 
dolgozókat, amely önmagában is nyomasztólag emlékeztet 


arra, hogyan váltak az elmegyógyintézetek termelési 
egységekké. Az alacsony termelékenység és az 
intézményben töltött idő hossza rendszerint megpecsételték 
a betegek halálos ítéletét. A T-4-es értékelők egyszerre 200- 
300 darab nyilvántartási lapot kaptak kézhez, és darabszám 
alapján fizették őket, amely talán érthetővé teszi a 
pszichiátriai hivatás olyan Sztakanovitáinak diagnosztikus 
virtuozitását, mint Joseph Schreck, aki egyedül tizenötezer 
nyilvántartási lapot zárt le egy hónap alatt. Ezen lapok 
alapján a betegek csoportjait azután a Közösségi 
Betegszállító " Szolgálat egyenesen a  gázkamrákba 
szállította, vagy az ideiglenes menhelyekre, amelyek 
egyrészt a rokonok megtévesztésére szolgáltak, másrészt 
lehetővé tették a  krematóriumokra háruló terhek 
egyenletes elosztását. 


Ezek a gyilkosságok mindenképpen érintkezést 
jelentettek a T-4 és temérdek magán-, állami és egyházi 
menhely között. Az egyházi tiltakozás a szóban forgó 
eljárásokat illetően lassan jött, részben mert az egyházi 
elmeintézeti hálózatok több igazgatója, például a Protestáns 
Belső Misszió vezetője, Hans Harmsen is támogatta a 
negatív fajnemesítési módszereket az 1920-as és 1930-as 
években, és mert az egyházi felsőbbségek jobban kedvelték 
a magas szintű  magánbeszélgetéseket, mint az 
egyházellenes kormánnyal való nyílt  szembesítést. 
Valójában a T-4-gyel kapcsolatot tartó fő római katolikus 
közvetítő (amelynek létezése önmagában is egy kirívó 
fejlemény volt), Heinrich Wienken püspök, úgy tűnik, egy 
sor nem túl szerencsés kompromisszumot kötött, amelyre 
hatással voltak azok az alaposan kidolgozott teológiai 
érvelések, amelyeket a T-4 alkotott meg, hogy igazolják az 
eutanázia intézményét. A T-4 hetvenezer áldozatának fele 
olyan elmeintézetekből és otthonokból származott, amelyek 
egyházi jótékonysági hálózatok része volt. Az egyes 
papoktól érkező tiltakozások túl későn érkeztek ahhoz, hogy 
hatékonyak lehessenek, és egyszerűen megkerülték őket. A 
bírói és állami ügyészségen belüli egyénekkel kialakult 
nehézségeket úgy simították el, hogy feletteseiket olyan 


pozícióba helyezték, amely nem járt formális jogi 
kötelezettségekkel. 


Néhány menhely megpróbálta a működést a 
nyilvántartási folyamat végrehajtásának késleltetésével 
aláaknázni, amint rájöttek, hogy annak milyen rosszindulatú 
hátsó szándékai voltak. Ezt a gyakorlatot vándorló T-4-es 
szakértők csoportjai igyekeztek megszüntetni, akik közül 
néhányan körutakra jártak, tanítványaikra hagyva betegek 
egész csapatainak kezelését. Néhány menhely 
megpróbálkozott a saját kezdeményezésű elbocsátásokkal, 
vagy akár el is rejtett néhány sebezhetőbb beteget, azonban 
a hazabocsátás a családok hajlandóságán is múlott, hogy 
szívesen látják-e a beteget otthon; sok esetben a válasz az 
volt, hogy nincs hely számukra. Egy férfi - elutasítva, hogy 
bátyja hazatérjen a Mariaberg Elmegyógyintézetből - azt 
írta, hogy Ottót ,sosem felejtjük el", és ígért , valami 
apróságot" a karácsonyi postában számára. Otto sajnos nem 
érte meg a karácsonyt - elgázosították Grafenecknél 
december 13-án. A legtöbb elmegyógyintézeti alkalmazott 
hajlandó volt kooperálni, azzal a gyenge kifogással 
ésszerűsítve cselekedeteiket, hogy ők végigalkudozták 
ennek vagy annak a betegnek az életét, mert a 1-4 
természetesen fenntartott egy kevés helyet kegyelmi 
kérvényeknek, hogy megelőzze a rossz lelkiismeret 
kialakulását. Mindig rá lehetett mutatni erre vagy arra a 
megmentett egyénre, csendesen megfeledkezve 
autóbusznyi csoportok eltűnéséről. Munkakapacitás és 
domináns terápiás kritériumok - ezek váltak a szelekció 
alapjává. Sok esetben a pszichiátereknek nem okozott 
nehézséget az átmenetek érvényesítése. 


Összességében a T-4 több mint hetvenezer embert ölt 
meg. Az egyik utolsó beszámoló grafikonokba foglalta a havi 
gyilkolási rátát, precízen kiszámolva mennyi pénzt vagy 
élelmiszert lehetett megspórolni a ,tisztogatással", amely 
70.273 esetet jelentett, 1951-ig kivetítve. Ezek a 
grafikonok, amelyeket az amerikaiak találtak meg egy hart- 
heimi széfben, a tényleges megtakarításokat szemléltették, 
pl. lekvárra lebontva - feltételezve, hogy minden egyes 


ember 700 grammot fogyaszthatott naponta - az 5.902.920 
kg megtakarítást jelentett, amely 7.083.504 birodalmi 
márkának felelt megf. 


A betegek tömeges elgázosításának 1941. augusztusi 
felfüggesztése után, amely azért következett be, mert a 
kezdeti célt kissé túlteljesítették, és nőtt a tiltakozások 
száma, a koncentrációs táborok lakói fellélegezhettek a T-4 
orvos szakértőinek nyomása alól, akik felületesen 
újradiagnosztizálták az embereket, akiket az SS előtte 
,beteg"-nek, s ezáltal szükségtelennek tartott. Az Aktion 
14fr13 - ez volt a fedőneve a beteg koncentrációs táborlakók 
kiirtásának - 20 000 körüli áldozatai közül sokat egyszerűen 
csak büntetett előéletük miatt öltek meg, vagy mert zsidók 
voltak. 1941 telén egy, Viktor Brack felügyelete alá tartozó 
T-4-es csoportot Minszkbe küldtek, ahol nagy valószínűség 
szerint csendesen megszabadultak egy csapat súlyosan 
sebesült német  katonától en route a  harcmezei 
kórházakból a hátországi területekre menet. Azon az őszön, 
a szorgos Brack Himmlerrel is találkozott, akinek valamikor 
a sofőré volt, és orvos apja egyszer segített Frau 
Himmleren egy komplikált terhessége során. Ő állítólag azt 
nyilatkozta, hogy , Hitler egyszer azt a parancsot adta neki, 
hogy irtsa ki a zsidókat. Azt mondta, hogy az 
előkészületeket már megtették, és azt hiszem, azt a 
kifejezést használta, hogy álcázási okokból a lehető 
leggyorsabban kell dolgozni". A 1-4 emberei voltak az egyik 
önálló csoport, akik részt vettek a változatos versengő, 
kísérleti kezdeményezésekben, hogy  ,megoldják" az 
európai , zsidókérdést". Mivel szakértői voltak a tömeges 
elgázosításnak, az ő kezükbe került a feladat legnagyobb 
része, eltekintve Rudolf Hoess auschwitzi halálgyárától. 


Körülbelül kilencvennégy ideiglenesen felesleges 1-4-es 
alkalmazottat ,adott kölcsön" Phillip Bouhler a lublini 
felsőbb SS-és rendőrfőnöknek, a volt kőművesnek, Odilo 


ak 


Jó lett volna ha a szerző/fordító utána is számol annak amit leírt, 
mert ez baromság (a napi 700 gramm!). Havi 700 grammal, 10 évvel 
(1941-51) és 70.000 emberrel számolva valóban kiadódik a 6.000 
tonna körüli mennyiség. (a dig.) 


Globocniknak. Az SS-es eutanázia-szakértővel, Herbert 
Langéval együtt, aki már aktívan benne volt a kulmhofi 
Warthegau zsidó  népességtől való  megszabadulási 
folyamatban, ez a "1I-4-es csoport volt a mozgatója a 
gépezetnek, akik feladata a Generalgouvernement teljes 
zsidó népessége meggyilkolásának végrehajtása volt 
Lengyelország azon részén, amely nem könnyen olvadt be a 
nagy Németországba. Így az eredetileg szakácsok, 
teherautó-sofőrök, munkások és volt rendőrök vegyes 
kavalkádja, mint például Kurt Franz, Lorenz Hackenholt, 
Josef Oberhauser, Franz Stangl, Christian Wirth, valamint 1- 
4-es orvosok, mint Irmífíried Eberl, több társadalmi 
lépcsőfokot is feljebb léptek, és elnököltek közel kétmillió 
ember halála felett. Mindez az Aktion Reinhard néven 
ismertté vált akción belül történt, azaz a belzeci, sobibori és 
a  treblinkai táborok kiirtásával, amely kitörölte 
Lengyelországból a zsidó tömegeket és a nyugat-európai 
zsidó burzsoáziát. Ezek az emberek edzett gyilkosok voltak, 
akik hozzászoktak a halálhoz és a pusztításhoz, bár csak 
néhányuk volt bizonyítottan pszichopata, mint az auschwitzi 
Hoess. Nem váltak szélsőségesen erőszakossá, legtöbbjük 
úgy kezdte; a végtelenségig halogatva és kikerülve saját 
szörnyűségük felismerését, fekete humorral elütve azt, és 
termelési célokat emlegetve. A Globocnik által 1943 
decemberében  felrajzolt végső statisztikai becslések 
pontosan felsorolták a folyamat során összegyűjtött óriási 
összegeket, valamint a közel kétezer vasúti kocsirakományt 
kitevő ágyneműt, törölközőket és ruhákat, ezenkívül olyan 
holmikat, mint  napszemüvegek, színházi  látcsövek, 
púderpamacsok és ezüst cigarettatárcák. 


E három megsemmisítőközpont csendes kiürítése után 
sok résztvevő T-4-est délre küldtek a dalmáciai partra, hogy 
Triesztben a  Risierában - egy  rizsraktárban  - 
működtessenek egy megsemmisítő és kínzóközpontot. Ott 
deportált zsidókat öltek meg, en route Auschwitz felé, 
valamint olaszokat és jugoszlávokat, akiket bizonytalanul 
partizáncselekedetek végrehajtásával gyanúsítottak. 


Ezalatt a német elmegyógyintézetekben tovább folytak 
az eutanáziagyilkosságok, lassú éheztetés alkalmazásával, 
amely különlegesen kieszelt diétákra épült. Ezek úgy voltak 
megtervezve, hogy minimalizálják a folyamat 
végrehajtásához szükséges halálos szerek alkalmazásának 
költségeit. A helyi egészségügyi minisztériumi üléseken a 
pszichiáterek, kiknek kifejezett célja a betegek megölése 
volt, kölcsönösen kicserélték ,menüiket", amelyek semmi 
másból nem álltak, mint folyadékba rakott 
gyökérzöldségekből. Nem volt tényleges élelmiszerhiány, 
hiszen a legtöbb intézet többletet is előállított a 
kényszermunkán kívül, amely felesleget a hivatalnokok 
nagy haszonnal adtak el náci szervezeteknek. Az is jellemző 
volt, hogy az orvosok, mint például Friedrich Mennecke és 
felesége, Eva, rendszerint több mint jóllakásig tömték 
magukat, miközben betegei éhhalált haltak. Mindenkit elért 
a halál, akit nem találtak jól jövedelmezőnek, vagy akiknek 
viselkedése vagy stílusa irritálta az alkalmazottakat. 
Ezenfelül néha a betegeket is belekényszerítették abba, 
hogy társaikat megöljék. Az áldozatok közül sokan külföldi 
kényszermunkások voltak, akiket olcsóbb volt ott rögtön 
helyben megölni, mint  hazatelepíteni. Azokban az 
esetekben, amikor a nővéreket egyházi rendekből vonták el, 
olyan edzett 1-4-es gyilkosokat vontak be, mint Pauline 
Kneissler. Ilyenkor a feljegyzett halálozási arány hirtelen 
megemelkedett, és csak akkor kezdett csökkenni, amikor - 
az ő esetében - nyaralni ment egy vagy két hétre. Más 
intézményekben az ápolószemélyzet azért vett részt a 
gyilkosságokban, mert képzésük során azt tanulták, hogy 
azt kell tenniük, amit mondanak nekik, mert az intézményes 
besulykolás érzéketlenné tette a maradék jó lelket is 
bennük, és végül mert ezek az emberek gyakran 
megkeseredett, frusztrált, kiábrándult, fáradt, alulfizetett 
és alulértékelt személyek voltak. 


Nyilvánvaló, hogy a fent kifejtett módszerek, amelyeket 
lehetetlen volt titokban tartani, nem tettek sok jót sem az 
elmegyógyintézetekről, sem a pszichiátriáról kialakult 
képnek. Sőt, olyan volt ez, mintha maguk alatt vágták volna 
a fát, hiszen a kiürült  menhelyeket általában 


elidegenítették, és nem orvosi célokra használták. Ahhoz, 
hogy kivédjék ezeket a nemkívánatos tendenciákat, a 1-4- 
nek dolgozó pszichiáterek, mint Paul Nitsche vagy Carl 
Schneider, többféle javaslatot terjesztettek elő a 
pszichiátria , modernizálására". Ehhez azokat az anyagi 
javakat kívánták felhasználni, amelyeket a gyilkosságok 
segítségével spóroltak meg, hogy ezek által modern terápiát 
biztosíthassanak az akut esetekben. A többé-kevésbé 
világos kiegészítő terv az volt, hogy egyetemekre alapozott 
kutatásokat építsenek ki, koordinálva azokat azzal a 
neurológiai ,anyaggal", amely az ,eutanáziaprogram"-on 
keresztül vált elérhetővé az egyetemi professzorok 
számára. Ezek a tervek tehát azért készültek, hogy újra 
megerősítsék a professzionális pszichiátriai felügyeletet 
azon eljárások felett, amelyet a gazdaság irányított, és 
amelynek értelme az volt, hogy a fiatal, új tagokat teljesen 
megtévessze, és amelynek logikája az orvostudomány eme 
ágának létezését fenyegette. Így ők csupán egyfajta ex post 
facto ésszerűsítésként funkcionáltak. Ezek az emberek 
valójában olyan körülményeket teremtettek az 
elmegyógyintézetekben, amelyet néhány felvilágosult orvos 


úgy jellemzett, mint , visszatérés a —— középkor 
pszichiátriájához", gondozatlan és csontvázszerű 


betegekkel, akik meztelenül, szalmazsákokon fekszenek 
saját ürülékükben és vizeletükben, vagy élősködőké tői 
hemzsegő bunkerekbe zárva, egyedül, sötétben 
sorvadoznak. Az orvosok nem , modernizáló" idealistákként, 
hanem egyfajta ,katonaként" járták a kórtermeket, és 
számukra a betegek, főleg ha olyan emberek voltak, akik 
egy szót sem beszéltek németül, a szó szoros értelmében 
, ellenségekké" váltak. 

VII. FEJEZET - 

CHRISTINE LEHMANN ÉS MAZURKA 
ROSE: KÉT CIGÁNY A NÉMET 
BÜROKRÁCIA 
KARMAIBAN, 1933-1960 
(Wolfgang Wippermann) 


1942. január 17-én a 22 éves Christine Lehmannt 
beidézte a Ruhr vidékén fekvő város, Duisburg bűnügyi 
rendőrsége. Utasították őt, hogy azonnal szüntesse meg 
,házasságszerű viszonyát" Karl H. tehergépkocsi-vezetővel. 
A visszautasítás eredményeképpen Christine Lehmannt egy 
koncentrációs táborba küldték, hiszen tagja volt a Lehmann 
cigány klánnak, ha pedig , valaki egy klán tagja" volt, akkor 
megakadályozhatták, hogy házasságot kössön. Christine 
Lehmann és Karl H. számára szóba sem jöhetett az, hogy 
házasságon kívül éljenek együtt tovább, mivel az nem ,az 
indoeurópai vér tisztaságának védelmére" szolgált. 


Hogy érthető legyen, mi is áll az iménti, Christine 
Lehmann-nal kapcsolatban említett, kegyetlen szavak 
mögött, a továbbiakban szükség van arra, hogy mondjunk 
pár szót arról, milyen törvényes helyzetben voltak az 
úgynevezett , cigányok", vagyis inkább a ,sintik" és a 
,romák", mivel a Harmadik Birodalom idején így nevezték 
magukat. A romák, vagyis a cigányok, szokásaikban és a 
cigány (vagy roma) nyelv kiejtésében különböztek a 
sintiktől - akiknek az ősei többsége már a 15. századtól 
Németországban élt. Azonban kevés kívülálló ismerte 
ezeket a különbségeket, leszámítva a néhány úgynevezett 
, igányságszakértőt". A hatóságok természetesen nem 
tettek különbséget a sintik és a romák között. Számukra 
mindkét népcsoport egyszerűen csak , cigány" volt, akikre 
sajátos törvények vonatkoztak, és akiket rövid úton 


kitelepíthettek, , ha nem tudták igazolni német 
állampolgárságukat. 


Őszintén szólva, a sintik és a romák már Hitler 
hatalomra jutása előtt is másodrendű polgároknak 
számítottak. A cigányok, a csavargók és a munkakerülők 
ellen 1926. július 16-án megalkotott bajor törvény 
értelmében a sintiket és a romákat szegényházba 
küldhették legalább 2 évre, ha képtelenek voltak rendszeres 
állásról szóló igazolást adni. Miután a nemzetiszocialisták 
1933 és 1934 között hatályon kívül helyezték az összes 
megmaradt polgárjogi törvényt, a sintik és a romák még 
kevésbé voltak képesek megvédeni magukat a 
diszkrimináció ellen, mint azelőtt. A kisebb rangú 
tisztviselők és bizonyos helyhatósági testületek ezt az új 
helyzetet a továbbiakban arra használták fel, hogy 
korlátozzák a cigányság mozgásszabadságát és azt a jogát, 
hogy megélhetésüket biztosítsák. 1934-től kezdve számos 
város igyekezett úgynevezett , cigánytáborokba" száműzni a 
sintiket és a romákat, ahol a lakhatási körülmények aligha 
voltak az ember számára megfelelőek. Kezdetben ehhez 
nem adtak hivatalos jóváhagyást, hiszen kimondottan a 
sintiket és a romákat nem említették a nemzetiszocialisták 
faji törvényei. Ez érvényes volt például az 1933. április 7-én 
kiadott, a hivatalos közszolgálat megreformálásáról szóló 
rendeletre, amely engedélyezte a zsidó köztisztviselők 
hivatali eltávolítását; az 1933. július 14-i rendeletre, amely 
törvényesítette az állítólag — örökletes betegségben 
szenvedők kötelező sterilizálását, és végül az 1935. 
szeptember 15-i nürnbergi törvényekre, amelyek teljesen 
eltörölték a német zsidó polgárságot, és megtiltották nekik, 
hogy házasságot vagy szexuális kapcsolatot létesítsenek 
,német polgárokkal vagy német fajhoz tartozókkal". A 
sintiket és a romákat még meg sem említették abban az 
1935. október 18-án kelt, úgynevezett házasságkötésre 
vonatkozó közegészségügyi rendeletben, amelyre a 
duisburgi bűnügyi rendőrség hivatkozott, amikor beidézte 
Christine Lehmannt. Ezeket a hibákat úgy hozták helyre, 
hogy egymást követően sorra megalkották a szükséges 
törvényeket. Például ,a német faj és a német tisztesség 


védelmére megalkotott első rendelet" kikötötte, nem 
köthető házasság abban az esetben, ha ,az utód 
általánosságban veszélyeztetné a német faj tisztaságát". A 
belügyminiszter 1935. november 26-án kiadott egy 
rendeletet, mely szerint ez arra az esetre vonatkozik, ha 
, német származású  — emberek kötnek házasságot 
cigányokkal, négerekkel, illetve azok fattyaival". 


A cigányokra vonatkozó érvényes jogszabályok 
hiányában a duisburgi bűnügyi rendőrség Christine 
Lehmann esetében ezt a rendeletet használta fel. Hogyan 
sikerülhetett neki és Karl H.-nak mégis együtt maradni 
1942-ig, kérdezhetnénk!? Heinrich Himmler még 1938. 
december 8-án meghozta , Végső döntését a 
cigánykérdésben a származásuk alapján", és 1940 
májusában kb. 2.500 német sintit és romát toloncoltak ki a 
birodalom nyugati régióiból a megszállt Lengyelország 
területén — levő  fő-kormányzósági tartományba. A 
kitoloncoltak között voltak Christine Lehmann szülei és hat 
testvére, akiket elengedhettek volna, mivel akkoriban ,nem 
deportálták azokat a cigányokat, akik német származású 
emberrel kötöttek házasságot". Az efféle kivételeket csak 
1942-ig vették figyelembe. A duisburgi bűnügyi rendőrség 
Christine Lehmann és Karl H. ,házasságszerű kapcsolatát" 
most már , aszociálisnak" tekintette. Az ügyre ráállította a 
városi egészségügyi hatóságokat hivatásos besúgóival 
együtt. Néhány hónappal később, egy fanatikus 
köztisztviselőnő jelentette, hogy ,összefutott" Christine 
Lehmann-nal, aki a , férjével" volt. Christine Lehmann 
megfőzött az urának, s ,az otthonuk úgy nézett ki, mintha 
két személy a gyerekekkel aludt volna ott (!) együtt". 
Christine expresszleveleket is adott át Karl H.-nak. 


Más szóval, Christine Lehmann pontosan olyan volt, 
amilyenek a hatóságok szerint a cigányok szoktak lenni 
rendes körülmények között, vagyis kétségtelenül megfelelt 
a társadalmi elvárásoknak. Gondoskodott a családjáról mint 
feleség, anya és kenyérkereső. A látszat ellenére pontosan 
ezek a prózai tevékenységek voltak azok, amiért faji- 
ideológiai téren , aszociálisnak" nyilvánították. 1943. január 


30-án ismét beidézte őt a duisburgi bűnügyi rendőrség, aki 
ekkorra egy, rá és az egész családjára vonatkozó, minden 
részletre kiterjedő ,a családfájukkal és az élettörténetükkel 
kapcsolatos kérdőívet" állított össze. Az űrlap kérdései: ,,A 
klán mely tagjai éltek feltűnően rendszertelen, laza 
erkölcsű, csavargó életet, illetve melyikük változtatgatta 
gyakran a lakóhelyét és a munkahelyét? Melyikük 
munkakerülő vagy csavargó? Melyikük látszik bűnözőnek?" 
A duisburgi bűnügyi rendőrség a következőket írta: ,A 
Lehmann-klán a cigány néphez tartozik, és amíg le nem 
telepedtek, állandóan vándoroltak, rövidáruk eladásával 
tartották fenn magukat. A megfigyelés alatt álló személy 
kivételével 1940. május 16-án az egész klán újra 
letelepedett keleten." Christine Lehmann számára ez a 
beidézés valóságos halálos ítélet volt, habár eleinte 
szerencsésnek tűnt, hiszen 1943 elején a sintik és a romák 
többségétől eltérően őt nem deportálták az auschwitzi 
, igánytáborba". A jegyzőkönyvek pontatlansága volt az, 
amiért ez a tévedés megeshetett. Talán ez volt az oka, hogy 
eddig még nem vetették alá , faji vizsgálatnak", ami pedig 
az egyik szükséges feltétele volt egy sintiza (egy sinti nő) 
Auschwitzba történő , szabályszerű" deportálásának. 


Az esseni bűnügyi rendőrség által a szomszédos 
Duisburgban dolgozó kollégáiknak küldött értesítés alapján 
helyrehozták ezt a mulasztásukat. Christine Lehmann 
, Cigány" nevét használták, és utánaírták a ,ZM" betűket 
annak jelzésére, hogy , félvér cigány" (Zigeunermischling). 
Így oldották meg mindazt, amire szükségük volt ahhoz, 
hogy valakit Auschwitzba deportáljanak. Ez azonban mégis 
lehetetlennek tűnt. Az esseni bűnügyi rendőrség a 
következő megjegyzést fűzte hozzá: ,a cigányokat 
közegészségügyi okok miatt most nem lehet kitelepíteni az 
auschwitzi  cigánytáborba". Természetesen a bűnügyi 
rendőrség nem engedte el csak úgy Christine Lehmannt. 
Előzetes rendőri őrizetbe helyezték őt a ,bűnmegelőzési 
harcról" szóló általános rendelkezések értelmében. A 
szakzsargon szóhalmozó nyelvén fogalmazva, , aszociális" 
és ,társadalmat veszélyeztető magatartása", vagy más 
szóval: törvénybe ütköző szexuális kapcsolata egy némettel, 


elegendő ürügyet szolgáltatott állandó fogvatartásához. A 
rendőrségen dolgozók szemmeltartották az asszonyt, mivel 
, állandóan szökéssel próbálkozott, hogy elkerülje a 
kiszabott börtönbüntetést". 


A duisburgi bűnügyi rendőrség nyilvánvalóan a 
büntetés elengedésén kívül is elkövetett egy hibát. Rendes 
körülmények között az , előzetes rendőri őrizetbe" vett 
emberek inkább a közeli koncentrációs táborokba kerültek, 
és nem a keleti megsemmisítőtáborokba. Az esseni bűnügyi 
rendőrség főosztálya észrevette a hibát, az 1943. június 10- 
én kelt levelében felhívta erre a figyelmet, és , letartóztatási 
parancsot" adott ki Christine Lehmann ellen - még további 
iratokról is említést tettek. Az ő esetében ez azt jelentette, 
hogy egy cigány személyt a Birodalmi Központi Elhárítás 
1943. január 29-i rendeletének értelmében az auschwitzi 
koncentrációs tábor cigánytáborába szállítanak. Ezt a 
javasolt módosítást továbbították a Birodalmi Bűnügyi 
Rendőrhivatalnak Berlinbe. Másfelől elrendelték, hogy 
Christine Lehmannt ne egy németországi koncentrációs 
táborba küldjék, ahol kicsit nagyobbak lettek volna a 
túlélési esélyei, hanem az auschwitz-birkenaui 
megsemmisítőtáborba, ahol az esélye jóformán a nullával 
volt egyenlő. A Birodalmi Bűnügyi Rendőrség utólag 
hozzátette, hogy mivel Christine Lehmann gyerekei félvér 
cigányok, ezért ők is kísérjék el anyjukat. A négyéves 
Egonra és a húszhónapos Robertre céloztak. 


Ezen parancsok végrehajtása nehéznek bizonyult a 
duisburgi bűnügyi rendőrség számára. Az akkoriban a 
fronton szolgáló Karl H. szülei megtagadták a két gyerek 
átadását. A duisburgi bűnügyi rendőrség faute de mieux 
(jobb híján) úgy döntött, hogy kiskorú gyerekei nélkül 
deportálják Christine Lehmannt. Az 1944. február 3-i 
jelentés szerint valami miatt nem sikerült az a tervük, hogy 
Christine Lehmann ne egyedül kerüljön át az auschwitzi 
koncentrációs táborba. Karl H. Luxemburgban élő nővére 
időközben magához vette a csecsemő Robertet. Ez komoly 
gondot jelentett a rendőrség számára; a duisburgi szociális 
osztályon dolgozó kollégái visszautasították azt a kérésüket, 


hogy bocsássanak rendelkezésükre egy 
gyermekgondozónőt, aki visszahozná a gyereket, mert a 
szövetségesek bombatámadásai a szokásosnál jobban 
megnehezítették az odautazást. 


A duisburgi rendőrség végül rászánta magát, hogy 
elküldjön egy tisztet a gyerekért. A , költségeket... egészen 
a fogoly koncentrációs táborba történő beszállításáig" az 
illetékes bűnügyi hivatal fedezte a , 14. sz. rendelet 33. 
paragrafusa alapján". 1944. március 12-én a rendőrség 
végül is úgy vélte, megfelelően teljesítette a nehéz 
feladatot. Beszámoltak arról, hogy az ötéves Egont és a már 
majdnem kétéves Robertet egy külön járattal átszállították 
Auschwitzba. Vitatható, hogy a család is kedvét lelte volna 
ebben a nagyon gyors újraegyesítésben. Christine Lehmann 
1944. március 28-án meghalt , bélgyulladás és testi 
gyengeség miatt az auschwitzi tábor betegszobájában". Az 
ügyért felelős bűnügyi rendőrtiszt beírta az utolsó, 
szűkszavú bejegyzést a nyilvántartásba: , Nem ismeretes, 
hogy vannak-e itt rokonai. Lehmann csupán H. 
tehergépkocsi-vezetővel állt közeli kapcsolatban - aki 
jelenleg a hadseregben szolgál -, a halálesetről az utóbb 
említett személy anyját értesítették. A törvényes örökösök 
Lehmann két gyereke, Egon és Robert, akik az auschwitzi 
táborban vannak." Egon, Robert és Christine aközé az 
ötszázezer ember közé tartozott, akiket a 
nemzetiszocialisták gyilkoltak meg, mert sintik és romák 
voltak. 


Mazurka Rose elkerülte ezt a sorsot. Jóllehet, túlélte a 
nemzetiszocialisták üldözését, 1945 után a német 
államhatóságok mégsem ismerték el áldozatnak, sőt még a 
háború utáni időszakban is folytonos diszkrimináció miatt 
szenvedett. Az ő sorsa is az volt, mint sok más sinti és roma 
sorsa, akik túlélték a náci üldöztetést. 


Mazurka Rose 1911. július 20-án született a kelet- 
poroszországi város, Köningsberg melletti Bárvaldéban. Egy 
roma családból származott, akik a 19. században 
Magyarországról vándoroltak ki Németországba. A többi 
sintihez, romához, illetve a 19. századi lengyel és zsidó 


emigránsokhoz hasonlóan a Rose család is felvette a német 
állampolgárságot. 


1937-ben Mazurka Rose-t, a feleségét, az anyját, illetve 
a fivérei és a nővérei közül néhányat a berlini Marzahnban 
felállított . , cigánytáborba" száműzték, ahol a ,,75-ös 
tehervagont" foglalták el. Ezt a tábort 1936 nyarán 
létesítették a városi szociálpolitikai hatóságok, a rendőrség 
és a nemzetiszocialista párt faji hovatartozással foglalkozó 
kormányzati hivatalának együttes kezdeményezésére. A 
száműzésnek látszólag az volt az oka, hogy a 
nemzetiszocialista kormány el akarta tüntetni a 
,szégyenfoltokat" az akkori nyári olimpiai játékokat 
szervező város színéről. A rendőrség 1936. július 16-án kb. 
hatszáz sintit és romát zsúfolt össze egy úgynevezett 
, cigánytáborba", egy egészségtelen helyre  Marzahn 
északkeleti külvárosában, amelyet attól kezdve állandóan 
őriztek, és kerítéssel vettek körül. A tábor lakói szegényes 
szállást, alapvető tisztálkodási lehetőségeket, silány ételt és 
minimális orvosi kezelést kaptak. 1939 elején a hatóságok 
,sok skarlátos, diftériás és tuberkulózisos esetet" jegyeztek 
fel, így hát aggódtak ,a veszély miatt, hogy Marzahn 
lakosságára is átterjedhetnek ezek a járványok". Eppen 
ezért a tábor , újjáépítését", továbbá a koncentrációs tábor 
köré egy szigorú védelmi rendszer kialakítását javasolták. 
Ezzel az intézkedéssel szabályszerűen legalizálták ezt a 
helyzetet. 1941-ben a tábor egyosztályos iskoláját bezárták. 
Ugyanakkor elrendelték, hogy ,a még munkaképes idős és 
gyenge fizikumú cigányok végezzenek... takarítási munkát", 
míg az életerős cigányokat dolgoztassák az átalakítási 
munkában vagy a gyárakban. Mazurka Rose-t a Soff 
lőszergyárba küldték dolgozni, de nem sokkal később 
feljelentették a  Gestapónál és a  berlin-wuhlheide-i 
munkatáborba vitték. 


Ezt a kényszermunkatábort 1940 elején hozták létre a 
Gestapo és a berlini nemzeti vasútépítési részleg közti 
megegyezést követően. Más városban, illetve nagyvállalatok 
mellett is voltak hasonló kényszermunkatáborok. Ezeket 
visszamenőlegesen törvényesítették Himmler 1941. május 


28-án kiadott rendelete alapján, aki ezzel egy időben 
megparancsolta minden területi Gestapo hivatalnak, hogy 
állítson fel effajta táborokat. A Wuhlheide-ban létrehozott 
tábor körülményei különösen nyomorúságosnak tűntek. A 
barakkok túlzsúfoltak voltak, az étel és az orvosi ellátás 
pedig semmiképp sem volt kielégítő. A tábor lakói 
nagyszámban  betegedtek meg. A foglyokat verték 
fegyőreik, emésztőgödörbe dobták őket, vagy szadista 
módszereket használtak ellenük, például egy működő 
betonkeverőben kínozták halálra őket. A táborlakók közül 
nem sokan maradtak életben. A Berlin-Karlhorstban levő 
helyi anyakönyvi hivatal hamis adatokat írt a halotti 
bizonyítványokra, olyan megszokott kifejezéseket 
használva, — mint  ,a halál — oka: tüdőgyulladás", 
, szívelégtelenség" vagy , keringési zavar", hogy el tudjanak 
számolni a bántalmazások miatt bekövetkezett 
halálesetekkel. 


Két hét múlva elengedték Mazurka Rose-t, és 
megengedték neki, hogy visszatérjen a marzahni táborba. A 
berlini bűnügyi rendőrség 1942. október 5-én ismét 
letartóztatta, majd átadta a  Gestapónak, s az 1942. 
december 16-án a sachsenhauseni koncentrációs táborba 
szállíttatta. Mindezt Himmler 1937. december 14-én kiadott 
körrendelete alapján hajtották végre, amely ,aszociális" 
kategóriába sorolta a sintiket és a romákat, és 
törvényesítette a rendőrségi előzetes letartóztatásukat. 
Sachsenhausenban  Mazurka Rose az  ,aszoc-cigány 
Iaszociális]"7 kategóriába került. 1944. július 17-én 
átszállították Dachauba, ahol beosztották az AZR-hez, 
kényszermunkára az ,aszociálisok" elleni nagyarányú 
kampánynak köszönhetően, amelyeket ,a birodalom 
munkakerülői ellen" hajtottak végre 1938 júniusában. 


1945-ben az amerikaiak kiszabadították Mazurka Rose- 
t a Dachau melleti blaichachi táborból. Ő életben maradt, 
de a feleségét, a gyerekeit és az anyját az 1943. május 5-i 
Berlinből történő kitelepítésüket követően megölték az 
auschwitzi megsemmisítőtáborban. A háború után Mazurka 
Rose szőnyeg- és takarókereskedőként dolgozott tovább, és 


újra megnősült. 1950. december 21-én a bajor körzeti 
kártérítési hivatalhoz fordult, hogy kárpótolják a különféle 
koncentrációs táborokban 1942 és 1945. május 8-a között 
elszenvedett fizikai sérülésekért és a keletkezett anyagi 
károkért. Más szóval elmulasztott kárpótlást igényelni a 
marzahni  ,cigánytáborbeli"  fogvatartásáért, illetve a 
wuhlheide-i ,munkatáborért", amelyet ma már bizonyára jó 
eséllyel megkaphatna. Kiderült, hogy nagy hiba volt 
részéről, hogy ilyen szűkszavúan fogalmazott, mivel 1953. 
augusztus 10-én a bajor kártérítési hivatal elutasította 
kérelmét azon az alapon, hogy őt nem a származása miatt 
börtönözték be, hanem azért, mert nem volt állandó 
munkája. Mazurka Rose úgy döntött, fellebbez a határozat 
ellen a bíróságon. A müncheni területi bíróság azonban 
elutasította a fellebbezését. A bíróság azzal érvelt, hogy 
rokonaival ellentétben Mazurka Rose-t , túl hamar" küldték 
koncentrációs táborba, vagyis még Himmler 1942. 
december 16-i rendelete előtt, amelynek értelmében az 
összes német sintit és romát Auschwitzba szállították. 
Mazurka Rose-t éppen azon a napon vitték el 
Sachsenhausenba, amikor ezt a rendeletet kiadták. Sajnos, 
1956. január 7-én az Állami Legfelsőbb Bíróság 
határozatában azt ismerte el, hogy a sintiket és a romákat 
csak az auschwitzi deportálást kimondó rendelet után 
kezdték el üldözni faji hovatartozásuk miatt. Tekintve az 
1940 áprilisában végrehajtott kitelepítéseket, amelyeknek 
törvényessége az előbbiek hallatán végül is kérdésessé vált, 
az összes megelőző jogszabályt nyilvánvalóan nem faji- 
ideológiai indíttatásból alkották meg. Ez különösen a sintik 
és a romák esetében volt fontos, akiket Himmler 1937. 
december 14-én kiadott rendelete alapján , aszociálisnak" 
nyilvánítottak, és emiatt koncentrációs táborokba küldték 
őket. Más szóval az Állami Legfelsőbb Bíróság határozata 
értelmében teljesen törvényes volt, hogy a sintiket és a 
romákat, valamint — az ,aszociálisokat" általában 
koncentrációs táborokba száműzték. 


A müncheni területi bíróság határozata is emellett 
foglalt állást -, sikerült ezzel a nácik stílusához és 
szemléletmódjához hasonlóan megindokolnia ítéletét. A 


bíróság kijelentette, hogy Mazurka Rose-t Sachsenhausenba 
és Dachauba azért küldték ,aszoc-cigányként", mert 
, munkakerülő volt, megtagadta a munkát", és ,szabotázst 
hajtott végre a munkahelyén". A koncentrációs táborokban 
,a munkakerülőket jelölő fekete háromszöget" viselte. A 
bíróság a következő határozatot hozta: , Mindezen 
körülmények arra engednek következtetni, hogy a felperest 
nem azért sorolták a munkakerülők közé, mert a cigány 
lakosság tagja volt; sőt, inkább azt jelenti, hogy [a 
hatóságok] mennyire fontosnak tartották az egyént, éppen 
ezért faji üldöztetése miatt benyújtott keresete nem 
tekinthető jogosnak." Leszámítva az ítélet második 
részében szereplő szavak szerencsétlen megválasztását és a 
belőlük levonható következtetéseket, miszerint a faji 
üldöztetés jogosságát igazolni lehet, ki kell emelnünk, hogy 
a nemzetiszocialisták valójában nem vonták le egyszerűen 
azt a következtetést, ha valaki a ,cigány lakosság tagja", 
akkor ,aszociális" is. Egy náci cigányságszakértő, mint 
például dr. Robert Ritter publikációinak ismerete is 
elegendő lett volna ahhoz, hogy a bíróság helyreigazítást 
szolgáltasson az ügyben. 


A bírósági döntés némileg kellemetlen 
következményekkel járt Mazurka Rose számára. Az 
egyetlen úgynevezett ,szakértő" tanú egy bűnügyi 
rendőrfelügyelő volt, akit Geyernek hívtak. Ez ugyanaz a 
George Geyer volt, aki más kollégáival együtt az 1945 előtti 
időszakban a bajorországi cigányok kitelepítéséért felelt, és 
aki mindezek ellenére még mindig a bajor területi bűnügyi 
rendőrség csavargókkal foglalkozó osztályán dolgozott. 
1945. augusztus 19-én, egy nappal a Mazurka Rose-ügy 
szóbeli tárgyalása után Geyer egy különös kéréssel fordult 
az esseni képviseletük nyilvántartó irodájához, illetve a 
Hamburgban működő kereskedelmi felügyelőséghez és a 
bűnügyi rendőrséghez. Mivel a müncheni bűnügyi 
rendőrség aktáiban Mazurka Rose csavargóként szerepelt, s 
mivel a második házasságkötésekor nem tudta bemutatni a 
születési anyakönyvi kivonatát, végül pedig, mivel a bíróság 
előtt ,az úgynevezett romák egyikének" nevezte magát, 
Geyer úgy döntött, Rose , nemzetiségét homály fogja fedni". 


A müncheni bűnügyi rendőrhivatal határozata értelmében 
Rose-t a továbbiakban , hontalannak" tekintik ,,.. mindaddig, 
amíg nincs hiteles bizonyíték a nemzetiségét illetően". 
Geyer megkérte a vele kapcsolatban álló hatóságokat, hogy 
,körültekintően vizsgálják meg újra azokat az adatokat, 
amelyek alapján kiállították Rose  személyazonossági 
papírjait, beleértve az útlevelét és az  utazóárusi 
engedélyét". Ezáltal veszélybe került Rose szakmai léte, 
hiszen német személyazonossági papírok nélkül nagyon 
nehezen szerezhetne utazóárusi engedélyt, ami viszont 
szükséges volt számára ahhoz, hogy folytathassa a takarók 
és szőnyegek adásvételét. 


1954. augusztus 30-án Geyer felkérte a hamburgi 
bűnügyi rendőrséget, ellenőrizze, hogy hivatalos úton 
szereztek-e német állampolgárságot Rose fivérei, Karl Rose, 
Alfred Weiss és Josef Rose. Geyer azzal indokolta ezt a 
kérését, hogy a Rose család , roma cigány", ősei illegálisan 
jöttek át Magyarországról Németországba körülbelül 1870- 
ben. Egy későbbi, 1954. október 14-i értesülés szerint a 
bajor bűnügyi rendőrség nyíltan elismerte, hogy már 
birtokukban van az az információ, miszerint Rose és a 
családja ősei 1870 körül illegálisan jutottak be 
Németországba. A bajor bűnügyi rendőrség körzeti 
főparancsnokságán , megdönthetetlen bizonyítékra" 
bukkantak, — miközben nyomozati személyi aktákat 
böngésztek. Csak azt felejtették el megemlíteni, hogy ezek 
a Birodalmi Központi Hivatal aktái, és nem tettek említést a 
nácik központi főosztályáról (amely benne volt a sintik és a 
romák üldöztetési ügyében) és a Birodalmi Egészségügyi 
Központban működő ,a fajok eredetét kutató intézet" 
tudományos eredményeiről, a hírhedt Robert Ritter vezette 
csoportról. A jogi esetekkel foglalkozó hamburgi hivatal 
nemzetiségi ügyeket intéző osztálya is hivatkozott 1955. 
augusztus 18-án a Ritter-csoport kutatási anyagaira (a náci 
uralom idején ez a osztály , bíráskodott minden egyes 
cigány felett"). Ebből az anyagból a nemzetiségi 
kérdésekkel foglalkozó osztály 1956. április 27-én azt a 
következtetést vonta le, jogilag nem lehetséges, hogy 
Mazurka Rose  ,valaha német  állampolgársággal 

rendelkezett, illetve megszerezte azt", és ezért 
,hontalannak" kell nyilvánítani őt. Szinte érthetetlen, hogy 
a Ritter-csoport gyanús tudományos eredményeit, amelyek 
1945 előtt jelentős szerepet játszottak a sintik és a romák 
üldöztetésében, az államhatóságok a háború után nemcsak 
arra használták fel, hogy visszautasítsák a kárpótlási 
igényeket, hanem arra is, hogy kétségbe vonják az 
áldozatok német állampolgársághoz való jogát. 


A szóban forgó romákra irányuló , kutatást" először 
Ritter munkatársa, dr. Karl Moravek végezte, majd pedig 
Ritter barátnője és egykori egyetemi hallgatója, Eva Justin, 
aki kutatómunkájáról cikket írt abba a Neues Volk című 
újságba, amit a nemzetiszocialisták faji politikai hivatala 
jelentetett meg 1944-ben. Azzal kezdte cikkét, hogy , a múlt 
század  60-as és  70-es éveiben a magyar-szlovák 
határterületről félnomád cigánytörzsből származó különféle 
klánok a zöldhatáron keltek át Németországba", ahol annak 
idején ,nagy pénzösszegeket fizettek ki sinti cigány 
származású — német  csavargóknak és tősgyökeres 
németeknek is, azért hogy okmányokat és 
személyazonossági papírokat szerezzenek", így hát 
,illegálisan jutottak hozzá a német állampolgársághoz". 
Majdnem szóról szóra ugyanezt állították a bajor területi 
bűnügyi rendőrség háború után odakerült tisztviselői. 
Természetesen Eva Justinnak nem volt megcáfolhatatlan 
bizonyítéka arra az állítására, hogy minden roma illegálisan 
szerzett, hamis német állampolgársággal rendelkezik. 
Manapság már sem igazolni, sem pedig cáfolni nem lehet 
ezt a kijelentést, épp annyira nem, mint megállapítani 
mindazon német ember pontos származását - és 
belepillantva a telefonkönyvbe megmutatkozik a probléma 
nagysága -, akiknek lengyel, orosz, cseh, szlovák, hugenotta 
vagy magyar neve van, s akiket az illegális belépés miatt 
feltételezhetően senki sem akar kitoloncolni. 


Egyáltalán nem kétséges, hogy beleértve a Rose 
családot is, sok roma rendelkezett német 
állampolgársággal, még akkor sem, ha a köztudottan 
rasszista nácik igyekeztek ezt megcáfolni. Mazurka Rose 


anyját, Lisát és néhány nővérét hivatalosan , az állam és a 
nemzet ellenségének", illetve ,a birodalom ellenségének" 
nyilvánították a kitoloncolásuk után. A keletre deportált 
német zsidók esetében is alkalmazott stratégia célja az volt, 
hogy az 1933. július 14-i, az állam és a nép ellenségeinek 
vagyonelkobzásáról szóló törvény alapján lehetővé tegyék a 
hátrahagyott ingóságok elkobzását. Mazurka Rose esetében 
30 birodalmi márkányi ingóság került lefoglalásra ,a 
birodalom javára". Mint az a fentiekből kiderült, magát 
Mazurka Rose-t is Himmler 1937. december 14-i rendeletét 
követően küldték koncentrációs táborba, ez pedig csak 
német állampolgárok esetében tehették meg. Röviden 
összefoglalva, a nácik szemében Rose-ék kétségkívül német 
állampolgároknak számítottak. 


Ebben a tekintetben tehát a bajor területi bűnügyi 
rendőrség sokkal radikálisabb és ellenségesebb volt a 
cigányokhoz, mint azelőtt a nácik, és csupán azért 
támaszkodtak a fajok eredetét kutató  Ritter-csoport 
,tudományos eredményeire", hogy ezzel törvényesítsék az 
akcióikat. Ideje ismét visszatérni Eva Justin roma 
cigányokról szóló cikkéhez. Hogy igazolja állítását, 
miszerint a romák illegálisan — szereztek — német 
állampolgárságot, Eva Justin a romák számos olyan 
antropológiai és szociológiai jellemzőjét sorakoztatta fel, 
ami negatív értelemben állítólag megkülönbözteti őket a 
tősgyökeres sintiktől. Nem tett említést a babonáikban és a 
nyelvükben rejlő állítólagos és valódi különbségekről, 
inkább a megjelenésük és a viselkedésmódjuk közti 
különbségekre utalt. Míg az  ,igénytelen" — sintik 
, nyomorúságos életüket zenélésből és alkalmi munkából 
tartották fenn, de főként koldulásból, jövendőmondásból és 
kisebb lopásokból, s kivétel nélkül majdnem mindnek volt 
kisebb vagy nagyobb bűnügyi aktája, hiszen szinte 
mindegyik töltött már egy rövid időt börtönben", a romák 
ezzel ellentétben ,textilkereskedők, kik alkalomszerűen 
ugyan, de elegánsan öltözöttek" voltak, a 
,legintelligensebbek közülük gazdag embereknek 
számítottak", akik ,még a háború első éveiben nagy külföldi 
teherautókkal húztak el intézetünk mellett". 


Ellenben ha visszaemlékezünk Christine Lehmann 
kifogástalan életmódjára, pontosan ez a társadalmi, 
gazdasági siker volt az, amiért a bajor bűnügyi rendőrség 
negatív előjellel használta fel a romák ellen Eva Justint és 
tanait. Eller bűnügyi rendőrtiszt szerint ,minden roma 
cigány... rendkívül dörzsölt és többnyire jómódú kereskedő, 
... ők egykor lókupecek voltak, de az utóbbi több mint húsz 
évben jórészt textilkereskedőként dolgoztak". Ugyanezt az 
állítást találhatjuk meg Eva Justin cikkében, amely a 
továbbiakban azt bizonygatja, hogy ,1942-ig a kétezer 
néhány száz németországi roma cigány legtöbbjének 
sikerült megélnie a nehezen beszerezhető textiláruk és 
fogyasztási cikkek nagybani feketepiacából", habár erről 
sohasem tudtak igazán bizonyítékot szerezni. Justin csupán 
említést tett a cigányügyekben jártas berlini szakértők 
igyekvő és állhatatos munkájáról, amit egy bizonyos Leo 
Karsten irányított, akinek sikerült , Berlinben bíróság elé 
állítania négyszáz felnőtt romából kb. kétszázat azzal a 
váddal, hogy a nemzeten élősködnek". Ezek között a 
cigányügyekkel foglalkozó berlini rendőrség által bíróság 
elé vitt ,élősködők" között volt Mazurka Rose. 


Justin ,faji-biológiai érdekességnek" tekintette azt, 
hogy ,a leginkább feketéző roma családokon... kevésbé 
mutatkoznak meg a cigányok tipikus fizikai jellemvonásai" . 
Mindent összevéve, valójában közülük kevesen estek át 
,származást meghatározó vizsgálaton". Nehéz volt 
megállapítani, hogy cigányok-e vagy délkelet-európaiak. 
Akaratlanul el kellett ismerni, menynyire nehéz pontos 
eredményeket elérni a ,tudományos" kutatómunka ezen 
területén, ám semmi sem tántorította el Justint az elméleti 
feltevések megtételétől. A továbbiakban azt állította, hogy 
néhány roma esetében , a túlnyomórészt közel-keleti vagy 
keleties külső jellemvonások, gesztusok és nyájas, furfangos 
kereskedői szokások kifejezetten zsidó ember benyomását 
keltik bennünk". 


Igencsak megdöbbentő, hogy a náci , szakértők" által 
, megállapított", a sintik és a romák közötti faji 
különbözőségeket a német államhatóságok őrizték meg az 


utókor számára 1945 után, és hogy ezek a hatóságok 
gyakran használták fel az előbb említett kutatási 
eredményeket. Egy hamburgi elöljáró rendőrtiszt 1960. 
november 3-án kelt leveléből ez nyilvánvalóvá válik (ebben 
azokra az anyagokra utalt, amelyek az előbb említett 
cigányságszakértő, L. Karsten aktáiban szerepelnek). O 
ugyanaz a Karsten, aki szerint Mazurka Rose és további 
kétszáz roma cigány ,a nemzeten élősködő emberek, s aki 
Rose anyját, nővéreit és még további 252 berlini cigányt 
küldött Auschwitzba. Ebben az ügyben az ő szakértelmére 
támaszkodni ugyanolyan lett volna, mint Adolf Eichmanntól 
kérni szakértői véleményt a zsidók által felvetett kárpótlási 
ügyekben. Am pontosan ez volt az, amit a hamburgi 
bűnügyi rendőrség is tett, amint azt ebben a fajok eredetét 
kutató osztálytól kapott , értékes tudományos 
eredményekről" szóló levelében leírta, amelyek a cigány 
klánok történetét őrző archívum előbb említett 
személyzetének vallomása szerint túlélték az 1945-ös 
vereséget, és manapság a bajor területi bűnügyi 
rendőrségen őrzik mikrofilmen. 


Mazurka Rose sohasem szerezte vissza német 
állampolgárságát. Korán, 1962. július 14-én 51 éves 
korában halt meg, elég valószínű, hogy a különféle 
táborokban eltöltött idők alatt szerzett egészségkárosodása 
miatt. Egy tisztiorvos, akitől Rose kért kivizsgálást, 
, Örökletes" betegséget állapított meg nála. Mazurka Rose 
fia, az 1949-ben született George Rose, 1992-ben még 
mindig — ,hontalan" volt; a német állampolgárság 
megszerzésére irányuló erőfeszítései sikertelenül zárultak. 
Az apja ellen hozott bírói döntéseket foganatosították annak 
ellenére, hogy jogtalanok és alkotmányellenesek voltak. A 
német alkotmány 16. cikkelye kimondja:  , Német 
állampolgárságot nem lehet visszavenni. Az állampolgárság 
elvesztése csak egy törvény érvénybe léptetése mellett és 
az érintett személy akarata ellenére következhet be, 
amennyiben az érintett személy ezáltal nem válik 
hontalanná." A 16. cikkely egy alaptörvény. Más 
alaptörvényekhez hasonlóan, úgymint sajtó- és gyülekezési 
szabadság, valamint az otthon sérthetetlensége, ezeknek is 


az a lényege, hogy sohasem lehet megszegni őket 
(Alaptörvény, 19.2. cikkely). 

VIII. FEJEZET - ÁDÁZ HÁBORÚ 
(Omer Bartov) 


1941 és 1945 között a Harmadik Birodalom vezette a 
modern történelem legádázabb katonai hadjáratát. A 
Szovjetunió elleni invázió, a Barbarossa-hadművelet, amely 
húsz-harmincmillió szovjet civil életébe került, melynek 
jóval több mint fele polgári áldozat volt, és Nyugat- 
Oroszországban hatalmas területeket dúlt fel, az északon 
fekvő Leningrádtól egészen a déli Sztálingrádig. A Vörös 
Hadsereg több mint hárommillió katonája, azaz a szovjet 
katonák 6090-a esett hadifogságba, és pusztult el 
németországi fogságban. Annak ellenére, hogy a 
Szovjetunió katonai nagyhatalomként került ki a háborúból, 
évtizedeket vett igénybe, hogy a német megszállás emberi 
tragédiáit és a gazdasági összeomlást kiheverje. 


Az Oroszországban vívott német háború számos fontos 
kérdést vet fel a Harmadik Birodalom egészének 
történetével és a modern hadviseléssel kapcsolatban. 
Először is, miért vezették ilyen ádáz módon a Barbarossa- 
hadműveletet, és milyen célt hivatott szolgálni ez a politika; 
másodszor, a fronton harcoló katonák milyen mértékben 
vettek részt a rezsim gyilkos cselekedeteiben, és milyen 
hatása volt a harc jellemzőinek  erkölcsösségükre, 
elkötelezettségükre és a valóságérzetükre; harmadszor 
pedig, a keleti háború vajon valóban a maga nemében 
páratlan, példa nélküli jelenség-e a modern történelemben, 
ha összehasonlítjuk más, brutális háborúkkal. 


A náci ideológiában a háború központi szerepet 
játszott. Hitler nem véletlenül adta könyvének a Mein 
Kampf azaz Harcom címet. A náci világszemlélet szerint az 
élet folyamatos küzdelem a túlélésért, amelyben a legjobb 
győz, vagy még inkább, egy olyan küzdelem, amelyben a 
győzelem ténye egyrészről a győztes öröklött fizikai és 


szellemi  felsőbbrendűségét, másrészről a legyőzött 
alsóbbrendűségét és erkölcsi romlottságát bizonyítja. A 
hagyományos viselkedési normáknak, etikai szabályoknak 
és jogi megszorításoknak semmi köze nem volt e belső 
harchoz; csak és kizárólag a győzelmen keresztüli túlélés és 
az ellenség teljes megsemmisítése számított. A harcnak 
viszont valóban komoly nemesítő hatása volt, hiszen az 
egyén legjobb tulajdonságai kerültek felszínre, és a nemzet 
megtisztult minden gyengeségtől és elkorcsosultságtól. A 
háború így nem pusztán egy elkerülhetetlen helyzet, hanem 
szükséges és örömmel várt is. A háború egy harcos 
közösséget teremtett, a Kampígemeinschaftot, amely erre 
válaszul megteremtette az emberek közösségét, a 
Volksgemeinschaftot, amely a fajilag tiszta, katonai, 
fanatikusan determinált társadalom náci ideálja, ahol a 
vérrokonság és a vég nélküli hódítás ellensúlyozza az 
osztályegyenlőtlenséget és a politikai szabadság hiányát. 


Az ideális háború Hitler szerint a hódítás, a 
megsemmisítés és a leigázás háborúja; az ideális terület, 
melyen egy ilyen háborút vezetni kell, keleten található, 
ahol a német nemzet magáért az élettérért, a 
Lebensraumért győz majd, amely az erkölcsi és faji 
tisztasághoz éppúgy szükséges, mint a végső, Európa és 
Ázsia, ha nem az egész világ legfőbb fajaként (Herrenvolk) 
való felemelkedésükhöz. A politikai és katonai kényszernek 
köszönhetően azonban ezt az ideált nem lehetett azonnal 
valóra váltani. Mielőtt kelet felé fordult volna, a Harmadik 
Birodalomnak először meg kellett bizonyosodnia afelől, 
hogy nyugati határai biztonságban vannak. Németország 
1914 és 1918 között megélt egy két fronton zajló háborút, 
és Hitler eldöntötte, hogy elkerüli egy ilyen reménytelen 
stratégiai helyzet újbóli kialakulását. Míg a nyugati 
hatalmak tulajdonképpen hagyták volna, hogy az életteret 
Németország kiharcolja magának a bolsevik 
Oroszországban, Sztálin nem volt hajlandó háborúba 
bocsátkozni a birodalommal, és olyan egyezményt kötött 
Hitlerrel, amely lehetővé tette a Harmadik Birodalomnak, 
hogy lecsapjon Lengyelországra, és annak területét a 


Szovjetunióval ossza meg, majd Franciaország ellen 
forduljon. 


A nyugaton vívott háború önmagából fakadóan más 
volt, mint amit nemsokára a kelet megtapasztalt. Ennek 
okai a döntő ideológiai tényezőkben és a politikai 
tervezésben keresendők. A náci fajelmélet a zsidókat a faji 
ranglétra legaljára helyezte, akiktől egyszerűen meg kell 
szabadulni, akár kiközösítéssel és kiutasítással (ahogyan az 
a rezsim korai éveiben történt), akár megsemmisítéssel, 
amelyet a Szovjetunió elleni támadással egy időben kezdtek 
tömeges méretekben alkalmazni. Az alárendelt fajnak, 
Untermenschennek tartott szlávok csak egy fokkal kerültek 
fentebb - el kell pusztítani, halálra kell dolgoztatni és 
éheztetni, vagy rabszolgamunkára használni őket földjük 
német gyarmatosítóinak szolgálatában. A franciákat és még 
inkább az angolokat illetően azonban a náci faji szakértők 
kifejezetten bizonytalanok maradtak, vagy a német árjákkal 
való faji rokonság, vagy a nyugat-európai ,magasabb" 
kultúra miatt. Tehát Franciaországot ugyan  , korcs" 
nemzetnek látták, mégsem szánták leigázásra, sokkal 
inkább másodlagos szerephez jutott a németek uralta 
Európa náci tervében. Politikailag Hitler mindig nagyon 
szeretett volna valamiféle megállapodásra jutni a britekkel, 
egyrészt az angolszász faj bizonytalan megítélése, másrészt 
a két fronton vívott háborútól való félelme miatt. 
Következesképpen a nyugaton harcoló német hadseregnek 
szigorú parancsba adta, hogy a háború szabályai szerint 
járjon el. Ez azért is volt egyszerűbb, mert az átlagos német 
katona jóval kevesebb előítélettel viseltetett a franciákkal 
és az angolokkal, mint az oroszokkal szemben, és mert 
Nyugat-Európa jobban hasonlított szülőföldjére, mint az az 
Oroszország, amelyet nemsokára lerohant. 


Miután Franciaországot legyőzték, és Hitler rájött, 
hogy nem lesz képes meggyőzni a briteket, hogy jussanak 
megállapodásra Németországgal, és sem légi háborúval, 
sem partraszállással nem pusztíthatja el a brit haderőt, a 
német hadsereg parancsot kapott a Szovjetunió 
megrohanására való felkészülésre. Most végre Hitler 


megkaphatta azt a pusztító háborút (Vernichtungskrieg) és 
ideológiát (Weltanschauungskrieg), — amelyért — mindig 
harcolni akart. Ebben korántsem volt egyedül, hiszen 
tábornokai teljesen egyetértettek egy merőben másféle 
háború vezetésével, az elnevezésük szerinti keleti zsidó- 
bolsevizmus és az ázsiai hordák ellen. 


A Barbarossa dekrétum a Szovjetunió megtámadására 
irányuló hadműveleti parancsokból állt, melyet később 
, büntetőrendelkezés"-re neveztek át, s mely utasítások 
gyűjteménye a hadsereg hadjárat alatti viselkedésmódjára 
vonatkozott. Ez tartalmazta a hírhedt 
,komisszárrendeletet", amely megkövetelte a Vörös 
Hadsereg összes politikai tisztjének azonnali kivégzését, 
akiket a  frontvonalszakaszon elfogtak; a katonai 
igazságszolgáltatás csökkentését, amely kikötötte, hogy 
nem állíthatók bíróság elé azok a katonák, akik az ellenség 
katonái vagy polgárai ellen követnek el kihágásokat, 
mindaddig, amíg ez nem ütközik a harci fegyelemmel; a 
katonák viselkedésének  szabályzását a megszállt 
területeken, amely megkövetelte a partizánokkal és a 
segítőikkel, valamint a Kommunista Párt tagjaival és a 
zsidókkal szembeni könyörtelen, fenyítő bánásmódot; és 
parancsba adta, hogy a hadsereg szorosan együttműködjön 
az SS halálbrigádjaival, valamint hogy katonai és logisztikai 
segítséget nyújtson a számukra, s amelyek feladata a 
Harmadik Birodalom hatóságai által az életre méltatlannak 
ítélt , biológiai" és politikai kategóriákba tartozó zsidók és a 
szovjet állampolgárok tömeges kivégzése volt. 


A Szovjetunió fejletlen infrastrukturális viszonyait és a 
Wehrmacht-szállítóapparátus súlyos hiányosságait 
kiküszöbölendő, a hadsereg a fenti rendelkezéseket, 
részletes logisztikai utasításokkal együtt továbbította az 
egyes harcoló alakulatokhoz. Következésképpen, amennyire 
csak lehet, a hadseregnek a (gyakran szánalmasan szegény) 
megszállt lakosság forrásaiból kellene fenntartania magát, 
kevéssé figyelembe véve ezen eljárás nyilvánvaló utóhatását 
a civilek túlélési esélyeire. Ráadásul a műveleti 
hatékonyság hideg haszonelvű számítása szövetkezett a 


náci vezetés azon elhatározásával, hogy a háború alatt 
gondoskodik a hátországban maradottak jólétéről, 
megelőzendő az I. világháború utolsó szakaszában súlyos 
problémákat okozó pacifista tüntetéseket, melyek 
megosztották a németek morális egységét. Ezért a 
hadseregnek és a civil adminisztratív hatóságoknak, 
amelyek követték a csapatokat a Szovjetunióba, parancsba 
adták, hogy aknázzák ki a megszállt területek 
mezőgazdasági, ipari és demográfiai forrásait Németország 
hasznára. Úgy becsülték, hogy a nélkülözés több tízmillió 
orosz halálát okozza majd, s ezt elégedettséggel üdvözölték, 
hisz a német gyarmatosításnak elengedhetetlen feltétele 
volt a Lebensraum előzetes elnéptelenítése. 


A művelet . katonai —  szempontjaihoz — szorosan 
kapcsolódott az európai zsidóság egyszer s mindenkorra 
szóló , felszámolásának" lehetőségéről született döntés, egy 
hivatalosan a wannsee-i konferencián 1942 januárjában 
szankcionált eljárás (amikor azonban a megsemmisítés már 
előrehaladott stádiumban volt). Ekkor a végső megoldásban 
résztvevő különböző ügynökségek munkája, hat hónappal 
azután, hogy az Oroszország elleni támadást megindították, 
teljes egészében az SS ellenőrzése alá került. Az 
úgynevezett ,a zsidókérdés végső megoldása" az európai 
zsidó lakosság ipari méretekben űzött tömeges gyilkolása - 
aligha vehette volna fel azt a formát, amely 1941 és 1945 
között jellemezte, ha a Wehrmacht nem hozza létre a 
végrehajtáshoz szükséges katonai, logisztikai, demográfiai 
és pszichológiai előfeltételeket a Szovjetunió lerohanásával, 
és az ott vezetett erkölcstelen háborúval. 


Így világos, hogy a Barbarossa a megsemmisítés és az 
elnyomás ideológiai háborújának készült; célja a szovjet 
állam eltörlése, az éhínséggel és a nélkülözés minden egyéb 
formáival legyengített orosz nép leigázása, a nácizmus 
minden , biológiai" és politikai ellenségének, mint például a 
zsidók, a cigányok, a kommunista párt tagjai, az 
értelmiségiek stb. szisztematikus legyilkolása, és végül 
Oroszország nyugati részének az árja gyarmatosítók német 


paradicsomává alakítása volt, melyet a szláv helóták hordái 
szolgálnak majd. 


A II. világháború után évekig az élt a közhiedelemben, 
hogy bár a náci rezsim nyilvánvalóan bűnös, és hasznát 
vette az olyan gyilkos szervezeteknek, mint az SS, hogy az 
végrehajtsa a megsemmisítés vezérelveit, a hadsereg 
azonban nem keveredett bele az ilyen akciókba, és többféle 
módon ellent is állt, vagy legalábbis elhatárolódott a náci 
uralom , kellemetlen" aspektusától. Ezért hát szükséges 
hangsúlyoznunk, hogy ez egy téves felfogás, amely 
nagyrészt a háború után német veteránok által írt elfogult 
visszaemlékezéseknek és ennek a nyugati hadtörténészek 
által válogatás nélkül való elfogadásának következménye, 
akik soha nem ismerték, milyen is volt a keleti front 
valójában, és saját, nyugaton szerzett tapasztalataikat 
próbálták rávetíteni azon állapotokra, amelyek az 1941 és 
1945 közötti Oroszországban uralkodtak. 


Tény az, hogy miután a Barbarossát 1941. június 22-én 
elindították, a német szárazföldi harci csapatok kevés 
ellenállást tanúsítottak, sőt, gyakran nagy lelkesedést 
mutattak a rezsim és a hadvezetőség által bevezetett 
, büntetőrendelkezés"-ek végrehajtásában. A harctéri 
parancsnokok sem tettek sokat, hogy a csapatokat féken 
tartsák; éppen ellenkezőleg, sok esetben az 
alakulatparancsnokok figyelmeztették katonáikat, hogy még 
nagyobb kegyetlenséggel és elszántsággal cselekedjenek a 
birodalom , faji" és politikai ellenségeivel szemben. 


A 6. hadsereg parancsnoka, Walther von Reichenau, 
felhívást intézett a csapatához 1941. október 10-én: 


A csapatok a bolsevik rendszerrel szemben tanúsított 
magatartását illetően még mindig több homályos gondolat 
létezik. 


A zsidó-bolsevik rendszer elleni hadjárat lényeges célja a 
rendszer hatalmi eszközeinek elpusztítása és az európai 
kultúrát fenyegető ázsiai hatás kiküszöbölése. Ezért a 
csapatoknak is olyan feladataik vannak, amelyek túlmutatnak 
az egyoldalú katonai hagyományon /Soldatentum]. A katona 
keleten nem csak a háborúskodás szabályai szerinti harcos, 
hanem egy faji eszme hajthatatlan hordozója /völkischen Ideel]l 


és minden olyan bestialitás megbosszulója, amelyet a német és 
a rokon népek ellen valaha elkövettek. 


Ezért a katonának tökéletesen értenie kell a zsidó alárendelt faj 
nyers, de igazságos bűnhődésének szükségességét. Ennek 
további célja a lázadások csírájában való elfojtása a Wehrmacht 
hátországában, melyet, mint azt a tapasztalat mutatja, mindig a 
zsidók robbantanak ki. 


1941. november 20-án Erich von Manstein tábornok, a 
11. hadsereg parancsnoka a következő parancsot adta ki: 


Június 22-e óta a német VWolk élethalálharcot vív a bolsevik 
rendszer ellen. Ezt a csatát a szovjet hadsereg ellen vezetjük, 
de nemcsak az európai hadviselés hagyományos módszere 
szerint... 


A judaizmus közvetítőként vesz részt a hátország ellenségei és 
a Vörös Hadsereg még mindig harcoló maradványai, valamint a 
vörös vezetés között. Nagyobb hatalommal rendelkeznek, mint 
az európai politikai és közigazgatási elit együttvéve, 
birtokukban tartják a kereskedelmet, az ipart és csoportjaik 
zavargások és lehetséges lázadások sejtjei. 


A zsidó-bolsevik rendszert egyszer s mindenkorra meg kell 
semmisíteni. Soha többé nem avatkozhatnak be az európai 
életterünkbe. 


Ezért a német katonát nemcsak e rendszer hatalmi eszközeinek 
elpusztításával bízzák meg, hanem míg menetel, addig egy faji 
eszme hordozója, és bosszúállója minden olyan atrocitásnak, 
amelyet ellene és a német nép ellen valaha elkövettek. 


A katonának megértést kell tanúsítania a zsidóság kemény 
bűnhődésével, a bolsevik terror szellemi  hordozójával 
szemben... 


1941. november 25-én a 7. hadsereg parancsnoka, 
Hermann Hoth vezérezredes ezt a parancsot adta ki: 


Ezen a nyáron egyre világosabbá vált előttünk, hogy itt, keleten 
áthidalhatatlan szellemi eszmék harcolnak egymással: a német 
becsületesség és faji tudat, valamint a sok száz éves katonai 
hagyományok csapnak össze az ázsiai gondolkodásmóddal és 
primitív ösztönökkel, amelyeket leginkább egy kisszámú zsidó 
értelmiségi korbácsolt fel, azaz a kancsukától való félelmet, az 
erkölcsi értékek semmibe vevését, egy értéktelen élet 
elsimítását és eldobását. 


Egy új korszak gondolatával vagyunk átitatva; a német népet 
faji felsőbbrendűségének ereje és eredményei feljogosítják 


Európa vezetésére. Világosan felismerjük küldetésünket, hogy 
megmentsük Európa kultúráját az előretörő ázsiai 
barbarizmustól. Ma már tudjuk, hogy egy felháborító és 
kemény ellenfél ellen kell küzdenünk. Ez a harc csak az egyik 
vagy a másik elpusztításával végződhet; a kompromisszum 
szóba sem jöhet. 


Az orosz hadifoglyok és a polgári lakosság halálos 
áldozatainak hatalmas száma tehát nemcsak a heves 
küzdelem, hanem nagymértékben a Szovjetunió megszállt 
területein a náci politika végrehajtásának eredménye is 
volt. Hitler a hadjárat előtt félreérthetetlenül kijelentette, 
hogy a német katonáknak nem szabad , fegyvertársaknak" 
tekinteniük szovjet ellenségeiket; az ő szavaival élve kein 
Kameradennek kellett lenniük. Következésképpen, a 
küzdelem első hónapjaiban a Wehrmacht körülbelül 
hatszázezer . komisszárát azonnal lelőtték, és az 
Oroszországban töltött első tél végére már megközelítőleg 
kétmillió hadifogoly meghalt. A nyugati hadjárattal 
ellentétben a Wehrmacht a  bekerítési taktikának 
köszönhetően nem gondoskodott a várhatóan magas 
számban rabságba eső hadifoglyokról. Ehelyett a rabságba 
esett Vörös Hadsereg csapatait több száz mérföldön 
keresztül meneteltette, vagy a tél közepén nyitott 
tehervagonokban szállíttatta a hátországba, és akik ezt 
túlélték, azokat csoportokba terelve üres mezőkön 
szögesdróttal és fegyveres őrökkel körülvéve halálra 
éheztették. A csapatok annyira hozzászoktak a szovjet 
katonák mint alárendelt faj ilyetén bánásmódjához, hogy 
még amikor a parancsokat a döntéseknek köszönhetően 
arra változtatták, hogy a hadifoglyokat kényszermunkára 
sorozzák a birodalomban, akkor is megtagadták a 
könyörületet, és közvetlen feletteseik világos parancsai 
ellenére azonnal lelőtték őket. 


Mivel a Wehrmacht logisztikai helyzete 1941 ősze és 
tele alatt megromlott, a csapatoknak utasításba adták, hogy 
folyamodjanak széles körben a rekvirálási parancshoz, 
amely megfosztotta a lakosságot ételtartalékaitól, és 


" Persze hogy nem a Wehrmacht komisszárjait, hanem a Wehrmacht 
által foglyul ejtett orosz komisszárokat. (a dig.) 


éhínséget, valamint halált okozott. A Wehrmacht elleni 
gerillatevékenység fokozódott, amelyet nem utolsó sorban a 
megszállt Oroszországban előidézett borzalmas helyzet 
miatti kétségbeesés váltott ki, és amely brutális megtorló 
intézkedéseket eredményezett, ami nem csupán bárki 
felakasztását — jelentette, akit  partizántevékenységgel 
gyanúsítottak, hanem falvak ezreinek elpusztítását és 
lakosaik meggyilkolását, amely része volt a kollektív 
megtorlásnak. 1941 decemberében a Vörös Hadsereg 
ellentámadása után és azután bármikor, amikor a 
Wehrmachtot visszavonulásra kényszerítették, a német 
harci egységek a  ,felperzselt föld"  taktikájához 
folyamodtak, amely hatalmas elhagyatott területeket dúlt 
fel, és mindazok nélkülözés miatti halálához vezetett, akiket 
nem öltek meg azonnal a visszavonuló csapatok, vagy nem 
küldtek rabszolgamunkára a birodalomba. 


A Wehrmacht parancsnokai eleinte aggódtak, nehogy 
ez az eljárás demoralizáltságot okozzon csapataik között. 
Tulajdonképpen épp az ellenkezője történt, mivel a seregek 
harci fegyelme és motivációja megerősödni látszott a 
küzdelem mind ádázabb természete miatt. 


Ez a keleten harcoló csapatokon belüli 
valóságérzékelésre való utalással magyarázható, mely 
viszont a hadseregben való szolgálat előtti és alatti 
ideológiai képzésnek volt betudható. A Wehrmacht harci 
alakulatai fiatal emberekből álltak, akik fejlődésük éveit a 
Harmadik Birodalomban töltötték. Ők már az iskolában, 
majd a Hitlerjugendben és a Birodalmi Munkaszolgálatban 
szívták magukba a nácizmus eszméjét. Így, mire ezeket a 
fiatalembereket besorozták, azok már elfogadták a náci 
háborús szemléletet, mint faji és ideológiai küzdelmet a 
túlélésért a démoni ellenség hordáival szemben. Ez erősen 
tükröződött a  hazaírt leveleikben, éppúgy, ahogy a 
tényleges viselkedésükben a fronton. 


1941. július közepén Fred Fallnbigl közkatona a 
frontról írt: 


Most már tudom, mit jelent igazából a háború. De azt is tudom, 
hogy bennünket belekényszerítettek a Szovjetunió elleni 


háborúba. Mert Isten kegyelmezzen meg nekünk, vagy várunk, 
vagy ezek a vadállatok ránk támadnak. Nekik még a 
legborzalmasabb halál is túl jó. Örülök, hogy itt lehetek, és 
véget vethetek ennek a fajirtó rendszernek. 


Egy katona levele Oroszországból 1941 augusztusának 
végén: 

Most már teljesen tisztán látható, hogy mi történt volna 
asszonyainkkal és gyermekeinkkel, ha ezeknek az orosz 
hordáknak... sikerül betörniük szülőföldünkre. Itt lehetőségem 
volt rá, hogy... megfigyeljem ezeket a műveletlen többfajú 
embereket. Istennek hála, hogy megakadályozták őket, hogy 
hazánkban fosztogassanak és raboljanak. 


1941. szeptember 1-jén O. Rentzsch őrvezető így írt: 


Jó tudni, hogy ez az összeütközés máris eljött. Ha másként 
lenne, azok a hordák megszállták volna országunkat, amely... 
hatalmas vérontáshoz vezetett volna. Nem, most mi teszünk 
erőfeszítéseket, hogy elpusztítsuk ezt az egyetemes dögvészt. 


Egy altiszt levele 1942 júliusában: 


A bolsevizmus elleni küzdelemben fő feladatunk, hogy 
elpusztítsuk az örök zsidóságot. Miután az ember látta, hogy a 
zsidók mit tettek Oroszországban, megérti, hogy a Führer miért 
kezdett a zsidóság elleni harcba. Micsoda bánat szállt volna 
hazánkra, ha ez a bestiális ember felülkerekedett volna. 


Ráadásul, mindez pontosan azért volt, mert 
megengedték nekik, hogy dühüket és elkeseredettségüket 
az ellenségen vezessék le egy olyan költséges és egyre 
reménytelenebb háborúban, amelyben a katonák ellenkezés 
nélkül elfogadták a rendkívül kemény, sőt brutális harci 
fegyelmet, melyet parancsnokaik tartattak be velük, és 
amely nem kevesebb, mint húszezer olyan katona 
kivégzéséhez vezetett, akiket dezertálással, gyávasággal és 
öncsonkítással vádoltak. Mind a háború során a 
Wehrmachton belüli komoly lázadások hiánya, mind az a 
kimagasló elkötelezettség, amellyel a német hadsereg 
szinte végig harcolt, bizonyítja azt a tényt, hogy a seregek 
rettegtek a parancsnokaik haragjától, és még inkább az 
ellenségtől, a megtestesült Sátántól, mely mindent 
elpusztít, ami számunkra szent és sérthetetlen. 


A  — Harmadik — Birodalom  társadalomtörténészei 
rámutattak, hogy a Volksgemeinschaft létrehozásának náci 
eszméje, ahol az osztály ellentéteket és az egyenlőtlenséget 
a nemzeti és faji egységgel helyettesítették egy jóindulatú 
Führer alatt, tulajdonképpen sohasem jött létre. Ehelyett a 
német munkások megőriztek egy erős osztálytudatot, és 
fenntartották a küzdelmet anyagi helyzetük javítása, és 
közvetve politikai elismertségük érdekében. Bizonyítékokra 
leltek a munkásosztály rezsimmel szembeni ellenállására, 
amely sztrájkokban és szándékos alacsonyabb 
termelékenységben nyilvánult meg, valamint politikai 
szerveződésben, mely távol állt a diktatúrával szembeni 
aktív ellenállástól (amelyet könyörtelenül fékeztek a rezsim 
első éveiben). Amit azonban ezek a történészek 
elhanyagoltak megemlíteni, az az, hogy milyen mértékben 
kerültek kifejezésre a munkásosztály és a rezsim közötti 
ellentétek, amikor a fiatalabb munkásokat besorozták a 
Wehrmachtba. Jóllehet, ezt a témát még nem vizsgálták 
meg alaposan, mégis úgy tűnik, hogy a várakozásokkal 
ellentétben, attól a pillanattól kezdve, ahogy ezek a 
munkások katonák lettek, nem szembesítették fegyelmi 
vagy motivációs problémákkal a rezsimet vagy a katonai 
feletteseket. Nincs  —— bizonyítékunk olyan katonai 
lázadásokra, amelyek osztálytudatból és azzal a rezsimmel 
szembeni érezhető  ellenállásból fakadtak, amely 
nyilvánvalóan nem váltotta be a legalább részleges 
egyenlőségre tett ígéreteit. Másrészről, a Ruhr-vidéki ipari 
övezet munkásai közti állásfoglalásról szóló néhány újkeletű 
tanulmány, amely az 1980-as években készített interjúkon 
alapul, azt mutatja, hogy néhány munkás tulajdonképpen 
elégedett volt a nácik gazdasági eredményeivel, amely azt 
jelentette, hogy (az újrafegyverkezés hatalmas 
programjának köszönhetően) a munkanélküliség 
drasztikusan csökkent, és ez az életszínvonal jelentős 
emelkedéséhez vezetett. Sőt, most úgy tűnik, hogy a náci 
ideológia sokkal sikeresebb volt a munkásosztály 
hitvilágába való  behatolásnál, mint azt korábban 
feltételezték, különösen a fiatalok körében. Azok a férfiak, 
akiket 40 év múlva megkérdeztek, kijelentették, hogy 


hatalmas lelkesedéssel csatlakoztak a Hitlerjugendhez, és 
nem úgy tekintettek a szervezetre, mint amely ellentétben 
áll velük, munkásokkal. 


Gustav Köppkével, egy kommunista munkás fiával a 
Ruhr-vidéki ipari övezetben, 1981-ben készítettek interjút. 
Az 1938-ban zajlott Kristallnacht pogromról, melyet 
kilencévesen látott, ezt mondta: 


Roppant hatásos volt, ahogy az SS menetelt... Az erős fickók 
oldalán álltam; a zsidók, ők mások voltak. 


Hitlerjugend tagságáról: 


A munkásnegyedünk és a Hitlerjugend egyáltalán nem mondott 
ellent egymásnak... a Hitlerjugend eszméje a nép ellen, ezt nem 
úgy kellene néznie, mintha nekünk, fiatal srácoknak valami 
mellett vagy ellen kellett határozni; nem volt semmi más... és 
aki lenni akart valaki, az odatartozott... a Hitlerjugend 
egyenruhája valami pozitívumot jelentett gyerekkorunkban. 


Németország legyőzéséről, amit mint önkéntes élt meg 
az SS Hitlerjugend hadosztályban: 
Akkor nevelkedtem, a nemzetiszocialista időkben, és úgy láttuk 


a világot, ahogy azt megmutatták nekünk... Aztán váratlanul 
már semminek sem volt értelme. 


Gilsbeg Pohl, egy munkásosztálybeli család fia, akit 
1981-ben kérdeztek meg, ezt mondta el a varsói felkelés 
leverésében való részvételéről (egy SS-hadosztály katonája 
volt): 

Fiatalemberként, túl nagyra tartottuk ezt. Végül is elmentünk 

Oroszországba, el akartuk pusztítani az alsóbbrendű fajokat - 

vagyis semmi kétség nem merült fel bennem a harcunk 


igazságosságát illetően. És ha az ember már eddig eljut, nem 
gondolkodik rajta, és csak egy dolog marad: vagy ő, vagy én. 


Ezen megállapításokat egybevetve a német csapatok 
általánosan magas motivációs szintjével, az tűnik ki, hogy 
ha a Volksgemeinschafít megmaradt mítosznak 
(mindamellett egy igen hatásos mítosznak), katonai mása a 
Kampígemeinschafít, vagy a harci közösség nemcsak egy 
erőteljes eszmét szolgált, hanem a katonák nagy része 
szerint ez a valóság igaz tükröződése volt. Így, a 
frontkatonák viselkedését vizsgálva új látvány tárul elénk a 


Harmadik Birodalom egészének társadalomtörténetében. 
Továbbá, figyelembe véve, hogy miután a háborúnak vége 
szakadt és a túlélők visszatértek eredeti elfoglaltságaikhoz, 
fel kell tennünk a kérdést, hogy tapasztalatuk milyen 
mértékben alakította önmaguk értékelését a háború utáni 
korszakban. Ez egy különösen időszerű kérdés, hiszen a 
Wehrmacht a szó minden értelmében a nép hadserege volt, 
azaz egy hatalmas besorozott hadsereg, amely a társadalom 
minden rétegének tagjaiból állt. Ezek voltak azok a 
fiatalemberek, akik a kapitulációt követően a háború utáni 
német társadalmat alkották, és akik, akár elfogadjuk, akár 
nem, máig is fennálló jellegét megőrizték. A háború közös 
emléke így az új és régi német nemzeti identitás döntő 
eleme, és még napjainkban is fontos szerepet játszik, ahogy 
az újonnan egyesült Németország visszakapja politikai 
formátumát és növeli már így is jelentős gazdasági erejét. 


Ez felveti az összehasonlíthatóság és kivételesség 
kérdését, olyan kulcstényezőkét, amely a , múlt elfogadásá"- 
nak folyamataként vált ismertté (vagy ahogy a németek 
hívják, a Vergangenheitsbewaltigung, azaz nyersfordításban 
a , múlt legyőzése"). Ez a kissé homályos kifejezés egyrészt 
a személyes és kollektív nemzeti emlékek közötti összetett 
szembesülést (és ennek elnyomását) jelenti, másrészt az 
egyén és más nemzetekhez tartozó csoportok emlékeit 
együtt; de utal az egyének és csoportok múlttal való 
helytelen értelmezésére, azzal a szemlélettel, hogy 
törvényesítsék a múltban történteket vagy a jelenlegi 
véleményeket és törekvéseket. Amíg a múlt és a jelen 
kölcsönösen hatnak egymásra (azt alakítva és tájékoztatást 
is kapva róla), addig néhány múltbeli esemény vagy időszak 
nagyobb hatású és jelentősebb, mint a többi. Alig kétséges, 
hogy a náci rezsim még napjainkban is fontos szerepet 
játszik sok német politikai öntudatában és az egyén 
pszichológiájában. Ez az 1980-as években számos 
köztársasági közvitában és különösen a német történészek 
polémiáiban megfigyelhető volt, vagy az 1986-ban kezdődő 
Historikerstreitben, — és újraegyesítés  felfordulásának 
ellenére (vagy éppen annak köszönhetően), az újkeletű 


tanulmányok és közviták hátterében maradt, így tükrözve a 
náci múlt növekvő politikai fontosságát és a nemzeti 
öntudat új definíciójának keresését. 


A Historikerstreit egy olyan német publikáció alcíme, 
amely a , nemzetiszocializmus és a zsidók kiirtásának 
egyediségén folyó vitával" foglalkozott. Azonban tágabb 
értelemben minden és bármely dolog egyediségéről folyt a 
vita, amely a Harmadik Birodalom idején történt, azaz a 
történelmi egyediség jelentéséről. Pusztán tudományos 
szemszögből az egyediség ellen szóló érv indokolt kérdést 
vetett fel; ugyanis amennyiben az egyediség az 
összehasonlíthatatlanságot sugallja, akkor egy történelem 
nélküli terminológiát vezetünk be, azaz az eseményt 
tartalmatlanná teszi azzal, hogy kitépi a történelem 
menetéből, és így megmagyarázhatatlanná, sőt misztikussá 
teszi. Más szóval, a történész nem fogadhatja el, hogy 
bármely múltban történt esemény teljesen egyedi, mivel ez 
azt jelentené, hogy ez az esemény dacolna bármilyen 
racionális történelmi elemzéssel és értelmezéssel. Jobban 
meghatározva, ennek ellenére a holocaust egyedisége 
melletti . érvelés nem feltétlenül — jelenti —— annak 
összehasonlíthatatlan voltát. Az összehasonlítás nem azt 
hivatott megmutatni, hogy két dolog vagy esemény 
ugyanaz, hanem inkább azt, hogy két tárgy vagy jelenség 
bemutatásával  rávilágítson azok  hasonlóságaira és 
különbségeire. A , revizionisták", azon német tudósok, akik 
a — Harmadik — Birodalom történelmi összehasonlító 
, értelmezését" és , elvonatkoztatott" elemzésen alapuló 
, demisztifikációját" követelték, azonban az átvizsgálásakor 
más célt tartottak szem előtt, amikor tiltakoztak a 
nácizmust  kivételesként történő bemutatása ellen. 
Ellenfeleik szerint a , revizionistáknak", vagy legalábbis 
szélsőségesebb képviselőiknek érdekében állt , relativizálni" 
a nácizmus történelmét, azaz bemutatni, hogy a náci rezsim 
ugyan valóban gonosz és bűnöző volt, de sok hozzá hasonló 
is akadt, és ezért a németeknek nincs okuk bűnösebbnek 
érezniük magukat múltjuk miatt, mint bármely más népnek, 
és nyugodtan hozzáfoghat a büszke nemzeti öntudat 


újraépítéséhez, amely nagyszerű politikai és kulturális 
eredményeken alapul. 


Míg ezek az érvek Németországban és külföldön éles 
ellenállásba ütköztek a zsidó holocaustot illetően, több 
szimpátiát kaptak, amikor a német hadsereg háborús 
vezetésére alkalmazták. A , revizionista" Ernst Nolte azt 
állította, hogy a holocaust és a szovjet gulágok közti 
egyetlen különbség csak az elgázosításban rejlett, és hogy 
Auschwitz okozói minden esetben a gulágok voltak, mert 
Hitler a bolsevikok iránt érzett félelemből cselekedett úgy, 
és mind az etnikai import és a dokumentált bizonyítékok 
megkövetelését sok kollégája erőteljesen próbára tette. 
Amikor azonban Andreas Hillburger, egy másik nagyra 
értékelt , revizionista" a történész szolidaritásvállalásának 
szükségességével érvelt a német katonák a birodalom 
,hősies" védelmével a , bosszú orgiája"-val szemben, mivel a 
Vörös Hadsereg fenyegette a német polgári lakosságot, a 
németek egy érzékeny pontját érintette. A zsidók 
legyilkolását viszonylag kis számú bűnözők számlájára 
lehetett írni, azaz elszigetelhető volt a német lakosság 
nagyobb részétől (és ahogyan ezt a német történelem 
főáramától el is szigetelték volna). Nem így a Wehrmacht 
esetében, hiszen az a tömeges besorozásra épült, és ezért a 
német társadalom egészét képviselte. Sőt, a háború iránti 
erős gyűlölet a háború utáni Németországban, amely a II. 
világháború záró fázisaiban a bosszúállásból elkövetett 
pusztítást követte, sok németet meggyőzött arról, hogy a 
háború, bármilyen háború maga a pokol. Paradox módon ez 
a szemlélet válaszképpen a német katonák háborús tetteit 
törvényesítette, mivel alapvetően nem különböztek 
semmilyen más katonától sem. Így megfigyelhető a 
háborúellenes felfogás, hitvédelem és szentimentális 
csodálat azon férfiak iránt, akik  ,megmentették" 
Németországot, sőt egész Európát a , bolsevik ázsiai 
hordáktól", és azon elképzelés erőteljes elutasítása, hogy a 
Wehrmacht Hitler legfőbb eszközeként szolgált a hódítás és 
a fajirtás eszméinek végrehajtásában. 


Azt a véleményt, miszerint a Wehrmacht olyan 
hadsereg, mint bármely másik, különösen nyugaton számos 
nem német tudós osztja, valamint a közvélemény egy 
tágabb irányzatát tükrözi. Ez jut kifejezésre Reagan, volt 
elnök követelésében, hogy a Wehrmacht katonáit temessék 
Bitburg katonai temetőjébe, ahol a náci rezsim áldozatai 
nyugszanak. Ezért hát fontos kiemelnünk, hogy a német 
hadsereg háborús viselkedése milyen szempontokból 
különbözött lényegesen a többi modern hadseregétől. 


A háború igen brutális dolog, és alig kétséges, hogy az 
egyes katonákkal a küzdelem során kegyetlenül bánhattak, 
és kegyetlenül is bántak. Az egyén szintjén például nincs 
különbség civilek meggyilkolása között, legyen az egy 
Wehrmacht-katona Oroszországban, egy amerikai 
Vietnamban, vagy egy szovjet Poroszországban. Amint 
azonban egy kicsit elvonatkoztatunk az egyén szintjétől, 
már láthatóvá válnak a különbségek. Az Oroszországban 
harcoló német katonáknak engedélyezték, sőt, parancsba 
adták, hogy tömegmészárlásokat hajtsanak végre, akkor is, 
ha nem volt közvetlen katonai veszély. Azonban nem ez volt 
a helyzet sem az amerikai közkatonáknál Vietnamban, sem 
a Vörös Hadsereg csapatainál a megszállt Németországban, 
még akkor sem, ha előfordultak ilyen esetek. És mivel ez 
nem vezérelv, hanem jogtalan cselekedet volt, a gyilkolás 
mértéke alacsonyabb volt. A Vörös Hadseregnek 
Németországban , nem volt a német lakosság 
megtizedelésére és Németországot pusztasággá 
változtatására vonatkozó parancsa, amely alkalmassá tette 
volna a gyarmatosításra. Ha ez lett volna a helyzet, nem 
lehettünk volna tanúi Németország újraegyesítésének, 
mivel nem lett volna mit újraegyesíteni. Másrészről viszont 
a német hadsereg Oroszországban a leigázás és a 
megsemmisítés világos eszméit követte. Ha Németország 
győzött volna ebben a háborúban, Oroszország mint 
politikai egység eltűnt volna, és milliókkal több oroszt öltek 
volna meg, a többieket pedig német gyarmatosítóik 
leigázták volna. Az amerikai hadseregnek sem volt fajirtó 
irányvonala Vietnamban, még akkor sem, ha ártatlan civilek 
százezreinek halálát okozta. Ha a Szovjetunió kegyetlen 


diktatúrát is vezetett be a meghódított kelet-európai 
országokban, ezek azonban nem voltak fajirtó rezsimek, 
éppúgy, ahogy az amerikai győzelem Vietnamban nem 
jelentette volna a vietnami nép elpusztítását (és akik léte a 
győztes kommunisták alatt sem volt kifejezetten örömteli). 
Németország stratégiai bombázásának (egy olyan példa, 
amelyet a németek gyakran emlegetnek) nem volt célja a 
német nép eltörlése a föld színéről, még akkor sem, ha 
katonai értéke kétséges és erkölcsileg megkérdőjelezhető 
is. Ezentúl azt sem szabad elfelejteni, hogy mind az 
angolok, mind az amerikaiak, ahogyan az oroszok is, a náci 
agresszió ellen küzdöttek: a Harmadik Birodalom 
törekedett Európa meghódítására, nem a britek vagy az 
amerikaiak, de még az oroszok sem. 


A Wehrmacht nem viselkedett mindenhol ugyanúgy. 
Ahogy már láttuk, a német hadsereg a keleti fronton 
különösen ádáz háborút vezetett. Ez azért volt lehetséges, 
mert a rezsim és a katonák egyetértettek abban, hogy 
szükség van a Szovjetunió - annak politikai rendszerének és 
a lakosság nagy részének - föld színéről való eltörlésére. A 
rasszista nézetben való osztozás erőteljes motivációként 
működött a keleti háború vezetését illetően. Kétségtelen, 
hogy számos egyéb hadsereg már ismerte a rasszizmus 
hatását; az amerikai hadsereg, mind a csendes óceáni 
háborúban, mind Vietnamban, és a japán hadsereg is, amely 
kegyetlenül cselekedett, nem utolsó sorban az ellenség 
fajilag orientált felfogása miatt. Mégis, a rasszizmus nem 
volt az amerikai kormány hivatalos irányelve, ahogy az 
amerikai fiatalok rasszizmussal átitatott nevelése sem, mit 
ahogy a német ifjúságé az 1930-as években. Amikor az 
amerikai hadsereg megszállta Japánt, azt nem igázták le, 
akkor sem, ha több amerikai katona egyértelműen erős 
rasszista nézeteket vallott a japánokkal szemben. 
Másrészről a japánok igen kegyetlen megszállási politikát 
alkalmaztak, amelyet az imperialista elvek és a faji 
felsőbbrendűség érzésének keverékeként terjesztett el a 
rezsim; az is igaz, hogy a japán hadsereg háborús 
viselkedése Kínában például igen közel járt ahhoz, amit a 
Wehrmacht tett Oroszországban, ahogy a hadifoglyokkal 


szembeni bánásmódja is förtelmes volt. Még itt is arra a 
módosításra van szükség a japánok nem alkalmazták a faj 
irtás eszméjét. Ezért például a japán fogságban lévő 
hadifoglyok túlélési aránya kétszer olyan magas volt, mint 
az orosz katonáké német fogságban. 


Valóban a fajirtás kérdése az, amelyből a német 
hadseregnek kétségtelenül a  legrosszabbként kell 
kikerülnie bármely más modern hadsereggel szemben. 
Azért is, mert a hadsereg tevékenyen követte az oroszok 
tömeges legyilkolásának elvét, és mert ez a végső megoldás 
kivitelezésének lényeges eszköze volt. A Wehrmacht és az 
SS fronton való harcára és a hátországi haláltáborok 
megkülönböztetésére tett kísérlet teljesen hamis képet fest 
a történelmi valóságról. Ahogyan azt számos részletes és 
alapos tanulmány bemutatta, a hadsereg — minden 
elképzelhető szinten bekapcsolódott a végső megoldás 
kivitelezésébe, kezdve azon területek meghódításával, ahol 
a zsidó lakosság legnagyobb arányban fordult elő, az 
Einsatzgruppennek és a haláltáborok apparátusának 
logisztikai és munkaerő-ellátásán keresztül az elkeseredett 
elhatározásig, amellyel ellenállt a Harmadik Birodalom 
végső és elkerülhetetlen vereségének, akkor, amikor az 
ipari méreteket öltött millió emberi élet elpusztítása elérte 
csúcsát. A Wehrmacht tehát döntő szerepet játszott a 
legiszonyatosabb bűnben, amelyet bármely nép a modern 
történelemben elkövetett. 

IX. FEJEZET - 
A TERVEZŐ INTELLIGENCIA 
ÉS A  /ÉGSŐ MEGOLDÁS" 
(Götz Aly) 


A tudósok között széles körű egyetértés alakult ki 
abban, hogy nincs ésszerűen felfogható magyarázat arra, 
hogy a nácik miért irtották ki az európai zsidókat. Hannah 
Arendt politikai filozófus például azt hangsúlyozza, hogy 
nem az áldozatok rendkívül magas száma tette egyedivé ezt 
a bűncselekményt, hanem az elkövetők legteljesebb 
közömbössége az áldozatok gazdasági hasznossága iránt. A 
motivációk tekintetében a történészek előszeretettel 
hangoztatják az ,irracionális faji gyűlölet", a , pusztítás a 
pusztítás kedvéért", a  ,fekete lyuk a történelmi 
megértésben" kifejezéseket, vagy öngerjesztő, szélsőséges 
jellemvonásokról beszélnek, amelyek elválaszthatatlanok a 
modern bürokratikus szervezetektől. 


Sok éven át hiába keresték a történészek Hitler 
egyértelmű parancsát az európai zsidók kiirtására. Azonban 
ha gondosan megvizsgáljuk azokat a dokumentumokat, 
amelyekről feltételezhető, hogy német elmebetegek 
megölésére vagy szovjet állampolgárok ,sok millióinak" 
kiéheztetésére adtak parancsot, nyilvánvaló, hogy azok 
, elrendelnek", vagy , felhatalmaznak". Ez azt jelenti, hogy a 
javaslatokat vagy a konkrét terveket előterjesztették 
Hitlernek, Himmlernek vagy Göringnek döntéshozatal 
végett: hogy ők elfogadják, elutasítsák, átszövegezzék vagy 
tegyék félre azokat. Göring még abban is kinyilvánította 
akaratát, hogy hogyan kellene ezeket az intézkedéseket 
burkolt formában megfogalmazni. A volt Szovjetunióban az 
SS-különítmények által elkövetett öldökléseket illetőleg 
Hitler csak ennyit jegyzett meg: ,a világra nem tartozik 
más, csak annyi, hogy a motivációinknak összhangban kell 


lenniük a taktikai megfontolásokkal... végrehajtjuk az 
összes szükséges intézkedést - a kivégzéseket, az 
áttelepítéseket stb. - tekintet nélkül a közvéleményre". Ez 
felveti a kérdést, hogy ki volt az értelmi szerzője ezeknek a 
,szükséges intézkedéseknek", és mindenekelőtt a céloknak 
és motivációknak. 


Abból indulok ki, hogy a náci rezsim elképesztő 
mértékben támaszkodott magasan kvalifikált tanácsadóira, 
és felhasználta szakértelmüket. A legmagasabb katonai 
körökhöz civil közhivatalnokokon át jutottak el a szakértők 
ötletei, elsősorban a különböző minisztériumokhoz tartozó 
kormánytisztviselők közreműködésével. Sokan közülük a 
Négyéves Terv testületének általános tanácsában is 
tevékenykedtek, amely minőségben magasabb rangot 
töltöttek be, mint a saját minisztereik. A Négyéves Tervet 
azzal a szándékkal hozták létre, hogy növelje a 
termelékenységet a gazdaság stratégiailag létfontosságú 
területein, hatalmának csúcspontját pedig 1938 és 1942 
között érte el. Ez idő alatt hozták létre azokat a 
programokat, amelyek Európa társadalmi-politikai és 
gazdasági átszervezését célozták meg, és ekkor alakították 
át ezeket politikai és katonai stratégiává. 


A ,végső megoldás gazdaságának" koncepcióját német 
szakértők fejlesztették ki - mindenekelőtt közgazdászok, 
mezőgazdászok, demográfusok, a munkaerő-gazdálkodás 
szakemberei, földrajztudósok, történészek, tervezők és 
statisztikusok. Ezen területek szaktekintélyeiből állították 
össze a következő tervezőbizottságokat: a Birodalmi 
Területrendezési Hivatalt, a Birodalmi Elelmezési Hivatalt a 
Német Etnikum Erősítésére, és a Négyéves Terv testületét. 
Ők alkották és vitatták meg a különböző , demográfiai 
problémákat" megoldó javaslatokat, és ők számolták ki a 
valószínű , nyomáscsökkenést", amit a zsidók gazdaságból 
való kivonása eredményezne. Ők vetették fel, hogy Ukrajna 
legyen Európa éléskamrája - számításaikban figyelembe 
véve ,sok millió" szovjet állampolgár szándékos ki- 
éheztetését. Összeadták, hogy mennyi veszteséget okoz a 


gettók fenntartása, s így ökonómiai érveket tudtak felhozni 
a bennük élők tömeges elpusztítására. 


A tanulmányom célja nem a konspirációs elmélet 
feltárása, hanem a felelősök megnevezése, és annak 
felfedése, hogy milyen szerepet játszott a karrierista, 
magasan képzett intelligencia több millió ember 
kiirtásában. Ez a társadalmi réteg feltehetőleg mindössze 
pár ezer emberből állt, egy ,tudományos közösség" 
tagjaiból, akik az általános ellenségeskedések és a kicsinyes 
szakmai és személyes féltékenykedések dacára 
hozzájárultak az uralkodó nézet kialakításához. Néha 
elhangzik olyan vélekedés, hogy ezek az emberek nem is 
tudósok voltak, hanem félig vagy teljesen őrült, 
harmadosztályú alakok. Ez az elképzelés azonban nem 
magyarázza meg azoknak az embereknek a 
belekeveredését, akiket általában a legnagyszerűbb 
koponyaként tartanak számon. Ilyenek például Werner 
Conze és Theodor Schieder történészek, akik a háború 
utáni időszakban is kiemelkedő szerepet játszottak saját 
szakterületük tudományos életében. Ennek a , közösségnek" 
a szakvéleménye nem olyan formában jelentkezett, hogy ex 
post facto (a tett elkövetése után) ésszerűsítette azokat az 
irányelveket, amelyek létrehozását nem befolyásolta. Sokkal 
inkább az ő elméleteik alkották a kiindulópontját a 
miniszterek és a vezető beosztású tisztviselők döntéseinek. 
A birodalmi gazdasági ügyek bizottsága által közreadott 
jelentésekből származtak az olyan elfogadott határozatok, 
mint pl. az üzleti élet átalakítása Bécsben vagy később a 
lengyelországi Generalgouvernementben, s mely döntések a 
kombináció lehetőségét keresték a , zsidómentesítés" és 
gazdaságuk  , racionalizációja" között. A német etnikum 
erősítésére létrehozott szervezet birodalmi népbiztosa 
részletes információkkal rendelkezett a kereskedelmi és 
ipari cégek optimális megoszlását illetően azokon a 
területeken, amelyeket kisajátítottak a zsidóktól és az , árja 
lengyelektől" a beérkező német etnikumú hazatelepedők 
kedvéért. Más szavakkal, mind a kitelepítést, mind a 
kötelező , germanizációt" tudatos gazdasági, és nem faji- 
biológiai ismérvek alapján hajtották végre. A közgazdászok, 


népességstatisztikusok és tervezők jelentős szerepet 
játszottak ezeknek a kezdő gyakorlati lépéseknek a 
kialakításában, amelyek alapján még jobban kidolgozott 
terveket tudtak megalkotni, így Bécs árjásítása példaként 
szolgált a hasonló procedúrák számára, és a nemkívánatos 
etnikai csoportok kitelepítése a Generalgouvernementbe 
újra felmerült a későbbi megbeszéléseken, amikor ennek a 
területnek a gazdasági rekonstrukciója került szóba. A már 
meglevő gyakorlat megoldásokat kínált egy saját maguk 
által gerjesztett dilemmára. A népesség nyomása sürgős 
,tehermentesítést" igényelt. 


Kevéssé vizsgálták eddig a hosszú távú gazdasági 
tervezés és az emberek kiirtása közötti összefüggéseket. Ez 
nagyrészt annak tulajdonítható, hogy már a kezdetekben 
kapcsolatba került a holocaust egyedülálló jellege és az 
állítólagos vagy feltételezett hiánya bármilyen racionális, 
anyagi számításnak. Azért sem vizsgálták még ezt, mert 
durván alábecsülték azt a hatalmat, amelyet a hivatásos 
szakértők birtokoltak egy olyan rezsimben, amelynek 
ideológiai állításai pontatlanok, —— bizonytalanok és 
többféleképpen értelmezhetőek voltak. Ez jól illusztrálható, 
ha megvizsgáljuk a különböző , közreműködéseket" a náci 
, eutanáziaprogram"-ban. 1940. április 3-án Viktor Brack, a 
egy rangidős polgármesterek számára összehívott 
értekezleten, ahol ismertette a német elmegyógyászati 
kórházakban elért legírissebb kutatási eredményeket. (A 
továbbiakban a szervezetek, az egyének vagy 
érdekcsoportok, akiket felelősség terhel az 
, eutanáziaprogram" egyes elemeiért, zárójelben vannak 
megnevezve): 


A birodalom több elmegyógyintézetében rendkívül nagy számú 
gyógyíthatatlan beteg található, a legkülönfélébb 
betegségekkel, [a doktorok és a pszichiáterek], akik az 
emberiségnek semmiféle hasznot nem nyújtanak [Hitler, az 
orvosok]. Mást sem tesznek, csak tartalékokat vonnak el 
egészséges emberektől [hadtápszolgálati szakemberek, Hitler], 
és gyakran intenzív ápolásra van szükségük [az orvosok]. Az 
emberiség többi részét meg kell védeni ezektől a betegektől 
[Hitler]. Ha manapság az egészséges emberek ellátásával 


kapcsolatban kell döntéseket hozni, akkor a legalapvetőbb 
fontosságú ezeknek a kreatúráknak az eltávolítása annak 
érdekében, hogy megfelelőbb ápolást tudjunk biztosítani a 
gyógyítható esetekben az  elmegyógyintézetekben és a 
kórházakban [az orvosok]. Az üres kórházi ágyak mindenféle 
lényeges katonai célokra szükségesek: [hadügyi orvosi 
alakulatok szakértői] betegszobának, kórháznak, 
szükségkórháznak [hadügyi orvosi alakulatok szakértőil. A 
fennmaradókat illetően az intézkedés jelentősen tehermentesíti 
a helyi hatóságokat, mert egyetlen eset sem jelent majd 
semmiféle ellátási vagy fenntartási költséget a jövőben 
Iháborús pénzügyi szakemberek, helyi hatóságok]. 


Ehhez a listához hozzátartoznának még a Führer 
A meglehetősen jól dokumentált döntéshozatali folyamat 
alapos vizsgálata rávilágít arra a téves elképzelésre, hogy a 
, bürokratikus gépezet automatikusan működött". Pedig ezt 
állította többször is Hans Mommsen, utalva az európai 
zsidók kiirtására, ahol sokkal kevesebb bizonyíték maradt 
fenn a döntéshozó folyamatra. Három egymást követő 
szakasz különböztethető meg annak eldöntésénél, hogy 
létezett-e a ,végső megoldás gazdasága". 


1. Pogromok és racionalizáció 


1938. november 12-én, két nappal a birodalmi 
kristályéjszaka öldöklései után a náci vezetőségi elit a 
zsidókérdést érintő megbeszélésre gyűlt össze. Az ülést 
Hermann Göring, a Négyéves Terv teljhatalmú megbízottja 
vezette. A meghívottak közt szerepelt Goebbels és Reinhard 
Heydrich neve is, egy sor más közgazdasági szakértőével 
együtt: a pénzügyminiszter, a gazdálkodási miniszter, a 
biztonsági szektor képviselője és mintegy száz szakértő, 
politikai tanácsadó és vezető tisztviselő. Göring, a Nagy- 
Német Birodalom gazdasági ügyeinek vezéralakja azzal az 
álszerény mentegetőzéssel kezdte beszédét, hogy ,ő nem 
eléggé járatos a gazdasági ügyekben", de aztán tájékoztatta 
a résztvevőket, hogy ,mivel a probléma nagyrészt 
gazdasági jellegű, gazdasági szempontból kell 
megközelíteni". A gazdaság  árjásítására vonatkozó 
intézkedéseket ,egymás után" kellene végrehajtani, mely 


során a zsidókat kizárják a gazdasági életből és , beteszik a 
szegényházba". 


Ez nem pusztán annyit jelentett, , hogy a 
Nemzetiszocialista Német Munkáspárt (NSDAP) 
tősgyökeres kispolgári támogatóit gazdagabbá kellett tenni, 
vagy hogy az árja konkurencia sajátítsa ki a zsidó bankokat 
vagy áruházakat. A problémát az okozta, hogy általában 
véve túl sok egyszemélyes üzlet, iparosműhely és kis gyár 
létezett Németországban. A konferencia után pár héttel az 
állami szervek már bezárták az egyszemélyes, zsidó 
tulajdonban lévő cégek és kis üzletek kétharmadát, 
árukészleteiket az árja kereskedők szerezték meg olcsón, 
nyereségüket pedig nemzeti alapokhoz utalták. Ez csak 
része volt annak a műveletnek, amit Göring úgy nevezett, 
hogy ,a termelés lényegtelen egységeinek lényegessé 
alakítása", s amelynek véghezvitelét a  közeljövőre 
ütemezték. Az úgynevezett árjásítás ezért elsősorban 
gazdasági racionalizáció és koncentráció kérdéskörébe 
tartozott, amelyet ma , újraszervezésnek" neveznek. 


A konferencián meghozott döntéseket nagyban 
befolyásolták az Ausztria — bekebelezéséből eredő 
tapasztalatok, amelyeket a résztvevők felé az osztrák 
gazdasági és munkaügyi miniszter, Hans  Fischbock 
továbbított, aki a konferencia kedvéért tette meg az utat 
bécsi irodájából. A birodalmi gazdasági ügyek bizottsága 
által kiszámított adatok szerint Bécsben a zsidó 
érdekeltségű cégek 9096-át teljesen bezárták, és mindössze 
1090-át kínálták fel eladásra. Fischbock azzal dicsekedett, 
hogy a bezárások a gazdaság összes szektorában 
végbement vizsgálatokra épültek, és a helyi igényeknek 
megfelelően határozták meg a bezárandók körét. Ez a 
modus operandi (eljárási mód) ismétlődött meg pár nappal 
később Berlinben, és ugyanezt tették aztán a német 
megszálló hatalmak Csehszlovákiában, Lengyelországban 
és Hollandiában is. 


A bécsi modell káros társadalompolitikai 
következményei miatti felmerült bármilyen aggodalmat 
Heydrich azzal szerelt le, hogy hivatkozással a Gazdasági 


Minisztérium, a külföldi emberbaráti szervezetek és Adolf 
Eichmann Zsidó Ügyek SS irodája közti kooperációra, 
felhívta a figyelmet arra az 50.000 zsidóra, akiket az 
Anschluss (Ausztria bekebelezése) óta távolítottak el a 
gazdaságból, emigrációra kényszerítve. Ugyanazon időköz 
alatt csupán 19.000 zsidót távolítottak el a régi (a 
terjeszkedés előtti) birodalomból. A Zsidó Emigráció 
teljhatalmú meghatalmazottja Hjalmar Schacht, a Birodalmi 
Bank elnöke volt. Pusztán egy jelenlevő fejezte ki kételyét, a 
konzervatív nacionalista pénzügyminiszter, Schwerin von 
Krosigk, aki megjegyezte: ,A kritikus pont az, hogy nem 
végzünk az alsóbbrendű népekkel. Mindig súlyos terhet 
jelentenek majd a számunkra." A konferenciát ezzel a 
szlogennel zárták:  ,szabaduljunk meg attól, ami 
mellőzhető", amin a zsidókat értették. Ugyanakkor rögtön 
nyilvánvalóvá vált, hogy a külföldi valuta hiánya miatt ez 
nem valósítható meg teljes mértékben. A megmaradt zsidók 
- az öregek, betegek és munkanélküliek - "koloncot 
jelentenek majd az állam nyakán". Ha az 1938. novemberi 
kristályéjszaka előtt fordult is elő rivalizálás és szakmai 
nézeteltérés a zsidókérdésben a különböző szervezetek 
közt, ez hihetetlenül megváltozott november 12-e után. 
Göring kijelentette: , Egyszer és mindenkorra megtiltok 
bármilyen egyéni akciót. A birodalom kézben tartja az 
ügyet." Ettől fogva az antiszemita intézkedéseket a 
Négyéves Terv apparátusa irányította, és Erich Neumannra, 
a valutaügyi miniszterre egy általános gazdaság sajátos, 
speciális feladataiból fakadó különleges felelősség hárult. A 
deportálások és később a kivégzések elintézése az SS Fő 
Birodalmi Biztonsági Hivatalának feladatkörébe tartozott. 


2. A fejlesztési politika és a demográfiai kérdés 


A zsidók ellen irányuló gazdaságilag motivált, 
szélsőséges politika második fázisa 1939 szeptembere után 
kezdődött, amikor Lengyelországot elfoglalták és területét 
szándékosan megosztották. A német gazdaságtervezők 
szemében Lengyelország rendkívül elmaradt a fejlődésben, 
gazdaságát rosszul szervezték meg, és tőkehiánnyal 


küszködött. Mindenekelőtt azonban túl sok embernek 
jelentett  — megélhetési forrást a földművelés. A 
mezőgazdaságot önellátó gazdálkodás jellemezte: a vidéki 
népesség kielégítette saját élelmiszer- és fogyasztásicikk- 
igényét, és a falvakban a kereskedelmi formák közül 
leginkább a cserekereskedelem hódított. Más szavakkal ez 
, racionalizációra alkalmatlan rendszer volt", alapvetően 
átjárhatatlan a kapitalista felfogás és kizsákmányolás 
logikájának. A németek, és más nemzetközi közgazdászok 
elképzelése szerint is, Lengyelország — legfontosabb 
problémáját a vidéki túlnépesedés okozta. A népességet a 
kívánt létszám eléréséhez egyharmadával lehetett volna 
csökkenteni, , ha modern földművelési technikákat 
alkalmaznak. A , felesleges népesség terhet jelentett a 
nemzetgazdaság számára", vagy ahogy Theodor Oberlánder 
nevezte, ,a  társadalmi-gazdasági betegség tünetének 
számított". A túlnépesedés nem állt kapcsolatban a 
népsűrűséggel, inkább egy állítólag normális vagy 
, optimum" népességtől való eltérést értettek rajta. 


Az optimális populáció elméletét a századforduló táján 
fejlesztette ki néhány közgazdász.  Elképzelésükhöz 
felhasználták Paul Mombert csökkenő haszon elméletét, 
amit Mombert-szabálynak is neveznek. Mombert (1876- 
1938) Giessen egyetemén a politikai gazdaságtan 
professzoraként dolgozott, de 1933-ban nyugdíjba küldték, 
mivel nem bizonyult árja származásúnak. Az általa 
megalkotott szabály egy egyszerű elsőfokú egyenlet, amely 
a népességszámot a gazdasági erőforrásokkal hozza 
kapcsolatba. E szabály szerint F —- P x E, vagyis a 
felhalmozott élelmiszerkészlet (F) egyenlő a populációszám 
(P) szorozva az életszínvonallal (E). Ez a leegyszerűsített 
elvonatkoztatás képes , megmagyarázni" minden nem létező 
összefüggést a készletek és az életszínvonal között 
populációs számok szempontjából, tekintet nélkül olyan 
tényezőkre mint munkanélküliség, tőke vagy 
nyersanyaghiány, kevés piac, alacsony termelékenység és 
így tovább. Mindenféle gazdasági krízishelyzetre, beleértve 
a háború által okozottakat is, magyarázatot lehet adni a 
,populációs kérdés" nézőpontjából. E szerint az elmélet 


szerint a populáció a gazdasági élet egyik változójává válik, 
s ezért a többihez hasonlóan éppúgy manipulálható. 
Mombert ugyan úgy tűnik, kifejezetten kizárta ezt a 
lehetőséget, tanítványai figyelmét azonban elkerülte ez a 
kitétel. A német közgazdászok számára, akiknek egy óriási, 
független, integrált, német hegemónia alatti európai 
gazdaság képe lebegett a szeme előtt, a népesség mérete és 
összetétele vált olyan tényezővé, amit a háborús helyzetre 
és a nyersanyagok viszonylagos hiányára való tekintettel a 
legkönnyebben tudtak alakítani. A népességpolitika az 
, áttelepítések" formájában lehetővé tette, hogy úrrá 
legyenek a pénz- és valutahiányon, szabályozni tudják a 
háborús pénzügyeket és  élelmiszer-tartalékokat, és 
nyersanyagot szabadítsanak fel. Ugyanakkor ezzel elértek 
egy hosszabb távú célt is: egy ésszerűbb gazdasági 
struktúrát és fokozottabb munkaerő-kihasználást. 


1932-re Mombert már kiszámolta, hogy mekkora terhet 
jelent a nemzetgazdaságnak a gazdasági világválság által 
feleslegessé vált népesség. Az állam számára a jövedelmet 
nem hozó réteg fenntartása négymilliárd birodalmi márka 
nagyságrendű összegbe került, mely summát egyébként 
produktív módon a gazdasági bázisba is be lehetett volna 
fektetni, — belföldi befektetések vagy  tőkebehozatal 
formájában. Abban az időben Mombert afrikai gyarmati 
tervezetek finanszírozását fontolgatta, bár modellje javasolt 
olyan megoldásokat is, amelyek segítségével sokkal 
gyorsabban lehet pénzt felhalmozni, mégpedig a 


,népességnövekedés leállításán" keresztül. A 
Lengyelországban megszálló hatalomként működő magas 
képesítésű tanácsadók szerint - akik újra és újra 


hangsúlyozták a , Mombert-szabály megcáfolhatatlanságát" 
- pontosan ez volt a válasz az alapvető problémákra, amiket 
a lengyel gazdaságban fedeztek fel. A népességcsökkenés 
egyszerre törné meg a túlnépesedés ördögi körét, és tenné 
lehetővé a szükséges tőkebehozatalt, amivel modernizálni 
lehetne a gazdaságot. Ha ez nem válna be, a megszállt 
Lengyelország ,teherként" jelentkezne a teljes német 
uralom alatt álló Grossgraum számára. Milliónyi ember 
kiirtása megállítaná a népességnövekedést Kelet-Európában 


néhány kritikus évre, ily módon  felszabadítana 
tőkeforrásokat, amelyet az iparosítás fellendítésére és a 
mezőgazdaság gépesítésére lehetne felhasználni. Más 
szóval olyan fejlesztések jöhetnének létre, amelyek 
Németország gazdasági érdekeit szolgálják. A német 
akadémikus tervezők tömegesen gyártották a terveket és a 
fejlesztési modelleket, amelyek egy csapásra teljes népeket 
alakítottak át a saját kívánalmaiknak megfelelően, és ezáltal 
áttelepítésre vagy  deportálásra ítélték őket, ahol 
kényszermunkát kellett végezniük. , A negatív demográfiai 
politika" vált egy új típusú fejlődő német gazdaság 
mozgatórugójává. 

A német számítások szerint minden második vidéki 
lengyel ,semmivel sem több, mint holtsúly", és a 
túlnépesedés , ténylegesen akadályozza a 
tőkefelhalmozást". Theodor  Oberlánder, aki később 
miniszterként dolgozott Konrad Adenauer háború utáni 
kormányában, úgy becsülte, hogy Lengyelország sok 
területén a lakosság 7596-a nélkülözhető. Ez számokban 
kifejezve azt jelenti, hogy kb. 4,5 és 5,8 millió közé esik 
azoknak a lengyeleknek a száma, akik az igényekhez 
mérten — feleslegesek voltak. Nagyobb léptékben 
gondolkodva a közgazdászok azt is kiszámolták, hogy 
Délkelet-Európában, amelynek  túlnépesedését szintén 
szabályozni kellett, kb. tizenkét- és tizenötmillió közötti 
mezőgazdasági munkást kellene , mozgásba indítani". Ha a 
családtagjaikat is beleszámoljuk, akkor kb. ötvenmillió 
ember kényszerülne rá, hogy az önellátó gazdálkodó 
életmódját feladva a német ipari gazdaságnak hajtson 
hasznot. Miután a Szovjetunió nagy területeit elfoglalták, a 
német közgazdasági és mezőgazdasági szakértők újabb 
harmincmillióval " kerekítették felfelé — számadataikat, 
egészen pontosan azzal az értékkel, amennyivel 
Oroszország lakossága 1905 és 1939 között nőtt. 


A túlnépesedési elmélet a viszonylag fejletlen 
országokra vonatkozott. A normának az aktivitás hiányát és 
a munkanélküliséget tekintették, vagy ahogy a 
közgazdászok mondanák, a  munkaerő-kapacitást csak 


részben használták ki. Az emberek száma nem állt egyenes 
arányban a tőke mennyiségével, és jelentős szegénységet 
okozott vidéken és a városokban. Ennek a helyzetnek a 
racionalizálására tervezett külső beavatkozás 
szükségszerűen azt eredményezné, hogy a népesség két 
csoportra bomlana: azokra, akiknek sokkal keményebben 
kellene dolgoznia, és azokra, akik egyáltalán nem 
dolgoznának. Az állam döntené el, kit tartanak hasznosnak 
és kit nem. Éppen ennél a pontnál találkozott a náci faji 
megkülönböztetés a népgazdaság tudományos ismérveivel. 


3. A Szovjetunió elleni harc 


A harmadik lépés ebben a népességstatisztikainak 
felfogott tömeggyilkossági programban a Szovjetunió ellen 
tervezett háborúval indult. A kezdeti cél arra irányult, hogy 
.180 fokos fordulatot" érjenek el Ukrajna gazdaságában, 
amelynek nem kellett többé szovjet dolgozókat ellátnia, 
hanem az élelmiszer biztosításával enyhíteni a közép- 
európai blokádon. A támadási terv magába foglalta ,sok 
millió" ember szándékos kiéheztetését annak érdekében, 
hogy ennivalót tudjanak biztosítani Nyugat-és Közép- 
Európa lakói számára. Az írásba foglalt irányelvek szerint: 

Több tízmillió ember válik feleslegessé ezeken a területeken 
[vagyis az északi erdőségekben és az ipari városokbanl], ezért vagy 
meghalnak, vagy Szibériába kell települniük. Az ottani népesség 
éhen hálásának megelőzésére irányuló kísérletek, amelyek során 
élelmiszertöbbletet csoportosítanának át a nagyobb 
termőképességgel rendelkező területekről, csak Európa 
készleteinek a rovására mehetnének végbe. Ez meggyengítené 
Németország vezető pozícióját a háborúban, sőt Németország és 
Európa azt a képességét, hogy ellenálljon az ostromnak. 


Ezeket a sötét kilátásokat támasztotta alá az az 
ismeret, hogy Németország élelmiszerigényének mindössze 
3790-át tudta megtermelni, és a megszállt államok közül 
Dánia az egyetlen, amely saját lakói éheztetése nélkül 
küldhetett élelmiszerszállítmányokat, az összes többi ország 
valójában behozatalra szorult Németországból. Mivel a 
mezőgazdaság egyre inkább külterjessé vált a háború ideje 
alatt, beleértve a nem megfelelő földek megművelését is, az 


élelmiszerhelyzet  aratásról aratásra  elkerülhetetlenül 
romlott. Ugy kívánták megoldani ezt a problémát, amely 
esetleg károsan befolyásolta volna a német lakosság 
hangulatát, hogy megszervezték mintegy harmincmillió 
orosz ember halálát. A maguk egyszerűségében páratlan 
tervek soha nem említették a , faj" szót, mindig a gazdasági 
körülményekből fakadó szükségszerűségeket 
hangsúlyozták. Ez az időszak tette elkerülhetetlenné a 
, negatív demográfiai politikát", amelyben az éhség mint 
geostratégiai eszköz szerepelt. A ,zsidókérdés végső 
megoldása" előtt néhány hónappal fejlesztették ki ezeket a 
terveket, amelyek újra előtérbe kerültek Göring Négyéves 
Terv csoportjában. Az a kétmillió orosz hadifogoly, aki 1941 
vége előtt halt éhen német táborokban, nem az 
élelmiszerellátás problémái miatt pusztult el, hanem 
szándékos gyilkosság áldozatává vált. 1941 novemberében 
Göring megjegyezte, hogy ,ebben az évben megközelítőleg 
húsz-harmincmillió ember fog éhen halni Oroszországban. 
Talán ez jó dolog, mert a lakosságot meg kell tizedelni". 


Az élelmiszer-ellátással kapcsolatos terveket továbbiak 
is kísérték - név szerint a Generalplan Ost -, amelyek az erő 
stratégiájával és a letelepítési politikával foglalkoztak. A 
Szovjetunió elleni háborúra való felkészülés során hirtelen 
végtelen távlatok nyíltak meg a német tervezők számára. A 
megszállt Krakkóban működő Institute für Deutsche 
Ostarbeit fontolóra vette inter alia (többek közt) ,a 
lengyelek áttelepítését", míg egy berlini 
antropológiaprofesszor, aki szovjet hadifoglyokról írt 
tanulmányokat, , az orosz nemzet likvidálását" javasolta. 


Az Oroszország elleni invázió új lehetőségeket tárt fel 
minden szociális probléma megoldására, nem csupán az 
elfoglalt területeken, hanem a birodalomban is. Miként a 
Generalplan Ost tervezet vezetője megjegyezte: , haderőnk 
győzelme és határaink kiterjesztése lerombolta a régi 
korlátokat". A német nép számára ,jelentkező" nehéz 
feladatok nemcsak a ,germanizáció kérdéséből" és a 
, meghódított területek helyreállításából" álltak. Sokkal 
inkább ,egy nemzet és a rendelkezésre álló terület alapos 


újrarendezése" indult meg a régi birodalomban, az új 
határokon létrejött új állapot eredményeként. A tennivaló a 
gazdaság újraszervezésével és a túlzsúfolt foglalkozási 
ágazatok megtisztításával kezdődött. A termelést, a piacot 
és az árakat a vásárlóerőnek megfelelően korszerűsítették. 
Végül a letelepítés egész szerkezetét újra kellett szervezni. 
A Generalplan Ost, amely a Leningrádtól a Krím-félszigetig 
húzódó terület egészét átfogta, előreláthatólag 
harmincegymillió ember , evakuálását" tartotta 
valószínűnek. Ezen dokumentumok szerzőinek a szemében 
a zsidókérdés megoldása (mivel hozzávetőleg ötmillió zsidó 
lakott a tervezet hatáskörébe eső vidéken) pusztán a , nagy 
feladat" részének számított. 


k 


A Német Birodalomban, a megszállt Lengyelországban 
és végül is a teljes német hegemónia alá eső térségben 
túlnyomórészt az embereket tekintették improduktívnak - a 
krónikus betegeket, az ún. aszociálisokat, és persze a 
zsidókat - más szavakkal, azokat a csoportokat, amelyeket 
már egyébként is negatív megkülönböztetés ért. Eppen 
ezért őket könnyen el lehetett izolálni, el lehetett távolítani 
a gazdasági folyamatból, és megtagadni tőlük bármilyen 
szociális biztosítékot. Ez azt jelentette, hogy a zsidókon és a 
cigányokon kívül a szláv népesség nagy részére is 
megsemmisítés várt. A háború leple alatt elkövetett 
zsidóirtás a leginkább megvalósított része ennek a 
programnak. Mind a demográfiai és a gazdasági ismérvek, 
mind a faji hierarchia elméletei alapjául szolgáltak a 
terveknek. A kezdeti elképzelés szerint Európa lakosságát 
közép- és rövid távú gazdasági és stratégiai célok 
érdekében csökkenteni kellett. A kivégzések mozgatórugója 
és a döntéshozatal tényleges folyamata csak akkor válik 
érthetővé, ha az ezeket alátámasztó demográfiai és 
gazdasági célok is feltárulnak előttünk. 


A zsidók meggyilkolásával a kelet-európai szegénység 
egyik legkézzelfoghatóbb megnyilvánulását rombolták le: a 
nagy és kisvárosok szegénynegyedeit. A fajirtás egy 
szociális kérdés megoldásának bizonyult. Mivel a legtöbb 


zsidó városokban élt, deportálásuk megindította a 
felesleges vidéki népesség áramlását a városok irányába, 
megadva ezzel számukra a társadalmi fejlődés lehetőségét a 
kereskedelmen és a kézművesiparon keresztül. Ugyanakkor 
ezek a túlzsúfolt városrészek maguk is modernebbé és 
ésszerűbbé váltak, anélkül hogy kialakult volna egy 
elégedetlen, deklasszált, nemzeti kispolgári réteg, ami 
esetleg — fenyegetést jelenthetett volna a német 
megszállóknak. 


Kelet-Európában is, de mindenekelőtt Németországban 
a zsidó tulajdon kisajátítása az  önsegélyezés nem 
bürokratikus formájaként lépett fel, és háztartási javakat, 
szállást, új munkalehetőségeket és hasonlókat biztosított. 
Az eltulajdonítás a nagytőke esetében lehetővé tette a 
német bankok és az ipar számára, hogy megszilárdítsák 
vagyonukat. Nem maradt más, csak a munkanélküli és 
vagyontalan embertömeg, valójában egy mesterségesen 
létrehozott népességfelesleg. A zsidók és a nem zsidó 
lengyelek deportálásával felszabadult likvid tőkét az erre a 
célra kinevezett keleti főmegbízottak vették át, és aztán 
fejlesztési . hitel formájában osztották szét, hogy 
megerősítsék a forgótőkével nem rendelkező szektorokat és 
régiókat. 

Hasonló számítások befolyásolták gyakorlatilag minden 
német  — közgazdász, — mezőgazdász, — demográfus és 
statisztikus gondolkodását. Szerepeljen itt egy példa a sok 
közül a berlini Alfred Maelicke közgazdasági tanácsadótól. 
Az 1942-ben megjelent Német Gazdaság c. folyóiratban 
Maelicke megjegyezte: 


Csak a gazdasági élet zsidóktól való teljes megszabadítása 
teszi majd egyszerűvé annak megoldását, ami még mindig a fő 
probléma sok országban, Délkelet-Európában és máshol is, 
nevezetesen a túlnépesedés és más szociális kérdések. A zsidó 
kereskedői mentalitás és a  profitközpontú gondolkodás 
kirekesztése, valamint a zsidók kizárása fog életteret és 
biztonságot biztosítani (teljes foglalkoztatottság) sok eddig 
gyökértelen és elszegényedett dolgozó, paraszt, kézműves és más 
foglalkozású számára... Ha valaki elemzi a zsidók eltávolításának 
alapjait és gyakorlatát, ahogy az Németországban végbement, 
bármelyik ország demográfiai viszonyaiban képes mélyreható 


változtatásokat véghezvinni, sőt akár szélesebb körű szerkezeti 
módosításokat is, anélkül hogy kíméletlenül beavatkozna az adott 
gazdaság  alaptermészetébe. Nem lesz szükség dolgozók 
elbocsátására, és nem lesz fennakadás az anyagellátásban. Az 
áruforgalom beszűkülése miatt is felesleges az aggodalom. 


Maelicke egy fajilag motivált ,népességi probléma 
megoldásáról" beszélt - amely szerkezeti előfeltételként 
biztosítja a hosszú távú újrarendezését és kiaknázását a 
Grosswirtschaítsraumnak (nagyobb gazdasági térnek), ami 
egykor Európa volt. 


Ez a magyarázat arra a nyilvánvaló ellentmondásra, 
ami a gazdasági vagy katonai érdekű kizsákmányolás és a 
lehetséges munkaerőforrások tömeges elpusztítása közt 
feszül. A német közgazdászok úgy vélték, hogy a 
túlnépesedés megszilárdította a gazdasági struktúrák 
állítólagos gazdasági elmaradottságát, és akadályozta az 
,optimális  — munkatermelékenység" megvalósítását a 
Grosswirtschaítsraumon belül. Másként fogalmazva, a 
közgazdasági szakértők előre feltételezték, hogy a 
túlnépesedés egy része semmissé lenne, ha a Grossraum 
számára rendelkezésre álló munkaerőt hatékonyan 
kiaknáznák , mozgósíthatóvá" tételével. A németek nem 
voltak felkészülve arra, hogy olyan tőkeberuházások 
szempontjait is figyelembe vegyék, ami kibővíti az általános 
erőforrásokat. A működés alacsony foka, amelyre a zsidókat 
kényszerítették a gettókban és munkatáborokban, miután 
kizárták őket a szélesebb gazdaságból, további bizonyítékát 
mutatta egy , hatásos tőkeféknek". Ugyanis az anyagi 
erőforrásokat  — befektették, ami a munkaerő jobb 
megszervezésével, valamint a tőke és a munkaerő 
kedvezőbb kombinációja esetén nagyobb hozamot hozhatott 
volna. Himmler és Speer teljes egyetértést tanúsítottak 
ezen a téren. A német és lengyel cégeknél dolgozó 
zsidóknak fizetett alacsony bérek meggátolták a 
racionalizációt, mert rövid távon a zsidó kényszermunka 
olcsóbb alternatívát biztosított, mint a gépesítés. Azok az 
előnyök, amelyekkel a mérsékelt fizetésű munkaerő 
nyilvánvalóan együtt járt az egyéni érdekek esetében, nem 
tükröződtek a gazdaság egésze számára. Az utóbbi érdekei 


szerint gazdasági szempontból sokkal ésszerűbbnek látszott 
megölni a zsidókat, mint munkára kényszeríteni őket. 


Még a hadianyaggyártó zsidó munkások is csak 
ideiglenesen kaptak felmentést a gázkamrákban történő 
kivégzés alól, s ez a tény ezeknek az elképzeléseknek a faji 
meghatározottságát mutatja. Még a legutolsó zsidó 
kézművest is ,árjával" helyettesítették. Ennek ellenére 
helytelen arról beszélni (ahogy néhány történész teszi), 
hogy ,a faji motivációjú megsemmisítőtervek magasabb 
rendűek bármilyen gazdasági tényezőnél". Sőt, főleg a 
háború második felében a hadianyag-termelés égetően 
sürgős volta összeütközésbe került más gazdasági 
szükségszerű tényezőkkel, név szerint az élelmiszer-ellátás 
nem kevésbé kritikus helyzetével, ami megkívánta a 
népesség számának csökkentését és a hosszú távú 
gazdasági újjászervezést a tömeggyilkosság eszközeivel. A 
faji szempontú válogatás nem állt ellentétben a gazdasági 
számításokkal, sokkal inkább azok szerves része volt. 


A korabeli antropológusok, orvosok és biológusok az 
állítólagos ,kevésbé értékes" emberek megkülönböztetését 
és kiirtását az emberi fejlődés tudományos útjának 
tekintették, vagy a ,nemzet testének meggyógyítását" 
látták benne. Ehhez hasonlóan a közgazdászok, 
mezőgazdászok és a tervezők is úgy vélték, hogy a 
munkájuk eredményeképpen  ,egészségessé válik a 
társadalom szerkezete" Európa fejletlen régióiban. Akik 
csupán , fogyasztói a közjavaknak", azokat el kell szeparálni 
a , gazdaságilag valóban aktív emberektől". A zsidók, akik 
aktívak voltak olyan területeken, mint a kereskedelem vagy 
kézművesség (amiket a németek  túlzsúfoltnak és 
feleslegesnek tekintettek) s így nem lettek még halálra 
ítélve, a társadalmi, politikai és gazdasági szerkezetváltás 
olyan pozícióba kényszerítette őket, hogy elveszítették 
tulajdonukat és semmiféle megélhetési forráshoz nem 
jutottak. Ily módon a faji és gazdasági válogatási feltételek 
összhangba kerültek, és olyan együttműködés alakult ki, 
amely felváltotta a faji tervezők és a faji fanatikusok között 
meglevő állítólagos érdekellentéteket. Ez a megegyezés, és 


az ezt alátámasztó tisztogatási koncepciók adták a 
szisztematikusan és központilag tervezett gyilkosságok 
millióinak borzalmas dinamikáját. Egy műszakilag és 
szervezetileg megokolható tervezet léte nem teszi ezeket a 
bűntényeket , felfoghatóvá", főleg nem ,megérthetővé", a 
megértés empatikus oldalát tekintve. De ha ezt a 
szempontot is figyelembe vesszük, más jelleget öltenek a 
németek által ezekben az években elkövetett gyilkosságok, 
és arra késztetik a kutatót, hogy ismét és még nagyobb 
komolysággal keresse az okokat és folytonosságokat. 


Végül, itt van az egyediség kérdése. Ez a tanulmány 
azzal kezdődött, hogy fontolóra vettük Hannah Arendt 
megállapítását, miszerint a ,végső megoldásnak" nincs faji 
motivációja, amit a legtöbb történész megkérdőjelez. A 
totalitarizmus eredetéről szóló fontos tanulmányában 
Arendt a következő találó megfigyelést tette: 

A ,Ne ölj!" parancsnak semmi jelentősége nincs egy olyan 
népesedési politika szemében, amely arra ragadtatja magát, hogy 
szisztematikusan vagy iparilag kiirtsa azokat a fajokat vagy 
egyéneket, amelyeket nem odaillőnek vagy kevésbé értékesnek 
nyilvánít. Teszik ezt nem is egyetlen kivételes eset alkalmával, 
hanem nyilvánvalóan olyan alapokon, amelyeket állandónak 
terveztek. A halálbüntetés abszurddá válik, amikor nem 
gyilkosokról van szó, aki tisztában vannak a gyilkosság 
jelentőségével, hanem népességstatisztikusokról, akik oly módon 
szervezik meg milliók halálát, hogy az összes személyesen is 
résztvevő ártatlannak ítéli önmagát. 


Mi a közös a 20. századi főbb diktatúrák népesedési 
politikáiban? A 1930-as évek sztálini népességpolitikája - a 
kulákok kiirtása - sok szempontból hasonlít ahhoz, amit a 
nácik alkalmaztak 1939 és 1944 között. A közös vonások: a 
kisebbségek hátrányos  megkülönböztetése, a vidéki 
lakosság —— mozgósítása, a —— kötelező áttelepítések, 
kényszermunka, a kulturális és nyelvi egységesítés és a 
kivégzések progresszív formái. Mindkét diktatúra többé- 
kevésbé erőszakos modernizálási stratégiákat alkalmazott, 
amelyek azon alapultak, hogy az embereket egyfajta 
, humán  kiegészítővé" fokozták le, akiket lehet 
adminisztrálni, — birtokuktól megfosztani, áttelepíteni, 
előnyben vagy hátrányban részesíteni tetszés szerint. Az 


ilyen politikák mélyén az a hit élt, hogy ily módon a 
társadalmi-gazdasági szerkezet gyorsabban 
forradalmasítható, akár egy éjszaka alatt is. Természetesen 
ez az elképzelés nem számított egyedinek sem a náci, sem a 
szovjet gondolkodás számára. Vannak visszhangjai a 
progresszív gondolkodásban a 20. század egészét tekintve, 
olyan formában, mint az , agrár- vagy ipari kérdés", esetleg 
a , menekült- vagy túlnépesedési kérdés". A 
legszembeszökőbb példája ennek az Egyesült Nemzetek 
1946-os jelentésében látható, amely Európa gazdasági 
helyreállításáról szól: , Kelet-Európában a zsidó populáció 
nagymérvű kivonása a megoszlási rendszer valódi 
zűrzavaros állapotát okozta. Másrészről a háború előtti 
mezőgazdasági  túlnépesedési jelenség még — mindig 
uralkodik." Csak egyszer, Németországban vezettek az ilyen 
nézetek Auschwitzhoz. A cselekedetük és a bűnük páratlan. 
Azonban Auschwitz része az európai, és a német 
történelemnek is. Ennek a kontextusnak a teljes megértése 
után lehet a ,megértés határairól" érdemben beszélni. A 
holocaust nem jelentett , visszatérést a barbársághoz" vagy 
,törést a civilizációban", még kevésbé , ázsiai viselkedést". 
Attól is messze van viszont, hogy , történelmi fekete lyuk" 
legyen, túl a nyelvi, költészeti és történelmi megértésen, 
sokkal inkább egy lehetőség, amely az európai 
civilizációban rejlik. 

X. FEJEZET - 
A HOMOSZEXUÁLISOK ÜLDÖZÉSE A 
NÁCI NÉMETORSZÁGBAN 
(Hans-Georg Stümke) 


A Német Birodalom 1871-es megalapítását követően a 
férfi homoszexualitást, mint ,természetellenes szexuális 
tevékenységet" törvényellenesnek és büntethetőnek ítélték. 
Ezzel szemben a női homoszexualitás nem számított 
bűntettnek. A Büntető törvénykönyv 175. § határozta meg a 
törvény elleni vétség pontos részleteit. Poroszország erős 
befolyásának köszönhetően ez a törvény része lett az új, az 
egész birodalomra vonatkozó nemzeti Büntető 
törvénykönyvnek, félreérthetetlenül jelezve, hogy vége 
annak a - viszonylagosan - liberális korszaknak, mely a 
birodalom most önállóságukat vesztett államai közül jó 
néhányat jellemzett a megelőző ötven évben. A jog relatíve 
felvilágosult értelmezése ezekben az államokban azt 
jelentette, hogy a szexualitást magánügynek tekintették, 
amibe az állam nem avatkozhatott büntetőjogi eszközökkel. 
Németország vezető hatalma azonban képtelen volt 
versenyre kelni példamutató nyíltságukkal. 


Azért, hogy megvédje magát a kérdésben felvilágosult 
módon gondolkodók kritikájától, a porosz állam folyton a 
népre történő hivatkozással igyekezett élét venni a 
támadásoknak. 


, Az emberek tudatos ítélkezése a jóról és a rosszról 
nem csupán erkölcsi véteknek, hanem egyenesen bűnnek 
tartja ezeket a cselekedeteket" - olvashatjuk egy hivatalos 
kommentárban. Az állam ezért kötelességének érezte, hogy 
ezt a jogi eszmefuttatást a homoszexualitás büntetésével 
védje meg. Egyértelműen úgy tűnik, hogy az , emberek 
tudatos ítélkezését a helyesről és a helytelenről" csak a 


, szexuális közösülésre hasonlító esetek" sértették, vagyis 
amikor megtörténik a heteroszexuális partnerekkel 
kapcsolatban megszokott behatolás. Minthogy a legtöbb 
homoszexuális kapcsolat két ember önkéntes viszonyára 
épült, a bíróságon nem volt könnyű kimondani a 
törvénysértést. Következésképpen az ítéletek száma 
viszonylag kevés volt: 1871 és 1924 között kb. 300-700 
embert ítéltek el évente, míg 1925 és 1933 között ez a szám 
800-1200-ra nőtt. 


A századfordulótól kezdve azonban nyilvánvaló az a 
törekvés, , hogy sokkal súlyosabban büntessék a 
homoszexualitást. Egy 1909-ból származó törvénytervezet 
bizonyos esetekben már öt év kényszermunkát javasolt, és 
utalt a női homoszexualitás büntethetőségére is. Az üldözés 
folyamatos fenntartását igénylő állam célja egyértelmű a 
következő kommentárból is: ,A  177.§-t szigorító 
intézkedések nem csupán az emberek egészséges 
szemléletmódjának felelnek meg - hanem leginkább a 
közösség, valamint az állam közvetlen érdekeit szolgálják." 


A birodalom azonban összeomlott, mielőtt a 
törvénytervezet parlamenti szavazásra kerülhetett volna. 


1925-ben Wilhelm Marx, római katolikus kancellár 
konzervatív kabinetje kísérelte meg egyértelművé tenni a 
törvényt. A Német Nemzeti Néppárt igazságügy-minisztere, 
Hergt volt felelős a törvénytervezetért. Hergt már nem 
büntette volna a női homoszexualitást, viszont pontosan 
meghatározta a homoszexuális vétségek természetét, és öt 
évig terjedő kényszermunkával sújtotta volna a bűnösöket. 
A szerző kommentárban emlékeztet arra, hogy - ,ha a 
német nép érdekeit tartják szem előtt" - a homoszexualitás 
, aberráció", ami ,a nemzet elkorcsosulásához és erejének 
elvesztéséhez" vezet. A végrehajtás során jelentkező 
gyakorlati akadályok ellenére a 175. §-t a következőkkel 
egészítették ki: , felállítunk egy olyan korlátot, mely nem 
mozdítható el anélkül hogy népünk egészségét és 
életmódjának tisztaságát ne veszélyeztessék". Ebben már 
felismerhető az a fogalmi rendszer és hangvétel, mely 
néhány évvel később a nemzetiszocialisták programjában 


tért vissza. 1933 után a faji gondolkodásmód teljesen 
áthatotta a német közéletet. 


A homoszexualitás büntethetősége ellen jórészt a 
homoszexuálisokat képviselő, kialakulófélben lévő emberi 
jogi mozgalmak szólaltak fel. Ezek a szervezetek már a 19. 
század vége óta igyekeztek elérni a 175. § visszavonását, 
véleményük szerint ugyanis: a homoszexualitás ,nem 
betegség és nem bűntény". A legismertebb homoszexuális- 
szervezet a Tudományos Emberbaráti Bizottság (WDK) volt, 
melyet Magnus Hirschfeld (1868-1935) orvos, a szexualitás 
reformere alapított 1897-ben. Még abban az évben petíciót 
nyújtottak be a parlamentnek, amiben követelték a 175. § 
eltörlését. Az aláírók között szerepelt August Bebel is, a 
Szociáldemokrata Párt elnökeként. Később, 1926-tól a 
bizottság tagjai más szexuális reformot sürgető szervezetek 
képviselőivel — karöltve létrehoztak egy alternatív 
törvénytervezetet, amely már nemcsak a 175. § eltörlését 
irányozta elő, hanem reformokat sürgetett a szexualitással 
kapcsolatos bűntettek egész területén, és fellépett azért is, 
hogy az abortuszt töröljék a bűnügyek listájáról. 


A weimari időszak gyakori kormányváltásai éles 
változásokkal jártak a 175. törvénycikkely megítélésében is. 
1929-ben, amikor a szociáldemokrata Hermann Müller volt 
a kormány első embere, a büntetőtörvénykezésért felelős 
parlamenti bizottság kis többséggel ugyan, de elfogadta azt 
a változtatást, mely szerint két felnőtt ember önként vállalt 
homoszexuális kapcsolata nem bűntény. A 
szociáldemokraták, a kommunisták és a liberális frakciók a 
módosítás mellett, a Német Nemzeti Néppárt - amely 1933- 
ban a nemzetiszocialisták által vezetett koalíció tagja lett -, 
valamint a Katolikus Centrumpárt a módosítás ellen érvelt. 
Az említett bizottságnak egyébként nem voltak 
nemzetiszocialista tagjai, de a párt sajtóorgánumában 
közzétettek szerint előre megjósolható az az erőszakhullám, 
amely majd el fogja érni az új törvény megváltoztatását. A 
Völkischer Beobachter 1930. augusztus 2-i száma a 
következőkkel fenyegette Magnus  Hirschfeld (zsidó) 
szexológust: ,Nehogy abban a hitben éljen, hogy mi, 


németek, egyetlen napig is tűrjük ennek a törvénynek a 
létezését, ha hatalomra jutunk." A náci lap a 
homoszexualitásról mint ,a zsidó lélek ördögi bujaságáról" 
írt, és megfogadta, hogy bűntényként fogják azt kezelni, és 
a lehető legszigorúbb módon - akasztással és deportálással 
büntetik. A parlamenti bizottság javaslatairól végül nem 
szavaztak a Reichstagban. Az 1871. évi 175. § egészen 
1935-ig hatályban maradt, amikor a nácik módosították. 


Ha a tárgyalt időszak egészét nézzük, két tendencia 
jelenléte egyértelmű. Először is, miután Poroszország 
hegemonisztikus törekvései érdekében több államban is 
véget vetettek a felvilágosult törvénykezési 
hagyományoknak, a 175. § példát statuáló alkalmazásának 
és a büntetéssel való fenyegetőzésnek az volt a célja, hogy 
, általános megelőzésként" megakadályozza a 
homoszexualitás megjelenését a társadalomban. A növekvő 
nacionalizmus eredményeképp aztán megpróbálták a 
törvény hatályát kiterjeszteni. ,Az emberek egészséges 
ösztöne", ,a nemzet ereje", ,az emberek egészséges 
életmódjának tisztasága" frázisok jól jellemzik az állam 
törekvéseit. A nemzetiszocialisták így feladják a korábbi 
időszak  — törvénykezésének, politikai irányvonalának 
megelőzést szolgáló törekvéseit, és a saját, radikális ,végső 
megoldásuk" kerül előtérbe. 


Hitler kancellári kinevezését követően a nácik 
legfontosabb feladata hatalmuk biztosítása és 
megszilárdítása volt. Ebben a kezdeti időszakban csupán 
spontán jellegűnek nevezhető a homoszexualitás üldözése. 
Az SA-egyenruhások és az SS verőlegények fosztogatásait, 
minden idegen, baloldali, ,nem német" mérhetetlen 
gyűlöletét a náci csőcselék győzelmi mámorának jellegzetes 
megnyilvánulásaként értelmezhetjük. Történelmi 
feljegyzések tanúskodnak a homoszexuális találkozóhelyek 
elleni támadásokról, letartóztatásokról, ítélet nélküli fogva 
tartásról, békés polgárok elleni erőszakos támadásokról, de 
létrehoztak alkalmi koncentrációs táborokat, és földig 
rombolták Magnus  Hirschfeld világhírű,  szexológiai 
kutatásokat — végző intézetének épületét is. A 


homoszexuálisok jogaiért harcoló csoportok csendben 
eltűntek a közélet színpadáról, sorsukat még a modernkori 
történészek sem kutatták. A homoszexuálisok központilag 
szervezett, tervszerű üldözése csak 1934-ben, az ún. Röhm- 
ügy kapcsán kezdődött. 


Már 1930-ban is nagyon sokan tudtak az SA-vezér 
Ernst Röhm (1887-1934) homoszexualitásáról. Akkor a 
Szociáldemokrata Párt lapjaiban jelent meg néhány, Röhm 
által írt magánlevél, amik kétséget sem hagytak írójuk 
szexuális beállítottságáról. A szociáldemokraták , pimasz 
képmutatásként" ítélték meg az NSDAP törekvését egy 
tisztább Németországra, hiszen a párt nyilvánvalóan 
megtűr egy  homoszexuálist az egyik legfontosabb 
pártszervezet vezető, befolyásos pozíciójában. A német 
Szociáldemokrata Párt szándéka a levelek közzétételével 
egyértelmű - gyengíteni az NSDAP-t politikailag, vagy még 
inkább: megosztani a pártot. Míg akkor, 1930-ban a náci 
vezetők, köztük Heinrich Himmler igyekeztek 
támogatásukról biztosítani bajtársukat, 1934-re a hatalmi 
helyzet gyökeresen megváltozott. 


Hatalomra jutásuk után a nácik elhatározták, hogy 
Röhm homoszexualitásának felfedéséből származó politikai 
előnyt maguknak sajátítják ki. A Röhmmel kapcsolatban 
széles körben megjelentetett anyagok, valamint az SA- 
vezérkar ezzel egyidejű lefejezése nagyban hozzájárult a 
náci — diktatúra megszilárdulásához. — A szóbeszéd 
elterjesztésével, — miszerint  Röhm puccsal tervezte 
megszerezni a hatalmat a párton belüli , degeneráltakból" 
és ,perverzekből" álló csoport élére állva, sikerült feloldani 
a feszültséget a párt jobb- és balszárnya, vagy sokkal 
inkább a félkatonai SA és a hadsereg között. Ahogyan 
Evgen Kogon történész megjegyzi: a Röhm-eset kapcsán 
lehetőség nyílt az SS-állam ünnepélyes felavatására. 


A Hitler által Röhm balszerencsés hajlamának tartott 
homoszexualitás nyilvánosságra hozása tulajdonképpen azt 
a célt szolgálta, hogy mozgósítsa a ,nemzet egészséges 
ösztöneit" az NSDAP politikai céljainak megfelelően. A 
propagandagépezet — vezére, — Joseph Goebbels egy 


rádióbeszédében a következőket mondta: ,Az egész nép 
együttműködését akarjuk, a gazdagokét és a szegényekét, a 
vezetőkét és a beosztottakét... a bubópestist, a korrupciót, a 
morális hanyatlás beteg tüneteit ki fogjuk égetni - egészen 
a húsig. A központilag ellenőrzött média szisztematikus 
propaganda-hadjáratba kezdett a homoszexuálisok ellen. 


1935-ben, a nürnbergi faji törvények meghozatalának 
évében módosították a 175. § éppen hatályban lévő 
változatát. A törvény egyik kommentárjában a következőket 
olvashatjuk: , Az új államnak, amelynek minden tekintetben 
erős, morálisan egészséges népre van szüksége, minden 
természetellenes ösztönnel szemben erélyesen fel kell 
lépnie." Az új törvényhozói gondolkodás hátterében 
egyértelműen felfedezhető a völkisch (népi) ösztönzőerő. A 
Deutsche Justiz lap egyik cikke szerint a hatályban lévő 
175. törvénycikk fő gyengesége, hogy csak a szexuális 
közösüléssel kapcsolatba hozható eseteket írja körül, így 
nyilvánvalóan sem a feljelentő, sem a rendőrség nem tud 
bizonyítékokat szerezni a férfiak közötti nemi kapcsolat 
meglétéről. A törvény hatáskörének kiterjesztésével, ami 
egyébként a férfiak közötti szexuális kapcsolat minden 
formáját magában foglalja, a nácik leegyszerűsítették a 
bírósági bizonyítás folyamatát. 1938-ban a Birodalmi 
Legfelsőbb Bíróság határozata szerint még a fizikai 
kapcsolatról szóló bizonyítékra sincs szükség: , Elegendő 
bizonyíték a férfi nemi szerv jól látható merevedése." 


1935-ben Rudolf Klare ügyvéd a homoszexuálisok 
kiirtásának igazolását adja értekezésében. Később a 
nemzetiszocialista jogtudomány alapmunkájává lett írásban 
Klare az ősi germán törvénykezési hagyományokhoz javasol 
visszatérést, beleértve a homoszexuálisok megölését is - a 
,faji ösztön" megnyilvánulásaként. A homoszexualitást ,a 
faj pusztulását okozó elkorcsosulásnak" nevezte, és a 
birodalom teljes , megtisztítását" tanácsolta. Javaslataiban 
kitért arra is, hogy ,a bíróságok vegyenek igénybe több 
szakértő tanút annak érdekében, hogy növelhessék a 
bebörtönzést lehetővé tevő ítéletek számát". 


Miközben a sajtóban folytatódott a homoszexuálisok 
elleni kampány, a nácik a háttérben létrehoztak egy 
központi szervet, hogy az - mintegy a módszeres üldözés 


első felvonásaként - adatokat gyújtsön a 
homoszexuálisokról. 1934. november 1-jén Berlinben a 
Gestapo főhadiszállásán megalakították a 


homoszexualitással foglalkozó különleges ügyosztályt. 
Elsődleges feladata az volt, hogy az egész birodalom 
területéről történő személyi adatgyűjtés központjaként 
működjön. A Gestapo különösen arra volt kíváncsi, vajon a 
politikai — személyiségek homo-szexualitásáról  — van-e 
tudomása a rendőrségnek. Az adatgyűjtés gyakorlatilag azt 
a célt szolgálta . hogy / a nácik alkalomadtán 
megzsarolhassák politikai ellenfeleiket, így kényszerítve 
őket a nyilvánosságtól való visszavonulásra. Később így 
léptek fel a római katolikus egyház vezetőivel, 
középosztálybeli fiatalokat tömörítő egyesületek első 
embereivel szemben is, de a viszonylag független 
gondolkodású Werner von Fritsch tábornokot is sikerrel 
hozták hírbe ellenfelei. 1936. október 10-én az említett 
ügyosztályt a hasonlóképpen titkos, az abortusz és a 
homoszexualitás ellen harcoló Központi Birodalmi Hivatal 
vette át. Az, hogy a kétféle törvénysértést együtt kezelték, 
egyáltalán nem volt véletlen. Mind a homoszexualitás, mind 
az abortusz a szexualitás és annak következményeinek 
kisajátítását jelezték, határozottan ellentmondva így a 
völkisch szemléletnek, ahol a szexualitást a kollektivista 
biológia fogalmi rendszerével magyarázták. A Központi 
Birodalmi Hivatalt létrehozó rendelet ezt a kapcsolatot 
egyértelművé teszi: 

Jelentős az a veszély, amely a népesedéspolitika és a nemzet 
egészsége szempontjából a végrehajtott abortuszok még mindig 
viszonylag magas számában rejlik, és ami súlyosan szemben áll a 
nemzetiszocializmus  alapeszméivel, nem kevésbé, mint a 
társadalom túl nagy hányadára jellemző, a fiatalságra nézve 
fenyegető homoszexualitás - nos, e veszély ellen sokkal 
hatékonyabb eszközökkel kell fellépnünk, mint eddig tettük. 


Más szavakkal, a homoszexuálisok üldözése sokkal 
inkább Aa népességpolitika és a nemzet 


egészségvédelmének" a következménye, mint a náci 
patriarchista állam pszichológiai védekező mechanizmusáé, 
melyet az állam homofóbiája táplált az állampolgárok 
,rejtett" homoszexualitása iránt érzett aggodalom miatt. 


A Központi Birodalmi Hivatalt létrehozó rendeletnek 
megfelelően az új szerv feladatai közé a homoszexuálisokról 
és a homoszexuális esetekről történő adatgyűjtés, valamint 
- a rendszeres központi utasításokból fakadóan - a 
homoszexualitás kérdésének végleges megoldása tartozott. 
Így a hivatal rendszerezte a tömérdek hírszerző 
ügynökségtől származó információkat, de gyűjtötte a kérdés 
orvosi kutatásairól szóló legírissebb eredményeket is. 1937 
tavaszán Heinrich Himmler a homoszexuálisok ellen 
folytatandó kampány szükségességére hívta fel a rendőrségi 
vezetők figyelmét, hiszen ,a homoszexuális férfiak az állam 
ellenségei és ennek megfelelően kell bánni velük. A német 
nemzet testét meg kell tisztítani, erejét pedig fenntartani és 
erősíteni". A rendőrség feladata lett, hogy , visszaszorítsa a 
homoszexualitás mindenfajta megnyilvánulását vagy az 
abortuszok gyakoriságát azért, hogy a lehető 
legminimálisabb szinten tartsák a két törvénysértésből 
származó demográfiai veszteség mértékét". Ugyanakkor a 
rendőrségi vezetőket részletes utasításokkal látták el arra 
vonatkozólag, hogy miképp vehetik igénybe a már ezen a 
területen működő kémek és besúgók gyorsan fejlődő 
hálózatát. Azok a faji-biológiai szükségszerűségek, melyek 
befolyásolták az SS birodalmi vezetőjének gondolkodását, 
felfedezhetők az egyik, az SS-vezetők előtt 1937-ben 
elmondott titkos beszédében is. Szólt a nemek közötti 
egyensúly felbomlásáról; a homoszexuálisok számát egy-két 
millióra becsülte Németországban, majd így folytatta: 

Ha még mindig figyelemmel követjük a tényeket ... hogy 

például a nők állandó létszámával szemben kétmillióan estek el a 

háborúban, akkor el tudjuk képzelni az egyensúly hiányának azt a 

mértékét, melyet a kétmillió homoszexuális és a kétmilliós 

háborús veszteség okoz, vagy más szavakkal: négymillió 
termékeny férfi hiánya a német társadalomban egyszerűen 
felborította a nemek arányát, és ez katasztrófához fog vezetni. 


Később, 1942 januárjában, amikor a német fegyveres 
erők sorozatosan súlyos vereségeket szenvedtek a keleti 
fronton, Hitler, az emberi termékenység és a háború közötti 
összefüggést vizsgálva a következő megjegyzést tette: , A 
gyermekek a mi megmentőink! Még ha ebben a háborúban 
negyedmillió áldozattal és százezer, egy életre nyomorékká 
lett emberrel kell is számolnunk, az a születésekből 
származó többlet, amit a német nép a hatalomra jutásunk 
óta elért, pótolni fogja a veszteséget." Valójában nem is 
létezett az a születési többlet amiről beszélt, és a háborús 
veszteségekkel kapcsolatos számok szintén túlzottan 
derűlátónak bizonyultak. 


A Központi Birodalmi Hivatal megteremtésével 
elkezdődhetett a központosított, módszeres üldözés. Míg 
1934-ben csak 948 ítélet született, addig 1936-ban már 
5.320, 1937-ben 8.271, 1938-ban 8.562 embert ítéltek el, de 
a háború kitörését követően csökkent a meghozott végzések 
száma. A hivatalos statisztikák szerint 1933 és 1945 között 
50.000 esetben bizonyították be a vádlottak bűnösségét. Az 
elfogott homoszexuálisok többségét vagy polgártársaik 
jelentették fel, vagy a széles körű razziák során fogta el 
őket a rendőrség. Jól jellemzi az eseményeket egy 1936. 
augusztus 28-i keltezésű újságcikk: 

A berlini Gestapo különleges egysége tisztogatási akciót 
hajtott végre Berlinben és sok vidéki városban. A gyorsan 
végrehajtott razzia során sok olyan szórakozóhelyet ellenőriztek, 
melyek homoszexuálisok találkozóhelyeinek számítottak. Több 
száz embert vettek őrizetbe, Hamburgban külön irodát állítottak 
fel, ahol már az esküdtbíróság határozata előtt vádat emeltek. A 
vádlottakat 12-20 hónap börtönbüntetésre ítélték. 


Hogy az érintettek oldaláról ez pontosan mit is 
jelentett, azt jól szemlélteti egy visszaemlékező beszámolója 
Reinbekből, az akkori Hamburg egyik külvárosi negyedéből: 


Nagy lendülettel kezdték el városunkban a homoszexuálisok 
letartóztatását. A barátom, akivel 23 éves korom óta volt 
kapcsolatom, az elsők között volt, akit őrizetbe vettek. A Gestapo 
emberei az otthonában törtek rá és elvitték. Ertelmetlen lett volna 
utánajárni, hogy hová került, hiszen az érdeklődő azonnal gyanúba 
keveredett volna - már azzal is, hogy egyáltalán ismeri a 
letartóztatottat. Elhurcolása után a barátom otthonát átkutatta a 


Gestapo. A könyveket elvitették, a jegyzetfüzeteket és a 
címjegyzékeket elkobozták, kérdezősködtek a szomszédoknál. A 
címjegyzékből származott a legtöbb probléma. Mindenkit 
letartóztatott vagy beidézett a Gestapo, aki szerepelt bennük, és 
bármi köze is volt a tulajdonoshoz. Engem is egy teljes évig 
legalább két-három hetente egyszer behívattak és faggattak... 
Négy héttel az elhurcolása után a barátomat kiengedték a 
vizsgálati fogságból. A fasiszták semmit sem tudtak rábizonyítani. 
Letartóztatásának következményei viszont szörnyűek voltak. A 
fejét kopaszra nyírták, és lelkileg nagyon megviselték a történtek - 
soha többé nem nyerte vissza régi önmagát. Nagyon óvatosnak 
kellett lennünk, hogy hogyan is alakítjuk tovább közös életünket. 
Végül meg kellett szakítanunk kapcsolatunkat, és még az utcán is 
szó nélkül elmentünk egymás mellett, mert nem akartuk bajba 
keverni a másikat. 


Egy másik szemtanú arról számolt be, hogy 
Hamburgban módszeres akciókat hajtottak végre azért, 
hogy a homoszexuálisokat eltávolítsák a nagy cégektől: 


Először csak néhányat vettek őrizetbe közülük, majd 
rákényszerítették őket, hogy megmondják homoszexuális 
ismerőseik nevét. Amikor a Gestapo már elég névvel rendelkezett, 
emberei egy reggel megjelentek a személyzeti irodában, majd 
átfésülték a cég különböző részlegeit, és letartóztatták az 
érintetteket. Az Alsterhaus áruházban egyetlen razzia alkalmával 
15 homoszexuálist vettek őrizetbe. Hasonló dolog történt a 
hamburgi erőműben is. 


A Német Birodalom Ifjúsági Vezetője szervezetnek 
1941-ben megjelent, , szigorúan bizalmas, csak belső 
használatra" készült jelentéséből kiderül a rendőrségi 
akciók valós mértéke és eredménye. 1936-tól három és fél 
év alatt 37.707 személy ellen indítottak vizsgálatot a 175. § 
rendelkezése alapján. 1937 és 1939 első fele között 77.990 
személy került a Gestapo nyilvántartásába. A következő 
táblázatból kiderül az is, hogy a vizsgált esetek közül 
mennyiben született ítélet. 


A Gestapo A rendőrség 


É által által Az elítéltek 
nyilvántartás kivizsgált száma 
ba vettek esetek 


1937 32.360 12.760 8.271 


1938 28.882 10.638 8.562 
1939 33.496 10.456 7.614 
ÖSSZESEN 94.738 33.854 24.447 


Mennyiségi értelemben az 1936 és a háború 
kitörésének  — időpontja közötti — periódus volt a 
homoszexuálisok üldözésének csúcspontja. Csak ebben az 
időszakban majdnem százezer ember került a Gestapo 
látóterébe. Körülbelül harmaduk ellen indított eljárást a 
rendőrség, és minden negyediket sikerült elítélniük a 175. 
törvénycikk új változatának alapján. 


Már 1939-ben fontosnak tartották a Központi Birodalmi 
Hivatalban, hogy a sorozásra érett korba lépett 
homoszexuálisok listáját átküldjék a fegyveres erőknek. A 
háború kitörését követően, amikor a , fegyverviselésre 
alkalmas" férfiakat egyre nagyobb számban hívták be 
katonai szolgálatra, . a homoszexuálisok zaklatása 
erőszakosabb formát öltött a hadseregen belül, miközben a 
polgári szférában csökkent a letartóztatások száma. 
Ugyanakkor az üldözés más jelleget öltött. Az SS már 1935- 
ben halálbüntetés kiszabását követelte a homoszexuálisok 
ellen. 1940. július 12-én Himmler elrendelte, hogy ,a 
jövőben minden homoszexuális, akinek egynél több 
partnere volt, szabadulását követően megelőző rendőrségi 
őrizetbe kerüljön". A koncentrációs táborokba történő 
áthelyezés egyenlő volt a halálbüntetéssel, ezt jelzi a 
táborok működtetésének jelszava is: , halál-munkával" . 


A náci időszakban a homoszexuálisokat tehát megelőző 
vagy védőőrizetbe is helyezhették, azért hogy megvédjék a 
, nemzet közösségét" a  ,megrögzött és hivatásos 
bűnözőktől", ,a közösség ellenségeitől" vagy ,a nép 
élősködőitől". , A hamburg-fühlsbütteli — koncentrációs 
táborban már 1933-ban külön kategóriában szerepeltek a 
homoszexuálisok. 1941. november 15-én maga Hitler 
rendelte el a halálbüntetést az SS homoszexuális tagjai 
ellen. 


Bár a háború vége előtt az SS-nek sikerült 
megsemmisítenie a koncentrációs táborokra vonatkozó 
feljegyzések nagy részét, mégis rendelkezünk elegendő 
bizonyítékkal arra, hogy a táborok többségében voltak 
homoszexuálisok. Az elérhető bizonyítékok alapján Rudiger 
Lautmann körülbelül tízezerre becsülte azoknak a 
férfiaknak a számát, akiknek a megalázó rózsaszín csillagot 
kellett viselni a táborokban, bár szerinte ez a szám , lehet 
ötezer, de akár tizenötezer is". Eugen Kogon, aki politikai 
fogolyként  1945-ig volt  Buchenwaldban, a tábori 
életkörülményeiket egyszerűen siralmasnak nevezte. A 
homoszexuálisok többsége egyszerűen meghalt; a 
börtönélet hierarchiájában a legalacsonyabb szintet 
foglalták el. Kogon beszámolója szerint Buchenwaldban ők 
voltak a legnagyobb arányban azok között, akiket 
megsemmisítőtáborokba szállítottak. R. Schnabel a dachaui 
tábor szemtanúinak beszámolója alapján a következőket 
írta: ,a rózsaszín háromszöggel megjelöltek nem éltek 
sokáig, az SS gyorsan és módszeresen kiirtotta őket". Az 
akkori politikai foglyok tekintélyes része egyetért abban, 
hogy az SS szélsőségesen brutális módon bánt a 
homoszexuálisokkal. Günther Weisenborn író, akit az 
ellenállásban kifejtett tevékenységéért küldtek 
koncentrációs táborba 1942-ben, bebörtönzésének ideje 
alatt sok olyan homoszexuálissal találkozott, , akiket 
kínoztak", és olyan ,kimondhatatlan szenvedéseken mentek 
keresztül, amiket senki sem élt volna túl. Teljesen 
védtelenek voltak és rövid időn belül elpusztultak". 


Maguk a nácik is tudatában voltak annak, hogy a 
homoszexuálisokkal . szemben alkalmazott elrettentő 
hadjáratuk kétértelmű. 1936-ban például Himmler a 
következőket jegyezte meg: , Az aberráns szexualitás nagy 
problémáját sohasem fogja megoldani a rendőrség." Theo 
Lang, náci biológus és fajvédő jó néhány tudományos 
publikációjában figyelmeztetett arra, hogy nem lehet a 
homoszexuálisokat házasságba vagy a szexualitás 
, normális" formáira kényszeríteni. Véleménye szerint ,a 
népesedéspolitikának nem egyszerűen csak mennyiségi, 
hanem minőségi szempontból is kell értékelnie azt a tényt, 


miszerint a homoszexuálisok képtelenek a szaporodásra". 
Elméletében utal arra, hogy a homoszexualitást 
kromoszómarendellenesség okozza, amiből azt a 
következtetést vonta le, hogy ,szigorú büntetéssel és 
erkölcsi megbélyegzéssel ugyan rá tudjuk venni a 
homoszexuálisokat arra, hogy legalább megházasodjanak és 
gyermekeket nemzzenek, de pontosan az ellenkező 
eredményre jutunk, mint ami a szigorú büntetések eredeti 
célja volt, vagyis: a következő generációkban a 
homoszexuálisok számának növekedését 
valószínűsíthetjük" . 


Ez a felvetés elénk tárja azt az alapvető 
kényszerhelyzetet, amivel a homoszexualitás elleni 
harcukban a náciknak szembe kellett nézniük. Mindaddig, 
amíg nem tudtak kielégítő választ adni arra a kérdésre, 
hogy mi okozza a homoszexualitást, a rezsim egyszerűen 
képtelen volt nekilátni a ,végső megoldás" végrehajtásának. 
Még ha sikerül is a homoszexuálisok egy részét a 
társadalomból eltávolítani, mindig szembekerülnek a 
biszexuálisok és homoszexuálisok új generációival. Ez a 
Harmadik Birodalom által üldözött más kisebbségektől is 
megkülönböztette a homoszexuálisok helyzetét, hiszen a 
zsidókat, vagy a romákat attól függetlenül ölték meg, hogy 
nyolc vagy nyolcvanévesek voltak éppen, így esetükben a 
fajirtás kizárta a szaporodás legcsekélyebb lehetőségét is. 
Ami a többségében árja homoszexuálisokat összekötötte a 
fenti csoportokkal az az, hogy a faj ,mesterséges 
kiválasztását" célzó náci programban szintén kisebb , faji 
értékkel" bírtak. Ugyanebbe a kategóriába tartoztak azok 
az árja férfiak és nők is, akiket kötelező sterilizációnak 
vetettek alá azért, hogy megszüntessék a szaporodási 
képességüket. 


Ami a homoszexuálisokat illeti, a tudomány már a 19. 
század közepétől próbálkozott ,betegségük" okainak 
feltárásával. Bár a náci kutatás összefoglalta az ebből 
származó kutatási eredményeket, a Központi Birodalmi 
Hivatal éves beszámolója 1939-40-re vonatkozóan még 
mindig nagy bizonytalanságot mutat a tényeket illetően: 


, Azért, hogy minden további lehetőségét felfedezzük a 
homoszexualitás  visszaszorításának, és ne maradjon 
feltáratlan módszer, — tanulmányozni fogjuk olyan 
szakembereknek a javaslatait, akiknek a célja az, hogy 
elmélyítsék a homoszexualitás problémájának tudományos 
megértését." 


A nácik egyre intenzívebben kezdték alkalmazni a 
tudományos kutatásokat, bár hogy pontosan miképp, az ma 
még jórészt tisztázatlan. A leghírhedtebb esetnek a dán SS 
orvosának, Carl Vaernetnek a buchenwaldi koncentrációs 
táborban 1944-ben vezetett kísérletei számítanak, amikor a 
homoszexuális  táborlakókon  hormonokkal kapcsolatos 
vizsgálatokat végeztek. Maga Himmler is élénk érdeklődést 
mutatott Vaernet munkája iránt, akit egyébként 1943 
novemberében titkos ajánlólevéllel is ellátott: , Kérem, hogy 
a lehető legnagyobb tisztelettel viseltessenek dr. V. iránt. 
Magam számára pedig havi rendszerességgel, 3-4 oldalas 
beszámolót kérnék az elvégzett munkáról, minthogy 
rendkívüli módon érdekelnek a kutatás alapjául szolgáló 
problémák."  Vaernetnek az  §SS-hez írt leveleiből 
megtudhatjuk, hogy kísérleteinek az volt az eredeti célja, 
hogy , széles körű kutatásokat folytasson, vajon lehetséges- 
e olyan mesterséges szexuális xmirigyx beültetése az 
emberi szervezetbe, amely szabályozná az abnormális 
szexuális vágyakat". Vaernet arra is kíváncsi volt, , vajon 
befolyásolhatunk-e ezekkel a módszerekkel minden 
homoszexuálist". Arra az esetre, ha a kísérletek eredménye 
átütő sikert érne el, Vaernet előre beleegyezett abba, hogy 
a kizárólagos forgalmazási jogok - mind 


Németországban, mind külföldön - az SS-t illetnék. 
Himmler ajánlólevele utalt arra is, hogy az SS birodalmi 
vezére és a rendőrség nagy reményeket fűzött a 
kísérletekhez. Himmler Vaernet jövőbeli találmányának 
tömeges alkalmazására számított, és már eltervezte egy 
olyan intézet létrehozását, ahol a pácienseket a , műmirigy" 
beültetésével kezelik. Néhány hónappal a Harmadik 
Birodalom összeomlása előtt  Vaernet bejelentette 
Himmlernek, hogy a férfihormon, a tesztoszteron nagy 


dózisban — megszünteti a homoszexualitás — minden 
megnyilvánulását. 1945. február 10-én Vaernet utolsó 
beszámolójában háláját fejezte ki Himmlernek , kitartó és 
nagylelkű támogatásáért". Ha eltekintünk attól, hogy az 
embereken végzett kísérletek mekkora szenvedést okoztak 
a kísérleti alanyoknak, akik közül kettő Vaernet sebészetben 
való járatlansága miatt halt meg, az egész történet jól 
szemlélteti annak folyamatát, hogy egy kisebbség elleni 
igazságtalan hadjárat miképp nyerhet tudományos 
igazolást. 


Mindenféleképpen meg kell még jegyeznünk, hogy a 
175. törvénycikk nácik által módosított formáját egészen 
1969-ig tartalmazta a Német Szövetségi Köztársaság 
törvénykönyve. 1950 és 1965 között körülbelül ötvenezer 
embert ítéltek el homoszexuális törvénysértésekért. Sőt, a 
legmagasabb fokon eljáró Szövetségi Bíróság kijelentette, 
hogy a 175.§-hoz 1935-ben bevezetett módosítások 


,rendben vannak", és tartalmuk  ,nem tipikusan 
nemzetiszocialista gondolkodásmódot tükröz". A 
homoszexuálisok - néhány kivételtől eltekintve - nem 


kaptak kártérítést. 1958. január 1. és 1959. december 31. 
között a koncentrációs táborokat túlélt homoszexuálisoknak 
joguk volt minden egyes, táborlakóként töltött hónapért 150 
márka kártérítésért folyamodni. 1982. december 20-án 
viszont a Szövetségi Parlament statisztikai hivatala arra a 
kérdésre, hogy hány túlélő homoszexuális kapott bármilyen 
kártérítést is, azt válaszolta, hogy ezt lehetetlen 
megmondani, ,minthogy nem végeztek külön statisztikai 
összesítést arra vonatkozóan, hogy hány, a nácik által 
üldözött " homoszexuális — folyamodott  kártérítésért". 
Mindazonáltal, 1986. október 31-én a Szövetségi Kormány 
előállt ,gyors" válaszával, miszerint addig 23 kártérítési 
igényt számoltak össze. További kilenc elbírálása pedig 
éppen akkor volt folyamatban - egy 1980-ban sugárzott 
televíziós műsornak köszönhetően, amely felhívta a 
figyelmet arra, hogy mennyire nehéz hozzájutni a 
kártérítéshez. Bár az utóbbi időben jó néhány alapítványt 
hoztak létre A nemzetiszocializmus elfelejtett 
áldozatainak", a nácik által üldözött homoszexuálisok 


kompenzációjának kérdését eddig jórészt úgy , oldották 
meg", hogy egyszerűen szabad folyást engedtek a 
biológiának. 

XI. FEJEZET 
A NŐK, AZ ANYASÁG ÉS A CSALÁD 
SZEREPE A HARMADIK 
BIRODALOMBAN 
(Jill Stephenson) 


Hitler a faji eredettől tette függővé az állampolgárság 
jogának elnyerését a Harmadik Birodalomban, s ez döntően 
befolyásolta Németország, valamint a II. világháború alatt 
megszállt területek lakosainak életét. A , tiszta fajú árjákat" 
különleges kötelezettségek és jogok illették meg amellett, 
hogy a náci vezetés propagandakampányok és , politikai 
oktatóprogramok" útján igyekezett befolyásolni őket. 
Ugyanakkor az ,alacsonyabb rendű fajhoz" tartozók a 
társadalom kirekesztettjeivé váltak, diszkriminációnak, nyílt 
üldöztetésnek és fizikai erőszaknak voltak kitéve. Még 
értéktelenebbnek tartották a nácik azokat az árjákat, akik 
származásuk szerint közéjük tartoztak volna, ám vélt vagy 
valós  szellemi-testi betegségben szenvedtek: süketek, 
krónikus betegek voltak, vagy a meglehetősen homályosan 
, gyengeelméjűeknek" nevezett fogyatékosok közé tartoztak. 
Szintén alacsonyabb rendűeknek számítottak azok az árják, 
akik a nácik értékrendje szerint kötelességmegtagadók 
vagy deviánsok voltak, így például a homoszexuálisok vagy 
a lázadó fiatalok. Bármely férfit, nőt vagy családot faji és 
örökletes szempontból értékesnek vagy értéktelennek 
minősíthettek, függetlenül társadalmi helyzetétől és 
foglalkozásától. Csaknem minden jellemvonás, melyet 
értékesnek tartottak, öröklött volt, vagy akaratlanul 
szerzett; akik tehát nem kívánatos tulajdonságokkal 
rendelkeztek, azoknak nem állt módjukban változtatni a 
,hibáikon", így arra ítéltettek, hogy jó esetben is a 
társadalom peremére szorulva éljenek, ahol a fizikai terror 


és a halál eshetősége kézzelfogható fenyegetéssé vált 
számukra, vagy maga volt a zord valóság. 


Az, hogy a német néphez tartozás feltételéül szinte 
kizárólagos jelleggel a faji és örökletes tulajdonságok 
birtoklását szabták, egyúttal azt is jelentette, hogy 
mindennél fontosabbnak tartották a népszaporulat és az 
ifjúság  — neveltetésének ellenőrzését. A forradalmi 
Oroszországgal ellentétben, ahol kezdettől fogva a , burzsoá 
családok" befolyásának kiküszöbölése volt a cél, a náci 
felfogás szerint a család a nemzet  ,csírasejtje"- 
legfontosabb alapegysége, a nemzet közösségének 
mikrokozmosza. A család szerepe - állították a nácik - 
megsérült és leértékelődött az új felfedezések és vívmányok 
elterjedésének következtében: a hatékony 
születésszabályozási módszerek, a nők munkába állása és 
feminista törekvéseik, valamint a materialista világkép 
együttes hatása elősegítette a weimari rendszer egykét 
gyermekes  családmodelljének népszerűsítését. A náci 
vezetés a 19. század végi nagy családok divatjának 
bevezetését tűzte ki célul, ám csak azok körében támogatta 
és helyeselte az utód-nemzést, akiknek a faji és örökletes 
tulajdonságaik megfelelőek voltak. Ezeknek a , kívánatos" 
családoknak alá kellett vetniük magukat a nácik akaratának 
és változtatniuk kellett hozzáállásukon: befelé forduló, önös 
érdekeiket szem előtt tartó személyiségek helyett a náci 
politika szószólóivá kellett válniuk, és elsőbbséget adniuk az 
árja faj eszméjének. 

Így a család megszűnt magánintézménynek lenni, a 
náci politikai vezetés eszközévé vált, egyik tagja lett annak 
a hármasfogatnak, melynek másik két összetevője az iskola 
és Hitler nemzetiszocialista ifjúsági szervezete volt. Ez a 
hármasfogat együttesen végezte a fiatalok folytonos, szünet 
nélküli ideológiai idomítását. Későbbiekben a Harmadik 
Birodalomban attól függött a szülői felügyelet legitimitása, 
hogy mennyiben voltak hajlandók alárendelni az emberek 
vágyaikat, mindennapi boldogságukat a náci állam 
érdekeinek. Családapákat és anyákat megfoszthattak szülői 
jogaiktól, ha gyermeküket arra nevelték, hogy ellenségesen 


vagy elutasítóan viselkedjen a rezsimmel, annak 
politikájával és híveivel szemben. A család legalapvetőbb 
kötelessége az volt, hogy hangsúlyozza önnön fontosságát, 
mint , faji és örökletes értelemben kívánatos" közösséget; 
hogy megóvja a faj tisztaságát hasonlóképp , kívánatos" 
házastársak kiválasztása révén; valamint hogy sok utód 
nemzésével növelje az árja faj erejét. A szaporodás 
hangsúlyozása egyértelművé tette a két szülő családban 
betöltött szerepének különbözőségét és egymást kiegészítő 
voltát. Míg az apa szükségszerűen több időt töltött az 
otthontól távol hogy pénzt keressen családjának 
eltartásához, az anya vált a , gyermek első tanítójává". A 
férfiaknak a kinti világban kellett helytállniuk, beleértve 
ebbe a háborús évek alatt a fegyveres erőknél betöltött 
szerepüket, míg az , otthoni kis világ" a nők birodalma volt: 
ennek ellenére az apa maradt a család feje és védelmezője, 
az anya dolga az volt, hogy otthont teremtsen férje 
fennhatósága alatt. 


Ki legyen a jövendőbelid? - tíz tanács házasulandóknak 


1. Soha ne feledkezz meg arról, hogy német vagy! 


2. Ha nincs örökletes betegséged, nem maradhatsz 
egyedülálló. 


3. Tartsd tisztán a tested! 
4. Mindig legyen őszinte és tiszta a szíved, és elméd is! 


5. Mivel német vagy, csak német vagy északi vérből 
származó hitvest válassz magadnak! 


6. Mielőtt megházasodnál, érdeklődj választottad ősei 
felől is! 


7. Nincs testi szépség egészség nélkül. 
83. Csak szerelemből házasodj! 


9. Házastársat válassz magadnak, ne szórakozó 
partnert! 


10. Bíznod kell abban, hogy annyi gyermeketek lesz, 
amennyi csak lehetséges! 


(Der Deutsche, 1934. augusztus 11.) 


A propaganda-hadjárat természetesen az árja és nem 
árja fiatal és felnőtt férfiakra is hatással volt, de sokkal 
nagyobb mértékben befolyásolta a nácik viszonyulását a 
nők társadalomban és az élet számos területén betöltött 
szerepéhez. A náci vezetés szemében a faj nőnemű egyedei 
mindenekelőtt tényleges vagy potenciális anyák voltak. 
Tehát, egy , fajilag kívánatos" nő, hasonlóan , kívánatos" 
partnerével egyetemben arra volt hivatott, hogy 
, Örökletesen egészséges" árja utódokat nemzenek - olyan 
sokat, amennyit csak lehet, hogy ellensúlyozzák az árja faj 
, szennyeződését", mely egyre nagyobb méreteket öltött a 
múltban. A nem árják, a beteg, korcs fajok egyedei egymás 
közt vagy akár árjákkal szaporodva , csökkent értékű" 
gyermekeket hoztak létre. Hogy visszafordítsák ezt az egyre 
inkább érzékelhető folyamatot, a nácik ijesztő és bizarr 
kísérletekbe fogtak a reprodukciós biotechnológia terén, s 
törekvéseikre két párhuzamos tendencia megléte is nagy 
hatással volt. Egyfelől valóban sok német aggódott a 
születések számának a századforduló óta tartó jelentős 
csökkenése miatt, különösen az 1930-as évek gazdasági 
válságának évei okoztak mélypontot a népességszaporulat 
terén. Másfelől a  humángenetika és az örökletes 
betegségek természete iránt megmutatkozó tudományos 
érdeklődés az 1900-as évektől kezdve egyre nagyobb 
méreteket öltött, s ez olyan közhangulatot teremtett 
(nemcsak Németországban), mely a népesség genetikai 
minőségének befolyásolását nemcsak lehetségesnek, hanem 
egyenesen kívánatosnak tartotta. A nácik valóságos 
hisztériát keltettek a nemzet kihalásának rémével 
fenyegetve az országot, azt akarták elérni, hogy a németek 
nemcsak egyszerűen több gyereket produkáljanak, hanem 
speciálisan olyan utódok szülessenek, akik ,fajilag és 
örökletesen értékesek", és azon családoknak legyen 
gyermekáldásuk, amelyek nem tanúsítanak  aszociális 
viselkedési formákat. Mindezeknek a groteszk betetőzése 


az volt, hogy meg kell gátolni az , alacsonyabb rendű" 
egyedek szaporodását. Az , értéktelenebb" egyedek kötelező 
sterilizációja a férfiakat és nőket egyaránt érintette, 
orvosokat, bírókat és hivatalnokokat használva eszközül a 
szégyenteljes eljárásban. Az áldozatokat kényszerítették, 
hogy vessék magukat alá a sterilizációnak, vagy ha már 
teherbe esett a nő, abortuszt hajtottak végre rajta. 


Ezek a faji és fajnemesítő rögeszmék és törekvések 
alkották a nácik nőpolitikájának alapelveit a Harmadik 
Birodalomban. Az ,értékes" nőket olyan kíméletes 
bánásmódban részesítették, melynek célja a 
szaporodóképességük megóvása és fokozása volt; így 
például szigorú — munkavédelmi törvényeket hoztak 
érdekükben, és folyamatosan emlékeztették őket személyes 
kötelezettségükre a születések számának növelésében. 
Minden , értékes" nőnek a háziasszony- és az anyaszerepet 
kellett ideáljának tartania, ám nyilvánvaló volt, hogy 
némelyeknek az otthonukon kívül is kell dolgozniuk - 
természetesen házasságkötésük előtt; főleg olyan 
munkakörök betöltését ajánlották nekik, ahol ,női" vagy 
, anyai" ösztöneikre volt szükség - lehettek nővérek, 
óvónők, háztartási alkalmazottak, vagy dolgozhattak a 
mezőgazdaságban. 


Ahhoz, hogy a nőkben tudatosítsák kötelességeiket, és 
elfogadtassák velük biológiailag meghatározott sorsukat, az 
ideológiai vezetés , politizálta" őket. Egy olyan államban, 
melyben nincsenek hagyományai a politikának, ez aligha 
jelenthetett többet kollektív agymosásnál. A rezsim célja 
nem egyszerűen az ellenzékiek és a más véleményen lévők 
elhallgattatása volt: az értékes nők , politizálása" magába 
foglalta a hatalom irányelveinek és elvárásainak az élet 
minden területét érintő ismertetését. Ezekért az 
utasításokért . természetesen  rajonganiuk kellett az 
asszonyoknak, és maradéktalanul végre kellett hajtaniuk 
azokat a mindennapjaikban a náci női szervezetek gondos 
felügyelete alatt. Legfontosabb pedig az árja faj jövőjének 
védelmezése volt, ami egyúttal az alacsonyabb rendűek 
száműzését jelentette, erre nevelve gyermekeiket is. Ha egy 


német nő például az oktatásban, az egészségügyben vagy 
szociális munkásként dolgozott, elvárták tőle, hogy részt 
vegyen az alacsonyabb rendűnek kikiáltott felnőttek vagy 
gyermekek kiközösítésében, megalázásában vagy fizikai 
bántalmazásában. Ez nemcsak Németországban, hanem a 
II. világháború idején a megszállt területeken is gyakorta 
előfordult. 


A női szervezetek az NSDAP-vel karöltve az anyaság és 
a családi élet birodalmában találták meg igazi helyüket. 
Valójában az elit pártformációnak számító NS-Frauenschaft 
(NSF - Náci Nők Egyesülete) és az alárendelt 
tömegszervezete, a Deutsches Frauenwerk (DFW - Német 
Nők Szövetsége) Gertrud Scholtz-Klink vezetésével - maga 
is sokgyermekes anya, politikai értelemben teljesen 
jelentéktelen volt a férfiuralmú náci rendszerben. Mégis 
ezeket a szervezeteket bízták meg az értékes női populáció 
politikai nevelésének fontos feladatával. Ugyancsak 
ezeknek a csoportoknak alkalmazásában álltak azok a 
,népgondozó szociális munkások", akik rendszeres 
látogatásokat tettek a családoknál, tanácsokat adva a 
gyermeknevelés és a  háztartásvezetés kérdéseiben, 
valamint ellenőrizték a terhes nőket, megakadályozva az 
esetleges abortuszokat. Az NSF és a DFW egyúttal a 
közösségi szellemet is erősíteni akarta az anyák körében, 
miszerint úgy kellett felnevelniük gyermekeiket, hogy azok 
elfogadják a náci normákat és elvárásokat, valamint hogy 
nagy lelkesedéssel vegyenek részt a náci ifjúsági 
szervezetek életében. A náci női magazinok számtalan 
cikkben sugallták az anyáknak, hogy a Hitlerjugend üdvös 
és egészséges, és nem esnek túlzásokba a fizikai 
állóképesség fejlesztése terén sem. Az NSF és a DEFW 
feladata lett volna az is, hogy elidegenítse a nőket a 
keresztény egyháztól - az evangélikustól (protestánstól) és 
a római katolikustól egyaránt - mivel még mindig nagy 
befolyásuk volt a lakosságra, főként vidéken. Ám 
bebizonyosodott, , hogy nem lehet leszoktatni az 
asszonyokat, s ami még fontosabb, a gyermekeiket sem 
arról, hogy templomba járjanak. A háború krízise és 


tragédiái csak tovább fokozták a kereszténység 
jelentőségét. 


Az NSF és a DFW másik fő feladata a háztartási, 
gyermeknevelési és  főzőtanfolyamok szervezése volt. 
Biztosak akartak lenni abban, hogy az értékes családok 
tisztaságban élnek, egészségesen (és gazdaságosan) 
étkeznek, a csecsemők és kisgyermekek fejlődésükben nem 
szenvednek hiányt. Persze ez a gondoskodás nem csupán az 
egyes német árja családok hasznát volt hivatva szolgálni: az 
erőfeszítések mögött egyedül az állt, hogy minden módon 
elősegítsék a rezsim faji és politikai törekvéseit. Példának 
okáért a  háziasszonyoknak a német árukat kellett 
megvenniük az importcikkek helyett, inkább használt 
holmikat és pótélelmiszereket részesítve előnyben. Mi több, 
fogyasztói önmérsékletet kellett tanúsítaniuk, megfoltozni, 
kijavíttatni ruházatukat és háztartási felszereléseiket, 
ahelyett hogy pazarló módon újakat vennének. Ez a 
mértékletességre való törekvés - bár nagyon népszerűtlen 
volt - fontos részét alkotta a rezsim önellátásra vagy 
önkiszolgálásra való átállásának az élelmezés és más 
alapvető szükségleti cikkek terén, egyben felkészülésül 
szolgáltak ezek a megszorítások a közelgő küzdelemre, 
melynek célja egész Európa árja uralom alá hajtása volt. 
Bár az önellátásra való politikai törekvés és a fogyasztói 
igények alábbszorítása a háború alatt erősödött fel igazán, 
már jóval előtte szorgalmazták bevezetésüket, gyakorlatilag 
az 1936 szeptemberében meghirdetett négyéves gazdasági 
terv óta. 


A náci nőideál továbbra is a főállású háziasszony és 
anya maradt, aki ellátja gyermekeit és otthont teremt, 
kiszolgálva férjét. Amikor a gyerekek iskoláskorúak lettek, 
az asszonyok napjának java részét a körültekintő vásárlás 
és a takarékos háztartásvezetés tette ki: ruhák foltozása és 
átalakítása, lekvárkészítés, befőzés és kézi mosás - 
tartózkodva a felesleges, munkát megkönnyítő gépektől. 
Elvárták tőlük, hogy részt vegyenek a DFW szabadidős 
foglalkozásain:  kézimunkázó körökben vagy német 
népszokásokat felelevenítő hagyományőrző csoportokban 


egy-egy megbízható NSF-tag éber felügyelete mellett. 
Szintén üdvösnek tartották az újdonságnak számító 
légvédelmi oktatások — vagy elsősegély-tanfolyamok 
látogatását is, állítólag a köz szolgálatának szellemében. 
Hamar világossá vált, hogy a gyakorlati ismereteket adó 
DFW-szakkörök közkedveltek, így például a 
gyermekgondozási és főzőtanfolyamok; ám azon előadások 
iránt, amelyeknek nagy része nyílt politikai nevelésből állt, 
és nem adtak hasznos ismereteket, vagy nem voltak 
szórakoztatóak, rendszeresen gyenge érdeklődés 
mutatkozott. Természetesen a valódi árjáknak kötelező volt 
részt venni a DFW munkájában. Ám ez nem feltétlenül 
jelentett lelkesedést a rezsim, a párt vagy a női szervezetek 
iránt. A Gleichschaltung (koordinálás) névvel illetett korai 
tisztogatások során, amikor a legtöbb független társadalmi 
csoportosulást és politikai szervezetet megszüntettek, olyan 
helyzet állt elő, melyben egy nőnek, aki társadalmi életet 
akart élni, nem maradt más választási lehetősége, mint 
elfogadni a náci szervezetet és vezetőségét. Szinte az 
egyetlen kivételt a keresztény egyház jelentette, mert a 
hagyományos egyházi szolgálatok még azokon a helyeken is 
megmaradtak, ahol a helyi fanatikus párttagoknak sikerült 
megszüntetni a hívők különböző egyleteit, mint például a 
női szakköröket vagy ifjúsági klubokat. 


A náci női szervezetek tevékenységének célja a náci 
értékek és törekvések propagálása volt, külön nyomatékkal 
folytonosan emlékeztetve a nőket kötelességükre, ami a 
meglévő gyerekek gondos nevelése mellett még több utód 
világra hozatalát jelentette. A válság éveinek szélsőségesen 
alacsony születési mutatói után 1934-től fogva ugyan 
tapasztalható volt némi növekedés a népesség számában, 
ám csakhamar nyilvánvalóvá vált, hogy a németek nem 
tudják kellő mértékben reprodukálni magukat ahhoz, hogy 
megfeleljenek a 19. század végének sokgyermekes 
családmodelljének. Ez aligha lehetett meglepő, mivel a 
német populáció fejlődése megfelelt az általános modern 
demográfiai modellnek, mely a 20. század ipari társadalmait 
jellemezte: a gyors iparosítás ideje alatti növekedést 
stabilizálódás majd hanyatlás követi. Mindemellett a 


náciknak meg kellett birkózniuk egy saját maguk által 
előidézett hátránnyal is: mivel az volt a cél, hogy a 
népesség kevésbé értékes rétegeiben minimalizálják a 
születések számát, az értékes családokra várt ennek a 
csökkenésnek az ellensúlyozása, ráadásul ezenfelül még 
plusz gyerekeket kellett volna produkálniuk az alacsony 
születési mutatók emelése végett. Ezek a tényezők 
segítenek megmagyarázni a széles körű náci kampányok 
mániákus voltát, amivel a felsőbbrendű állampolgárokat 
próbálták szaporodásra bírni, illetve árnyaltabb képet ad 
azokról a korlátozásokról, melyek börtönbüntetés terhe 
mellett tiltották az abortuszt, és igyekeztek beszüntetni a 
fogamzásgátlókat. Mindezek ellenére az illegális abortuszok 
száma nem változott az 1930-as évek alatt, mintegy 
ötszázezer és egymillió között volt évente; ebben 
kétségtelenül szerepet játszott az is, hogy sokkal nehezebb 
volt fogamzásgátlókhoz jutni. 


Anyagi ösztönzőkkel is próbálták befolyásolni, 
bátorítani az árjákat nagycsaládok alapítására. Ezeket a 
családokat — Kinderreich (gyermekben gazdag) névvel 
illették, míg az alacsonyabb rendűekét egyszerűen 
Grossfamiliennek (nagycsaládnak) hívták, s ez utóbbiaknak 
nem jártak azok a juttatások, amelyeket a Kinderreich 
családok megkaptak. Az előnyök rendszeresen folyósított 
családi pótlékból és egyszeri segélyekből álltak, melyeket a 
szülők kaptak meg (rendszerint az apa), a juttatások 
pénzügyi fedezetét pedig a gyermektelenek 
megadóztatásával teremtették meg. Ezeken kívül a 
sokgyermekes anyákat külön bánásmódban részesítették a 
nyilvános helyeken: például ingyen jegyeket kaptak a 
színházakba, az állami hivatalokban elsőbbséget élveztek a 
sorban álló többi embernél. A rezsim, a termékeny árja 
anyák iránti nagyrabecsülése jeléül 1938-ban létrehozta a 
Német Anya Becsületkeresztje érdemrendet, melyet a négy 
vagy több gyermekes anyák kaptak meg. Arany fokozatú 
Anyák Keresztje kitüntetéssel jutalmazták azokat az 
asszonyokat, akiknek legalább nyolc gyerekük volt. Talán a 
legösztönzőbb hatású intézkedés mégis az 1933-ban 
bevezetett házasulási kölcsön volt, mely egy kisebb összegű 


adományt jelentett, amit azzal a feltétellel kaphatott meg az 
egybekelni szándékozó pár, ha a feleségjelölt otthagyja a 
munkahelyét. Valójában az adományt vásárlási jegyek 
formájában adták, és háztartási cikkek beszerzésére 
lehetett fordítani. Természetesen csak az ajánlott 
üzletekben vásárolhatták le a jegyeket - vagyis amelyeknek 
tulajdonosa árja volt, nem pedig zsidó. A megállapodás 
szerint a kölcsön egynegyedét elengedik az első gyermek 
születésekor, egyéves türelmi idő meghagyásával, ezzel is 
ösztönözve a fiatal párt új gyermek vállalására, amikor is 
még egy negyedet törölnek a kölcsönből. 


Gyerekvállalásra elsősorban a házaspárokat biztatták, 
megfelelő nyomást gyakorolva az egyedülállókra mielőbbi 
házasulásuk érdekében, minden értékes gyerek születését 
támogatták, akkor is, ha anyja nem volt férjnél. Ez enyhített 
azokon a hivatalos előítéleteken, amelyek a lányanyákat és 
törvénytelen gyerekeiket sújtották, bár szóbeszédre és 
közfelháborodásra adott okot, miszerint a náci vezetés arra 
buzdítja a fiatal nőket, hogy ,adjanak egy gyermeket 
Hitlernek", szülessen bár stabil párkapcsolatból vagy futó 
kalandból, csak az a fontos, hogy az apa árja legyen. 
Különösen támogatta ezt a felfogást Himmler Schutzstaffel 
(SS) alakulata; ő maga megszállott híve volt a népesedési 
politika minden eszközének, még a náci értékrend szerint is 
túlzásokba esett ezen a téren. Főként a II. világháború 
éveiben az SS vezetés alkotta az élcsapatát azoknak, akik 
egyenlő bánásmódot követeltek a férjezett és hajadon 
anyáknak, és támogatták a  Lebensborn (lét forrása) 
otthonok létrehozását várandós és gyermekágyas anyák 
számára. Himmler már 1938-ban kijelentette, hogy a 
Lebensborn-hálózaton — keresztül — személyesen vállal 
védnökséget minden törvénytelen gyerek felett, akinek az 
édesanyja egyedülálló és kiszolgáltatott (lásd a táblázatot). 
Ám a szóbeszédek ellenére a Lebensborn-otthonok nem az 
SS-legények utánpótlását szolgáló , méntelepek" voltak. Ha 
létezett is ilyesmi, az csak az  SS-hívek helyi 
kezdeményezéseinek tudható be. Valójában az 1930-as 
években kevesebb törvénytelen gyerek született, mint az 
azt megelőző évtizedben. Ám a háború alatt Himmler nagy 


hangsúlyt fektetett arra, hogy emberei - akiknek különösen 
nemes családfával kellett rendelkezniük ahhoz, hogy 
felvételt nyerjenek az SS-be - mindenképpen nemzzenek 
utódokat a jövő számára, és hogy a fiatal nők, akiknek 
egyedül kell felnevelniük egy SS-katona gyerekét, ne 
érezzék elveszettnek magukat. 

A jövőben minden SS-orvosnak, mint a  Schutzstaffel 
tagjának ki kell állnia a várandós anya becsülete érdekében, 
tekintet nélkül arra, hogy házasságon kívüli vagy törvénytelen 
gyereket hord-e a szíve alatt, meg kell védenie annak a 
lehetőségétől, hogy a társadalom kiközösítettjévé váljon, és a 
legteljesebb mértékben pártját kell fogni... A hajadon várandós 
anyák jelenlegi helyzete mindenekelőtt speciális, törvénnyel 
szabályozott védelmet követel meg, jogos érdekeik kiemelkedő 
érvényre juttatását. Az elmúlt néhány hónap tapasztalata azt 
mutatta meg nekünk, hogy a lányanyák többnyire teljesen 
reménytelen helyzetben vannak, anyagi lehetőségeik is erősen 
korlátozottak, nem vehetik igénybe a szokásos törvény adta 
lehetőségeket. Annak érdekében, hogy erre egyszer s 
mindenkorra gyógyírrel szolgáljon, a Reichsführer SS (Himmler) 
gyámságot vállal minden törvénytelen gyermek felett, a 
Lebensborn-hálózaton keresztül mindaddig, amíg erre szükség 
lesz. Egyúttal ő képviseli az anyák érdekeit a gyámügyi bíróságok 
és ifjúsági hivatalok eljárásaiban, valamint ellenőrzi a 
gyermektartási díj folyósítását, melyet az apa köteles fizetni. 
(Institut für Zeitgeschichte Archiv, MA 387, 5190/92, 1936) 


Bár a törvénytelen gyerekeket nem érte hátrányos 
megkülönböztetés, a náci vezetés úgy vélte, a kötelezettség 
nélküli kapcsolatok elfogadásánál jobb alternatívát 
jelentene a házasodás megkönnyítése. Ennek megfelelően 
új házassági törvényt iktattak be 1938-ban, mely 
egyértelműen tükrözte a hivatalos náci álláspontot a 
házasság természetét és céljait illetően. 


A törvény egyik cikkelye az egyébként , kívánatos" 
párok házasságának  érvénytelenítésére vonatkozott: 
válóoknak nyilvánította bármelyik fél terméketlenségét - 
kivéve, ha korábban már született közös gyerekük -, 
valamint azt is, ha a házastársak egyike nem akart utódot. 
Akkoriban radikális nézetnek számított az a kitétele is, 
melyben a ,visszafordíthatatlan  elhidegülés" szintén 
válóokként szerepelt, amihez nem kellett a férj vagy a 


feleség bűnösségét igazolni, háromévi különélés után 
kimondták a válást. A náci vezetés reményei szerint ebben a 
módosított jogi környezetben könnyebben léphetnek ki az 
emberek egy-egy rossz házasságból, és új kapcsolatokat 
létesíthetnek, amelyet nagyobb valószínűséggel kísér 
gyermekáldás, illetve törvényessé tehetik házasságon kívüli 
kapcsolatukat, amelyből már utódjuk született. Az új 
házassági törvény igen népszerűnek bizonyult, 1939-ben a 
házasságok és a válások száma egyaránt emelkedett. 


Azon kívül, hogy a felsőbbrendűek teherbe esését 
szorgalmazták, az alacsonyabb rendűek szaporodását pedig 
(gyakran erőszakos módszerekkel) meggátolták, a nácik 
minden fogamzásból a lehető legjobbat akarták kihozni: ez 
magába foglalta a vetélések (spontán vagy művi), a 
halvaszületések, a csecsemők és gyermekágyas anyák 
halálozási "arányának csökkentését, a gyermekkori 
betegségek visszaszorítását. Természetesen a már meglévő 
trendeknek megfelelően tapasztalható volt némi visszaesés 
a csecsemő- és magzathalandóság terén. Ám minden 
ösztönzés, korlátozás és szabályozás ellenére meglehetősen 
szerény mértékben növekedett a házasságok és a születések 
száma az 1930-as években, messze alatta maradva az 1914 
előtti szintnek. Míg 1910-ben 128 élve született csecsemő 
jutott 1000 fogamzóképes nőre, 1922-ben pedig 90, a náci 
rezsim legjobb eredménye az volt, hogy a legmélyebb 
válság idején, 1933-ban regisztrált 59-ről 85-re emelkedett 
1939-ben, 1940-ben pedig 84 volt. A II. világháború évei 
ismét a házasságkötések és szülések csökkenését hozták, 
minden kétségbeesett igyekezet ellenére: népszerűsítették 
például a , távolsági románcokat", melyek a frontkatonák és 
az otthon maradt fiatal nők között szövődtek, hivatalos 
,levelezési központokat"  létesítve ennek érdekében, 
amelyek a házasságközvetítő ügynökségek felügyeletét is 
ellátták, valamint szentesítették a megbízásból történő 
házasságkötéseket is. Egészen a háború utolsó szakaszáig 
rendszeres eltávozásokat kaptak a fronton szolgáló férjek, 
abban a reményben, hogy otthonlétük alatt teherbe ejtik 
feleségüket. 


A náci vezetés tehát tiszta és világos koncepcióval 
rendelkezett mind a felsőbbrendű nők 
szaporodóképességének ellenőrzését és befolyásolását, 
mind pedig az alsóbbrendűek kiiktatását illetően. Főleg az 
utóbbi terén értek el nagy sikereket, nyílt diszkriminációs 
politikával és üldöztetéssel sújtva a ,faji vagy örökletes 
tekintetben csökkent értékű" nőket és férfiakat. Annál 
kevésbé váltak be az ,értékesek" nagy számban való 
szaporításához fűzött reményeik. Hamarosan kiderült, hogy 
a rezsim rövid távú erőszak-politikája semmissé teszi azokat 
a törekvéseket és eredményeket, melyek az , értékes" nők 
védelmét szolgálták. Bár továbbra is a főállású háziasszony 
és anya szerepe maradt az ideál, az 1930-as évek közepétől 
már nem állították egyedüli lehetséges célkitűzésként a nők 
elé, mivel radikális változások történtek a munkaerőpiacon. 


Levelezési Központ házasulandóknak Gau Bayreuthban 


A Kancellária, a Német Családok Birodalmi Szövetsége 
engedélyével, a helyi hatóság Fajvédő Hivatalának 
közreműködésével Levelezési Központ nyílik Bayreuthban... Az 
ügynökséget a háború szülte szükséghelyzet hívta életre. Már 
négy, öt vagy még több éve harcolnak a fronton fiatal férfiak. Sok 
német  honleány dolgozik a  hadiiparban, gyakran távol 
otthonuktól... Ám az egészséges német férfiakban és az 
egészséges német nőkben mindezek ellenére él a vágy a boldog 
házasélet és a gyermekáldás iránt. Néha még békeidőben is nehéz 
társat találnunk magunknak, a háború következtében új 
akadályokkal kell megküzdenünk ezen a téren is. Ezeken a 
problémákon segít a Levelezési Központ. Ez az ügynökség mintegy 
előkészíti a találkozásokat; a házasodni vágyó fiatal németeknek 
lehetőséget ad arra, hogy levelezés útján megismerkedjenek 
egymással, majd, ha mindketten óhajtják, személyesen is 
találkozzanak. Természetesen a fiataloknak kell kiválasztaniuk 
jövendőbelijüket... A Levelezési Központ intézménye garanciát 
jelent arra, hogy a jelentkezők mindegyike egészséges, faji 
származásukat — és egyéniségüket illetően feddhetetlen 
állampolgárok, akik eleget tesznek minden kívánalomnak, amely 
egy boldog, egészséges házassághoz szükségeltetik... 


Legteljesebb diszkréciót garantálunk, és várunk el minden 
jelentkezőtől. 


Bárki részt vehet társkereső programunkban , iskolai 
végzettségétől, hivatásától, életkorától, hitvallásától, vagyoni 
helyzetétől függetlenül. 


Ha valaki húzódozik megtenni a kezdő lépést, rokonai, 
barátai is kapcsolatba léphetnek a Levelezési Központtal, mint a 
fiatal nő/férfi ajánlói. Mindazonáltal elvárjuk minden jelentkezőtől, 
hogy a nemzetiszocialisták házasságpolitikai koncepciójának 
megfelelően tegyék tanúbizonyságát annak, hogy készek egy 
fajilag értékes, becsületes, gyermekszerető, tehát boldog család 
alapítására... 


(Völkischer Beobachter ISüddeutsche Ausgabel, No. 238, 
1944. augusztus 25. - a londoni Weiner Könyvtár archívumából.) 


Míg 1933 januárjában több mint hatmillió volt a 
munkanélküli németek száma, 1938-ban munkaerőhiánnyal 
küszködtek a kulcsfontosságú gazdasági szektorok; a II. 
világháború alatt a német iparnak és mezőgazdaságnak 
sokkal több munkásra lett volna szüksége, annak ellenére, 
hogy a hadifoglyokat és a meghódított országokból 
elhurcolt civileket munkaszolgálatra kényszerítették; ez 
összesen több mint hétmillió embert jelentett 1944-ben. A 
külföldiek alkalmazásának megvolt az az előnye, hogy - a 
nácik szerint - nem kellett emberszámba venni őket: 
többségük Kelet-Európából jött, és az , alacsonyabb rendű" 
fajhoz tartozott. Az utolsó időszakban több mint 1,5 millió 
nőt deportáltak Németországba: olyan munkára fogták 
őket, ahol a körülmények veszélyesek vagy egészségtelenek 
voltak, hosszú órákon át kellett robotolniuk; az értékes árja 
asszonyok  szaporodóképességét nem tehették volna 
kockára ilyen viszonyok között. 


A német nők persze már jóval 1933 előtt számtalan 
munkaterületen tevékenykedtek, például gyárakban, 
háztartási alkalmazottként, hivatalokban vagy más 
fehérgalléros munkakörben, s főként a mezőgazdaságban, 
ahol sok farmerfeleség és leány dolgozott , segítő 
családtagként", fizetés nélkül. Kevés magasan képzett 
asszonynak sikerült csak eljutnia magas pozícióba az orvos- 
vagy a jogtudomány terén, hiszen ezeket hagyományosan a 
férfiak uralták; az oktatás és a gondozás terén valamivel 
jobb volt a helyzetük. A válság idején összeomlott 
munkaerőpiacon, 1933 előtt azonban jelentős hátrányt 
jelentett" nőnek lenni a munkahelyeken, különösen a 
férjezettek voltak nehéz helyzetben. A új náci kormány 


hamar felismerte a közvélemény egy jelentős részének azon 
törekvését, hogy a nők térjenek vissza az otthonukba, és 
foglalkozzanak a családjukkal. Az 1933-ban hozott korlátozó 
intézkedések, melyek a férjezett nők közszolgálatban 
történő alkalmazását szabályozták, egy 1932-es, náci 
uralom előtti törvényen alapultak, a női egyetemi 
hallgatókat érintő kvótarendszer bevezetését pedig sok 
szakképzett férfi támogatta. Mindez világosan jelzi, hogy a 
nácik népesség- és foglalkoztatáspolitikai célkitűzései 
tökéletes összhangban voltak, és kölcsönösen erősítették 
egymás hatását. A házasulási kölcsönt valójában a 
munkanélküliség csökkentését célzó törvény részeként 
hozták létre 1933. június 1-jén; az a kikötés, miszerint a 
jövendőbeli feleségnek ott kell hagynia munkahelyét 
házasságkötésekor, jól mutatta, hogy milyen válságos volt a 
helyzet a foglalkoztatás terén. 


Egészen az 1930-as évek közepéig, amíg tartott a 
válság, a gazdaság minden szektorában jelenlévő" rengeteg 
munkanélküli, valamint az egyetemek  túlzsúfoltsága 
egyaránt igazolni látszott - a  népességpolitikai 
szempontokon kívül is - a nácik törekvésének helyességét, 
miszerint a nőket munkájuk elhagyására késztetik, a 
felsőoktatásban résztvevő fiatal lányok számát pedig 
korlátozzák. Ezek a taktikai lépések azt célozták, hogy a 
férfiak (tényleges vagy potenciális családapák) előnyben 
részesüljenek a foglalkoztatás és oktatás terén, míg az 
asszonyok térjenek vissza ,természetes környezetükbe", 
azaz foglalkozzanak a családjukkal, és ,női munkát" 
végezzenek. A gazdaság gyors fellendülése az 1930-as évek 
közepére egyre növekvő munkaerőhiányt hozott magával, 
mely később minden szektorra kiterjedt. Mivel a nácik 
nemre való tekintet nélkül elmozdították politikai 
ellenfeleiket és a nem árja származásúakat befolyásos 
pozícióikból az 1933-as tisztogatások során, a német 
munkások és szakemberek már nem voltak elegendően a 
rezsim célkitűzéseinek megvalósításához - tapasztalatukat 
és szakértelmüket igénybe vették a kötelező sterilizálási 
programokban, az csoportos , eutanázia" alkalmazásánál és 
az alacsonyabb rendűek kiirtását célzó akciókban. Így hát a 


nőket most már arra kellett biztatni, hogy ismét jelenjenek 
meg a munkaerőpiacon, olyan állások betöltésére is 
bátorították őket, melyeket korábban , férfimunka" címkével 
láttak el. 


Mindennek eredményeképp már a háború előtt 
megnövekedett a nők jelenléte a felsőoktatásban és a 
magasabb szakképzettséget igénylő munkahelyeken, mivel 
az 1930-as évek elején jellemző diplomás munkanélkülieket 
felszippantották a létszámhiánnyal küszködő intézmények, 
az asszonyok többsége továbbra is alacsonyabb pozíciót 
töltött be. Bár hoztak néhány új megszorító intézkedést a 
nők foglalkoztatását és előléptetési lehetőségét illetően - 
1936-tól például női jogászok nem vehették részt bírósági 
tárgyalásokon - az 1930-as évek végére tagadhatatlanul 
szélesebb körben tevékenykedhettek a szakképzett női 
munkaerők. A megnövekedett lehetőségek egy része a 
Harmadik Birodalom különös és pusztító természetéből 
adódott. Az orvosnők iránt például nagy volt a kereslet a 
náci női szervezetek körében, így a Bund deutscher Müádel 
(Német Honleányok Egyesülete) és a Női Munkaszolgálat 
csoportjainál: a fiatal nőknek nemcsak az általános 
egészségi állapotát vizsgálták meg, hanem figyelemmel 
kísérték nemi fejlődésüket is. Ráadásul, mivel orvosokra, 
jogászokra és civil munkásokra is szükség volt a 
sterilizációs — és csoportos  , eutanáziát" végrehajtó 
programokban, új munkahelyek teremtődtek azok számára, 
akik készek voltak áruba bocsátani szaktudásukat. 
Létrejöttek teljesen új, szaktudást igénylő foglalkozások is: 
például a származási okmányokat vizsgáló hivatalok sok 
embert foglalkoztattak, hiszen mindenkinek igazolnia 
kellett a , faji és örökletes értelemben vett egészségét", ha 
állampolgárságért folyamodott vagy házasodni akart a 
Harmadik Birodalomban. 


1939-re egyértelművé vált, hogy az önkéntes női 
munkaerőtartalék teljesen kimerült, s ha az egyik szektorba 
átcsábítják a dolgozókat, az a másikban teremt hiányt. 
Különösen a vidéki fiatal lányok körében volt nagy kereslet 
a városi munkahelyek iránt, felismerve a lehetőséget, hogy 


így megszabadulhatnak az egész napi, kimerítő, alulfizetett 
mezőgazdasági munkától. Jól mutatja a földeken eltöltött 
élet kegyetlen világát, hogy ezek a fiatalok a gyárakban 
végzett kétkezi munkát  vonzóbbnak tartották a 
gazdálkodásnál. 1939-re 5096-kal több nő dolgozott az 
iparban, mint a válság idején, 1933-ban, s más 
szektorokban is nőtt a jelenlétük, különösen a fehérgalléros 
hivatali munkakörökben. Az 1930-as években a fogyasztási 
cikkeket előállító iparágakban a munkások fele nő volt, az 
iparcikk-gyártásban viszont mindössze 10906-os arányban 
vettek részt. Sokkal több nő dolgozott a textilgyárakban, 
mint például a hadiiparban. Mindennek ellenére 1939-ben a 
, munkaképes nők" fele nem állt alkalmazásban, s ezek 
döntő többsége férjezett volt: a házasságban élő asszonyok 
3690-ának, míg az egyedülállók  90906-ának volt 
munkaviszonya, beosztottként, tulajdonosként vagy mint 
,segítő családtag" dolgozott kisvállalkozásokban vagy a 
mezőgazdaságban. Az 1930-as évek végén a náci vezetés 
már komoly erőfeszítéseket tett, hogy a férjes asszonyokat 
munkavállalásra ösztönözze, részmunkaidős állásokat és 
több bölcsőde létrehozását ígérve nekik - ám ezeket a 
fogadkozásokat soha nem váltották valóra. 


A háború kitörésétől fogva a rezsim vezetőinek az 
okozta a legnagyobb munkaügyi problémát, hogy miként 
mozgósíthatnának még több német asszonyt hadi célokra, 
anélkül hogy kényszert alkalmaznának az árja polgárok 
ellen. A munkaszolgálati sorozás ötletét többször is 
megvitatták 1943-as bevezetéséig, és azt követően is csak 
részlegesen juttatták érvényre. Sokat vitatott kérdés, hogy 
ennek hátterében Hitler állt, aki nem akarta kockára tenni a 
nők egészségét azzal, hogy gyári munkára fogja őket, ám 
más tényezők valószínűleg nagyobb szerepet játszottak a 
döntésben. Először is, Hitler meg volt győződve arról, hogy 
a tapasztalatlan, kényszerített női munkások nem sok 
hasznot fognak hajtani, s főleg nem tudják pótolni a 
tapasztalt szakmunkásokat. Másodszor, Hitler és híveinek 
nagy része nem akart szembeszállni az asszonyokkal és 
családjaikkal: a középosztálybeli nők és férjeik különösen 
ellenezték azt, hogy több női munkaerőt foglalkoztassanak 


a gyárakban, és az 1943-ban kiadott rendelkezés alól 
kibúvókat találtak. Maga a rezsim is szolgált egy jó 
kiskapuval ahhoz, hogy a nők ne álljanak munkába: minden 
katona felesége rendszeres juttatásban részesült. A 
probléma egyetlen megoldását nagyszámú külföldi 
munkaszolgálatra való kényszerítése jelenthette: a 
szakképzett francia munkások mellett képzetlen szovjet 
Ostarbeiter (szó szerint: keleti munkások) tömegeit 
dolgoztatták (gyakran nőket is), német felügyelet alatt. 
Ezekkel a módszerekkel próbálták ellensúlyozni a német 
férfi munkaerőpiac terén mutatkozó hiányt. 


A külföldi munkások teljesen elkülönített és szigorúan 
ellenőrzött körülmények között éltek és dolgoztak, főleg a 
városokban. A háború vége felé többségük már az éhhalál 
küszöbén állt. Ennek ellenére - jobbára az agrárvidékek 
szabadabb körülményei között - néhány külföldi és német 
között szoros kapcsolatok szövődtek. Bár voltak olyan 
esetek, amikor német férfiak vagy fiúk folytattak viszonyt 
idegen nőkkel, sokkal jellemzőbb volt a német nők és a 
külföldi, többnyire lengyel férfiak közötti kapcsolat. A 
viszonyok létrejöttében néha valódi vonzalmak játszottak 
szerepet, néha pedig a puszta szexuális szükséglet 
kielégítésére szolgáltak. A gazdafeleség, akinek a férje a 
fronton harcolt, sokszor önként vállalkozott szexuális 
viszony létesítésére azzal a külföldi férfimunkással, akit 
kisegítőként utalt ki számára a hatóság, vagy úgy is 
felfoghatta a kapcsolatukat, hogy ezt az árat kell 
megfizetnie azért, hogy legyen egy beosztottja, akinek a 
munkája nélkül nem tudná fenntartani a gazdaságot. A 
városokban a magára maradt nő szintén kereshette egy 
külföldi munkás barátságát, különösen mikor nyilvánvalóvá 
vált, hogy Németország vesztésre áll a háborúban. A náci 
hatóságok szemében ezek a viszonyok főbenjáró bűnnek 
számítottak, egyenlőek voltak a ,faj beszennyezésével". A 
vétkezők megbüntetésénél ismét jól megfigyelhető a két 
nem eltérő megítélése: a külföldi nőnek és német 
szeretőjének gyakran csak hivatalos helytelenítéssel kellett 
számolniuk, míg az alacsonyabb rendű idegen férfit 
felakasztották, árja szeretőjét pedig bebörtönözték, ám 


előbb rituális fizikai fenyítést kellett elszenvednie a náci 
őröktől, általában nagy nyilvánosság előtt kopaszra 
borotválták a fejét. 

Miután minden munkaképes férfit besoroztak katonának, a 
mezőgazdasági vállalkozások nagy részében lengyel, szerb 
munkásokat és hadifoglyokat alkalmaznak az eddig megszokott 
női dolgozók mellett. Egyre többen panaszkodnak ezen külföldi 
elemek körében eluralkodó engedetlenségre, mely nem ritkán 
odáig fajul, hogy a németek már félnek az idegenektől, akik egyre- 
másra nagyobb követelésekkel állnak elő, és a megszigorított 
intézkedések és fegyelmezések ellenére azzal fenyegetőznek, hogy 
beszüntetik a munkájukat. A tulajdonosok nemegyszer megvonják 
saját maguktól az élelmet, hogy kedvébe járjanak a külföldieknek, 
megkönnyítik életkörülményeiket, nemegyszer az asztalukhoz 
ültetik őket; mindezt azért, hogy gazdaságuk ne szenvedjen kárt... 
A gazdafeleségek félnek ezektől a férfiaktól, a sajtóban is gyakran 
hírül adott erőszakos cselekmények és gyilkosságok miatt. A 
hadifoglyokkal történő tiltott viszonyok emelkedő száma, valamint 
a német lányok és nők teherbe esése nem kis mértékben ezeknek 
a körülményeknek tudhatók be. A tiltott kapcsolat létesítésével 
vádolt nők nemegyszer azzal védekeznek, hogy csak azért 
engedtek a hadifogoly erőszakoskodásának, mert attól féltek, hogy 
különben nem fog tovább nekik dolgozni. 


(Bundesarchiv, R22/3387, a stuttgarti ügyész feljegyzése a 
birodalmi igazságügyi miniszterhez, 1943. május 31.) 


A külföldi férfiakkal szexuális viszonyt folytató német 
árja nők nyilvános megalázása és börtönbe vetése jól jelzi 
azt a kegyetlenséget, amellyel még az értékesnek számító 
polgároknak is számolniuk kellett, ha megsértették a nácik 
faji törvényeit. 

A legnagyobb bűnök közé számított a ,német vér 
bemocskolása", hiszen a nácik szerint ezt tették az árja nők, 
amikor átengedték a testüket egy , faji ellenségnek"; ennek 
megfelelően drákói szigorral léptek fel a vétkesek ellen. 
Hasonlóképpen halálbüntetéssel sújtották egy 1943-as 
törvény szerint azokat, akik abortuszt hajtottak végre, 
megszakítva egy , értékes" terhességet. Indoklásul az ilyen 
cselekményeket a ,faj elleni szabotázsnak" minősítették, 
amivel a háború krízishelyzetében a német nép kihalásához 
járultak volna hozzá. Ezeken a speciális szankciókon, 
valamint a politikai ellenségeikkel szembeni megtorlásokon 


kívül az értékes nőkkel szemben a nácik nem alkalmaztak 
brutális erőszakot, hiszen szaporodóképességüket minden 
áron meg kellett óvni. Ugyanakkor a háború második 
felében felerősödött a ,faji ellenségek" üldöztetése, a 
szisztematikus népirtó programok végrehajtása, melyek az 
, aszociális vagy deviáns elemek" ellen irányultak, nemre 
való tekintet nélkül. Egyetlen kivétel az volt, hogy míg a 
férfi homoszexuálisokkal mint , faji szabotőrökkel" szörnyű 
kegyetlenséggel bántak, a leszbikusokat egyszerűen csak 
deviánsnak tartották, akik nem veszélyesek a faj egészére. 
A nők között voltak áldozatok és voltak zsarnokok, ez 
utóbbiak közé tartoztak a koncentrációs táborok őrei. A 
németek nagy többsége megvetette azokat az NSF 
aktivistákat, akik megpróbálták elnyerni az árja nők 
egyetértését a náci intézkedésekkel szemben, sőt, részt 
vettek az , alacsonyabb rendűek" elkülönítésében és a 
megszállt országok lakosainak kifosztásában. 


Részlet a warthelandi NS-Frauenschafít kommünikéjéből 


Az (NSF/DFW) külföldi/határügyi szekciója a Német Lakosok 
Jegyzékével együttműködve részt vesz azoknak a problémáknak a 
megoldásában, amelyek a németek és a lengyelek közötti határ 
szigorúan demarkációs voltából adódnak... A Wartheland [az 
elfoglalt Lengyelország] fejlődő területnek számít. Egyre több 
német áramlik a birodalomnak ebbe az új régiójába... 


Mindannyiunk feladata ezért, hogy Warthelandot virágzó 
német földdé tegyük... Napjainkban mintegy 136.000 asszony és 
leány buzgón várja, hogy az idegen lengyel területet német hazává 
változtassa. 


(Institut für  Zeitgeschichte Archív, MA 225, Gau 
Württemberg-Hohenzollern, 2-408814/5,1942. április 29.) 


Hitler háborúja mindemellett rengeteg nehézséget 
hozott az árja nők életébe is, különösen az utolsó 
szakaszaiban, mikor a szövetséges haderők bombázták 
majd megszállták Németországot. Egyre kisebb fejadagok 
jártak a lakosoknak a jegyrendszer általánossá válásával, a 
közműszolgáltatás gyakorlatilag megszűnt, az intézmények 
bezártak. Mivel a városok voltak a bombázások fő 
célpontjai, a nőket és gyerekeket vidékre evakuálták, ami a 


helyi lakosok körében sokszor ellenségeskedéshez vezetett. 
A háború alatt és azt követően az asszonyoknak kellett 
betölteni a kenyérkereső és családfenntartó szerepét is, míg 
a férjük haza nem tért a frontról, ha egyáltalán életben 
maradt. Sok árja fiatal nő pár nélkül maradt, hiszen 
hárommillió német férfi pusztult el a háborúban, sokan 
megsebesültek, rokkantak lettek vagy fogságba estek. A 
német születések száma tovább csökkent, Hitler pedig csak 
egyetlen megoldást látott a tendencia megállítására a 
háború utáni időszakra: a bigámiát, melynek bevezetésével 
egyetlen ,értékes" nőnek sem marad kihasználatlanul a 
szaporodóképessége. S bár az árja nőket sok megaláztatás 
érte a Harmadik Birodalomban, hiszen a nácik állandó 
ellenőrzése és befolyása alatt álltak, mégis maradt némi 
szabad mozgásterük, a háború fokozódó nyomása ellenére. 
Gyakorlatilag egyetlen nőt sem kényszeríthettek arra, hogy 
több gyereket szüljön, és azok az erőfeszítések sem 
járhattak sikerrel, hogy megvonják tőlük a 
születésszabályozási módszereket. Különösen a 
középosztálybeli nők voltak abban a helyzetben, hogy 
ellenszegülhettek a propaganda vagy a náci 
pártfunkcionáriusok nyomásának, akik nagyobb családok 
létrehozására akarták rábírni őket; hogy állást vállaljanak a 
háború alatt; hogy részt vegyenek az NSF és a DEFW 
tevékenységében; és hogy visszafogják a fogyasztásukat. 
Azok az árja nők, akik nem feleltek meg a rezsim 
elvárásainak, természetesen fokozott 
propagandanyomásnak voltak kitéve; ám - az alsóbbrendű 
fajhoz tartozó asszonyokkal ellentétben - nem kellett attól 
tartaniuk, hogy erőszakot alkalmaznak velük szemben, 
hiszen , értékesnek" számítottak, és mert engedetlenségük 
csupán politikai rendelkezésekkel szemben nyilvánult meg, 
nem vétettek a faji-ideológiai parancsok ellen. 

Fordította: Engi Csilla 


FOGALOMTÁR 


Barbarossa: A Szovjetunió ellen 1941. június 22-én indított 
német támadás fedőneve. 


Einsatzgruppen: Az SS és az SD különleges akciócsoportjai. 
A Szovjetunió megszállása idején zsidók és 
kommunisták ezreit végezték ki. 


Endlösung: , Végső megoldás", a zsidók tömeges fizikai 
megsemmisítését célzó náci program. 


Führer: , Vezér" , cím, melyet Hitler először a náci párt, majd 
a Harmadik Birodalom vezéreként viselt. 


Gulágok: Szovjet munkatáborok rendszere. Ide hurcolták a 
sztálini rezsim ellenségeinek nyilvánított elítélteket, a 
köztörvényes bűnözőkkel együtt. 


HerrenvolKk: , Uralkodó faj". A német vagy árja faj jelölésére, 
illetve sorsának - hogy uralkodjon az egész emberiség 
fölött - leírására használatos náci terminus. 


Historikerstreit: A náci múlt értelmezéséről 1986 óta folyó 
német történészvita elnevezése. 


Kampígemeinschatt: ,Harci közösség". A katonák, valamint 
a hatalomra törő náci párt , politikai harcosainak" 
bajtársiasságát eszményítő náci kifejezés. 

Lebensraum:  ,Élettér". A náci Németország által 
meghódítandó és gyarmatosítandó kelet-európai térség 
megnevezésére használt náci terminus. 


Mein Kampf: ,Harcom", Hitler könyvének címe, melyben 
korai éveivel vet számot, közreadja a történelemről, 
mint a fajok közötti folytonos harcról alkotott nézeteit, 
és megfogalmazza a németség expanziójának és 
Európa fölötti uralmának programját. 


SS: Schutzstaffel, , Védosztag", a náci párt eredetileg testőri 
feladatokat ellátó elit különítménye, mely később 
katonai egységeket magában foglaló óriásszervezetté 
vált. A náci Németországban az SS látta el a 
koncentrációs és megsemmisítőtáborok felügyeletét, a 
titkosrendőrség feladatát (SD), mindemellett nagy 
volumenű gazdasági vállalkozásokban is részt vett. 


Untermenschen: Az , alsóbbrendű fajok" megjelölésére 
használt kifejezés. A náci faj elméletben a zsidók és a 
szlávok képviselték a legalacsonyabb értékű emberi 
fajt. 


Vergangenheitsbewaltigung: ,A múlt legyőzése". A 
nácizmussal való szembesülést, a náci múlt helyes 
megítélésének szükségességét hirdető kifejezés a 
háború utáni Német Szövetségi Köztársaságban. 


Vernichtungskrieg: Megsemmisítő háború, a keleti területek 
elfoglalására tervezett háború náci elnevezése. 


Volksgemeinschatt: , Népközösség". A jövő faji 
homogenitáson alapuló, osztályellentétektől mentes 
társadalmának jelölésére használt náci terminus. 


Weltanschauungskrieg: , Világnézeti háború". Náci fogalom, 
mely a keleten vívott háborút két, egymással szöges 
ellentétben álló világnézet összecsapásaként értelmezi. 
Eszerint a győzelem csakis az egyik ideológia teljes 
megsemmisítésével érhető el. 


A szövegben szereplő szervezetek 
(a zárójelben feltüntetett kezdőbetűk a szerző nevét 
jelölik): 
Abwehr;, Katonai Hírszerző és Kémelhárító Szolgálat (JN) 
Aktion 1-4 (MB) 
AZR, Birodalmi Kényszermunka (WW) 


Bajor Regionális Bűnügyi Rendőrség Vándorlási Hivatala 
(Www) 


Birodalmi , kristályéj szaka" (GA) 

Birodalmi Anyaszolgálat 

Birodalmi Gazdasági Bizottság (GA) 

Birodalmi Munkaszolgálat (OB) 

Deutsch Ostarbeit Intézet (GA) 

Deutsches Frauenwerk, DFW, Német Nők Vállalkozása (]JS) 
Erő Örömmel (UH, AB) 


Etnikai Németség Erősítésének Birodalmi Népbiztossága 
(GA) 


Faj egészségtani Kutatóhivatal (WW) 

Faj egészségtani Társaság (PW) 

Fajpolitikai Hivatal (Rassenpolitisches Amt) (PW, WW) 
Generalgouvernement, Főkormányzóság (GA, WW, MB) 
Generalplan Ost (GA) 

Gobineau Társaság (BW) 

Házassági egészségügyi törvény (WW) 

Házasságkötési törvény, 1938 (JS) 

Hitlerjugend (AB, JS, OB) 


Homoszexualitás és az Abortusz Elleni Harc Központi 
Hivatala (HGS) 


Iker- és Örökléstani Kutatóosztály (PW) 
Ipari Munka Fasiszta Szövetsége (KJS) 
Jóléti Szövetség 

Katolikus Centrumpárt (PW, HGS) 

Keleti főmegbízottak (GA) 

Közösségi Betegek Szállítószolgálata (MB) 
Lebensraum (AB) 

Müncheni Faj egészségtani Társaság (PW) 


Négyéves terv (UH, GA) 

Négyéves Terv Német Tanácsa (GA) 

Német Anya Becsületkeresztje (JS) 

Német Asszonyok Szövetsége 

Német Kutatótanács (GA) 

Német Leányszövetség 

Német Munkáspárt (AB) 

Német Munkafront, DAF (UH, AB, K]JS) 

Német Nemzeti Néppárt (HGS) 

Német Nőszövetség 

Nemzeti Néppárt (JN) 

Nemzetiszocialista Munkáspárt, NSDAP (UH, AB, WW) 
Nemzetiszocialista Népjólét, NSV (AB) 
NS-Frauenschaft, NSF (náci nőszervezet) (]S) 
NSV (JN) 

Nürnbergi orvosper (PW) 

Nürnbergi törvények, 1935 (PW, AB, WW, HGS) 
Örökléstani Egészségügyi Központ (MB) 


Öröklődő betegségek és vele született rendellenességek 
tudományos nyilvántartási bizottsága (MB) 


Reichslandbund (JN) 

Reichswehr (AB) SA (UH, PW) SAKK (JN) 

SD, Náci Biztonsági Szolgálat (JN) 

SPD (UH, HGS) 

SS Faji és Települési Főhivatal 

SS Házassági Rend/Érdemrend/ParancsFft(JN) 
Szabadcsapatok (JN) 

Szövetség az anyaság és a szociális reform védelmére (PW) 


szocialista munkamozgalom (UH) 
Télisegély-program (JN) 


Törvény a cigányok, csavargók és munkakerülők elleni 
harcról, 1926 (WW) 


Törvény a hivatásos közszolgálat helyreállításáról (WW) 


Törvény a német vér és a német becsület védelmére, 
, Vérvédő törvény" (AB) 


Törvény az állam- és népellenségek vagyonának 
elkobzásáról (WW) 


Törvény az örökletes betegségek továbbörökítésének 
megelőzésére (MB) 


Területi Tervgazdálkodás Birodalmi Hivatala (GA) 
Tudományos-Humanitárius Bizottság, WhK (HGS) 
Vaterlandpartei (PW) 


Vilmos Császár Antropológiai, Örökléstani és Fajgondozási 
Intézet (PW) 


Vitalrasse 

Volksgemeinschaft (AB) 

Völkisch (UH) 

Waffen-SS Egészségtani Intézete (PW) 
Wannsee-i konferencia (OB) 
Wehrmacht (UH, OB) Young-terv (JN) 
Zsidó téli segély (AB) 


A SZERZŐK 


Götz Aly Berlinben élő újságíró és történész. Tollából 
számos tanulmány született a náci eutanáziaprogram, 
valamint a ,végső megoldás" tárgykörében, melyeket az 
általa szerkesztett Beitráge zur  nationalsozialistische 
Sozial- und Gesundheitspolitik című sorozatban adott közre. 
További munkái: Die restlosse Erfassung. Volkszáhlen, 
Identifizieren, Aussondern im Nationalsozialismus (Berlin, 
1984); Aktion T-4, 1939-1945 (Berlin, 1987); Vordenker der 
Vernichtung (Berlin, 1991); Cleansing the fatherland. Nazi 
medicine and Racial Hygiene (Baltimore és London, 1994); 
, Endlősung", Volkerverschie bung und der mord an den 
Europdischen Juden (Frankfurt, 1995). 


Avraham Barkai a Tel Aviv-i Egyetem Német Történeti 
Intézetének kutató munkatársa. Legfontosabb munkái: Das 
Wirtschafts-system des Nationalsozialismus (Frankfurt, 
1988); From Boycott to Annihilation: The Economic 
Struggle of German Jews, 1933-1943 (Hannover, 1990) 


Omer Bartov a Rutgers Egyetem történészprofesszora. 
Számos kiváló tanulmány és összefoglaló munka szerzője, 
többek között: 7The Eastern Front, 1941-1945: German 
Troops and Barbarisation of Warfare (London és New York, 
1986); Hitlers Army: Soldiers, Nazis and War in the Third 
Reich (Oxford és New York, 1991); Murder in our Midst 
(Oxford és New York, 1996). 


Michael  Burleigh a  cardiffi Walesi Egyetem 
professzora, kutatási területe a legújabb kor. Munkái: 
Germany Turns Eastwards: A Study of , Ostforschung" in 
the Third Reich (Cambridge, 1988); The Racial State: 
Germany 1933-1945 (Cambridge, 1991); Death and 
Deliverance: — ,Euthanasia" in Germany 1900-1945 
(Cambridge, 1994). Kutatásai és írása alapján került 
bemutatásra az eutanáziaprogram náci propagandájáról 


készült dokumentumfilm ( Selling Murder"), melyet húsz 
országban mutattak be, s melyért 1991-ben elnyerte a Brit 
Filmintézet legjobb dokumentumfilmnek járó díját. A BBC 
Népek százada c. sorozatának elkészítésében 
szaktanácsadóként vett részt. 


Ulrich Herbert a Freiburgi Egyetem 
történészprofesszora. Legfontosabb munkái: Fremdarbeiter. 
Politik und Praxis des , Auslander-Einsatzes" in der 
Kriegwirtschafít des Dritten Reiches (Berlin és Bonn, 1985); 
A History of Foreign Labour in Germany (London, 1990); 
Arbeit, Volksturm, Weltanschauung (Frankfurt, 1995); Best. 
Biographische Studien über Radikalismus, Weltanschauung 
und Vernunft (Bonn, 19906). 


Jeremy Noakes az Exeteri Egyetem 
történészprofesszora. Fonto-sabb munkái: The Nazi Party in 
Lower Saxony (Oxford, 1971); Government, Party and 
People in Nazi Germany (Exeter, 1980); Nazism, 1919-1945; 
A Documentary Reader; 3 kötetben (Exeter, 1986-1989). 


Klaus-Jörg Siegfried a wolfsburgi városi archívum 
igazgatója, — történész. Munkái:  Universalismus — und 
Faschismus. Das Gesellschaítsbild Othmar Spanns (Bécs, 
1974); — Rustungsproduktion und  zZwangsarbeit im 
Volkswagenwerk, 1939-1945 (Frankfurt am Main, 1986); 
Das Lében der Zwangsarbeiter im Volksw agenwerk, 1939- 
1945 (Frankfurt am Main, 19839). 


Jill Stephenson az Edinburghi Egyetem történésze, 
egyetemi tanár írásai elsősorban a 20. századi 
Németország történetével, ezen belül a nők helyzetével 
foglalkoznak. 1971 és 1992 között publikált tanulmányai 
közül a fontosabbak: Women in Nazi Society (London és 
New York, 1975) és a The Nazi Organisation of Women 
(London és New York, 1981). 1985 óta Württemberg II. 
világháborús történetének, társadalmának témakörében 
kutat, s számos új írással gazdagította a 
történelemtudományt. A German History: The Journal of the 
German History Society társszerkesztője. 


Hans-Georg Stümke Hamburgban élő író és történész. 
Munkái: Rosa Winkel Rosa Listen. Homosexuelle und 
, Gesundes  Volksempfinden7" von Auswitz bis  Heute 
(Hamburg, 1981) és Homosexuelle in Deutschland. Eine 
politische Geschichte (München, 1999). 


Paul Weindling az Oxfordi Egyetem orvostörténeti 
tanszékének vezető kutatója. Fontosabb munkái: Darwinism 
and Social Darwinism in Imperial Germany (Stuttgart, 
1989); Health, Race and German Politics Between National 
Unification and Nazism, 1870-1945 (Cambridge, 1989). 0 
szerkesztette a /Ihe Social History of Occupational Health 
(London, 1985) és az International Health Organizations 
and  Movements  1919-1939 (Cambridge, 1995) c. 
tanulmányokat. A Social History of Medicine. The Journal of 
the Society for the Social History of Medicine 
társszerkesztője. 


Wolfgang Wippermann a berlini Freie Universitát 
újkortörténeti tanszékének professzora. Jelentősebb 
munkái: Europaische Faschis-mus im Vergleich, 1922-1988 
(Frankfurt am Main, 1983); Faschis-mustheorien 
(Darmstadt, 1988, 5. kiadás); Das Leben in Frankfurt in der 
NS Zeit (Frankfurt am Main, 1986), 1-4. kötet; Der 
Deutsche ,Drang nach Osten" (Darmstadt, 1981) és a 72he 
Racial State: Germany  1933-1945 (Cambridge, 1991) 
társszerzője. 


